
L e devin Peripoltas , celily qui amena de Thes- 
salie au païs de la Bœoce, le roy Opheltas 1 , avec 
les peuples qui estoient soubs sou obéissance , laissa 
une postérité qui depuis a flory long temps au païs, 
la plus part de laquelle s'habitua en la ville de Chaï- 
ronée , pource que ce fut la première par eulx con- 
quise sur les Barbares qu'ils en dechasserent. Mais 
ceulx de ceste race estans ordinairement gens de 
grand cueur , et naturellement enclins aux armes , 

' Voyez les Observations sur les délais de la justice divine , 
au Tome XVI, ch. xxvii. 

se hasardèrent tant à tous dangers de la guerre ès 
courses des Medois par la Grèce et batailles des Gau- 
lois , qu'ilz y demourerent presque tous , et n'en 
eschappa qu'un petit enfant orphelin de pere et de 
mère, nommé Damon, et surnommé Perlpohas , 
lequel surpassa grandement tous les autres jeunes 
hommes de son temps tant en beaulté de corps 
qu'en grandeur de courage , combien qu'il fust au 
demourant homme dur , rude et austère de sa 
nature. 

II. Or advint il qu'au sortir de son enfance , un 
Romain capitaine d'une enseigne de gens de pied , 
laquelle estoit en garnison dedans la ville de Cha3- 
ronée pour y passer l'hyver, devint amoureux de 
luy , et pource qu'il ne le pouvoit gaigner ny par 
prières, ny par dons , il y avoit grande apparence 
qu'il essayeroit et tascheroit à en jouir par force, 
pour autant mesmement que la ville de Chœronée , 
qui est le lieu de ma naissance , estoit pour lors 
bien peu de chose , et dont pour sa foiblesse et 
pauvreté on faisoit adonc bien peu de compte. Ce 
que Damon craignant , et aussi prenant à cueur qu'il 
t'ust ainsi villainement sollicité de son deshonneur , 
se délibéra de luy dresser embusche , et feit tant 
qu'il attira aucuns de ses compagnons , non en 
grand nombre , à fin que l'entreprise se peust con- 
duire plus secrettement , à conjurer avec luy contre 
ce capitaine. Si furent seize conjurez en tout , qui 
une nuiet se barbouillèrent le visage de suye, et le 
matin après avoir beu ensemble , au point du jour 
coururent sus à ce Romain qui faisoit un sacrifice 

sur la place , et le tuèrent avec bon nombre de ses 
gens : puis cela fait s'enfouyrent hors de la ville : 
laquelle se trouva grandement troublée pour ce 
meurtre, et fut assemblé le conseil là dessus, qui 
condemna sur le champ Damon et ses complices à 
mourir , à fin que cela leur servist de descharge et 
de justification envers les Romains: mais le soir 
mesme, ainsi que tous les magistrats et officiers de 
la ville souppoient ensemble dedans lé palais selon 
la coustume , Damon et ses adherens entrèrent 
d'emblée au lieu où ilz estoient , qui les occirent 
tous , et puis s'en refouyrent une autre fois de la 
ville. 

III. O r advint qu'environ ce temps là Lucius 
Lucullus allant en quelque expédition , passa avec 
son armée par la ville de Chasronée : et pource que 
le cas estoit lors freschement advenu s'y arresta 
quelques jours pour informer du faict et en sçavoir 
la vérité : si trouva que la communaulté delà ville 
n'en estoit aucunement coulpable, ains que plus 
tost elle mesme avoit aussi esté oultiagée : par- 
quoy il prit les soudards qui estoient demourez 
de la garnison , et les emmena quand et luy. Ce 
pendant Damon couroit et pilloit tout le plat païs , 
et rodoit tousjours à l'entourdela ville, tellement 
que les habitans à la fin furent contraincts d'en- 
voyer devers luy , et par doulces paroles et décrets 
favorables , feirent tant qu'ilz l'attirèrent en la 
ville: là où retourné qu'il fut, ilz l'eleurent Gym- 
nasiarche , c'est à dire , maistre des exercices de la 
jeunesse : mais peu après , ainsi qu'il se faisoit un 

A 3 

jour frotter d'huyle tout nud dedans l'estuve , ilz 
le tuèrent en trahison : et pourautant qu'il fut 
longuement qu'en ce lieu là apparoi^soient des es- 
prits , et que Ion y entendoit des gemissemens et 
soupirs , ainsi que le comptoient noz pères , on 
feit condemner et murer la porte de l'estuve : 
toutefois encore jusques aujourd'huy ceulx qui se 
tiennent là auprès, disent qu'ilz y voyent des vi- 
sions , et y entendent des voix et cris espouvan- 
tables. Mais ceulx qui sont descendus de ce Damon 
( car il y en a encore de sa race au pais de la Pho- 
cide près la ville de Stiris, qui sur tous les antres 
retienent les façons de faire et le langage des AEo- 
liens) sont appeliez Asbolomeni , comme qui di- 
roit , les barbouillez de suye , pourautant que Da- 
mon et ses consors se souillèrent les visages de 
suye quand ilz coururent sus au capitaine Ro- 
main. 

IV. Mais estans les Orchomeniens voisins de 
ceulx de Chœronée , et ennemis à cause du voisi- 
nage , ilz louèrent un calumniatenr advocat Romain 
lequel accusa tout le corps de la ville , ne plus ne 
moins que si c'eust esté une seule personne privée , 
du meurtre commis ès personnes des Romains, 
que Damon et ses complices avoient tuez. Si fut 
le procès intenté , et la cause plaidée devant le gou- 
verneur de la Macédoine, pource que les Romains 
n'envoyoient point encore alors de gouverneurs en 
la Grèce , et les advocats qui plaidoient pour ceulx 
de Chœronée appellerent à tesmoing Lucius Lncul- 
lus, alleguans qu'il sçavoit très bien la vérité du 



C I M O N. 7 
faict : parquoy le gouverneur luy en escrivit, et 
Lucullus en sa response luy tesmoigna au vray ce 
qui en estoit : au moyen dequoy nostre ville gaigna 
sa cause , qui autrement estoit en danger de sa 
ruine. Parquoy les habitans qui pour lors estoient > 
se sentans eschappez d'un si grand péril par le tes- 
moignage de Lucullus , luy feirent faire une image 
de pierre qu'ilz dressèrent en son honneur sur la 
place, joignant celle de Bacchus. 

V. Et nous, encore que par plusieurs aages et 
siècles 1 nous soyons ja esloignez de ce temps là , 
si estimons nous que son bienfaict s'estende jusques 
à nous qui sommes de présent : et pourautant que 
nous avons opinion que l'image et le portraict qui 
donne à cognoistre les meurs et conditions des per- 
sonnes, est trop plus excellent, que celuy qui ne 
représente que le corps et le visage seulement , nous 
comprendrons en cest œuvre des Vies des Hommes 
illustres que nous comparons l'un à l'autre , ses 
gestes et ses faicts , en escrivant la vérité simple- 
ment : car il suffit que nous monstrions avoir sou- 
venance de son bénéfice , et croyons que luymesme 
ne vouldroit pas que pour loyer d'un tesmoignage 
véritable on luy payast une narration faulse et con- 
trouvée en sa faveur. Mais tout ainsi comme quand 
nous faisons peindre et portraire après le vif, quel- 
ques beaux visages , et qui ont fort bonne grâce , 
si d'adventure il s'y treuve quelque imperfection 
et quelque chose de laid , nous ne voulons pas ny 

■ Siècles n'est pas dans le grec ; entre la mort île Luoullue 
et la naissance de Plutarcjue il n'y a pas 200 ans. 

qu'on la laisse du tout , ny qu'on s'estudie aussi 
trop à la représenter , pource que l'un rendroit la 
portraiture difforme , et l'autre dissemblable : aussi 
pourautant qu'il est mal aisé , ou pour mieulx dire , 
peult estre, impossible de monstrer un personnage 
duquel la vie soit entièrement innocente et irré- 
préhensible , il se fault arrester à escrire pleinement 
les choses qui auront esté vertueusement faittes, et 
en cela tascher à représenter parfaittement la vé- 
rité , ne plus ne moins que le vif. Mais où il se 
trouve quelques faultes et erreurs parmy leurs ac- 
tions procedées , ou de quelque passion humaine, 
ou de la contrainte des temps de la chose publique, 
il les fault plus tost estimer defaults et imperfec- 
tions de vertu non du tout accomplie , que mes- 
chancetez expresses procedentes de vice formé , ny 
de certaine malice : et ne sera ja besoing de s'amu- 
ser à les exprimer trop diligemment et par le menu 
en notre histoire, ains plus tost les passer légère- 
ment,. comme par une reverentiale honte de la 
pauvre nature humaine , laquelle ne peult pro- 
duire un homme si parfaict ne si bien composé à 
la vertu , qu'il n'y ait tousjours quelque chose à 
redire. 

VI. En pensant doncques à qui je ponrroye 
comparer Lucullus, il m'a semblé que je le devoye 
conférer avec Cimon , pource qu'ils ont tous deux 
esjté vaillans et belliqueux contre les ennemis , 
ayant tous deux fait de beaux et grands exploits 
d'armes à l'encontre des Barbares, tous deux ont 
esté doul\ et gracieux envers leurs citoyens , tous 

deux ayans esté les principaux moyens de pacifier 
les guerres et dissensions civiles en leurs pais , et 
l'un et l'autre ayant guigné de très glorieuses vic- 
toires sur les Barbares : car jamais capitaine Grec, 
avant Cimon, ny Romain avant Lucullus n'avoit 
esté si loing faire la guerre , mettant à part les faicts 
de Bacchus et de Hercules , et les gestes aussi de 
Perseus contre les AEthiopiens, les Medois et les 
Arméniens, et ceulx d'Iason , si d'aventure il 
peult avoir duré depuis leur temps jusques au 
nostre aucun monument qui mérite que Ion y ad- 
jouste foy. D'avantage ilz ont encore cela commun 
entre eulx , qu'ils n'ont point conduit à fin leurs 
entreprises , ayant bien l'un et l'autre battu et 
miné leurs adversaires, mais non pas entièrement 
ruiné ne desfait : et si peult on encore remarquer 
une grande conformité de nature entre eulx par 
l'honesteté et courtoisie et humanité , dont ilz 
usoient à recueillir et traitter le* estrangers en 
leurs maisons, et par la magnificence, sumptuo- 
sité et opulence de leur vie et despense ordinaire. 
Nous omettons à l'adventure encore quelques au- 
tres similitudes : mais elles seront aisées à remar- 
quer par le discours de leur histoire. 

VII. Cimon donques estoit filz de Miltiades et de 
Hegesipyle Thraciene de nation et fille du roy Olo- 
rus , comme Ion treuve en certaines compositions 
poétiques que Melanthius et Archelaus ont escrip- 
tes de Cimon. Le pere mesme de l'historien Thu- 
cydides, qui estoit aussi de la parenté de Cimon , 
s'appelloit semblablement Olorus , monstrant par 

ceste conformité de nom que ce roy Olorus estoit 
un de ses ancestres , et si possedoit des mines d'or 
au pais de la Thrace , joinct que Ion tient qu'il y 
mourut en un certain lieu, qui se nomme 1 la fo- 
rest fossoyée , là où il fut tué : mais ses cendres et 
ses os furent rapportez au pais de l'Attique , et se 
voit encore son tumbeau entre les sépultures de 
la famille de Cimon auprès de celle de Helpinice 
sœur dudict Cimon : toutefois Thucydides estoit 
du bourg de Alimus , et Miltiades de celuy de 
Lacia. Miltiades donques , son pere , ayant esté 
condemné envers la chose publique en l'amende 
de cinquante talens a , à faute de payement fut mis 
en prison, là où il mourut, et laissa Cimon or- 
phelin en fort grande jeunesse , avec sa sœur , qui 
estoit aussi encore jeune fille à marier. Si fut Cimon 
ès premiers ans de sa jeunesse fort mal nommé, et 
eut un très mauvais bruit par la ville , estant tenu 
pour jeune homme dissolu , grand beuveur , et res- 
semblant entièrement de façons de faire à son 
ayeul , qui avoit eu nom Cimon comme lny, mais 
pour sa bestise avoit esté surnommé Coalemos , 
qui vault autant à dire comme, le sot. Stesimbro- 
tus mesme le Thasien , qui fut environ le temps de 
Cimon , escrit que jamais il n'apprit ny la musique , 
ny autre art quelconque de celles que Ion avoit ac- 

■ Qui se nomme Scaplé Sylé : car c'est ainsi qu'il faut lire 
dans le texte, d'après Étienue de Byzance , et plusieurs ma- 
nuscrits. C 

■ Ce sont enrh-on trente mille escus. Amjot. a33,437 livres 
10 sols de notre- mounoie. 

eoustumé de faire apprendre aux enfans de bonne 
maison en la Grèce , et qu'il ne tenoit du tout 
rien ny de celle vivacité d'esprit , ny de celle 
grâce de parler, qui est propre aux enfans nez 
au pais d'Attique : mais nonobstant qu'il estoit 
d'une nature généreuse , magnanime , et où il n'y 
avoit rien de simulé ny de feinct , tellement que 
ses façons de faire sentoient plus tost son Pelopo- 
nesien , que son Athénien : car il estoit tel que le 
poêle Euripides a descrit Hercules 1 , 

De peu de monstre et sans nul parement , 
Homme de bien au reste entièrement. 
VIII. Cela se peult adjouxter bien à propos , à 
ce que Stesimbrotus a escrit de luy : toutefois en 
sa première jeunesse il fut souspeçonné d'avoir af- 
faire charnellement avec sa sœur, laquelle autre- 
ment n'avoitpas gueres bon bruit : car elle forfeit 
à son honneur avec le peintre Polygnotns , qui en 
peignant les dames Troyennes captives contre' les 
parois du portique , que Ion appelloit alors Plcsia- 
naceion,et qui se nomme maintenant Pœcile, c'est 
à dire , enrichy de diverses peinctures , il tira , 
comme Ion dit, le visage de Laodice sur le vif de 
Helpinice. Si n'estoit point ce peintre Polygnotns 
homme mechanique ny mercenaire, qui peignistce 
portique pourgaigner de l'argent, ains feit libérale- 
ment ceste honesteté à la chose publique , ainsi que 
tous les historiens de ce temps là le tesmoignent , et 
que le poète mesme Melanthius le dit en ces vers : 

■ Dans la tragédie <le Linymnius, l'une de celles cjui sont 
perdues, c. 

A ses despens , sans loyer mechanique , 
Il a orné nostre place publique , 
Et décoré les saincts temples des dieux , 
En y peignant les f'aicts des demi-dieux. 

Toutefois il y en a qui disent que Helpinice n'habi- 
toit point clandestinement, ains publiquemet avec 
son frère Cimon, comme sa femme légitimement 
espousée r , à cause qu'elle ne peut trouver mary 
d'aussi noble maison comme elle pour sa pauvreté : 
mais que depuis un nommé Caillas , quiestoit l'un 
des plus riches et des plus opulents de la ville , la 
demanda en mariage , offrant de payer du sien l'a- 
mende , en laquelle son pere Miltiades avoit esté 
condemné envers la chose publique, si Ion la luy 
vouloit bailler à femme : à quoy Cimon se consen- 
tit, et soubz ceste condition la luy bailla en ma- 
riage. Ceneantmoins il est tout certain que Cimon 
a esté un peu subjectà l'amour et aux femmes : Car 
lepoéte Melanthius en certaines élégies, esquelles en 
jouant il fait mention d'une Asteria native de Sala- 
mine , et d'ane autre appellée IVlnesira , comme 
si Cimon en eust esté amoureux : et si est tout cer- 
tain qu'il estoit fort affectionné envers sa femme 
légitime Isodice, fille d'EuryptoIemus , filz de Me- 
gacles, et qu'il porta sa mort très impatiemment, 
à ce que Ion peult juger par les élégies qui luy en 
furent escrittes pour le reconforter en son dueil. 
Le philosophe Panastius estime qu'Archelaus le 
physicien fut celuy qui composa lesdites élégies, 
- ' Voyez les Observationi. 

en quoy il y a bien quelque apparence à considérer 
la raison du temps. 

IX. Mais au demourant les meurs et la nature 
de Cimon estoient en tout et par tout grandement 
à louer : car il ne cedoit, ny à Miltiades en hardiesse, 
ny à Themistocles en bon sens et sagesse , et si est 
sans doubte , qu'il estoit plus juste et plus homme 
de bien que tous les deux : car n'estant de rien 
moindre qu'eulx , ès parties d'homme de guerre, 
et vertus de bon capitaine , il les surpassoit gran- 
dement tous deux ès qualités de bon gouverneur, 
et en l'administration des affaires de ville , du temps 
qu'il estoit encore jeune et non expérimenté en la 
guerre. Car quand Themistocles à l'arrivée des Me- 
dois , conseilla au peuple Athénien de sortir de la 
ville, et abandonner ses terres et son pais pour 
s'embarquer sur les galères, et combatre les Bar- 
bares par mer dedans le destroit de Salamine , 
comme tout le monde se trouvast estonné d'un 
conseil si hardy et si avantureux , Cimon fut le 
premier qui avec une joyeuse chère s'en alla tout le 
long de la rue du Céramique , avec d'autres jeu- 
nes hommes ses familiers et amis , vers le chasteau , 
portant en sa main un mords de bride pour le con- 
sacrer et offrir à la déesse Minerve, voulant par 
là signifier, que la ville pour lors n'avoit que faire 
de gens de cheval , ains de gens de marine : et 
après avoir fait son offrande il prit l'un des bou- 
cliers qui estoient attachez et pendus aux parois du 
temple , puis ayant fait sa prière à Minerve , il 
descendit sur le port , et fut le premier qui donna 

cueur et haidiesse à la plus grande partie des ci- 
toyens , de laisser la terre et de monter sur mer. 
Oultre cela il estoit beau personnage , comme tes- 
moigne le poète Ion , et de belle taille, ayant les 
cheveux crespes et espez , et se porta si bien et si 
vaillamment en l'affaire au jour delà bataille, qu'il 
en acquit incontinent réputation grande avec l'a- 
mour et bienvueillauce d'un chascun , tellement 
que plusieurs estoient ordinairement après luy à 
le prescher et euhorter de prendre courage , et 
penser deslors à faire choses re»pondentes à la gloire 
que son pere avoit acquise en la journée de Ma- 
rathon. 

X. Et depuis, aussi tost qu'il commencea de 
s'entremettre du gouvernement des affaires , le peu- 
ple le récent et recueillit à grande joye, estant desja 
las et ennuyé de Themistocles , à l'occasion dequoy 
Cimon fut incontinent élevé et avancé aux plus 
grandes charges et aux plus grands honneurs de 
la ville, estant aggreable à la commune à cause 
de sa doulceur et de sa simplicité ; joinct aussi 
qu'Aristides luy servit de beaucoup à son advan- 
cement , tant pource qu'il voyoit en luy une ad- 
droitte et gentille nature , que pource qu'il en vou- 
loit faire un contrepois à l'encontre de la ruze et 
hardiesse de Themistocles. Parquoy, après que les 
Medois s'en furent fouis de la Grèce , estant en- 
voyé par les Athéniens pour capitaine de la ma- 
rine, lors que la ville d'Athènes n'avoit encore 
point de principaulté ny d'empire, ains suivoit 
Pausanias et les Lacedaemoniens , il teint tousjours 

ses citoyens en tous les voyages , en merveilleuse- 
ment bon ordre et bon equippage , plus prompts 
à bien faire que nulle autre nation qui fust en toute 
l'armée. Et depuis comme Pausanias eust intelli- 
gence avec les Barbares pour trahir la Grèce , et 
en eust escript au roy de Perse, traittant cepen- 
dant rudement et fièrement les alliez et confederez 
de son païs , et faisant beaucoup d'insolences pour 
l'authorité grande qu'il avoit, et pour la folle ar- 
rogance dont il estoit plein : Cimon au contraire 
recueilloit doulcement ceulx à qui Pausanias faisoit 
oultrage , et en les escoutant humainement , et par- 
lant gracieusement à eulx , on ne se donna garde 
qu'il osta la principaulté de la Grèce d'entre les 
mains des Laeedaîmoniens , et la meit entre celles 
des Athéniens, non point par force d'armes , mais 
par son doulx parler et par sa courtoise façon de 
faire et sa gracieuseté : car la plus part des alliez 
ne pouvant plus supporter l'orgueil et le mauvais 
traittement de Pausanias , se rengerent vouluntai- 
rement soubs la charge de Cimon et d'Aristides , 
qui non seulement les receurent , mais d'avantage 
escrivirent aux seigneurs du conseil des Lacedae- 
moniens , qu'ils rappellassent Pausanias, à cause 
qu'il faisoit deshonneur à Sparte , et mettoit toute 
la Grèce en trouble et en combustion. 

XI. Suivant lequel propos on compte que Pau- 
sanias un jour en la ville de Byzance envoya quérir 
une jeune fille nommée Cleonice de bonne maison, 
et de noble parenté , pour en faire son plaisir. Les 
parents ne la luy osèrent refuzer pour la fierté qui 

estoit en luy, et la laissèrent enlever. La jeune fille 
pria ses valets de chambre d'oster toute lumière , 
mais en se cuidant approcher du lict de Pausanias 
qui estoit desja endormy, comme elle alloit en té- 
nèbres , sans faire bruit quelconque, elle rencontra 
d'adventure la lampe , qu'elle renversa. Le bruit 
que ft- it la lampe en tumbant, Fesveilla en sursault, 
et pensa soudainement que ce fust quelqu'un de 
ses malvueillans qui le vinst surprendre en trahi- 
son. Si meit incontinent la main à son poignard 
qui estoit soubs le chevet de son lict, et en frappa 
et blecea la jeune fille de telle sorte, que bien tost 
après elle en mourut : mais onques puis elle ne laissa 
reposer en paix Pausanias, pource que son esprit 
revenoit toutes les nuicts , et luy apparoissoit 
ainsi comme il cuidoit dormir, luv disant en 
courroux un carme héroïque , dont la substance 
est. telle , 

Chemine droit et révère justice : 
Mal et nieschef à qui fait injustice. 

Cest oultrage irrita tellement et enflamma de cour- 
roux tous les alliez à l'encontre de lu y, qu'ilz l'assié- 
gèrent sonbs la conduite de Cimon dedans la ville 
de Byzance , dont toutefois il eschappa , et se sauva 
secrettement. Et pourautant que l'esprit de la fille 
ne le laissoit point en paix, ains le travailloit con- 
tinuellement , il s'enfouit en la ville de Heraclée , là 
où il y avoit un temple où Ion conjuroic les ames 
des trespassez , et y conjura celle de Cleonice pour 
la prier d'appaiser son courroux. Elle s'apparut 

incontinent 

incontinent à luy, et luy dit , que si tost qu'il seroit 
arrivé à Sparte , il seroit délivré de ses inaulx : 
signifiant couvertement , à mon advis, la mort qu'il 
y devoit souffrir : plusieurs hitK.oriens le racomptent 
ainsi. 

XII. Cimon donques accompagné des Grecs al- 
liez et confederez, qui ja s'estoieat retirez par de- 
vers luy, fut adverty, comme quelques Persiens 
gros personnages et parents du roy mesme, qui 
tenoient la ville de Eione assise sur la rivière de 
Strymon au païs de la Thrace , faisoient beaucoup 
d'ennuy et de dommage aux Grecs habitans à len- 
viron ». Si monta sur mer avec son armée , et s'y en 
alla , où d'arrivée il vainquit et desfeit les Barbares 
en bataille, et les ayant desfaits chassa le demeu- 
rant jusques dedans la ville : puis alla courir sus aux 
Thraciens qui habitent delà la rivière de Strymon , 
qui fournissoient des vivres à ceulx d'Eione , et leur 
avant fait abandonner le païs , le teint et le garda 
tout entièrement : au moyen dequoy il rengea les 
assiégez à telle nécessité, que Butes lieutenant 
pour le roy de Perse désespérant de ses affaires 
meit le feu dedans la ville , et se brusla luymesme 
avec ses amis- et ses biens. Ainsi ne fut il pas fait 
grand butin à la prise de celle ville , à cause que les 
Barbares bruslerent quant et eulx le plus beau et 
le meilleur qui y fust : mais il conquit et bailla à 
peupler et habiter aux Athéniens le païs d'alen- 
tour , qui est fort plaisant et fort fertile : en me- 



1 Olympiade 77 e , avant J. C. 47° ans - 

Tome V. 

moire dequoy le peuple luy permeit de faire dres- 
ser en public, et consacrer trois Hermès de pierre, 
qui sont coulomnes quarrées , au dessus desquelles 
on met des testes de Mercure , et sur la première 
d'icelles y a une inscription engravée , dont la subs- 
tance est telle : 

Bien furent gens de magnanime race, 
Ceulx qui dedans Eione, séante 
Le long des eaux du Strymon en la Thrace , 
Feirent souffrir famine noircissante 
Aux fiers Medois , et par force effrayante 
De Mars sanglant aussi les desconfirent 
Par tant de fois , qu'à la fin concluante 
En desespoir eulx mesmes se desfeirent. 

Sur la seconde y en avoit une autre telle : 

Les citoyens de la ville d'Athènes 

Ont fait dresser ces trois images cy, 

Pour honorer leurs vaillans capitaines, 

Et guerdonner leurs services aussi. 

Ceulx qui viendront après, voyans qu'ainsi 

Le prix d'honneur aux gens de bien s'applique , 

Plus vouluntiers en prendrout le soucy 

De bien servir à la chose publique. 

Et sur la troisième aussi une telle : 

Menestheûs- conduisoit l'exercite 
De ceste ville en la guerre Troïenne , 
Lequel estoit, comme Homère recite, 
Sur tous les Grecs excellent capitaine 
Pour mettre un ost en bataille. Anciene 
Donques vous est, non nouvelle ou estrange, 

Athéniens , ceste noble louange, 
D'estre tenus pour sages conducteurs 
, D'un faict de guerre où tout à poinct se renge, 
Et de la main hardis exécuteurs. 

XIII. Or combien que le nom de Cimon ne soit 
point compris en ces inscriptions , si estimoit on 
pour lors que ce luy estoit un honneur singulier , 
pource que ne Miltiades ne Themistocles n'en eu- 
rent onques de pareil. Ains comme Miltiades 1 re- 
quist un jour au peuple , qu'il luy ftist permis de 
porter sur sa teste un chapeau d'olive , il y eut un 
nommé Sochares 2 natif du bourg de Decelie, qui 
se dressa en piedz , au milieu de l'assemblée , et s y 
opposa disant une parole , qui fut bien aggreable au 
peuple , quoy qu'elle f ust ingrate et mal recognois- 
sante le bon service qu'il avoit fait à la chose pu- 
blique : « Quand tu auras , dit il , Miltiades vaincu 
« tout.seul les Barbares en bataille, alors demande 
« que Ion t'honore tout seul aussi ». Mais pour 
quelle cause d onques estoit le service de Cimon 
tant aggreable aux Athéniens ? C'estoit à mon ad- 
vis , pour autant que soubs les autres capitaines ilz 
avoient combatu pour se défendre eulx et leurpaïs 
seulement, et soubs la conduite de Cimon ils avoient 
assailly et battu leurs ennemis jusques chez eulx , 
là où ilz conquirent les villes d'Eione et de Amphi- 

1 Demanda au peuple , qu'on lui décernât une couronne 
d'oliiier. c. 

3 Palmérius veut avec vraisemblance qu'on lise ici Sophn- 
nès , illustre Aihénien du bourg de Décélie , dont Hérodote 
paHe avantageusement au L. IX, ch. y5 et suiv. 

polis , qu'ils peuplèrent depuis de leurs propres ci- 
toyens , et y gaignerent aussi l'islc de Scyros 1 , que 
Cimon prit par une telle occasion : Les Dolopiens 
la tenoient, qui estoient hommes nonchalans de 
labourer et cultiver la terre , mais de toute an- 
cieneté grands coursaires , qui vivoient de ce qu'ilz 
escumoient en la mer, de manière qu'à la fin ilz 
n'espargnerent pas les marchands mesmes et pas- 
sagers qui abbordoient en leurs ports, ains en des- 
trousserent quelques uns Thessaliens , qui y estoient 
allez pour y cuider traffiquer : et après avoir pillé 
leurs biens, encore meirent ilz les personnes en 
prison : mais les prisonniers trouvèrent moyen d'en 
eschapper , et sauvez qu'ilz se furent , eurent re- 
cours au parlement des amphictyons, qui est une 
assemblée générale de tous les peuples et estats de 
la Grèce. Les amphictyons, le faict entendu, con- 
damnèrent toute la communaulté des Scyrijens en 
une grosse amende : la commune ne voulut rien 
contribuer au payement de ceste amende , ains 
respondit que ceulx qui avoient destroussé les mar- 
chands , et qui en avoient le pdlage entre leurs 
mains , la payassent s'ils vouloient : et pource qu'il 
y a voit en cela quelque apparence, les particuliers 
larrons craignans qu'ils ne lussent contraincts à ce 
faire, escrivirent des lettres à Cimon , par lesquelles 
ilz luy mandèrent qu'il s'approchast avec son armée, 
et qu'ilz luy livreroient leur ville entre ses mains : 
ce qui fut fait. Ainsi ayant Cimon conquis ceste 

' 470 ans avant J. C. Scyros est une fie de la mer Égée , 
♦titre l Eubée et Lesbos. 

isle , en chassa les Dolopiens, et délivra en ce fai- 
sant la mer AEgée de coursaires. 

XIV. Cela, faict, il luy souvint que l'ancien 
Theseus filz d'AEgeu s , s'en fuyant d'Athènes, es- 
toit venu en ceste isle de Scyros , là où le roy Ly- 
cornedes , pour quelque souspeçon qu'il avoit eu 
de luy , l'avoit fait occire en trahison : si meit peine 
d'en trouver la sépulture , pource que les Athéniens 
avoient un oracle et prophétie , par laquelle il leur 
estoit mandé de rapporter ses cendres et ses os à 
Athènes , et luy faire honneur comme à un demi- 
dieu : ijiais ilz ne sçavoient où il estoit inhumé , 
pource que les habitans de l'isle au paravant n'en 
vouloient rien dire, ny permettre que lonlacher- 
chast. Toutefois Cimonfeit alors tellediligence delà 
chercher , quefinablement il en trouva le tumbeau à 
toute peine , et meit les ossemens sur sa galère ca- 
pitainesse parée et accoustrée magnifiquement, et 
ainsi les reporta en son païs quatre cents ans après 
que Theseus 1 en estoit party : dequoy le peuple 
luy sceut merveilleusement bon gré , et en acquit 
grande bienvueillances des Athéniens , qui , en mé- 
moire de ce, féirent 2 un jugement des poètes tra- 
giques qui fut fort notable : car comme le poète 
Sophocles , qui estoit encore jeune , eust fait jouer, 
sa première tragœdie , Aphepsion 3 le prevost , 
voyant qu'il y avoit de grandes brigues et partia- 

1 469 ans avant J. C. Je ne sçais comment le père Pétau 
place cet événement avant la guerre deXerxès, J'après l'auto- 
rité de Pltitarque dans la Vie de Cimon , dit-il. 

3 Un concours. | 3 Ou Apséphion, archonte épouyme. 

litez de faveurs entre les spectateurs , il ne voulut 
point tirer au sort ceulx qui devroient estre juges 
de ce jeu , pour adjuger le prix à celuy des poètes 
qui l'auroit mieulx mérité : mais quand Cimon et 
les autres capitaines entrèrent au théâtre pour veoir 
l'esbatement , après qu'ilz eurent fait les oblations 
ordinaires et accoustumées au dieu , en l'honneur 
duquel se font les jeux , il les arresta , et leur feit 
prester le serment de juger selon le droit et l'équité 
à dix qu'ilz estoient de chasque lignée du peuple un : 
et le serment preste les feit seoir comme juges pour 
donner leur sentence , lequel des poètes devoit 
emporter le pris. Si s'efforcèrent tous de faire le 
niieulx qu'ilz peurent pour la dignité des juges.: 
mais Sophocles par sentence d'iceux fut déclaré le 
vainqueur : dequoy ÀEschylus, à ce que Ion dit, 
fut si dolent et si marry, qu'il ne demoura gueres 
depuis à Athènes , ains s'en alla par despit en Si- 
cile , là où il mourut , et fut inhumé près la ville de 
Gele. 

XV. Ion escrit, qu'estant encore jeune garson 
nouvellement venu de Chio à Athènes , il souppa 
un jour avec Cimon au logis de Laomedon , et qu'à 
la fin du soupper, après que Ion eut fait les effu- 
sions accoustumées aux dieux, Cimon fut prié par 
la compagnie de vouloir chanter : ce qu'il feit de 
bien bonne grâce , tellement que tous les assistans 
l'en louèrent grandement , disans qu'il estoit plus 
civil et plus gentil que Themistocles , lequel en une 
pareille assemblée où Ion le pria de vouloir jouer 
de la cithre, rcspondit qu'il n'avoit point appris à 

chanter ny à jouer de la cithre , mais qu'il sçavoit 
bien faire d'une petite et pauvre ville une riche et 
puissante cité. Après cela les propos et devis de la 
compagnie estans , comme il advient , coulez à par- 
ler des faicts et gestes de Cimon, et ayans les prin- 
cipaux esté recitez, luy mesme en racompta un qu'il 
estimoit le plus advisé , et faict de plus grand sens 
que nul de tous autres qu'il eust onques faicts. Car 
comme les Athéniens et leurs alliez ensemble eus- 
sent pris grand nombre de prisonniers ès villes de 
Sestos et de Byzance , les alliez par honneur luy dé- 
férèrent la prééminence de départir entre eulx le 
butin : .ce qu'il feit , et meit en un lot les corps tous 
nuds des Barbares , et en l'autre tous leurs accous- 
tremens et toutes leurs despouilles. Les alliez trou- 
vèrent ce partage fort inégal : mais neantmoins 
Cimon leur donna l'option de choisir lequelz ilz. 
voudroient des deux, et que les Athéniens se con- 
tenteroient de l'autre qu'ilz laisseroient. Si y eut 
un capitaine Samien nommé Herophytus , qui con- 
seilla aux alliez de prendre plus tost les bagues et 
despouilles des Perses , que les Perses mesmes : ce 
qu'ilz feirent : car ilz prirent les hardes et accous- 
tremens des prisonniers , et laissèrent les personnes 
aux Athéniens. A l'occasion dequoy Cimon pour 
lors fut au jugement de la commune estimé mau- 
vais partageur, pource que les alliez emportoient 
force chaines , carquans et bracelets d'or , force 
beaux et riches accoustremens de pourpre à la Per- 
siene : et les Athéniens emmenoient des corps tous 
nuds d'hommes mois et mal accoustumez au travail 

B 4 

et à la peine : mais peu de temps après les parents 
et amis de ces prisonniers vindrent de la Phrygie et 
de la Lydie , qui les rachepterent d'une grosse 
sonioie de deniers chascun , tellement que Cimon 
en amassa tant d'argent , qu'il en soudoya et en- 
treteint toutes ses galères l'espace de quatre mois , 
et si en demoura encore une bonne quantité à 
l'espargne d'Athènes de la rançon qu'ilz payèrent. 

XVI. Estant donques Cimon devenu riche, il 
despendit les biens qu'il avoit honorablement gai- 
gnez sur les Barbares , encore plus honorablement à 
en survenir aux nécessitez de ses pauvres citoyens: 
car il feit oster toutes les clostures de ses terres et 
héritages, à fin que les estrangers passans, et ses 
citoyens qui en auraient affaire , y peussent pren- 
dre du fruict qui y serait, tarit comme ilzen vou- 
draient sans danger , et tenoit tous les jours en sa 
maison une table , non friande , mais où il y avoit à 
manger pour beaucoup de personnes , et où ses pau- 
vres bourgeois qui y vouloient venir estaient re- 
ceuz et repeuz, sans qu'ilz eussent besoing de tra- 
vailler de leur mestier pour vivre , à. fin qu'ilz eus- 
sent plus grand loisir de vacquer aux affaires de la 
chose publique : toutefois le philosophe Aristote 
escrit , que ce n'estoit pas à tous Athéniens indiffé- 
remment qu'il tenoit maison , ains à ceulx qui es- 
toient du bourg deLacia seulement, dont luy mesme 
estoit natif. D'avantage il avoit tousjours à l'entour 
de luy quelques jeunes hommes de ses domestiques, 
bien vestus , et si d'adventure , en allant parla ville 
il rencontrait quelque vieil citoyen , qui fust pau- 

vr^ment vestu , il faisoit despouiller un de ces jeunes 
gens, et changer d'accoustrement à luv, et cela 
n'estoit point pris en mauvaise part, ains sembloit 
à tous chose vénérable : qui plus est , ces mesmes 
jeunes hommes portoient toujours sur eulx bonne 
somme d'argent, et quand ilz trouvoient sur la place 
ou par les rues quelque honeste citoyen qu'ilz cog- 
neussent estre souffreteux , ilz luy mettoient secret- 
tement , sans mot dire , quelque pièce d'argent en 
la main. Dequoy il semble que le poète mesme 
Crati nus parle en une siene comédie intitulée, les 
Archiloches : 

Metrobius scribe suis, qui m'estoie 
Trop tost venté , et qui me promettoie 
De bien traitter ma vieillesse à la table 
Du bon Cimon , aux pauvres charitable , 
Et achever le reste de mon aage 
Avec ce grand et divin personnage , 
Premier des Grecs en toute honesteté , 
Et mesmement en hospitalité '. 

D'avantage Gorgias Leontin disoit , que Cimon ac- 
quérait des biens pour en user , et qu'il en usoit 
pour estre honoré: et Critias, celuy qui fut l'un 
des trente tyrans d'Athènes, en ses élégies souhaitte 
et demande aux dieux 

Des héritiers de Scopas l'opulence , 
Le noble cueur , et la magnificence 
Du preux Cimon, et cl'Agesilaus 
Les glorieux trophées qu'il a euz. 

1 Ajoutez, d'après le prec : mais il m'a laissé , et s'en est ailé 
de ce monde avant moi. C. 

XVII. Le nom de Lichas Spartiate a esté fort 
renommé et célébré entre les Grecs : et toutefois 
nous n'en sçnvons autre cause pourquoy, sinon 
qu'à un jour de feste solennelle , où les jeunes gens 
s'exercitoient et dansoient tous nuds en la ville de 
Sparte, il avoitaccoustumé de festoyer les estrangers 
qui y venoient pour veoir l'esbatement. Mais la 
magnificence de Cimon surpassoit la libéralité , 
humanité et hospitalité anciene des Athéniens : car 
ilz ont les premiers enseigné aux hommes par toute 
la Grèce , comment il falloit semer le bled et en 
user pour se nourrir , et ont aussi monstré l'usage 
des eaux des fonteines , et comment il falloit allu- 
mer et entretenir le feu. Là où Cimon faisant de 
sa propre maison un hospital , où tous ses pauvres 
citoyens estoient nourriz et alimentez, et laissant 
aux estrangers passans cueillir les fruicts qui crois- 
soient àchasque saison en ses terres, ramenoit, par 
manière de dire, une autre fois au monde celle com- 
munaulté de biens que les poètes disent avoir an- 
cienement esté soubs le règne de Saturne. Et 
quant aux objections de ceulx qui calumnioient 
ceste honeste libéralité, disans que c'estoit pour 
flatter la commune, et saigner la bonne grâce du 
menu populaire, ilz estoient réfutez et convaincus 
parla manière de vivre qu'il suyvoit au demourant: 
car il tenoit le party de la noblesse, et vivoit à la 
guise des Lacedœmoniens : ce qui appert, par ce 
qu'il fut tousjours contraire à Themistocles , le- 
quel augmentoit et elevoit oultre mesure l'autho- 
rité et puissance du peuple, et pour cest effect se 

joignit avec Aristides , et s'attacha à Ephialtes , le- 
quel en faveur du peuple vouloit oster et abolir la 
cour d'Aréopage. Et là où tous les autres gouver- 
neurs de son temps , excepté Aristides et Ephialtes , 
estoierit concussionaires et tous attaincts de cor- 
ruptions : luy au contraire se maintenu toute sa vie 
incorrompable au faict du gouvernement de la 
chose publique, et eut tousjours les mains nettes, 
faisant , disant et conseillant toutes choses purement 
et nettement en l'administration des affaires pu- 
bliques , sans jamais pour ce faire , prendre argent 
de personne quelconque. Auquel propos on treuve 
escrit , qu'un seigneur Persien nommé Rœsaces 
traistre à son maistre le roy de Perse , s'en fouit un 
jour à Athènes, là où comme il fust tous les jours 
harassé et dessiré par les crieries ordinaires des 
calumniateurs qui l'accusoient envers le peuple ^ 
il eut à la fin recours à Cimon et luy porta jusques 
en sa salle deux couppes toutes pleines , l'une de 
dariques d'or , et l'autre de dariques d'argent ( 1 qui 
sont pièces de monnoye ainsi appellées , à cause que 
le nom de Darius y est escrit ) : ce que voyant Ci- 
mon s'en prit à rire, et luy demanda « lequel des deux 
« il aimoit mieulx qu'il fust, ou son amy, ou son mer- 
« cenaire». Le Barbare luy respondit «qu'il aimoit 
« trop mieulx l'avoir pour amy ». « Remporte donc, 
« luy répliqua Cimon, ton or et ton argent, et 
« t'en va : car si je suis ton amy, il sera tousjours 
« à mon commandement , pour en user toutes et 
« quantes fois que j'en auray affaire. 
1 Ceci n'est point dans le grec. 

XVIII. Environ ce temps là commencèrent les 
alliez er confederez des Athéniens à se lasser de la 
guerre contre les Barbares , desirans vivre désor- 
mais en repos , et vacquer au labourage et à leur 
traffic et mesnage, attendu qu'ilz avoient chassé les 
ennemis de leur païs , et qu'ilz ne leur faisoient plus 
d'ennuy : au moyen dequoy il payoient bien l'ar- 
gent , à quoy ilz avoient esté cottizez , mais ilz ne 
vouloient plus fournir d'hommes ny de vaisseaux 
comme au paravant : à quoy faire les autres capi- 
taines Athéniens les contraignoient par toutes 
voyes, et faisoient le procès à ceulx qui y failloient, 
les condemnans engrosses amendes, si rudement, 
qu'ilz en rendoient la principaulté et seigneurie des 
Athéniens odieuse à leurs alliez. Mais Cimon pre- 
noit un chemin tout contraire à cela : car il ne for- 
ceoit'ny ne contraignoit personne , ains se conten- 
toit de prendre de l'argent et des vaisseaux vuides 
de ceulx qui ne vouloient ou ne pouvoient servir 
de leurs personnes , estant bien aise de les laisser 
abastardir et apparessir en leurs maisons par les at- 
traicts du repos , et devenir , au lieu qu'ilz souloient 
estre bonnesgens de guerre , laboureurs , marchands 
et mesnagers , du tout aliénez des armes par leur 
bestise, et par l'envie qu'ilz avoient de vivre à leur 
aise en délices : et , au contraire , taisant tousjours 
monter sur ses galères bon nombre des Athéniens 
tes uns après les antres , et les endurcissant au tra- 
vail par continuelz voyages , il feit qu'en peu de 
temps ilz vindrent seigneurs et maistres de ceulx 
mesmes qui les soudoyoient et entretenoieiu , pour 

ce qu'ilz s'acconstumerent petit à petit à flatter et 
à craindre iceulx Athéniens , lesquelz ilz voyoient 
estre continuellement à la guerre , ayans toujours 
le haniois sur le dos et les armes en la main , s'a- 
guerrissans à leurs despens , et par le moyen de la 
soude et de l'argent qu'ilz leur fournissoient : telle- 
ment qu'à la fin ilz se trouvèrent subjects et tribu- 
taires , au lieu qu'ilz estoient compagnons et alliez 
au commencement. 

XIX. Aussi n'y eut il jamais capitaine Grec qui 
r'abaissast et refrenast plus la fierté ny la puissance 
du grand roy de Perse , que fèit Cimon : car après 
l'avoir dechassé hors de toute la Grèce , il ne le 
laissa pas en repos , ains le poursuivant au pied levé, 
comme Ion dit communément, avant que les Bar- 
bares peussent reprendre leur halaine, ou donner 
de sens rassis ordre à leurs affaires , il usa de telle 
diligence , qu'il prit aucunes de leurs villes par 
force , et d'autres par prattiques, qu'il feit rebeller 
à i'encontre du roy, et se tourner du costé des 
Grecs : tellement, qu'il ne demoura pas un homme 
de guerre pour le roy de Perse en toute l'Asie de- 
puis le pais d'Ionie jusques en la Pamphylie : qui 
plus est, estant adverty que les capitaines du roy 
estoient en la coste de la Pamphylie avec une grosse 
armée de mer , et grande flotte de vaisseaux, vou- 
lant les espouvanter , de sorte qu'ilz n'ozassent 
plus se monstrer ne comparoir en toute la mer qui 
est audeçà des isles Chelidonienes , il se partit de 
l'isle de Gnidos , et de la ville de Triopium avec, 
deux cents galères ; lesquelles ayoient esté dès le 

commencement très bien f'aittes et devisées par 
Themistocles , tant pour cingler légèrement , que 
pour tournoyer facilement : mais Cimon les t'eit 
alors e»largir et tirer le planché d'un costé jusques 
à l'autre , à fin qu'elles peussent porter plus grand 
nombre de gens de guerre en bataille pour assaillir 
les ennemis. Si dressa son cours premièrement à 
l'encontre des Phaselites , qui cstoient Grecs de na- 
tion , et neantmoins ne vouloient ny se tourner 
du costé des Grecs , ny recevoir leur armée en leurs 
ports : si courut d'arrivée et pilla tout leur plat 
païs : puis approcha son, armée de leurs murailles : 
mais ceulx de Chio anciens amis des Phaselites es- 
tans à ce voyage en l'armée de Cimon , addoulcirent 
un peu son courroux , et feirent sçavoir de leurs 
nouvelles à ceulx de dedans la ville , par des let- 
tres qu'ilz attachoient à des flesches , et les tiroient 
par dessus les murailles , tant qu'à la fin ilz moye- 
nerent leur appointement , soubz condition que les 
Phaselites payeroient pour l'amende dix talent *, 
qui sont environ six mille escus : et au demourant , 
qu'ilz suivroient l'armée des Grecs, et combatroient 
de là en avant avec eulx et pour eulx à l'encontre 
des Barbares. 

XX. O r dit Ephorus , que le capitaine Persien 
qui avoit charge de l'armée de mer , s'appelloit Ti- 
thraustcs , et de celle de terre Pherendates. Mais 
Callisthenes 2 escrit qu'Aryomandes filz deGobrias 

' 46.687 livres 1 o sous de notre monnoie. 
3 Philosophe, cousin et disciple d'Aristote. Il suivit Alexan- 
dre duns ses expéditions ; se rendit odieux par son insolence 

estoit lieutenant du roy , ayant l'authorité princi- 
pale sur toute l'armée , laquelle estoit à l'ancre au- 
près du fleuve d'Eurymedon 1 , n'ayant aucune vou- 
lunté de combatre , à cause qu'ilz attendoient un 
renfort de quatre-vingt voiles Phœnicienes , qui 
leur dévoient venir de Cypre 2 . Mais Cimon au 
contraire cherchant à les combatre avant que les 
galères Phœnicienes se peussent joindre à eulx, 
meit les sienes en bataille, délibéré de les assaillir 
pour les contraindre de venir au combat , si d'eulx 
mesmes ilz n'y vouloient venir. Quoy voyans les 
Barbares , se retirèrent premièrement au dedans 
de la bouche du fleuve Eurymedon , à fin qu'on ne 
les peust environner par derrière, ny forcer de 
venir à la bataille malgré eulx: toutefois quand ilz 
veirent que les Athéniens les venoient chercher 
jusques là , ilz leur voguèrent à l'encontre avec une 
flotte de six cents voiles, comme le met Phanode- 
mus, ou comme escrit Ephorus , avec trois cents 
cinquante seulement : mais ilz ne feirent rien digne 
d'une telle et si grosse puissance, au moins quant 
au combat de mer, ains tournèrent incontinent 
les prouës vers le rivage, là où ceulx qui le peurent 

et ses épigrammes. Aristote disoît de lui , qu'il avoit des talons, 
mais point de jugement. Il fut accusé d'avoir excilé la cons- 
piration d' Hermolaiis ; et Alexandre fut bien a se de trouver 
cene occasion de se venger du refus qu'il avoit fait de l'adorer. 
Voyez Plut, in Alex. 

' Riv'ièrede la Pumphvlie vis-à-vis l'île de Cypre. Corneliuj 
Nepos a confondu en plaçant cet é tellement auprès de Mycale, 
promontoire et ville de la Carie. 

* 46b ans avant J. G. 

gaigner à temps se sauvèrent de vistesse dedans 
l'armée de terre , qui n'estoit pas loing de là en or- 
donnance de bataille , mais les autres que Ion peut 
attraper en chemin , furent occis , et leurs galères 
mises à fond ou prises , à quoy Ion peult cognoistre 
qu'il y en avoit un grand nombre : car il s'en sauva 
beaucoup, comme il est vraysemblable , et y en 
eut aussi beaucoup de brisées , et neantmoins en- 
core en prirent les Athéniens deux cents prison- 
nières. 

XXI. Cependant leur armée de terre s'appro- 
cha du bord de la mer , parquoy Ci mon fut un peu 
en doubte , s'il devoit faire sortir ses gens en terre, 
ou non, pourcc qu'il luy sembloit chose bien mal 
aisée et dangereuse de prendre terre malgré les en- 
nemis, et d'exposer les Grecs , qui estoient tra- 
vaillez et lassez du premier combat , aux Barbares 
qui estoient entiers , frais et reposez , et en nombre 
plusieurs contre un : toutefois voyant que ses gens 
se confioient en leurs forces , oultre le courage que 
leur donnoit la première victoire , et qu'ilz ne de- 
mandoient autre chose que d'aller charger les en- 
nemis , il les feit descendre en terre encore tous 
bouillans de l'ardeur de la première bataille. Si 
coururent incontinent de grande roideur et avec 
haults cris à l'encontre des Barbares , qui les atten- 
dirent de pied ferme, et sousteindrent le premier 
choc vaillamment : moyen dequoy la meslée fut 
fortaspreet fort cruelle, et y moururent tous les 
plus gens de bien et les plus gros personnages de 
l'armée dei Athéniens : mais les autres conibatirent 

si vertueusement , qu'à la finie champ leur demoura, 
et à toute peine tournèrent les Barbares en fuitte, 
dont ilz occirent une bonne partie sur la place, et 
prirent les autres prisonniers avec toutes leurs tentes 
et pavillons qui estoient pleins de toute sorte de 
biens et de richesses. 

XXII. Ainsi Cimon, comme un vaillant 1 cham- 
pion des jeux sacrez , ayant en un mesme jour em- 
porté deux victoires, et ayant surmonté la navale 
que les Grecs avoient gaignée dedans le canal de 
Salamine , par celle qu'il gaigna lors sur la terre 2 , 
et celle que les Grecs gaignerent par terre devant 
la ville de Platases , par celle qu'il gaigna ce jour 
mesme en la mer , ne se contenta pas encore décela : 
car après deux si belles et si glorieuses victoires 
gaignées , il combatit encore pour l'honneur 5 du 
trophée , estant ad verty que les quatre-vingts voiles 
Phœnicienes, trop tard venues pour se trouver en 
la première bataille navale , estoient arrivées au 
chef de Hydre, il cingla en toute diligence celle 
part. Or ne sçavoient encore les capitaines de celle 
flotte rien de certain de la desfaitte de leur armée 
principale , ains en estoient en doubte , ne pouvans 
se persuader qu'elle eust ainsi esté desconfite : au 
moyen dequoy ilz furent de tant plus effroyez quand 

' Athlète. C. 

" Voyez les Observaîions. 

3 Le grec, signifie en effet cela. Mais quel sens en résulte- 
t-il ? Des Sçavans conjecturent avec raison qu'il faut substituer 
un mot qui signifie pour la troisième fois. 

Tome V. C 

ilz apperceurent de loing l'armée victorieuse de Ci- 
mon : et en conclusion ilz perdirent tous leurs vais- 
seaux , et la plus grande partie de leurs gens , qui 
furent tous ou noyez , ou occis. 

XXIII. C est exploit d'armes rabaissa et dompta 
tellement l'orgueil du roy de Perse, qu'il en feit 
ce traitté de paix qui est tant mentionné ès ancienes 
histoires, par lequel il promeit et jura, « que de là 
« en avant ses armes n'approcheroient point plus 
« près de la mer de Grèce, que de la carrière d'un 
« cheval, et ne navigueroit point plus avant que les 
« isles Chelidonienes 1 et Cyanées 2 avec galères ny 
« autres vaisseaux de guerre ». Toutefois l'historien 
Callisthenes escrit , que cela ne fut point couché 
dedans le traitté, mais que le roy l'observoit pour 
l'effroy qu'il eut de ceste grande desfaitte : et que 
depuis il se teint tousjours si loing de la mer de 
Grèce , que Pericles avec cinquante voiles , et 
Ephialtes avec trente seulement naviguèrent jus- 
ques pardelà les isles Chelidonienes , sans que jamais 
il leur vinst à l'encontre flotte quelconque des Bar- 
bares. Si est-ce pourtant , qu'entre les actes pu- 
bliques d'Athènes que Craterus à recueilliz, setreu- 
vent les articles de ceste paix couchez tout du long 
comme d'une chose qui véritablement a esté : et 
tient on que pour ceste occasion les Athéniens 
fondèrent un autel de Paix , et qu'ilz feirent un 

' lits de la Méditerranée entre Rhodes et Cypre. 

1 Ilos ou rochel-s dans la mer du Pont à l'entrée du Bos- 
phore de Tlnace. 

très grand honneur â Callias , qui avoit esté ambas- 
sadeur devers le roy de Perse pour luy faire jurer 
ce traitté. 

XXIV. A près donc que les despourlles des en- 
nemis eurent esté vendues à l'encan , il se trouva 
tant d'or et d'argent ès coffres de l'espargne, qu'il 
suffit à tous autres affaires , et encore en feit on 
bastir le pan de muraille du chasteau qui regarde 
vers le midy, tant ce voyage et ceste destrousse 
les enrichit. Et dit on que la fabrique des longues 
murailles qui joignent la ville avec le port que Ion 
appelle les Jamb. s, fut bien bastie et parachevée 
depuis , mais que les premiers fondemens en furent 
faits de l'argent que Cimon fournit et bailla lûy- 
mesme : et pource que l'ouvrage se rencontroit en 
lieux pleins d'eaux et marescageux , qu'il fallut af- 
fermir le marets à force cailloux et gros quartiers 
que Ion jetta au fond à pierre perdue. Ce fut aussi 
luy qui embellit et orna le premier la ville d'A- 
thènes de lieux de libéral exercice et d'honeste es- 
batement , lesquelz peu de temps après furent en 
très grande recommandation : car il feit planter 
des platains en la grande place , et de l'Académie 
qui para vant estoit »eehe et n uë , il en feit un plaisant 
verger et boccage bien arrosé de fonteines qu'il y 
conduisit , et y feit dresser de belles allées couvertes 
pour se promener , et de belles carrières longues et 
nettes pour courir. 

XXV. Quelque temps après il eut nouvelles, 
que certains Persiens qui tenoient la Oherrones.e, 
c'est à dire , demy isle du pais de Thrace , n'en vou- 

C u 

loient point sortir, ains appelloient à leur aide les 
peuples de la haulte Thrace pour leur aider à la dé- 
fendre contre luy , duquel ilz ne f aisoient point de 
compte , pource qu'il estoit party d'Athènes avec 
bien petit nombre de vaisseaux , il leur alla courir 
sus avec quatre galères seulement, et en prit treize 
des leurs. Par ainsi en ayant chassé les Persiens , 
et subjugué les Thraciens , il conquit à son pais 
toute la Cherronese de Thrace : et au partir delà 
s'en alla contre ceulx de l'isle de Thasos 1 , qui 
s'estoient rebellez contre les Athéniens , et les 
ayant desfaits en bataille par mer, où il gaigna 
trente et trois de leurs vaisseaux , il prit d'avantage 
leur ville par siège, et acquit aux Athéniens les mines 
d'or qui sont au delà de la ville , avec toutes les 
terres qui leur appartenoient. 

XXVI. Ceste conqueste luy donnoit grande 
commodité et moyen de passer en la Macédoine , 
et d'en occuper dès lors une bonne partie : mais ne 
l'ayant pas voulu faire, il fut souspeçonné d'en avoir 
pris de l'argent et de s'estre laissé corrompre par 
présent du roy Alexandre 1 : et de faict il en fut 
appellé en justice par conspiration de ses malvueil- 
lans qui se bandèrent à l' encontre de luy : mais en 
se défendant , et déduisant ses justifications devant 
les juges , il leur dit : «Je n'ay point contracté d'a- 

■ / ( G5 ans avant J. C. La guerre dura trois ans. Voyez les 
Annales de Thucydide par Dodwell , quo j'ai suivi dans toutes 
ces époques. 

" Alexandre I qui monta sur le trône 479 ans avant J. C. 
Voyez la suite- des rois de Macédoine au Tome XV. 

« mitié ny d'hospitalité avec les Ioniens , ou avec 
« les Thessaliens , qui sont peuples riches et opu- 
« lents , ny n'ay point pris leurs affaires en main , 
«c comme ont lait quelques autres pour estre par 
« eulx honorez et en recevoir du profit, mais bien 
« ay je pris hospitalité avec les Lacedaemoniens , 
« pource que j'aime et veulx imiter leur tempe- 
« rance , sobriété et simplicité en leur manière de 
« vivre , laquelle je préfère à tous biens et à toute 
« richesse , combien que je soye bien aise d'enrichir 
« la chose publique des despouilles de noz ennemis ». 
Stesimbrotus faisant mention de ceste accusation , 
dit que Elpinice sa sœur s'en alla au logis de Peri- 
cles qui estoit le plus aspre et le plus véhément de 
tous ses accusateurs, pour le prier de ne vouloir 
pas si asprement poursuy vre son frère , et que Pe- 
ricles en soubsriant luy respondit : « Tu es trop 
« vieille, Elpinice, tu es trop vieille désormais, 
« pour venir au dessus de telz affaires» : maisneant- 
moins quand ce vint à plaider la cause, il luy fut 
plus doulx que nul autre des accusateurs , et ne 
se leva qu'une seule fois pour parler contre luy, 
comme par manière d'acquit , de sorte qu'il es- 
chappa , et fut absoubz à pur et à plein de ceste 
accusation. 

XXVII. Au demourant, tant qu'il fut présent 
en la ville , il refréna et reteint tousjours l'inso- 
lence du peuple , qui entreprenoit sur l'authorité 
des gens de bien , et tiroit à soy toute souveraineté 
de puissance et de commandement : mais aussi tost 
qu'il fut party pour s'en aller à la guerre , la com- 

C 3 

mune n'ayant plus personne qui lny contredist, 
renversa sans dessus dessoubz tout le gouvernement 
de la ville, et confondit toutes les ancienes loix 
et coustumes , dont ilz avoient usé de tous temps, 
et ce à l'instigation et par la menée d'Ephialtes : car 
ilz osterent la cognoissance de toutes causes pres- 
que à la cour d'Aréopage , et mettans toute l'au- 
thorité des jugemens entre les mains du peuple, 
réduisirent Testât de la cité en pure démocratie , 
c'est à dire , en gouvernement où le peuple a plein 
pouvoir et souveraine puissance , estant ja Pericles 
en grand crédit, lequel f'avorisoit au party de la 
commune. Parquoy Cimon à son retour trouvant 
que l'authorité du sénat et du conseil avoit ainsi 
honteusement esté diminuée, en fut fort marry , 
et tascha de remettre les jugemens ainsi comme ilz 
estoient au paravant, et restituer le gouvernement 
des gens de bien qui avoit esté estably du temps de 
Clisihenes 1 : mais adonc recommencèrent ses en- 
nemis à crier contre luy, renouvelans le mau- 
vais bruit qui avoit autrefois couru de luy, qu'il 
entretenoit sa propre sœur germaine, et oultre 
cela le calumnians de favoriser aux affaires des 
Lacedœmoniens , à quoy se rapportent des vers 
du poète Eupolis fort divulguez à l'encontre de 
Cimon : 

Meschant n'est il , mais il est négligent , 
Aimant le vin plus qu'il ne lait l'argent , 
Et quelquefois secrettement s'escarte 
Pour s'en aller les nuicts coucher à Sparte, 
! Voyez les Observation*. 

Laissant sa soeur au logis , la pauvrette 
Elpinice , dormir toute seulette. 

XXVIII. Et s'il est ainsi , qu'estant paresseux 
et subject au vin , il ait pris tant de villes et gai- 
gné tant de batailles , il est certain que s'il eust 
esté sobre et vigilant , il n'y eust eu ny devant ny 
après luy capitaine Grec , qui l'eut passé en gloire 
de laicts d'armes. Bien est il vray , que dès son 
commencement il aima tousjours les meurs desLa- 
cedaemoniens : car de deux enf'ans jumeaux qu'il 
eut d'une femme Clitoriene , il en nomma l'un 
Lacedœmonius , et l'autre Eleus , ainsi comme 
Stesimbrotus l'escrit , disant que pour cela Pericles 
leur reprocha souvent le lignage de leur mere : 
toutefoisDiodorus le géographe escrit, que et ceulx 
là et un autre troisième nommé Thessalus , luy es- 
toient nez de Isodice , fille de Euryptolemus filz 
de Megacles. Comment que ce soit , il est tout cer- 
tain, que son crédit s'augmenta de beaucoup par 
le port et la faveur que luy faisoient lesLacedasmo- 
niens, lesquelz haïssoient desja Themistocles , èt 
en haine de luy estoient bien aises que Cimon , qui 
estoit encore jeune homme , eust plus de pouvoir 
et d'authorité que luy à Athènes : dequoy les Athé- 
niens mesmes s'apperce voient bien , et n'en estoient 
point marris du commencement , pour autant que 
ceste bienvueillance des Lacedasmoniens envers 
luy , leur apportoit de grandes commoditez : car 
quand ilz commencèrent à s'aggrandir en puissance, 
et à praticquer secrettement que les Grecz alliez 
laissassent les Lacedœmoniens pour se joindre à 

C 4 

eulx , ilz 1 ne s'en fascherent point , pour l'honneur 
et l'amour qu'ilz portoient à Cimon, lequel pour 
lors manioit seul presque tous les affaires desGrecz, 
à cause qu'il se portoit humainement et gracieuse- 
ment envers les alliez , et estoit fort aggreable aux 
Lacedpemoniens : mais depuis quand ceulx d'Athènes 
furent devenus grands et puissans , et qu'ilz veirent 
que Cimon n'adheroit pas pour un peu aux Lace- 
dasmoniens , ains les aimoit trop à leur gré , ilz en 
eurent despit, pource qu'à tout propos, il les ma- 
gnifioit et hault louoit devant eulx : et mesmement 
quand il les vouloit reprendre de quelque taulte 
qu'ilz avoient commise , ou bien qu'il les vouloit 
induire à faire quelque chose : « Les Lacedœmo- 
« niens , ce leur disoit-il, n'ont garde de faire 
« ainsi ». Cela, comme dit Stesimbrotus, luy susci- 
toit grandement l'envie et la haine de ses citoyens. 

XXIX. Mais la principale charge que Ion luy 
meit sus , et celle qui plus luy porta dè nuisance , 
advint par une telle occasion : la quatrième année 
du règne d'Archidanius filz de Zeuxidamus roy de 
Sparte , il advint le plus grand et le plus espou- 
ventable tremblement de terre en la ville de Lace- 
dœmone et aux environs , dont il soit mémoire au 
paravant : car la terre en plusieurs endroits de la 
contrée s'ouvrit et se baissa comme en abysme : la 
montagne de Taygete en branla si terriblement , 
qu'il y en eut des poinctes de rochers qui tum- 
berent en bas : toute la ville entièrement en fut 

1 /& , c'est-à-dire , les Laccdœmoniens. Voyez les Obser- 
vations. C. 

brisée et conquasséé , exceptées cinq maisons : car 
toutes les autres furent ruinées. Et dit on qu'un 
peu devant qu'il commenceast, les jeunes hommes 
de la ville avec les jeunes garsons s'esbatoient aux 
exercices du corps , tous nudz , dedans un por- 
titpie et galerie couverte : et comme ilz se jouoient 
ensemble , il se leva auprès d'eulx un lièvre. Les 
jeunes hommes l'ayans apperceu se meirent à courir 
après , et à le poursuyvre tout ainsi nudz et huylez 
qu'ilz estoient , avec grande risée. Hz ne furent pas 
plus tost partis, que le comble de la galerie tumba 
sur les garsons qui estoient demourez dessoubz, 
et les accabla tous. En mémoire dequoy le tum- 
beau où ilz furent depuis inhumez, s'appelle jus- 
ques aujourd'huy Sismatias , comme qui diroit: la 
sépulture de ceulx que le tremblement de terre a 
tuez. Mais le roy Archidamus s'advisant soudaine- 
ment par le danger présent de celuy qui estoit 
prest à advenir, et voyant que ses citoyens ne tas- 
choient qu'à sauver leurs plus précieux meubles , 
et les tirer hors de leurs maisons , feit vistement 
sonner aux trompettes une chaude alarme, comme 
si les ennemis fussent venus leur courir sus en sur- 
prise , à fin que les habitans de la ville , toute au- 
tre œuvre laissée , accourussent en diligence avec 
leurs armes devers luy. Cela sans point de doubte 
sauva pour lors la ville de Sparte , pource que les 
Heilots 1 qui sont leurs païsans , et ceulx des petites 

1 Pource que les Hilotes vinrent de toutes les campagnes 
des environs , pour piller ceux des Spartiates qui seroient 
échappés de ce tremblement. C. 

villes d'alentour , accoururent 'de toutes parts en 
armes pour surprendre au desprouveu, et saccager 
ceulx qui seroient eschappez de ce tremblement : 
mais quand ilz les trouvèrent bien armez en or- 
donnance de bataille , ilz s'en retournèrent comme 
ilz estoient venus , et depuis commencèrent à leur 
faire la guerre ouvertement , ayans attiré aucuns 
de leurs voisins à leur ligue , mesmement les Mes- 
seniens 1 qui avec eulx leirent à bon esciant la 
guerre aux Spartiates : parquoy les Lacedaemoniens 
envoyèrent Periclidas à Athènes pour demander 
secours , duquel le poète Aristophanes se moc- 
quant dit : 

Palle a séant sur les autelz tousjours ,' 
En robbe rouge il demande secours. 
A quoy Ephialtes resistoit fort et ferme, criant et 
protestant que Ion ne devoit point secourir , ny re- 
lever une cité ennemie de celle d'Athènes , ains 
plus tost la laisser gisante par terre, et souffrir 
fouler aux piedz l'orgueil et l'arrogance de Sparte. 

XXX. Mais Cimon, ainsi que dit Critias, pré- 
férant le bien de Sparte à l'accroissement de son 
païs , feit tant qu'à sa persuasion le peuple l'envoya 
avec bon nombre de gens de guerre à leur se- 
cours : qui plus est , Ion met les paroles mesmes , 
dont il usa pour émouvoir le peuple à luy ottroyer 
sa demande : car il les pria de ne vouloir pas permet- 
ire que la Grèce clochast, comme si Lacedœmone 
mist esté l'un de ses pieds , et Athènes l'autre , ny 

• Voyez les Observations. 

3 Lysistratfe , \. i\ \o. c. 

souffrir que leur cité fust privée de sa compagne au 
joug de la défense de la Grèce. Ayant donques ob- 
tenu secours pour mener aux Lacedasmoniens , il 
passa sou armée par les terres des Corinthiens , de- 
quoy Lachartus capitaine de Corinthe se courrou- 
cea à luy, disant qvi'il ne devoit point estre ainsi 
entré dedans leur pais en armes , sans première- 
ment en avoir demandé congé à ceulx de la ville : 
pource , disoit il , que quand on bat à la porte d'une 
maison privée, encore n'entre Ion pas dedans , que 
premièrement le maistre de la maison ne le com- 
mande. « Adonc luy répliqua Cimon : mais vous 
« autres Corinthiens n'avez pas heurté aux portes 
« des Cleoneiens ny des Megariens pour y entrer 
« dedans , ains les avez rompues et y estes entrez 
ci par force d'armes , estimans que tout devoit es- 
te tre ouvert à ceulx qui estoient les plus forts »• 
Ainsi respondit Cimon audacieusement à ce ca- 
pitaine Corinthien , pource qu'il en estoit be- 
soing , et passa avec son armée à travers le païs 
de Corinthe. 

XXXI. Depuis 1 ceulx de Lacedaemone envoyè- 
rent une autre fois requérir secours aux Athéniens 
à l'encontre des Messeniens et des Ilotes , qui sont 
leurs laboureurs et esclaves , lesquelz avoient saisi 

■ Il sembleroit par ce que dit Plutarque , que les Athéniens 
marchèrent deux fois au secours des Lacédémoniens contre 
les Hilotes; cependant il paroît parThucydide , L. I , ch. 102, 
Diodore de Sicile , L. XI, ch. 64 1 etPausanias, Messéniaques, 
ch. 34 , que ce fut dès la première fois que les Lacédémoniens 
les renvoyèrent. C. 



44 C I M O N. 

la ville de Ithome : mais quand ilz furent arrivez , 
les Lacedasmoniens eurent peur de la grande puis- 
sance qu'ilz avoient amenée et de leur hardiesse : à 
l'occasion dequoy ilz les renvoyèrent sans rien faire 
eulx seuls de tous les alliez , qui estoient venus à 
leur secours , comme gens prompts à entreprendre 
toutes nouvelletez. Les Athéniens s'en retournè- 
rent fort mal contens de ce renvoy, et tousjours de- 
puis voulurent grand mal à ceulx qui favorisoient 
aux affaires des Lacedasmoniens : au moyen dequoy 
pour la moindre occasion qu'ilz peurent avoir à 
l'encontre de Cimon , ilz le bannirent de leur païs 
pour dix ans : car c'estoit le terme prefix à ceulx 
qui estoient reléguez et bannis par le ban de l'Os- 
tracisme , durant lesquelz dix ans les Lacedasmo- 
niens entreprirent de délivrer la ville de Delphes 
de la servitude des Phociens , et de leur oster la 
garde et superintendence du temple d'Apollo , qui 
est en ladicte ville, pour à quoy parvenir ilz vin- 
drent planter leur camp près la ville de Tanagre en 
la Phocide , là où les Athéniens les allèrent trouver 
pour les combatre. 

XXXII. Ce qu'entendant Cimon , encore qu'il 
fust en exil , se rendit au camp d'Athènes avec ses 
armes, en intention de faire son devoir de bien 
combatre avec ses citoyens à l'encontre des Lace- 
dasmoniens , et se rengea ès bandes de la lignée 
Oeneide r , dont il estoit : mais ses malvueillans 

■ Tribu des Athéniens qu'il ne faut pas confondre avec 
Oenotî , bourg ou dème de l'Attique. 

commencèrent à crier contre luy, qu'il n'estoit 
' venu pour autre chose que pour troubler l'ordon- 
nance de leur bataille , à fin d'amener puis après 
les Lacedasmoniens à la ville mesnie d'Athènes. De- 
quoy le grand conseil des cinq cents hommes eut 
peur, et envoya faire défense aux capitaines qu'ilz 
n'eussent à le recevoir en la bataille , de manière 
qu'il fut contrainct de se retirer : mais avant que 
partir il pria Euthippus Anaphlystien r , et ses au- 
tres amis qui estoient notez et souspeçonnez comme 
luy, de favoriser aux affaires des Lacedasmoniens , 
qu'ilz feissent tout devoir de vaillamment comba- 
tre à l'encontre des ennemis, à fin que celle jour- 
née leurservist de descharge et de justification de 
leur innocence envers leurs citoyens : ce qu'ilz fei- 
rent. Car retenans ses armes 2 , ilz dressèrent un pe- 
tit squadron d'entre eulx , et combatirent si coura- 
geusement et si obstineement , qu'ilz y moururent 
tous sur le champ, cent qu'ilz estoient, laissans un 
grand regret et griefve repentance aux Athéniens , 
de ce qu'ilz les avoient ainsi faulsement et à tort 
mescreuz de desloyauté envers leur païs , à l'occa- 
sion dequoy i!z ne gardèrent pas long temps leuf 
courroux à l'encontre de Cimon en partie, comme 
je croy, pource qu'ilz eurent souvenance des bons 
services qu'il leur avoit faicts par le passé , et en 
partie aussi , pource que la qualité du temps y aida. 
Car ayans esté desfaicts en une grosse bataille de- 

1 Anaphlyste est un des bourgs ou tlèmes de l'Attique. 
Chaque tribu comprenoit un certain nombre de ces dèmes. 
3 Ajoutez ; et les plaçant au milieu de leur bataillon. C. 

vant Tanagre, ilz s'attendoient que sur le temps 
nouveau les Peloponesiens ne fauldroient pas de 
leur venir courir sus avec une grosse puissance : au 
moyen dequoy ilz revocquerent le bannissement de 
Cimon par un décret , duquel Pericles luymesme 
fut autheur , tant estoient les inimitiez des hom- 
mes , civiles et modérées en ce temps là , et leurs 
courroux aisez à appaiser , là où il estoit question 
de bien public , et tant l'ambition , qui est la plus 
véhémente et la plus forte passion de toutes celles 
dont les esprits des hommes sont travaillez , cedoit 
et s'accotoimodoit aux affaires et aux nécessitez de 
la chose publique. 

XXXI.II. Aussi tost doncques que Cimon fut 
de retour , il assopit la guerre et appointa les deux 
citez ensemble : mais voyant que les Athéniens ne 
pouvoient demourer en repos , ains vouloient estre 
en perpétuel mouvement , et s'enrichir et aggrandir 
par le s guerres , de peur qu'ilz ne s'attachassent à 
aucun, peuple Grec , ou qu'en rodant à l'en tour du 
Peloponese et des isles de la Grèce , avec une si 
grosse flotte de vaisseaux qu'estoit la leur , ilz ne 
suscitassent quelque occasion de guerre civile entre 
les Grecs , ou de plaintes à leurs confederez à l'en- 
contre d'eulx , il arma et equippadeux cents galères 
pour aller une autre fois faire la guerre en Cypre et 
en AEgypte, voulant accoustumer les Athéniens à 
la guerre contre les Barbares , et quand et quand 
les enrichir justement des despouilles de ceulx qui 
leur estoient naturellement ennemis : mais sur le 
poinct que toutes chose* furent en ordre pour par- 

tir , et l'armée preste à s'embarquer pour taire 
voile , il eut une telle vision la nuict en dormant : 
Il luy fut advis qu'une lyce asprement courroucée 
abbayoit contre luy, et que parmy son abboy elle 
jettoit une parolle humaine en disant , 

Vien hardiment, car mes petits etmoy, 
Si tu y viens , aurons plaisir de toy. 

Ceste vision estant mal aisée à souldre et à inter- 
préter, Astyphilus natif de la ville de Posidonie *, 
homme bien exercité en telles conjectures , et fa- 
milier amydeCimon, luy déclara que deste vision 
luy predisoit sa mort , l'exposant en telle sorte : 
Le chien est ordinairement ennemy et veult mal à 
celuy à qui il abbaye. Or ne sçauroit on faire plus 
grand plaisir à son ennemy que de se laisser mou- 
rir : d'avantage la meslange d'une parole humaine 
avec l'abboy d'une chiene* ne signifie autre chose 
qu'un ennemy Medpis , pource que l'armée des 
Medois estmeslée de Barbares et de Grecs. Oultre 
ceste vision , ainsi comme il sacrifioit au dieu Eac- 
chus , le devin ouvrit l'hostie après qu'elle eust 
esté immolée , et à l'enfour du sang qui en découla 
jusques en terre , il s'assembla une multitude grande 
de fourmis, qui emportèrent petit à petit ce qui en 
estoit figé, et en enduirentle gros ortueil du pied 
de Cimon tout à l'entour , sans que de long temps 

' C'est le nom grec que" Paterculus a rendu on latin par 
Neptunia. On l'appelle autrement Pœstum , elle est dans la 
l.ucanie sur la mer de Toscane, au lond du golfe appelle de 
son nom Peeslarms. 

personne s'en donnast garde : à la fin toutefois 
Cimon d'adventure s'en advisa , et ainsi comme il 
les regardoit faire , le ministre du sacrifice luy ap- 
porta monstrer le foye de la beste immolée , à qui 
le gros bout , qu'on appelle la teste , defailloit , et 
l'estimoit un très mauvais et sinistre présage. 

XXXIV. Toutefois, pource que toutes choses 
estoient si prestes , qu'il ne pouvoit reculer à ce 
voyage, il monta sur mer et feit voile , et envoyant 
soixante de ses galères en AEgypte, il alla avec le 
demourant renger de rechef la coste de laPamphy- 
lie , là où il desfeit en bataille navale l'armée du 
roy de Perse , qui estoit de galères Phœnicienes et 
Cilicienes, et conquit les villes d'alenviron, espiant 
tousjours les moyens de pénétrer au dedans de l'AE- 
gypte : car il ne mettoit point de petites entreprises 
en son entendement , ains desseignoit de destruire 
tout l'empire entièrement du grand roy de Perse , 
pour autant mesmement qu'il estoit adverty que 
Themistocles estoit en grand honneur et en grand 
crédit entre les Barbares., à cause qu'il avoit pro- 
mis à leur roy de luy conduire son armée, et luy 
faire de grands services , toutes et quantesfois qu'il 
voudroit faire la guerre aux Grecs. Et dit on que ce 
fut la principale cause , pour laquelle Themistocles 
se feit vouluntairement mourir, qu'il desesperoit 
de pouvoir conduire les affaires de la Grèce au 
poinct qu'il avoit promis , sentant bien qu'il n'es- 
toit pas facile de vaincre la vertu et félicité de Ci- 
mon , lequel pour lors tenoit son armée au long de 
l'isle de Cypre , projettant en soy mesrae de bien 

grandes 

glandes entreprises : mais en ces entrefaictes il en- 
voya quelques uns de ses ^ens à l'oracle du Jupiter 
Hamon pour l'enquérir de quelque chose secrette : 
car nul ne sceut jamais , ny lors ny depuis , pour 
quelle cause il les y avoit envoyez : aussi n'en rap- 
portèrent ilz aucune response , car ilz ne furent, pas 
plus tost arrivez , que l'oracle leur commanda qu'ilz 
s'en retournassent: pourautant (leur dit il) que 
Cimon estoit desja pardevers luy. Ceste response 
ouye, les envoyez reprirent incontinent leur che- 
min devers la mer : et quand ilz furent de retour 
au camp des Grecs qui pour lors estoit en AEgypte , 
ilz entendirent que Cimon estoit decedé , et en 
rapportant le nombre des jours qui estoienl passez 
depuis sa mort, au temps que Jupiter leur avoit 
respondu que Cimon estoit desja par devers luy, 
ilz cogneurent que couvertement il leur avoit si- 
gnifié son trespas , et que deslors il estoit avec les 
dieux. 

XXXV. Il mourut au siège de la ville de Ci- 
tium en Cypre, comme aucuns disent , ou bien d'un 
coup qu'il récent en une rencontre , comme disent 
les autres: et en mourant , il commanda à ceulx qui 
estoient soubz sa charge , qu'ilz s'en retournassent 
au païs sans éventer ny publier sa mort : ce qui fut 
fait si sagement et si dextrement, qu'iîz s'en re- 
tournèrent tous à sauveté , sans que personne des 
ennemis , ny des alliez me.smes s'en apperceust. 
Ainsi fut l'armée des Grecs gouvernée et condnitte 
par Cimon , encore qu'il fust mort , l'espace de 
trente jours, comme esciit Phanodemus, et de- 
Tpme V. D 

puis sa mort n'y a eu aucun capitaine Grec qui 
ait fait chose digne de mémoire contre les Bar- 
bares , pource que les harengueurs et gouverneurs 
des principiles citez de la Grèce les irritèrent les 
unes contre les autres , et ne se trouva personne 
qui se jettast entre deux pour les départir. Ainsi 
se ruinèrent les Grecs les uns les autres par guerres 
civiles , qui fut un grand respit pour les affaires 
du roy de Perse , et au contraire , ruine de la 
puissance des Grecs , si grande que Ion ne sçau- 
roit bien exprimer. 

XXXVI. Il est bien vray, que long temps de- 
puis , Agesilaus feit veoir les armes grecques en 
Asie , et y commencea un peu de guerre contre les 
t lieutenans du roy, gouverneurs des basses provin- 
ces de TAsie : mais avant qu'il peust faire aucun 
exploit mémorable , il fut rappelle par nouveaux 
troubles et guerres civiles qui se ressuscitèrent de 
rechef entre les Grecs , et fut contraint de s'en re- 
tourner au pais , laissant les trésoriers et financiers 
du roy de Perse , levans tailles et subsides sur les 
citez Grecques de l'Asie , quoy quelles fussent al- 
liées et confédérées de Lacedaemone. Là où du 
temps que Cimon gouverna , Ion ne veit onques 
commissaire ne sergent royal qui apportast aucu- 
nes lettres patentes, ou mandemens du roy, ny 
homme d'armes qui ozast approcher de la mer plus 
près de vingt et quatre ou vingt et cinq lieues. Les 
sépultures que Ion appelle jusques aujourd'huy Ci- 
monia, tesmoignentque ses cendres et ses os furent 
rapportez en Attiqne. Toutefois ceuk de la ville de 

Citium honorent encore une certaine sépulture , 
qu'ilz disent estre la tumbe de Cimon , par ce qu'en 
une famine et grande stérilité de la terre , ilz eurent 
un oracle qui leur commanda de ne mettre pas Ci- 
mon en nonchaloir, ainsi comme l'orateur Nausi- 
crates a laissé par escript , ains le révérer et ho- 
norer comme 1 un dieu. Telle doncques a esté la 
vie du capitaine grec. 

• Lisez : comme étant supérieur aux mortels , c'est-ù-dire , 
étant un héros, c. 

u a nt à Lucullus , il eut bien un ayeul person- 
nage de dignité consulaire , et estoit son oncle ma- 
ternel Metellus , celuy qui fut surnommé Numidi- 
cus , pour autant qu'il avoit conquis et subjugué la 
province de Numidie : mais son pere futattaint et 
convaincu de larcin au maniement des finances de 
la chose publique : et Cecilia sa mere eut le bruit 
de ne se gouverner pas honestement. Mais quant à 
luy, avant qu'il eust eu aucun office , et qu'il se fust 
aucunement entremis des affaires de la chose publi- 
que, le premier acte qu'il feit à son arrivée , fut, 
qu'il accusa et meit en justice Servilius augur , l'ac- 
cusateur de son pere , d'avoir pareillement mal versé 
en son estât , et forfait contre la chose publique : 
ce que les Romains trouvèrent un gentil acte , et fut 
quelque temps que Ion ne parla d'autre chose à 
Rome, ne plus ne moins que si c'eust esté quel- 
que exploit de grande vaillance : car autrement 

encore estimoient ilz , que c'estoit chose généreuse 
et magnanime d'accuser les meschans , sans estre 
poulsé d'aucune occasion privée , et prenoienn 
grand plaisir de voir les jeunes hommes s'attacher 
à poursuivre en justice ceulx qui a voient forfait, 
ne plus ne moins que de gentilz lévriers acharnez 
après les bestes sauvages. Toutefois les brigues et 
poursuittes furent si grandes en ce procès là , qu'il 
y eut des hommes blecez , et aucuns tuez sur la 
place, tant que finablement Servilius fut absouls. 

II. Si estoit Lucullus éloquent , et exercité à 
bien dire , tant en langue grecque que romaine , 
de manière que Sylla luy addressa 1 l'abbregé de ses 
gestes qu'il avoit recueillis , comme à celuy qui 
sçauroit mieulx en composer une histoire entière, 
et la coucher plus élégamment par escrit : car il 
n'avoit pas seulement le langage à main et propre 
pour parler d'affaires, et pour déduire disertement 
un plaidoyer, comme Ion en voit d'autres, qui 
en matière de procès, ou quand ilz ont audience 
publique , 

Semblent un thun , qui par grande roideur, 
De TOcean perce la profondeur : 

mais puis après quand on les tire hors des termes 
de la pratique et des harengues publiques , 

Hz sont à sec , et sans grâce ou science 
Demeure à plat morte leur eloqnence : 

Car Lucullus avoit dès son jeune aage appris par 

• Lisez : les mémoires de. ses gestes : il n'est point question 
(l'abn'^é. c. 



LUCULLUS. 5 7 
honesteté les lettres humaines , que Ion appelle , 
et les sciences libérales: et quand il vint sur sa 
vieillesse , alors il laissa son entendement se repo- 
ser et refreschir , après beaucoup de travaux , en 
l'estude de la philosophie , en resveillant la partie 
contemplative de son ame, et amortissant, ou k 
tout le moins refrénant de bonne heure la partie 
ambitieuse et active, après le différent qu'il eut à 
Tencontre de Pompeius. Mais pour faire encore 
plus ample foy de son sçavoir , oultre ce que nous 
en avons recité , on dit qu'estant encore fort jeune , 
il feit une gageure à l'encontre de l'orateur Horten- 
sius , et de l'historiographe Sisenna , ne pensant que 
se jouer du commencement , et à la fin ce fut à bon 
esciant, qu'il escrifoit un sommaire de la guerre 
Marsique 1 en vers ou en prose latine ou grecque, 
selon qu'il escherroit par le sort : et Iuy escheut 
la prose grecque à mon advis , pource que jusques 
aujourd'huy, Ion treuve une petite histoire en lan- 
gue grecque de la guerre que les Romains feirent à 
l'encontre des Marses. 

III. Il porta grande amitié à son frère Marcus 
Lucullus, comme il monstra par plusieurs indices, 
dont le plus notable , et qui se treuve plus men- 
tionné par les Romains, fut tel : Lucius es-toit plus 
vieil que luy, et toutefois jamais ne voulut deman- 

' La guerre sociale , appellée aussi Marsique , parce que 
les Marges , peuple très-brave , entre les Sabins à l'orient, et le 
lac Fucin à l'occident, furent les premiers qui prirent les armes. 
Elle commença après la mort de Drusus , l'an de Rome 66/| , 
avant J. C. 90. 

derny accepter office de la chose publique avant luy, 
ains attendit le temps de son frère , et laissa passer 
Je sien , pour laquelle debonnaireté il gaigna tant la 
bonne grâce du peuple , qu'estant absent il fut eleu 
AEdile , et son frère aussi tout ensemble pour l'a- 
mour de luy. 

IV. La fleur de sa jeunesse se rencontra au temps 
de la guerre Marsique , en laquelle il feit plusieurs 
actes de bon sens et de grande hardiesse : mais tou- 
tefois la cause pour laquelle Sylla le tira à sa part , 
fust plus tost sa constance , sa douceur et debonnai- 
reté, qu'autre chose : et depuis qu'il l'eut une fois 
choisi , il l'employa tousjours depuis le commen- 
cement jusques à la fin , au:; principaux et plus im- 
portons de ses affaires : comme fut la commission 
qu'il luy bailla de faire battre de la monnoie : car 
la plus grande partie de l'argent qui fut despendn 
en la guerre contre Mithri dates fut monnoyé de- 
dans le Peloponese par son commandement : à rai- 
son dequoy on appella les pièces Lucullienes , les- 
quelles eurent long temps cours entre les gens de 
guerre , qui en acheptoient ce qui leur faisoit be- 
soing, sans qu'on feist difficulté de les prendre. De- 
puis estant Sylla à Athènes le plus fort par terre, 
mais le plus foible par mer , de manière que ses 
ennemis luy coupoient les vivres , il envoya Lucul- 
lus en AEgypte et en Lybie , pour luy amener les 
vaisseaux qu'il trouveroit en ces quartiers là. Or es- 
toit il au cueur de l'hy ver quand il fut despesché , 
T t neantmoins il ne laissa point de se mettre à la 
voile avec trois brigautins de la Grèce et autant 



LUCULLUS. 9 

de galiottes Pdiodienes, s'exposant non seulement 
au danger de la mer en si longue navigation , niais 
aussi des ennemis , lescjuelz se sentans les plus Torts 
alloient rodans par tout , et tousjours en bonne 
flotte : mais nonobstant toutes ces difficultés il des- 
cendit premièrement en l'isle de Candie, laquelle 
il tira à sa dévotion , et de là s'en alla en la ville de 
Cyrene , où il trouva les habitans travaillez de guer- 
res civiles et de continuelles oppressions, de tyrans , 
desquelz travaux il les garentit , et leur establit une 
forme de gouvernement, en leur ramenant en mé- 
moire mi propos que Platon autre fois , comme en 
esprit de prophétie , avoit dit à leurs ancestres. Car 
comme ilz le priassent de leur vouloir escrire des 
loix , et leur ordonner quelque bonne forme de ré- 
gir et gouverner leur chose publique , il leur res- 
pondit qu'il estoit bien malaisé de donner loy à gens 
si riches , si heureux et si opulents qu'ilz estoient , 
pource qu'à la vérité il n'est rien si malaisé à tenir 
soubz bride, que l'homme qui se sent avoir la fortune 
à commandement: aussi n'y a il au contraire rien 
si prest à recevoir conseil et règlement , que celuy 
à qui fortune a couru sus. Cest admonestement ren- 
dit les Cyrenieus pour lors plus ^oupples et plus 
obeïssans aux ordonnances que Lucullus leur es- 
tablit. 

V. Au partir de là il tir^ vers AEgypfe, là où il per- 
dit bonne partie des vaisseaux qu'il avoit amassez par 
une surprise de coursaires : mais quant à sa per- 
sonne il se sauva, et fut magnifiquement receu en la 
ville d'Alexandrie : car toute l'armée royale de mer 

lny alla au devant en bonne ordonnance et en très 
bel equippage , ne plus ne moins qu'elle avoit ac- 
coustumé de faire an roy quand il retournoit de 
quelque voyage par mer. Leroy mesme Ptolomasus *, 
qui lors estoit fort jeune , luy feit le meilleur re- 
cueil qu'il luy fut possible : car entre autres ca- 
resses , il luy feit apprester son logis et son manger 
dedans son chasteau royal , là où jamais au para- 
vant capitaine étranger n'avoit esté logé, et n'or- 
donna pas autant de despense seulement pour le 
festoyer, comme il avoit accoustumé de faire aux 
autres, ains commanda quatre fois autant : toute- 
fois Lucullus n'en usa sinon autant qu'il en eut de 
besoing pour sa personne', et au demourant ne 
voulut accepter présent quelconque , combien que 
le roy luy en feist présenter jusques à la valeur 
de quatre vingt talents : qui plus est , il ne voulut 
pas seulement monter jusques à la ville de Mem- 
phis, ny visiter pas une des autres singularitez et 
merveilles tant renommées qui sont en AEgypte , 
disant que cela estoit à faire à homme de loisir qui va 
par le monde pour veoir seulement , et prendre son 
plaisir, non pas à luy qui avoit laissé son capitaine 
aux champs , tenant siège devant les murailles de 
ses ennemis : mais après tout , ce jeune roy Ptolo- 
mœus en somme ne voulut onques entrer en ligue 
avec Sylla , craignant de se jetter en la guerre : 
bien luy bailla il gens et vaisseaux pour le conduire 
jusques en Cypre. Et ainsi qu'il se voulut embar- 
quer , le roy luy disant adieu , et l'embrassant , luy 
' Voyelles Observations. 

présenta une fort belle et précieuse emeraulde en- 
châssée en or, laquelle Lucullus refuza du com- 
mencement, jusques à ce que le roy lny monstra 
son image qui y estoit engravée : car adonc il eut 
crainte de la rebouter, de peur que le roy, es- 
timant qu'il ne s'en f'ust allé du tout mal content 
de luy , ne luy feist dresser en mer quelque em- 
busche. 

VI. Si assembla quelque nombre de vaisseaux 
des villes maritimes qui sont là entour , excepté 
de celles qui recevoient les pirates et escumeurs de 
mer, et qui estoient participantes de leurs larcins , 
et avec ceste flotte passa en Cyprc , là où il lut 
adverty, que ses ennemis s'estans cachez à l'abry 
de quelques poinctes de terre le guettoient pour 
le surprendre au passage : à l'occasion dequoy il , 
feir tirer ses vaisseaux enterre, et manda aux villes 
d'alentour qu'il estoit résolu d'hyverner là , et 
pource qu'elles eussent à luy faire provision de 
vivres et de toute autre munition nécessaire pour 
y passer l'hyver , et atte ndre la saison nouvelle: 
mais ce pendant incontinent qu'il veit le temps 
propre pour faire voile , il feit à grande hasle rede- 
valler ses vaisseaux en mer , et tout aussi tost se 
partit, cinglant le jour à voiles avalées et baissées, 
et la nuict haussées, si bien que par le moyen de 
ceste ruze il gaigna Rhodes , sans faire perte d'un 
seul vaisseau, ies Rhodiens luy en baillèrent en- 
core d'autres, et oulire ceulx la il feit si bien en- 
vers les Gnidiens et envers ceulx de l'islè de Cos , 
qu'ila abandonnèrent le party du roy Mithridates, 

et allèrent quant et luy faire la guerre à ceuh de 

Samos : mais luy seul chassa de Chio les gens du 

roy , et remeit en liberté les Colophoniens , ayant 

pris prisonnier Epigonus le tyran , qui les tenoit en 

servitude. 

VII. O r environ ce temps là avoit desja Mi- 
thridates esté contrainct d'abandonner la ville de 
Pergame , et se retirer en celle de Pitane, dedans 
laquelle Fimbria le tenoit bien estroittement as- 
siégé par terre : au moyen dequoy ayant son recours 
à la mer , il envoya quérir ses forces navales et 
maritimes de tous costez , n'ozant s'attacher ny 
hazarder la bataille par terre contre Fimbria , qui 
estoit homme hardy et adventureux de nature, et 
d'avantage victorieux pour lors : dequoy Fimbria 
s'appercevoit fort bien , mais il n'avoit aucunes 
forces par mer , qui fut cause qu'il envoya devers 
Lucullus , le prier de s'en aller celle part avec sa 
flotte , pour luy aider à desfaire ce roy , qui estoit 
le plus grand et le plus aspre ennemy qu'eust le 
peuple Romain, à fin qu'une si belle et si riche 
proye que Ion poursuivoit avec tant de périls et 
tant de travaux , n'escliappast aux Romains lors 
qu'ilz la tenoient entre leurs mains , et que d'elle 
mesme elle s'estoit venue jetter dedans leurs retz , 
à quoy d'autant plus devoit il entendre , que s'il 
advenoit que Mithridates fust pris , n'y auroit per- 
sonne qui rapportast plus d'honneur et de gloire 
de sa prise, que luy qui se seroit mis au devant de 
sa fuitte , et qui luy auroit mis sus la main lors 
qu'il se seroit pensé sauver de vistesse , tellement 

que la louange de ce grand exploit viendrait à 
estre commune entre eulx deux , l'un pource qu'il 
l'auroit chassé de la terre, et l'autre pource qu'il 
l'auroit forclos de la mer : au demourant , que 
les Romains ne f'eroieni compte de toutes les 
prouesses et haults faicts d'armes que Sylla au- 
roit faits en la Grèce , devant la ville de Ch<e- 
ronée et d'Orchomene , à comparaison de ceste 
prise. 

VIII. Voila les propos'que Fimbria luy man- 
doit , enquoy il n'y avoit rien , où il n'y eust grande 
apparence : car il n'y a personne qui puisse doub- 
ler, que si Lucullu» alors l'eust voulu croire, et qu'il 
fust allé avec ses vaisseaux clorre l'embouchure du 
port de la ville , en laquelle Mithridates estoit as- 
siégé , attendu mesmement qu'il n'en estoit pas 
gueres loing , que ceste guerre n'eust là pris sa fin , 
et que cela n'eust délivré le monde de nxaulx infi- 
niz , qui depuis en sont advenus : mais , soit ou que 
Lucullus preferast la considération de ce qu'il de- 
voir à Sylla , de qui il estoit lieutenant , à tout autre 
regard et profit et privé et public , ou qu'il eust en 
haine et abomination Fimbria, comme 1 personne 
damnée , et qui peu devant avoit par sa malheu- 
reuse ambition souillé ses mains du sang de son 
amy et de son capitaine , ou que par quelque pro- 
vidence et permission divine , il espargnast alors 
Mithridates , à tin que ce luy fust puis après un ad- 
versaire digne, contre lequel il mon strast sa valeur: 

1 Scélérat. 

comment que ce fust, tant y a qu'il ne voulut oriqties 
entendre à ce que luy inandoit Fimbria , ains donna 
à Mithri dates espace et loisir de s'en fouir , et con- 
sequemment de se mocquer de tout l'effort de 
Fimbria : mais luy seul depuis desfeit l'armée na- 
vale du roy une fois auprès du chef de Lectum , 
qui est en la coste de la Troade , et l'autre fois près 
l'isle de Tenedos, où Neoptolemus lieutenant de 
Mithridates en la marine l'espiùit avec beaucoup 
plus grand nombre de Vaisseaux qu'il n'en avoit , 
et neantmoins aussi tost que Lucullus l'eust des- 
couvert, il se jetta bien loing devant sa flotte des- 
sus sa galère capitainesse qui »estoit une galère 
Rhodiene à cinq rames pour banc, que conduisoit 
un pilote nommé Demagor-as , homme fort affec- 
tionné au service des Romains, et bien exercité 
aux combats de la marine. Et comme Neoptolemus 
de l'autre costé luy voguast de grande roideur à 
l'encontre, commandant à son pilote qu'il dressast 
sa galère pour chocquer droit de front } Demagoras 
craignant le choc de ceste galère royale, qui estoit 
forte et massive , et d'avantage bien armée de 
poinctes et espérons de cuivre par le devant , n'oza 
pas choquer de la prouë , ains feit habilement don- 
ner le tour à la siene , et sier en arrière vers la 
pouppe. Ainsi la galère estant en cest endroit là 
baissée , vint à recevoir le coup du heurt sans dom- 
mage quelconque , attendu qu'il donna aux œuvres 
mortes et aux parties qui sont tousjours dessoubs 
l'eau. Ce pendant ses gens approchèrent , et adonc 

Lucullus 

Lucullus commandant à son pilote qu'il retournait 
la prouë de sa galère , feit plusieurs actes dignes de 
mémoire, si bien qu'il nieit en route ses ennemis 
et chassa Neoptolemus. 

IX. A u partir de là , il s'en alla trouver Sylla 
sur le poinct qu'il estoit prest de traverser la mer 
à l'endroit de la Cherronese : si luy aida à passer 
son armée , et luy asseura le passage : puis quand 
•a paix fut accordée , et que le roy Mithridates se 
fut retiré en ses païs et royaumes qui sont au long 1 
de la mer Majour , Sylla condemna la province de 
l'Asie , pour l'amende de sa rébellion, en la somme 
de vingt mille talents qui montent jusques à la 
raison de douze millions d'or. Et pour lever ceste 
grosse taille fut par luy commis Lucullus avec pou- 
voir de faire batre de la monnoye , qui fut un grand 
reconfort et grand soulagement pour les villes de 
l'Asie , en la rigueur dont Sylla avoit usé envers 
elles : car en une commission si ruineuse et si 
odieuse à tout le monde, comme estoit celle là, 
il se porta non seulement en homme droit , entier 
et net , mais aussi doulx et humain : car quant aux 
Mityleniens, qui tout ouvertement s'estoient re- 
bellez contre luy, ildesiroit bien qu'ilz recogneus- 
sent leur faulte , et qu'en satisfaction de l'erreur 
qu'ilz avoient commis en adhérant à Marius , ilz: 
soulfrissent quelque punition légère : mais voyant 
qu'ilz estoient furieusement obstinez en leur mal- 
heur , il alla adonc contre eux , et les ayant desfaits 
en bataille, les contraignit de s'enfermer dedans 

' Du Pont-Euxin. c. 

leurs murailles , puis meit le siège devant leur ville , 
là où il leur joua d'une telle ruze : c'est qu'en plein 
jour il monta sur mer à la veuë de ceulx de la ville , 
et cingla vers la ville d'Elea : mais la nuict secrette- 
ment il s'en retourna , et sans faire bruit se meit 
en embusche au plus près de la ville. Les Mityle- 
niens qui ne se doubtoient de rien, sortirent le 
lendemain matin témérairement sans ordre , et 
sans se tenir sur leurs gardes pour aller piller et 
saccager le camp des Romains , cuidans qn'ilz n'y 
trouveroient personne : mais Lucullus saillant sou- 
dainement sur eulx , en prit un grand nombre de 
prisonniers , et en tua bien environ cinq cents de 
ceulx qui se voulurent mettre en défense , et y gai- 
gna bien six mille esclaves, avec une quantité in- 
finie de tout autre butin. 

X. Au demourant les dieux le préservèrent, 
qu'il ne s'entremeit onques de tant de maulx et 
misères de toutes sortes , que Sylla et Marius en 
ce temps là feirent porter et souffrir à la pauvre 
Italie , estant cependant occupé aux affaires de 
l'Asie: et neajitmoins pour estre absent, il n'eut 
pas moins de faveur et de crédit envers Sylla , que 
ses autres amis : car, comme nous avons desja dit , 
il luy addressa et dédia ses commentaires pour l'af- 
fection qu'il luy portoit , et par son testament l'ins- 
titua tuteur de son filz , laissant Pompeius en arrière , 
ce qui semble avoir esté la première occasion du 
différent et de la jalousie qui sourdit depuis entre 
eulx , parce qu'ilz estoient tous deux jeunes et ar- 
dents de cupidité d'honneur. 

XI. Un peu après la mort de Sylla , Lucullus 
lut eleu consul avec M. Cotta, environ la cent 
soixantième olympiade 1 , et lors commencea Ion 
à mettre en avant qu'il estoit besoing de reprendre 
la guerre contre Mithridates , mesmement Marcus 
Cotta , lequel alloit disant par tout, qu'elle n'estoit 
point esteincte ny amortie, ains seulement endor- 
mie : parquoy quand les consulz vindrent à tirer 
au sort les provinces dont ilz dévoient avoir le 
gouvernement , Lucullus fut fort marry , de ce 
que la Gaule d'entre les Alpes et l'Italie luy es- 
cheut à son sort , parce qu'il luy sembloit que ce 
n'estoit pas province où il y eust matière de taire 
rien de grand, et ce qui plus l'aiguillonnoit à le 
désirer, estoit la gloire- que Pompeius alloit tous 
les jours acquérant par les grands exploits d'armes 
qu'il faisoit en Hespagne : tellement que c'estoit 
chose toute certaine , qu'on l'eust eleu capitaine 
pour faire la guerre à Mithridates incontinent qu'il 
eust achevé celle de l'Hespagne : à l'occasion de- 
quoy quand Pompeius envoya demander à grande 
instance de l'argent pour la soude de ses gens es- 
crivant au sénat, que si on ne luy en envoyoit 
promptement il laisseroit là Sertorius et l'Hes- 
pagne , et qu'il remeneroit toute son armée en 
Italie , Lucullus employa tout son pouvoir , à ce 
que bien tost il luy en fust envoyé , de peur qu'il 
ne retournait en Italie , pour occasion quelle 

1 Le grec dit , cent soixante-sciiièine. Ce fut la troisième 
année , un an avant le commencement de la guerre de Spar- 
lacus , et la mort de Sertorius. 

qu'elle f'ust , en l'an de son consulat : car il pen~ 
soit bien que s'il y retournoit avec une si puis- 
sante armée, il feroit et obtiendroit facilement a 
Rome tout ce qu'il vouldroit , attendu mesmement 
que Cethegns , qui avoit pour lors tout le crédit et 
la vogue au gouvernement des affaires dedans 
Rome , à cause qu'il disoit et faisoit entièrement 
tout ce qu'il sentoit estre plaisant et aggreable au 
commun peuple, estoit en picque à l'encontre de 
luy , qui haïssoit ses meurs et sa manière de vivre, 
comme de personne abandonnée à tout vice et à 
toute dissolution : au moyen dequoy il faisoit la 
guerre tout ouvertement à ce Cethegus là. Mais 
il y avoit un autre harengueur du peuple nommé 
Lucius Qui n tins , lequel youloit faire casser, res- 
cinder et annuller toutes les ordonnances et tous 
les actes de Sylla , ce qui estoit remuer tout Testât 
de la chose publique, et remettre la ville de Rome 
en trouble et en combustion , laquelle se trouvoit 
pour lors en paix et en repos. Lucullus admonesta 
celuy là doulcement en privé , et en public le tensa 
et reprit tellement de paroles , qu'il le destourna de 
ceste mauvaise entreprise, et ramena à la raison 
l'ambition téméraire de cest homme là, en maniant 
le plus sagement et le plus dextrement qu'il estoit 
possible , pour le salut de la chose publique , le 
commencement d'une maladie , de laquelle infinis 
maulx estoient pour advenir. 

XII. En ces entrefaites les nouvelles vindrent, 
que le gouverneur de la Cilicie , Octavius , estoit 
decedé. Si y eut incontinent plusieurs prochassans 

qui se meirent à briguer et poursuivre ce gouver- 
nement, et à faire la cour à Cethegus , comme à 
cehiy , qui plus que nul autre avoit moyen de le 
faire tumber entre les mains de qui il voiddroit. 
Quant à Lucullus il ne faisoit pas grand compte 
de ce gouvernement delaCilicie pour le regard de 
la province , mais considérant que la Cappadocie 
estoir tout joignant, et se persuadant , que s'il en 
pouvoit obtenir le gouvernement , jamais on ne 
bailleroit à autre qu'à luy la commission de faire 
la guerre à Mithridates , il résolut défaire tout son 
effort , et essayer tous moyens de parvenir à ce , 
qu'autre ne l'eust que luy : et après avoir tenté tout 
autre expédient, il fut contraint à la fin, contre 
son naturel , de recourir à un moyen qui n'estoit 
ny beau ny honeste , mais bien le plus expédient 
qu'il eust sceu avoir pour parvenir à la fin qu'il 
desiroit. Il y avoit en ce temps là une femme à 
Rome qui s'a ppelloit Prœcia , fort renommée , tant 
pour sa beauté, que pour sa bonne grâce à plaisam- 
ment deviser , au demeurant aussi peu honeste, 
que celles qui publiquement font marchandise de 
leurs corps : mais pour autant qu'elle employoit le 
crédit et la faveur de ceulx qui la hantoient , et 
qui aboient deviser avec elle , pour servir au bien 
des affaires et des brigues de ceulx qu'elle aimoit, 
elle en acquit le bruit oultre ses autres grâces et 
parties louables qui estoient en elle , d'estre femme 
de bonne amour, et de menée , pour conduire à 
chef une bonne entreprise , ce qui luy donna très 
grande réputation. Mais encore depuis qu'elle eut 

gaigné Cethegus \ qui avoit pour lors la vogue , et 
manioit à son plaisir tous les affaires de la chose 
publique , estant devenu si amoureux de ceste 
femme f qu'il ne la pouvoit esloigner de veuë : 
adonc toute la puissance et l'authorité de la ville 
de Rome se trouva entre sas mains , pource qu'il ne 
se despeschoit rien par le peuple , que Cethegus 
n'en fust le poursuivant , et Cethegus ne poursui- 
voit rien , que Prascia ne lny commandast. Par- 
quoy Luculhis se meit à la gaigner et à s'insinuer 
en sa bonne grâce , par presens et toute autre ma- 
nière de caresses , dont il se peut adviser , outre 
ce que c' estoit desja un très grand salaire à une 
femme ambitieuse et superbe , comme estoit celle 
là , que Ion la veist requise et recherchée d'un tel 
personnage que Luculhis , lequel par ce moyen 
vint à avoir incontinent Cethegus à son comman- 
dement : car il ne feit plus que le louer en toutes 
assemblées du peuple , et à luy prochasser et pro- 
curer le gouvernement de la Cilicie , et depuis que 
cela luy eut une fois esté ottroyé , il n'eut plus 
besoing de l'aide de Praecia ny de Cethegus : car 
tout le peuple de luy mesme luy défera unanimement 
la charge de faire la guerre à Mithridates , comme 
à celuy seul qui le sçauroit mieulx desfaire que nul 
autre capitaine , pour autant que Pompeius estoit 
encore après Sertorius en Hespagne , et que Me- 
tellus estoit desja trop vieil 7 qui estoient les deux 
seuls qui eussent peu contendre et combatre du 
mérite de ceste charge à l'encontre de luy : tou- 
tefois son compagnon au consulat Marcus Cotta 

supplia tant le sénat , que Ion l'y envoya aussi avec 
une armée de mer pour garder les costes de la Pro- 
pontide , et défendre le pais de la Bithynie. 

XIII. Lucullus donques ayant ceste commis- 
sion, passa en Asie avec une seule légion qu'il 
leva de nouveau à Rome , et quand il fut arrivé là , 
il prit le reste des forces qu'il y trouva , qui es- 
toient de gens corrompus et gastez de longue main 
par les délices du pais et par avarice : car entre 
autres y estoient les bendes que Ion appelloit les 
bendes Fimbrianes , d'hommes desbauchez et mal- 
aisez à tenir en discipline militaire, à cause que 
de long temps ilz estoient accoustumez de vivre à 
discrétion sans obeïr à personne. Ce furent ceulx 
qui avec Fimbria tuèrent leur capitaine Flaccus , 
consul du peuple Romain , et qui depuis trahirent 
Fimbria mesme et l'abandonnèrent à Sylla , hom- 
mes mutins , traistres et meschans , mais au de- 
mourant bons combatans , bien aguerriz et exer- 
citez à porter les travaux de la guerre. Ce néant - 
moins en peu de temps Lucullus retrancha bien 
leur audace , et reforma les autres pareillement , 
qui jamais au paravant n'avoient , à mon advis , 
expérimenté que c'estoit que d'un bon capitaine et 
d'un chef qui sceust commander , ains avoient ac- 
coustumé d'estre tousjours soubz des conducteurs 
qui les flattoient , et ne leur commandoient sinon 
autant qu'il leur plaisoit. 

XIV. A u reste , quand aux affaires des ennemis , 
ilz estoient en tel estât : Mithridates qui avoit esté 
du commencement audacieux et brave , comme le 

E 4 

sont ordinairement les sophistes 1 , jusques k ozet 
entreprendre la guerre contre les - Romains , avec 
une armée inutile et vaine à l'ef fect , mais bien 
pompeuse et magnifique à l'œil , depuis qu'il eut 
une fois esté batu et chastié avec non moins de 
honte que de perte, quand ce vint à la seconde 
guerre il reseca toute pompe superflue de son armée, 
et la restraignit en vray appareil et utile equippage 
de guerre pour bien servir au besoing : car il osta 
la multitude confuse de toutes sortes de nations, 
les fieres menaces des Barbares en tant de langues 
différentes, et les armes enrichies de broderie, 
d'orfaverie et de pierres précieuses, comme choses 
qui enrichissoient plus ceulx qui les gaignoient , 
qu'ilz ne donnoient de force ny de courage à ceulx 
qui les porloient : et au contraire feit forger des 
espées longues et fortes à la Romaine, des boucliers 
pesans et massifz , et feit amas de chevaux mieulx 
faicts et plus addroicts que richement parez , puis 
meit ensemble six vingts mille combatans à pied , 
ordonnez et equippez ne plus ne moins qu'une 
bataille de Romains, avec seize mille chevaux de 

' Grec, «qui d'abord lier et présomptueux étoitvenu atta- 
n quer les Romains avec un appareil dénué de forces réelles , 
« mais imposant par son éclat , comme les déclamations de la 
« plupart des sophistes». La sophistique, dit Philostrate an pre- 
mier livre des Vies des sophistes, étoit la rhétorique appliquée 
aux objets de la philosophie. Dans la suite l'usage et l'exercice 
des subtilités de l'école ayant fait regarder ces philosophes ora- 
teurs comme trop dangereux , on leur interdit le barreau , et 
le nom de sophiste commença à être pris dans la mauvaise ac- 
ception où o i le trouve ici. 

combat , sans ceulx qui trainnoient les chariots de 
guerre armez de f'aulx tout à l'entour , qui cstoient 
jusques au nombre de cent : et oultre tout cela 
encore assembla il grand nombre de navires et de 
galères , qni n'estoient point parées de beaux pa- 
villons dorez , comme la première fois , ny de 
baings etestuves , ny de chambres et cabinets dé- 
licieusement accoustrez pour les damoiselles , aias 
pleines d'armes , de flesches et de traicts , et d'ar- 
gent pour la soude des gens de guerre , avec tout 
lequel appareil il alla premièrement envahir la 
Bithynie 1 , de laquelle les villes le receurent vou- 
huitiers encore une autre fois , non seulement celles 
là , mais aussi toutes celles de l'Asie entièrement , 
lesquelles retumboient en leurs premières maladies 
et misères par la cruaulté des fermiers et usuriers 
Romains , qui en levant les tailles et impos sur 
elles ; leur faisoient endurer des choses intolé- 
rables. Vray est que Lucullus les en chassa depuis 
comme des harpies , qui ostoient la nourriture de 
la bouche à ces pauvres gens là : mais pour lors il 
ne feit autre chose que tascher à les rendre plus 
raisonnables par remonstrances dont il leur usa , 
et appaisa un peu les inclinations des peuples à 
rébellion : car il n'y en avoit pas un , en manière 
de dire , qui n'eust bien bonne envie de ce faire. 

XV. Or pendant que Lucullus entendoit à tel/. 
affaires , Marcus Cotta estimant que ceste absence 
de son compagnon luy estoit une occasion fort ;'i 

' A l'occident de l'Asie vis-à-vis la Thrace sur 1« Pont- 
Euxiu 

propos pour bien faire ses besongnes , se prépara 
pour combatre Mithridates : et combien que de 
plusieurs endroicts on luy apportast nouvelles , que 
Lucullus avec son armée estoit desja en la Phrygie, 
et qu'il s'en venoit vers luy, ce neantmoins cuidant 
desja tenir entre ses mains l'honneur du triumphe , 
comme chose toute certaine , de pour que Lucullus 
n'y participast , il s'avancea de donner la bataille , 
où il fut batu luy mesme tant par mer que par 
terre , si bien qu'il y perdit en mer soixante de ses 
vaisseaux avec toutes les personnes qui estoient 
dedans , et quatre mille hommes de pied en terre, 
et puis fut enclos et assiégé dedans la ville de Chal- 
cedoine r , dont il n'eut autre espérance d'eschap- 
per , que par le moyen du secours de Lucullus : tou- 
tefois il y en avoit au camp de Lucullus , qui le so- 
licitaient et le pressoient de laisser là Cotta, et 
poulser outre, l'asseurans qu'il trou veroit le royaume 
de Mithridates tout vuide de gens de guerre et sans 
défense quelconque , de sorte qu il s'en saisiroit fa- 
cilement , et estoient les propos et paroles des sou- 
dards qui avoient despit de ce que Cotta par sa folle 
témérité et oultrecuidance , non seulement avoit 
perdu et mené à la boucherie ceulx qui estoient 
dessoubs sa charge , mais encore les empeschoit de 
vaincre et venir à bout de ceste guerre sans coup 
ferir, par ce qu'il le falloit aller secourir : mais 
Lucullus en la harangue qu'il leur feit sur ce pro- 
pos , leur respondit « Qu'il avoit plus cher sauver 
« un seul citoyen Romain , que gaigner tout ce 

' Ville Je Bitliynie sur le Bosphore. 

« qui cstoit en la puissance des ennemis ». Et 
comme Archelaus qui avoit esté en la première 
guerre lieutenant de Mithridates , et depuis en 
ceste seconde s'estoit tourné du costé des Romains , 
l'asseurast que si tost qu'on le verroit au royaume 
de Pont , tout se rebelleroit contre Mithridates , et 
se rendroit à luy, il luy feit response « Qu'il ne se 
« monstreroit ja plus couard que les bons veneurs , 
» lesquelz ne laissent jamais la beste pour aller à 
« son giste». En disant cela, il feit marcher son 
ai mée droit là où estoit Mithridates , ayant en tout 
son camp trente mille hommes de pied et deux 
mille cinq cents chevaulx : quand il fut approché 
si près des ennemis qu'il pouvoit à l'œil aiseement 
veoir tout leur ost , il s'esmerveilla de la multitude 
grande de combatans qui y estoit , et fut en vou- 
lunté de ne donner point de bataille, pensant qu'il 
estoit plus expédient de prolonger le temps , et ti- 
rer ceste guerre en longueur : mais un Marius ca- 
pitaine romain , que Sertorius avoit envoyé d'Hes- 
pagne à Mithridates avec quelque nombre de gens 
de guerre , luy alla au devant , et le provoqua à 
venir au combat. 

XVI. Lucullus de son costé meit aussi ses gens 
en ordonnance pour combatre : mais sur le poinct 
que les deux batailles estoient prestes à s'entre- 
chocquer, l'air se fendit soudainement, sans que 
Ion eust au paravantapperceu aucune sensible mu- 
tation de temps, et en veit on évidemment des- 
cendre entre les deux Batailles un grand corps en- 
flammé, dont la forme et figure estoit comme 

d'une tonne , et avoit couleur d'argent v fondu. Ce 

signe et présage céleste estonna tellement les deux 

armées , qu'elles se retirèrent toutes deux sans 

combatre : et advint ce merveilleux signe , ainsi 

que Ion dit, au lieu de la Phrygie, qui s'appelle 

Otryes. 

XVII. Mais depuis Lucullus discourant en luy- 
mesme, qu'il n'y avoit si grandes provisions ne 
si grandes richesses au monde, qu'elles peussent 
longuement fournir à nourrir tant de milliers 
d'hommes ensemble, comme en avoit Mithi idates 
en son camp, ayans mesmement les ennemis cam- 
pez devant eulx , il commanda qu'on Iuy amenast 
un des prisonniers en sa tente , et l'interrogua pre- 
mièrement combien ilz estoient logez ensemble 
par chasque chambrée , et puis combien il avoit 
laissé de bled en leur logis : après que le prisonnier 
luy eut rendu response à tout ce qu'il luy voulut 
demander , il le ieit remener, et commanda qu'on 
luy en amenast un autre, et puis un troisième, 
ausquelz il feit de semblables interrogatoires qu'il 
avoit faittes au premier : puis en comparant la 
quantité du bled et d'autres vivres qu'ilz avoient 
avec le nombre des hommes qu'il leur falloit nour- 
rir , il trouva que dedans trois ou quatre jours les 
vivres leur faudroient , au moyen dequoy il s'arresta 
et se confirma en sa première délibération de laisser 
couler le temps sans hazarder la bataille. Si feit 
amasser de toutes parts , et apporter grande quan- 
tité de bledz en son camp , à fin qu'ayant abon- 
dance de tous vivres en son armée, il peust à son 

aise espier , et attendre les occasions que les néces- 
sitez des ennemis luy présenteraient. 

XVIII. Ce pendant Mithridates alloit espiant les 
moyens de surprendre la ville 1 des Cyziceniens , 
qui a voient esté batus en la bataille de devant 
Chalcedoine avec Cotta , là où ilz avoieut perdu 
trois mille hommes de guerre et dix de leurs vais- 
seaux : et à fin que Lucullus ne sceust rien de son 
entreprise, il se partit un soir incontinent après 
soupper , prenant l'occasion d'une nuict obscure 
et pluvieuse , et feit si bonne diligence , que le ma- 
tin au poinct du jour il se trouva devant la ville , 
et planta son camp à l'endroict où est assis le tem- 
ple de la déesse 2 Adrastia qui est la fatale desti- 
née, dequoy Lucullus ayant esté adverty, se meit 
aussi tost à le suivre à la trace, et se contentant 
de n'avoir point esté rencontré en desordre par 
ses ennemis, alla loger son armée en un bourg, 
qui s'appelloit Tlua:ia 7 en lieu avantageux pour 
luy, et commodément assis pour les chemins et ad- 
venues des lieux circon voisins , dont il falloit né- 
cessairement que les vivres vinssent au camp de 
Mithridates : parqttoy prévoyant en son entende- 
ment ce qui en adviendroit , ne le voulut point ca- 
cher ny celer à ses gens , ains après que son camp 
fut logé et bien fortifié de trenchées , les feit assenv 

■ Cyziijue , ville située sur la Propont ide. 

a II y a dans le grec seulement la montagne d'Adrastie. Il 
y avo t là, dit Strabon , une ville de ce nom , d'où le canton, 
avoit tiré sa dénomination. Adrastie ou Adrastée est un surnom 
de la déesse Ni'mésis- 

bler en conseil , où il leur feit une harengue , et 
leur dit publiquement avec grande démonstration 
de toute confiance, que dedans peu de jours il leur 
bailleroit la victoire entre leurs mains , sans qu'il 
leur coustast une seule goutte de leur sang. 

XIX . Ce pendant Mithridates environna de toutes 
parts les Cyziceniens par terre, ayant divisé son 
armée en dix camps , et par mer ayant bouché d'un 
costé et d'autre avec ses vaisseaux l'entrée du bras 
de mer qui sépare la ville d'avec la terre ferme. Si 
a voient les Cyziceniens bon courage au demou- 
rant , et estoient bien délibérez de soustenir et en- 
durer toutes extremitez pour l'amour des Romains : 
mais une chose seule les tenoit en peine , qu'ilz ne 
sçayoient où estoit Lucullus , et n'en pouvoient 
ouïr nouvelles , combien que son camp fust fort 
apparent et assis en lieu que Ion le pouvoit aisee- 
ment veoir de la ville : mais les gens de Mithrida- 
tes les abusoient , car en leur monstrant les Ro- 
mains qui estoient campez au dessus d'eulx , assez 
près, «Voyez vous, disoient ilz, ce camp là? ce 
« sont les Medois et les Arméniens, que le roy 
« Tigranes a envoyez au secours de Mithridates ». 
Ces paroles effroyoient les Cyziceniens, voyans 
tant d'ennemis espandus à l'entour d'eulx, en si 
grand nombre , que quand Lucullus viendroit pour 
les secourir , il ne sçauroit par où passer : toutefois 
à la fin ilz entendirent la venue de Lucullus par 
un nommé Demonax que Archelaus leur envoya, 
auquel du commencement ilz n'a d jouxtèrent point 
de foy, estimans que ce fussent choses feintes et 

controuvées qu'il leur disoit , à fin de leur donner 
meilleur courage de supporter constamment les 
travaux du siège , jusques à ce qu'il arriva un petit 
garson qui avoit esté pris des ennemis , et puis 
leur estoit eschappé , et s'en estoit retourné en la 
ville : si Iuy demandèrent , où Ion disoit que Lucul- 
lus estoit : le garson se mocqua d'eulx, pensant 
qu'eulx mesmes ne feissent que se jouer , de luy de- 
mander cela : mais quand il veit qu'il» parloient 
à certes , il leur monstra du doigt le camp des Ro- 
mains , et adonc ilz le creurent et s'en asseurerent. 

XX. Or y a il assez près de la ville de Cyzique , 
un lac qui s'appelle Dascyllitide , et est navigable 
d'assez grands bateaux. Lucullus en feit tirer en terre 
celuy qui estoit le plus capable , et le feit trainner 
sur un chariot jusques dedans la mer , puis y em- 
barqua dessus autant de soudards comme il y en 
peut tenir, lesquelz entrèrent la nuict dedans la 
ville , sans estre apperceuz du guet des ennemis. 
Ce peu de secours reconforta grandement les as- 
siégez : et si semble que les dieux, prenans plaisir 
de veoir qu'ilz eussent si bon courage , les voulu- 
rent encores asseurer et confirmer d'avantage par 
plusieurs signes très évidents qu'ilz leur envoyèrent 
divinement , et mesmement par un qui fut tel : le 
jour de la feste de Proserpine estoit prochain , et 
n'avoient ceulx de la ville point de vache noire pour 
immoler ce jour là au sacrifice solennel , comme 
leurs anciennes cerimonies le requeroient. Si en 
feirent une de paste , et la portèrent auprès de l'au- 
tel : car celle qui avoit esté dévouée à ce sacrifice , 

et que Ion nourrissent exprès pour servir à ce jour 
là , estoit par les champs à l'autre rive du bras de 
nier , où elle pasturoit avec le reste du bestail de 
la ville : mais ce jour là elle se sépara tonte seule 
d'avec le reste du troupeau , et traversa à nage le 
bras de mer jusques dedans la ville , là où elle s'alla 
d'elle mesme présenter au sacrifice. D'avantage la 
déesse mesme Proserpine s'apparut la nuict en dor- 
mant à Aristagoras secrettaire d'estat de la chose 
publique des Cyziceniens , qui hiy dit , « Je suis icy 
« venue pour amener le flusteur de Libye contre la 
« trompette Pontique , et pourtant dis à tes ci- 
re toyens de par moy, que je leur mande qu'ils 
« aient bon courage ». Le lendemain comme le 
secrettaire eust lait entendre sa vision , les Cyzice- 
niens 'se trouvèrent fort esbahiz de ces paroles de 
la déesse , ne pouvans comprendre ce qu'elles vou- 
loient signifier: mais à l'aube du jour il se leva un 
vent impétueux qui émeut une tourmente en la 
mer , et les machines et engins de baterie du roy, 
qui estoient desja tout joignant les murailles de la 
ville pour les batre, ouvrages merveilleux, qu'a- 
voit inventez et dressez un ingénieur Thessalien 
nommé Niconidcs , commencèrent à crier et es- 
clatter si fort par l'agitation du vent, que Ion pou- 
voit aiseement juger et prévoir ce qui en advien- 
droit. Puis tout à un coup le vent du midy se r'en- 
forcea si violentement , et par une véhémence si 
grande, qu'il brisa , abbatit et froissa en un mo- 
ment tous ces engins , mesmement une tour de 
bais de la haulteur de cent couldées, laquelle il 

«sbranla 

esbranla si lourdement qu'il la renversa par terre. 
Encore dit on plus , qu'en la villij; d'Ilium , la déesse 
Minerve s'apparut à plusieurs personnes en dor- 
mant , toute trempée de sueur , et monstrant une 
partie de son voile deschirée , comme si elle fust 
tout freschement retournée de porter secours aux 
Cyziceuiens : en confirmation dequoy, les habitans 
d'Ilium monslrent encore aujourd'huy une cou- 
lomne , là où cela pour une mémoire perpétuelle 
est escript. 

XXI. Si fut Mithridates bien fort desplaisant 
du bris et de la perce de ses machines , moyennant 
laquelle les Cyziceniens avoient eschappé le péril 
de l'assault et consequemment du siège , jiisques à 
ce , qu'il éntendit à la vérité , la famine grande qui 
estoit en son camp , et la nécessité si extrême que 
les soudards estoient contraints de manger de la 
chair d'homme: ce que ses capitaines , en l'abu- 
sant , luy avoient pour un temps celé et desguisé : 
mais aussi tost comme il le sceut, il ne s'opiniastra 
plus par vaine ambition à vouloir obstineement de- 
mourer en ce siège , pource que Lucullus ne luy 
f'aisoit point la guerre de mines ny de bravades, 
ains (comme Ion dit en commun proverbe) il luy 
saultoit à deux pieds sur le ventre, c'est à dire, 
qu'il f'aisoit entièrement ce qui estoit en luy pour 
luy trencher vivres de tous costez. Et pourtant un 
jour que Lucullus estoit allé pour forcer quelque 
chasteau qui luy faisoit ennuy assez près de son 
camp , Mithridates ne voulant perdre ceste occa- 
sion , envoya presque tous ses gens de cheval au 

lome V. F 

recouvrement de vivres en la Bithynie , avec tout 
son charroy, ses testes de voiture, et les plus inu- 
tiles de ses gens de pied : dequoy Lucullus estant 
adverty s'en retourna la nuict mesme en son camp , 
et le lendemain au matin en la saison d'hyver se 
meit à les suivre à la trace , avec dix enseignes 1 
de gens de pied seulement , et toute sa chevalerie : 
mais les neges estoient si grandes, le froid si as- 
pre et le temps si rude , que plusieurs des soudards 
ne le pouvans supporter en moururent par le che- 
min : toutefois il ne laissa point de tirer oultre, si 
bien qu'il attaignit ses ennemis près la rivière de 
Ryndacus 2 , là où il en feit une telle desconhture, 
que les. femmes mesmes de la ville d'Apollonia soi- 
toient, et alloient destrousser ce qu'ilz avoient 
chargé de vivres , et despouiller les morts , dont il 
y eut un grand nombre , comme Ion peut estimer 
en une telle roupte : et neantmoins encore fut il 
pris six mille chevaux de service, un nombre iufiuy 
de bestesde voiture , et bien quinze mille personnes: 
tout lequel butin il ramena en son camp , en le pas- 
sant par devant celuy des ennemis^Mais je m'e>bahy 
fort de l'historien Saluste en cest endroit, qui dit 
que ce fut là premièrement que les Romains vei- 
rent des chameaux, et que jamais au paravant ilz 
n'en avoient veu : car je treuve estrange, qu'il 

■ Cohortes. C. 

' Rhyndacus, rivière de la Phrygie qui prend sa source 
dans le canton appelle Aianite , et coulant du sud-esr au nord- 
ouest , après avoir passé à Apollonie, se jette dans la Propon- 
tide auprès de Cyzique. 

pensast que ceulx qui long temps devant, soubs 
Scipion , avoient vaincu le grand Antiochlts , ou qui 
nagueres avoient combatu contre Archelaus près des 
villes d'Orchomene et de Cliaeronée , n'eussent 
point veu de chameaux. 

XXII. Mais pour retourner à nostre propos, 
Mithridates effroyé de ceste desfaite résolut in- 
continent de s'en rouir le plus tost qu'il luy seroit 
possible : et pour amuser et retenir quelque temps 
Lucullus derrière luy, il s'advisa d'envoyer son 
admirai avec son armée de mer en la mer de la 
Grèce : mais ainsi comme il estoit prest à faire 
voile , ses gens mesmes le trahirent , et le livrèrent 
entre les mains de Lucullus avec dix mille escus 
qu'il portoit quant et luy, pour tascher à en cor- 
rompre et gaigner partie de l'armée des Romains. 
Cela entendu Mithridates s'en fouit par la mer, et 
laissa le reste de son armée de terre entre les mains 
de ses capitaines pour la ramener. Lucullus alla 
après jusques au fleuve de Granicns 1 , là où il 
les chargea , et après en avoir tué vingt mille , en 
prit de prisonniers un nombre infîny. Et dit on 
qu'en celle guerre il mourut bien , tant de soudards , 
comme de valets et autres gens suivans le camp , 
jusques au nombre de trois cents mille personnes. 
Cela fait , Lucullus s'en retourna en la ville de Cy- 
zique, là où après avoir employé quelques jours à 
jouir de l'honneur qui luy estoit deu , et à recevoir, 
le bon recueil que luy feirent les Cyziceniens , il 

' Rivière de la Mysie, qui se jette dans la Propontide. 

alla Visiter toute la coste de l'Hellespont , pour 
assembler vaisseaux et dresser une armée de mer : 
et en passant par la Troade , on luy feit son lo- 
gis dedans le temple de Venus, là où ainsi qu'il 
dormoit la nuict en son lict, il luy fut advis qu'il 
apperceut la déesse devant luy, qui luy dit ces vers , 

Comment dors tu, ô lion courageux, 

Quand près de toy sont des cerfs umbrageux ? 

Si se leva du lict incontinent , et faisant appeller 
ses amis , leur recita la vision qu'il avoit eue , es- 
tant encore nuict toute noire : et sur ces entrefait- 
tes arrivèrent quelques uns venans de la ville d'I- 
lion qui luy apportèrent nouvelles , que Ion avoit 
apperceu au port des Acheïens quinze galères à 
cinq rames pour banc de celles du roy Mithridates, 
et qu'elles cingloient vers l'isle de Lemnos *. 

XXIII. Parquoy il se meit aussi tost à la voile, 
et les alla toutes prendre : car d'arrivée il occit le 
capitaine qui se nommoit Isidorus , et puis alla 
contre les autres rriàriniers qui estoient à l'ancre le 
long de la coste , lesquels le voyans venir contre 
eulx , tirèrent soudain tons leurs vaisseaux pour 
leur faire donner en terre , et combatans de dessus 
letillac, blecerent plusieurs des soudards de Lu- 
ctillns , qui ne les pouvoient environner par der- 
rière , à cause du lieu où elles estoient , ny les for- 
•cer par devant , à cause que leurs galères llottoient 

■ Ile de la mer Egée, à l'occident de la Mysie et de la 
Phrygie mineure par 41 degrés de latitude. 

en mer, et les autres estoient appuyées et échouées 
fermement contre la terre. Toutefois à la fin , Lu- 
cullus à toute peine trouva façon de mettre en terre 
les meilleurs combatans qu'il eust lors autour de 
luy, par un endroit où Ion pouvoit descendre en 
l'isle. Ces soudards allèrent charger les ennemis 
par derrière , dont ilz en tuèrent aucuns d'arrivée, 
et contraignirent les autres de coupper les chables 
qui tenoient les galères attachées aux rivages: mais 
quand ilz s'en cuiderent fouir arrière de la terre, 
les galères s'entreheurterent et froissèrent les unes 
les autres, et qui pis est, allèrent donner dedans 
les poinctes et espérons de celles de Lucullus : si 
furent tuez plusieurs de ceulx qui estoient dessus , 
et les autres pris prisonniers, entre lesquelz fut 
amené à Lucullus le capitaine Romain nommé Ata- 
rius, que Sertorius avoit envoyé d'Hespagne à Mi- 
thridates : car il estoit borgne : et Lucullus avoit 
commandé à ses gens avant la meslée , qu'ilz ne 
tuassent pas un des ennemis qui fust borgne, à 
fin qu'ilz n'eust pas cest heur, que de mourir en 
combatant , ains que Ion le feist honteusement et 
ignominieusement mourir par justice, 

XXIV. Cela faict Lucullus se hasta d'aller luy 
mesme en personne à la poursuitte de Mithridates $ 
pource qu'il s'attendoit de le trouver encore en la 
coste de la Bithynie, là où Voconins le luy auroit 
arresté : car il avoit envoyé devant ce Voconius 
avec quelque nombre de vaisseaux en la ville de 
Nicomedi'e 1 pour l'empescher de fouir : mais il 

1 Giando ville de Bithynie près les bords de la Propontide. 

F 3 

s'amusa tant en l'isle de Samothrace à sacrifier au% 
rlieux d'icelle,et se faire recevoir en la confrairie 
de leur religion , qu'il ne peut pas puis après ar- 
river à temps pour engarder de partir Mithridates , 
lequel avoit ja faict voile avec toute sa flotte , se 
hastant à toute diligence de gaigner le royaume 
de Pont, avant que Lucullus retournast de là où il 
estoit allé : mais en chemin il fut accueilly d'une 
tourmente si violente , qu'elle emporta partie de 
ses vaisseaux qui coururent fortune , et partie en 
brisa et meit à fond , tellement que toutes les cos- 
tes et rivages d'alenviron par plusieurs jours furent 
pleins et semez de corps morts et de naufrages que 
les vagues de la mer y jetterent. Quant à sa per- 
sonne il estoit dedans une grosse nave de charge , 
laquelle ne pouvoit pas pour sa grandeur renger 
la coste ne cingler au long de la terre , et ne se lais- 
sait pas aiseement gouverner ny manier aux pilo- 
tes en une si impétueuse tourmente , que les ma- 
riniers y perdoient toute cognoissance , et si estoit 
desja si pesante et si remplie de l'eau qu'elle fai- 
soit , qu'ilz ne l'ozoient plus eslargir en pleine mer 
de manière qu'il fut contrainct de passer en un 
petit briguantin de coursaires , et mettre sa per- 
sonne et sa vie entre les mains de larrons et es- 
cumeurs de mer , à l'aide desquelz à la fin non sans 
extrême danger et contre toute espérance, il se 
sauva en terre , et feit tant qu'il arriva en la ville 
de Heraclée au royaume de Pont 1 . En quoy faict 

' Le royaume de Pont , proprement dit , s'éiendoit depuis 
le fleuve Halys qui borne la Paphlagonie à l'orient , jusqu'à 

à noter que la brave vanterie, dont usa Lucullus 
en cest endroit envers le sénat romain , ne liry 
tourna point par courroux des dieux , au rebours 
de sa pensée : car comme le senast eust ordonné, 
que pour mettre fin à ceste guerre on dressast et 
et equippast une flotte de vaisseaux , et pour 
faire eust donné assignation de dix huit cents 
mille escus , Lucullus empescha par lettres qu'il 
ne se feist , et escrivit bravement que sans toute 
ceste despense , et ce grand appareil , il se faisoit 
fort de chasser Mithridates hors de la mer avec 
les vaisseaux empruntez de leurs alliez et confe- 
derez seulement : et le ieit de faict avec une spéciale 
grâce et aide des dieux , par ce que Ion dit , que 
ceste horrible tourmente, qui perdit l'armée de 
Mithridates, luy f ust suscitée par Diane, courroucée 
de ce que les Pontiques avoient pillé son temple, 
qui est en la ville de Priapos 1 , et en avoient en- 
levé son image. 

XXV. Or y en avoit il plusieurs qui conseil- 
loient à Lucullus de ditferer le demourant de ceste 

la Colchide. La partie la plus occidentale s'appelloit le Pont 
Galatique qm confinoit à la Galatie ; Aa côté de l'orient, le 
Pont Cappadocien ; et entre feux le Pont Polémoniaque. Il 
avoit pris sa dénomination générale du Pont-Euxin , le long 
duquel il est situé au midi. Héraclée étoit dans la Bithynie , 
mais cette province ayant été subjuguée par les rois de Pont, fut 
comprise sous le nom général de Pont. 

» Ville de la Mysie sur l'Hellespout , près de l'embouchure 
de l'OEsèpe et du Granique. Il ne faut pas la confondre avec 
une petite î'e du même nom près des côtes de l'Ionie , A la 
hauteur d'Ephèso. 

guerre à une autre saison : mais nonobstant toutes 
leurs remonstrances , il alla par lespaïsde la Gala- 
tie et de la Bithynie , envahir le royaume de Mithri- 
dates : auquel voyage il eut du commencement di- 
sette de vivres, tellement qu'il y a voit trente mille 
hommes de laGalatie, qui suivoient son armée, 
porianschascunun minot de bled sur leurs espaules : 
mais entrant avant en païs, et y conquérant tout , 
il vint à avoir si grande abondance de toutes choses , 
qu'un bœuf ne se vendoit en son camp qu une 
drachme d'argent, ( 1 qui pouvoit valoir environ 
trois solz et six , ) et un esclave quatre iois autant , 
( qui sont environ quatorze solz ). De tout autre 
butin il y en avoit une quantité si grande , que ou 
Ion n'en faisoit compte , ou on le consommoit en 
tout abandon, pource que Ion ne trouvoit pas à 
qui le vendre , à cause que chascun en avoit : car 
ilz ne feirentque courir et chevaucher tout le païs , 
jusques à la ville de Themiscyra 3 , et aux campagnes 
qui sont au long de la rivière de Thermodon , n'ar- 
restàns en pas un lieu , sinon autant qu'.ilz demou- 
roient à le saccager et piller : à raison dequoy les 
soudards se plaignoient de leur capitaine , pource 
qu'il recevoit à composition toutes les villes, et 
n'en prenoit pas une à force , ny ne leur donnoit 
moyen de s'enrichir du pillage. « Encore à ceste 

' Ce qui est entre des paranthèsos n'est point dan» le texte. 

* C'est le nom d'un canton et d'une ville entre le Oeuve 
Thermodon , si fameux par le voisinage des Amazones , et 
l'Iris qui vient se décharger dans le Pont-Euxin , à l'occident 
duThwraodort. 

« heur* , disoient ilz, nous fera il passer oultre 
« Amisus 1 cité riche et puissante , que nous prêta- 
it drions facilement à force, qui en presseroit un 
« peu le siège, pour nous mener aux déserts des 
« Tibareniens 2 et des Chaldeiens contre Mithri- 
« dates ». 

XXVI. Lucullus ne faisoit compte de toutes 
ces plaintes et doléances des soudards et ne s'en 
soucioit point , pource qu'il n'eust jamais cuidé 
qu'ilz deussent venir jusques à telle fureur et à 
telle mutination, comme ilz feirent depuis : et au 
contraire, il se justifioit plus soigneusement en- 
vers ceulx qui le reprenoient et blasmoient de ce 
qu'il s'arrestoit et amusoit si longuement à des 
villes et villages qui ne valoient pas beaucoup, et 
ce pendant donnoit loisir à Mithridates de se re- 
faire , et remettre sus une autre armée nouvelle. 
« Car c'est le poinct (ce leur disoit il) auquel je 
« tends, et qui me faict ainsi amuser et séjourner 
« çà et là , ne demandant autre chose , sinon qu'il 
« se puisse une autre fois faire fort , et remettre 
« ensemble une seconde armée , qui luy donne la 
« hardiesse de se trouver encore devant nous en. 

' Ville située sur le Pont-Euxin entre les fleuves Iris et Halys, 
à l'occident du premier. 

* Les Tibareniens et les Chaldéens sont à l'orient du fleuve 
Thermodon. Mais il faut bien distinguer cos Chaldéens du 
peuple habitant la Chaldée, et si fameux par ses ronnoissances 
et ses observations astronomiques. Ceux ci habitoient au midi 
•t au couchant de la Babylonie, vers l'Arabie et le Golphe 
l'nrsique. 

« bataille, et de ne fouir plus. Ne voyez vous pas 
« qu'il a à son dos une infinité de pais déserts où 
« Ion ne le pourroit jamais suyvre à la trace , et 
« tout auprès de luy le mont de Caucasus 1 , et plu- 
« sieurs autres inaccessibles , qui sont suffisans 
« pour receler et cacher non luy seulement , mais 
« autres innumbrables princes et rois qui voudroient 
« fouir la lice , et ne venir point au combat : d'a- 
« vantage il y a peu de journées de chemin depuis 
« la province des Cabireniens 3 jusques au royaume 
« d'Arménie 3 , là où est de séjour Tigranes le roy 
« des rois , qui a la puissance si grande , qui de- 
« boute les Parthes de l'Asie , et transporte des 
« villes Grecques toutes entières jusquesau royaume 
« de la Medie 4 ? qui tient toute la Syrie 5 et la Pales- 
« tine 6 , qui a occis et exterminé les rois successeurs 
»< du grand Seleucus , et a emmené par force leurs 
« femmes et leursfitles en captivité. Ce grandet puis- 
« sant roy est allié de Mithridates , ayant espousé sa 
•c fille , et n'est pas vraysemblable que quand il 
'< Tira humblement requérir de luy donner secours 

' Longue chaîne «le montagnes entre le Pont-Euxin et la 
mer Caspienne. 

3 An sutl-est des Tibnréniens. 

' L. 'Arménie confine aux Cabireniens. 

1 Au sud-est de l'Arménie. 

' La Syrie s'étend du nord au midi , depuis les monts Tau- 
ru« et Amanus qui enferment la Cilicie , le long de la mer Mé- 
diterranée. 

s La Palestine est située à l'extrémité méridionale de la Svrie, 
et s'étend le long de la Méditerranée jusqu'à l'Arabie Pane, 
à son orient et k son midi , nt l'fgypte à son couchant. 

« en son extrême nécessité , l'autre soit pour l'a- 
« bandonner : ains est plus tost à croire qu'il pren- 
« dra la guerre contre nous pour le défendre : 
« ainsi en nous cuidant haster de chasser Mithri- 
« dates , nous nous mettrons en danger d'attirer et 
« provoquer un nouvel ennemy Tigranes , qui de 
« long temps ne cherche aiitre chose que quelque 
« occasion apparente de nous faire la guerre , et 
« il n'en sçauroit avoir de plus honeste apparence, 
« que de prendre les armes pour défendre d'ex- 
« treme ruine un roy son voisin et son allié si 
« proche , ayant esté contrainct de se jetter entre 
« ses bras. Quel besoing donques est il que nous 
« mesmes procurions cela, et que nous enseignions 
« à Mithridates ce qu'il n'entend pas , à qui il 
« doibt recourir pour luy aider à nous faire la 
« guerre , et que nous le poulsions , ou que , poul- 
et mieulx dire , nous le mettions avec nos propres 
« mains en voye d'aller requérir secours à Tigranes? 
« Ce qu'il ne fera jamais de sa voulunté , s'il n'y 
« est nécessairement contrainct , estimant que ce 
« luy seroit deshonneur. Ne vault il pas mieulx que 
« que nous luy donnions lé temps et le loisir de 
« rassembler une autre fois les forces de son 
« royaume , et se remettre sus , à fin que nous 
« combations plus tost contre les Colchiens , Ti- 
« bareniens , Cappadociens et autres telz peuples , 
« que nous avons desja batus tant de fois, que 
« contre les Medois et Arméniens »? 

XXVII. En ceste resolution demoura LucuIIus 
long temps devant la ville d'Amisus, faisant tout 

expressément durer le siège sans le presser : puis 
quand l'hyver fut passé , il y laissa Murena pour 
le continuer, et s'en alla avec le reste de son armée 
trouver Mithridates , lequel avoit planté son camp, 
près la ville de Cabira , délibéré d'y attendre les 
Romains , ayant remis sus un exercite de quarante 
mille combatans à pied , et quatre mille chevaulx , 
ausquelz il se fioit le plus , tellement qu'il passa 
la rivière de Lycus 1 , et alla présenter la bataille 
aux Romains en une plaine campagne. Si y eut 
quelques escarmouches de gens de cheval, ès quelles 
les Romains eurent du pire , et y fut pris un Romain 
nommé Pomponius homme bien estimé , lequel 
lut mené , tout blecé qu'il estqit , devant Mithri- 
dates, qui luy demanda si en luy sauvant la vie, 
et le faisant guarir, il voudroit pas devenir son 
serviteur et son amy : « Ouy bien , luy respondit il 
•t promptement, si tu fais paix avec les Romains : 
<« sinon, je te seray tousjours ennemy». Le roy 
estima beaucoup sa vertu , et ne luy feit aucun 
desplaisir. 

XXVIII. Quant à Lucullus il craignoit de des- 
cendre en la plaine , pburce que son ennemy estoit 
le plus fort de gens de cheval , et si doubtoit aussi 
d'un autre costé de prendre son chemin par la 
montagne , pour autant qu'il estoit long , malaisé 
et plein de bois et de forests : mais ainsi comme 
il estoit en ceste doubte , on prit d'adventure quel- 
ques Grecs , qui s'en estoient fouiz cacher dedans 

1 Rivière qui prend sa source près la ville de Cabira , et va 
se jettcr dam l'Iris. 

une caverne là auprès , entre lesquelz y en avoit un 
vieil nommé Artemidorus , lequel promeit à Lu- 
cullus , s'il le vouloit croire et suivre , qu'il le ren- 
droit en un lieu fort et seur pour y loger son camp , 
et où il y avoit un chasteau au dessus de la cité de 
Cabira. Lucullus adjouxta foy à son dire, et si tost 
que la nuict fut venue , feit allumer force feu en 
son camp , et s'en partit : et après avoir passé quel- 
ques pas de montagnes et destroicts dangereux , il 
se trouva le matin au lieu qu' Artemidorus luy avoit 
promis : et furent les ennemis bien estonnez quand 
le jour fut venu , de le veoir là au dessus d'eulx , 
en lieu dont il pouvoit sortir sur eux avec advantage 
s'il luy plaisoitde combatre, et s'il ne luy plaisoit, 
et qu'il se voulust tenir coy, il estoit impossible 
de l'y forcer : car il estoit lors entre deux de ha- 
zarder la bataille ou non. Mais sur ces entrefaites, 
on dit que quelques uns du camp du roy lancèrent 
d'adventure un cerf : ce que voyansles Romains leur 
allèrent au devant pour leur coupper chemin , et 
commencèrent par ce moyen à se charger les uns 
les autres , y survenans tousjours d'une part et d'au- 
tre, gens de renfort, tant qu'à la fin ceulx du roy 
y furent les plus forts : mais les Romains voyans 
de dessus les remparts de leur camp la fuitte de 
leurs gens , en eurent si grand despit , qu'il s'en 
coururent tout chauldement à Lucullus , le prier 
qu'il les menast au combat, et qu'il leur donnast le 
signe de la bataille. Lucullus leur voulant donner 
par effect à entendre , combien sert la présence et 
la veuë d'un bon et sage capitaine en un bon af- 

faire , leur commanda qu'ilz n£. bougeassent quant 
à enlx , et luy mesme en personne descendit en la 
plaine , où il feit commandement aux premiers de 
ses gens qu'il rencontra fuyans , qu'ilz eussent à 
s'arrester , et à retourner au combat quand et luy : 
ce qu'ilz feirent promptement , et les autres aussi, 
pareillement : et ainsi se r'allians tous ensemble , 
tournèrent facilement leurs ennemis qui les chas- 
soient en fuitte , et les remenerent batans jusques 
dedans leur fort. Puis quand il fut de retour en 
son camp, il imposa à ceulx qui a voient fouy une 
certaine note d'infamie , dont les Romains ont ac- 
coustumé d'user en tel cas : c'est, qu'il leur feit 
creuser un fossé de douze piedz de long 1 , estans 
en chemises tous desceints , leurs autres compa- 
gnons presens , et les regardans faire. 

XXIX. ÛRy avoit il en l'ost du roy Mithridates, 
le prince des Dandariens, qui sont certains peuples 
barbares habitans au long des marets Maeotiques 2 , 
et s'appelloit ce seigneur OUhacus, gentil cheva- 

1 Liseï : en tuniques , sans ceintures. La ceinture ou le 
baudrier étoit le signe caractéristique de l'état militaire , et 
lôter à un soldat , étoit le dégrader , aussi ctoit-ce uue des pu. 
nitions des soldats Romains. C. 

2 Le lac appelle Paltis-Maeotides au nord du Pont-Euxin , 
entre l'Europe et l'Asie. Il se réunit au Pont-Euxin , par un 
détroit appellé le Bosphore Cimmérien , resserré entre la Cher- 
sonùse Tauriqueà 1 occident , et la pointe orientale de l'Asie. 
11 ne faut pas confondre ce Bosphore ni cette Chersonèse , 
avec le Bosphore et la Chersonèse de Thrace , a l'extrémité 
sud-ouest du Pont-Euxin. Les Dandariens sont a l'orient du 
Bosphore Cimmériea.' 

lier de sa personne , hardy et addroit aux armes , 
et homme de bon sens pour conduire un grand af- 
faire , autant qu'autre qui fust en toute la trouppe, 
et d'avantage homme de bonne grâce et de bon 
entretien en compagnie , sachant bien se rendre 
aggreable à tous. Cestuy ayant tonsjours quelque 
contention à l'encontre des autres seigneurs de son 
païs , et quelque jalousie , à qui auroit le premier 
lieu d'honneur et de faveur auprès du roy , s'ad- 
dressaà Miihridates , et luy pronieit qu'il luy feroit 
un grand service , c'est qu'il occiroit Lucullus. Le 
ruy lut fort aise de cesle promesse , et l'en loua 
grandement en son privé : mais en public il luy 
leit quelques injures et oultrages , expressément à 
fin qu'il èust quelque couleur de contrefaire le cour- 
roucé , et de s'en aller rendre à Lucullus , comme 
il feit. Lucullus le receut à grande joye, à cause 
qu'il esloit fort renommé en son camp , et pour 
l'esprouver luy donna incontinent quelque charge, 
en laquelle il se porta tellement , que Lucullus es- 
tima beaucoup son bon entendement, et loua sa 
diligence, de manière qu'il luy faisoit cest hon- 
neur del'appeller quelquefois au conseil, et de le 
faire manger à sa table. Un jour doncques que ce 
Dandarien pensa avoir trouvé l'occasion opportune 
pour exécuter son entreprise , il commanda à ses 
valets qu'ilz luy teinsent son cheval tout prest hors 
des trenchées du camp : et en plein jour comme les 
soudards se reposoient et dormoient çà et là emmy 
le camp , il s'en alla en la tente de Lucullus , pen- 
sant n'y trouver personne qui luy en desfendist 

l'entrée, pour la privauté et familiarité qu'il avoît 
prise avec luy , attendu mesmement , qu'il di.-.oit 
avoir quelque chose de conséquence à luy commu- 
niquer : et de faict y fust entré sans doubte , si le 
dormir, qui perd tant d'autres capitaines, n'eust 
alors préservé et sauvé Lucullus qui dormoit : car 
l'un des valets de chambre nommé Mtnedcmus , 
qui de bonne adventure gardoit la porte , luy dit 
qu'il venoit mal à propos , pour autant que Lu- 
cullus travaillé d'alTaires el de faulte de dormir , ne 
faisoit que de se mettre à sommeiller. Olthacus , 
quelque chose que l'autre luy dist , ne s'en vouloit 
point aller , et dit qu'il y entreroit voulust ou non, 
pource qu'il avoit à luy parler de chose de grande 
importance. Menedemus luy respondit , que ce ne 
sçauroit estre chose de plus grande importance ny 
plus nécessaire , que la conservation de la vie et 
santé de son maistre, lequel avoit nécessairement 
besoing de repos, et en disant cela le repouLa 
avec les deux mains. Olthacus alors eut peur, et 
se tira secrettement hors des tronchées du camp, 
monta à cheval et picqua droit au camp de Mithri; 
dates sans avoir exécuté rien de ce qu'il avoit en- 
trepris. Ainsi appert il , que l'occasion et opportu- 
nité du temps donne aux grands affaires, ne plus 
ne moins qu'aux drogues et médecines que Ion or- 
donne aux malades , l'efficace de sauver ou oster 
la vie aux hommes. 

XXX. Quelque temps après , Lucullus envoya 
l'un de ses capitaines nommé Sornatius , au recou- 
vrement de vivres , avec dix enseignes de gens de 

pied : 

pied : dequoy Mithridates estant adverty , despes- 
cha à sa queue un de ses capitaines aussi qui s'ap- 
pelloit Menande r , auquel Sornatius donna la ba- 
taille , et le desfeit avec grand meurtre de ses gens : 
et depuis Lucullus y renvoya encore un autre de 
ses lieutenans , Adrianus , avec une bonne trouppe, 
à fin qu'il y eust des bledz en son camp plus qu'il 
ne îuy en falloit. Mithridates ne le meit pas en 
nonchaloir , ains envoya après deux de ses capi- 
taines , Menemachus et Myron , avec grand nom- 
bre de gens , tant de pied que de cheval , lesquelz 
furent tous entièrement mis en pièces , excepté deux 
seulement qui retournèrent en porter les nouvelles 
au camp , lesquelles Mithridates tascha bien à des- 
guiser , disant que la perte estoit beaucoup moin- 
dre que Ion ne pensoit , et qu'elle estoit advenue 
par l'ignorance et par la témérité de ses lieutenans : 
mais Adrianus à son retour passa en grande pompe 
et magnificence tout au long de son camp , rame- 
nant grand nombre de chariots chargez de bled et 
de despouilles qu'il avoit gaignées : ce qui meit 
Mithridates mesme en si grand desespoir , et tous 
ses gens en tel effroy et en tel trouble , qu'il résolut 
de ne s'arrester plus là. Parquoy les seigneurs qui 
avoient crédit autour de luy , commencèrent à en- 
voyer devant et faire emporter secrettement leur 
bagage hors du camp , mais ilz empeschoient que 
les autres n'en feissent autant. 

XXXI. Les autres gens de guerre voyans ces 
contenances des mignons du roy , se prirent à poul- 
ser et forcer ceulx qui les vouloient engarder de 

Tome V. G 

sortir, et tant s'alluma ceste mutination , qu'ilz 
yindrent jusque* à destrousser les sommiers qui 
emportoient leur bagage , et à les tuer eulx mesmes 
sur le champ : entre lesquelz se trouva Doryalus 
qui estoit l'un des principaulx capitaines de tout 
leur camp , qui n'avoit rien sur luy qu'une robbe 
de pourpre , pour laquelle il fut tué : et Hermasus 
le maistre des sacrifices fut foulé aux piedz , et es- 
touffé à la porte du camp par la multiiude des 
fuyans : et Mithridates mesme parmy la presse et 
la foule de ceulx qui s'enfuyoient en si grand ef- 
froy , se jetta hors de son camp sans avoir autour 
de sa personne une seule garde ny un seul escuyer , 
ne qu'il peust seulement recouvrer un cheval dé 
son escurie , jusques à ce que Ptolomaeus l'un de 
ses valets de chambre, qui l'appercent en la foule 
des fuyans, descendit de dessus un cheval qu'il 
avoit, et le luy bailla, mais ce fut bien tard : 
pource que desja les Romains estoient en sa queue 
qui le poursui voient de bien près, et ne fut point 
à faulte de vistesse qu'ilz faillirent à le prendre , 
car ilz en furent assez près pour le faire : mais 
l'avarice et convoitise des soudards leur feit perdre 
la proye qu'ilz avoient si long temps poursuivie , 
avec tant de travaux et tant de hazards de batailles, 
et frustra Lucullus du prix et lover de toutes ses 
victoires : car ilz en estoient approchez de si près , 
que s'ilz eussent encore poursuivy le moins du 
monde , ilz eussent sans point de doubte attainet 
le cheval qui l'emportoit. Mais un des mulets qui 
portaient son or et son argent, fust ou par cas 

d'adventure, ou bien par ruze propensée de Mi- 
thridates, qui l'eust expressément fait jetter ait 
devant de ceulx qui le poursuivoient , se trouva au 
beau milieu du chemin , entre luy fuyant, et les 
Romains poursuivans , lesquelz s'amusèrent à piller 
For et l'argent, se combatans à qui en auroit : et 
ee pendant luy gaigna le devaut , si bien , que de- 
puis ilz ne le peurent plus r'attaindre. Si ne fut pas 
cela seul le dommage , que l'avarice des soudards 
feit à Lucullus , ains ayant d'avantage esté pris 
l'un des principaux secrettaires du roy nommé 
Callistratus , il commanda qu'on lemenastaucarnp : 
mais ceulx qui le conduisoient , advertiz qu'il avoit 
en un baudrier , dont il estoit ceint , cinq cents 
escus 1 , le ruèrent pour les avoir et neantmoins en- 
core leur permit Lucullus de saccager et piller lé 
camp des ennemis. 

XXXII. Depuis ceste fuitte de Mithridates, Lu- 
cullus prit la ville de Cabira et plusieurs autres 
chasteaux et fortes places , là où il trouva de grands 
trésors, et les prisons pleines de pauvres prison- 
niers Grecs, et de plusieurs princes parents du 
Toy mesme , qui se tenoient pour morts longtemps 
y avoit , et lors se voyans délivrez de celle misé- 
rable captivité par la grâce et le bénéfice de Lu- 
cullus , ne pensèrent pas estre tirez de prison , niais 
estre ressuscitez et retournez en une seconde vie. 
Là fut aussi prise l'une des sœurs de Mithridates 
nommée Wyssa, à qui la prise fut salutaire, là où 
ses autres femmes et sœurs que Ion pensoit avoir 

' Grec , cinr) ren* pii'ces d'or. 

reculées plus loing du danger, et mises en pais de 
plus grande seureté près la ville de Phernacie 1 , 
moururent piteusement et misérablement : car Mi- 
thridates envoya devers elles l'un de ses valets de 
chambre nommé Bacchiîides 2 leur porter nouvelles 
qu'il leur convenoit à toutes mourir. Il y avoit en- 
tre plusieurs autres dames , deux sœurs du roy, 
Roxane et Statira , qui avoient bien quarante ans 
chascune, et toutefois n'avoient jamais esté ma- 
riées ; et deux de ses femmes espousées , toutes 
deux du païs d'Ionie , l'une appellée Bérénice , na- 
tive de l'isle de Chio, et l'autre Monime de la ville de 
Milet. Cestecy estoit fort renomméeentreles Grecs, 
pource que quelques solicitationsqueluy sceust faire 
le roy en estant amoureux , et qu'il luy eust envoyé 
quinze mille escus 3 comptans pour un coup , 
jamais ne voulut entendre à toutes ses poursuittes, 
jusques à ce qu'il y eust accord de mariage passé 
entre eulx, qu'il luy eust envoyé le diadème ou 
bandeau royal, et qu'il l'eust appellée royne. La 
pauvre dame tout le temps auparavant depuis que 
ce roy Barbare l'eut espousée , avoit vescu en grande 
desplaisance, ne faisant continuellement autre 
chose que de plorer la malheureuse beaulté de son 
corps , laquelle au lieu d'un mary luy avoit donné 
un maistre , et au lieu de compagnie conjugale et 
que doit avoir une dame d'honneur, luy avoit 

■ Pharnacie , ville maritime du Pont Polémonien ou Cap- 
padocien. 

1 Grec , Bacchide. 

1 Gr«c , quinze mille pièces d'or. 

baillé une garde et garnison d'hommes Barbares , 
qui la tenoient comme prisonnière , loing du doulx 
pais de la Grèce , en lieu où elle n'avoit qu'un 
songe et une umbre des biens qu'elle avoit espérez , 
et au contraire avoit realement perdu les vérita- 
bles , dont paravant elle jouissoit au païs de sa 
naissance : et quand ce Bacchilides fut arrivé de- 
vers elles , et leur eust fait commandement de par 
le roy qu'elles eussent à élire la manière de mourir , 
qui leur sembleroit à chascune plus aisée et la 
moins douloureuse , elle s'arracha d'alentour de la 
teste son bandeau royal , et se le nouant à l'en- 
tour du col s'en pendit , mais le bandeau ne fut 
pas assez fort et se rompit incontinent , et l©rs 
elle se prit à dire, « O mauldit et malheureux tissu, 
« ne me serviras tu point au moins à ce triste ser- 
« vice»? en disant ces paroles elle le jetra contre 
terre crachant dessus , et tendit la gorge à Bacchi- 
lides pour la luy coupper. L'autre, Bérénice, prit , 
une couppe pleine de poison , sa mere présente , 
qui la pria de luy en bailler la moitié : ce qu'elle 
feit , et le beurent toutes deux ensemble. Si fut la 
force du poison assez violente pour esteindre la 
mere qui estoit affoiblie de vieillesse , mais elle 
n'eut pas l'efficace de suffoquer si promptement la 
fille , pource qu'elle n'en avoit pas pris la quantité 
qu'il luy en falloit, ains tira longuement aux traicts 
de la mort , jusques à ce que Bacchilides la hastant 
d'achever , elle 1 mesme finablement s'estouffa. 
Quant aux deux sœurs qui n'estoient point mariées , 

■ Fut étranglée, c. 

on dit que l'une beut aussi du poison en maudis- 
sant et détestant fort la cruaulté de son frère , mais 
que Statira ne dit jamais une mauvaise parole , ne 
qui sentist son cœur failly, ou ayant regret à 
mourir, ains au contraire qu'elle loua et remercia 
son frère de ce que se voyant en danger de sa per- 
sonne , il ne les avoit point oubliées , ains avoit 
eu le soing de les faire mourir avant qu'elles nim- 
bassent esclaves entre les mains des ennemis , et 
premier qu'ilz peussent faire aucun oultrage à leur 
honneur. 

XXXIII. Ces piteux inconveniens feirent grand 
mal au cueur de Lucullus , qui estoit doulx et be- 
ning de sa nature : toutefois il tira oultre poursui- 
vant tousjours Mithridaies à la trace , jusques à la 
ville de Talaura , là où entendant que quatre jours 
avant qu'il y arrivast , Mithridates s'en estoit fouy 
devers Tigranes en Arménie , il s'en retourna , 
ayant premièrement subjugé les Chaldeiens , et les 
Tibareniens , pris Arménie la mineure, et mis les 
villes , chasteaux et places fortes en son obéissance. 
Puis envoya Appius devers le roy Tigranes le som- 
mer qu'il eust à luy rendre Mithridates , et quant à 
luy il reprit son chemin devers la ville d'Amisus , 
qui estoit encore assiégée : et la cause pourquoy ce 
sicge duroit ainsi longuement , estoit la suffisance 
et grande expérience du capitaine qui la tenoit pour 
le roy nommé Callimachus , lequel entendoit si 
bien comme il se fault servir de tous engins de ba- 
terie , et estoit si ruzé en toutes les habiletez que 
Ion sçauroit inventer pour défendre une place as- 

sïégce , qu'il fascha grandement les Romains en ce 
siège , dont il fut bien payé puis après : mais tou- 
tefois si fut il affiné lor.s par Lucullus , lequel à 
l'heure qu'il avoit tous jours auparavant accoustumé 
défaire sonner la retraitte, et rappeller ses gens de 
l'assault pour les refreschir et reposer, il feit un 
jour au contraire soudainement assaillir la mu- 
raille, et de primsault en occupa une petite partie 
avant que jamais ceulx de dedans peussent venir à 
temps pour la défendre. Ce que voyant Callima- 
chus , et cognoissant qu'il n'y avoit plus d'ordre 
de la tenir , abandonna la ville : mais premier que 
d'en partir , il meit le feu dedans , fust ou pour 
e nvie qu'il portast aux Romains , ne voulant point 
qu'ilz s'enrichissent du sac d'une si puissante ville 
ou par une ruze de guerre, à fin qu'il eust plus 
beau loisir de se sauver et de s'enfouir : car per- 
sonne ne se soucia de ceulx qui s'enfuyoient par 
mer : à cause qu'incontinent la flamme fut si grande, 
qu'elle s'espandit de tous costez jusques aux mu- 
railles , et les soudards romains se preparoient seu- 
lement à piller. 

XXXIV. Mais Lucullus voyant le feu de dehors 
en eut pitié, et y voulut remédier , priant les sou- 
dards de le vouloir aller estaindre , à quoy personne 
ne prestoit l'oreille, ains vouloient tous le pillage, 
faisans bruire leurs armes avec grands cris , jusques 
à ce qu'il futcontrainct de leur abandonner la ville 
à piller , espérant que par ce moyen au moins sau- 
veroit il les édifices du feu : mais les soudards fei- 
rent tout le contraire: ear en cherchant par tout 

avec torches et flambeaux allumez pour voir s'il j 
avoit rien de caché , ilz bruslerent eulx mesmes 
grand nombre de maisons, tellement que Lucul- 
lus y entrant le lendemain , et voyant la désolation 
que le feu y avoit faitte s'en prit à plorer, disant 
à ses familiers qui estoient autour de luy, que son- 
ventefois au paravant il avoit estimé Sylla bienheu- 
reux : mais que jamais il n'avoit encore eu son 
bonheur en si grande admiration comme ce jour 
là , en ce que désirant sauver la ville d'Athènes , 
les dieux luy avoient fait la grâce de le pouvoir 
faire : « et moy, dit il , qui desiroye en cela l'en- 
« suivre , et sauver ceste cy, la fortune contre mon 
« désir m'a reduict à la réputation de Mnmmius, 
« qui feit brusler Corinthe 1 ». Toutefois encore 
s'efforcea il en ce qu'il peut alors de remettre sus 
ceste pauvre ville : car quant au feu , il survint par 
adventure divine une pluye presque à l'instant 
qu'elle fut prise qui l'esteignit , et luy mesme avant 
qu'en partir feit rebastir bonne partie des édifice* 
que le feu avoit consumez, et y receut humaine- 
ment tous les habitans qui s'en estoient fouiz , 
oultre lesquelz il y logea encore d'autres Grecs , qui 
y voulurent de quelque part que ce fust aller habi- 
ter , et si leur accreut territoire de sept lieues et 
demie 2 de pais qu'il leur donna. La ville estoit 
colonie des Athéniens qui l'avoient fondée et bas- 
tie du temps que leur empire estoit en sa fleur , 
et qu'ilz dominoient en la mer, au moyen dequoy 

' L'an <le Rome 608 , époque de la destruction de Cannage. 
' Grec , cent vingt stades, qui lotit cinq lieues. 

plusieurs fuyans la tyrannie d'Aristion 1 s'y en al- 
loient habituer , et y avoient tout droit de bour- 
geoisie, comme les naturelz habitans : ainsi leur 
advenoit ce bonheur , qu'en délaissant leurs pro- 
pres biens ilz alloient posséder et jouir ceulx 
d'autruy : mais quant à ceulx de la ville qui peu- 
rent eschapper d'une telle désolation , Lucullus 
les revestit très bien, et si leur donna 2 deux cents 
drachmes d'argent à chacun, et les renvoya tous 
en leurs pais. Le grammairien Tyrannion fut pris 
alors , que Murena requit et demanda à Lucullus, 
et luy ayant Lucullus ottroyé , il l'affranchit : en 
qnoy il usa incivilement et illiberalement du don 
que Lucullus luy avoit fait : car en luy donnant ce 
prisonnier qui estoit grandement estimé et re- 
nommé pour son sç.avoir , il n'entendoit pas que 
pour cela il fust devenu serf, de sorte qu'il fust be- 
soing que Murena l'affranchist : car faire semblant 
de luy rendre sa liberté en l'affranchissant , n'es- 
toit autre chose que luy oster celle qu'il avoit dès 
sa naissance. Mais en beaucoup d'autres choses , 
et non en ceste là seule , monstra bien Murena 
qu'il n'avoit pas toutes les parties qu'un homme 
de bien et bon capitaine doibt avoir. 

XXXV. Au partir de là Lucullus s'en alla vi- 
siter les villes de l'Asie , à fin que ce pendant qu'il 
n'estoit point occupé aux affaires de la guerre, elles 
eussent quelque soulagement des loix et de la pas— 

' Lisez : s'y étoieut allés habituer, c. 

" Vingt escus. Amyot. l55 liv, îa sous 6 den. de notre 
monnoie. 

tice : car à faulte que de long temps elle n'y avbit 
point esté administrée ny exercée, la pauvre pro- 
vince estoit affligée et oppressée de tant de maulx 
et de misères , qu'il n'est homme qui le peust 
presque croire, ny langue qui le sceust exprimer, 
et ce par la cruelle avarice des fermiers , gabelleurs 
et usuriers romains , qui la mangeoient et la te- 
noient en telle captivité , que particulièrement et 
en privé les pauvres pères estoient contraincts de 
vendre leurs beaux petits enfans , et leurs jeunes 
filles à marier , pour payer la taille et l'usure de 
l'argent qu'ilz avoient emprunté pour le payer , et 
publiquement en commun les tableaux dédiez aux 
temples , les statues de leurs dieux et autres joyaux 
de leurs églises , encore à la fin estoient. ilz eulx 
mesmes adjugez comme esclaves à leurs créanciers , 
pour user le demourant de leurs jours en miséra- 
ble servitude : et pis encore estoit ce qu'on leur fair- 
soit endurer avant qu'ilz fussent ainsi adjugez : car 
ilz les emprisonnoient , ilz leur donnoient la gé- 
henne, ilz les detiroient sur le chevalet, ilz les 
mettoient aux ceps , et les faisoient tenir à descou- 
vert tout de bout en la plus grande chaleur d'esté 
au soleil , et en hyver dedans la fange ou dessus 
la glace, tellement que la servitude leur sembloit 
un relèvement de misères et repos de leurs tour- 
mens. 

XXXVI. Lucullus trouva les villes de l'Asie 
pleines de telles oppressions , mais en peu de temps 
il en délivra ceulx qui à tort en estoient affligez. 
Car tout premièrement il ordonna que Ion comp- 

tast pour l'usure , qui se payoit tous les mois , la 1 
centième partie de la debte principale seulement, 
et non plus. Secondement il retrencha toutes usu- 
res qui passoient le sort principal. Tiercement , 
qui fut le plus grand poinct , il estahlit que le 
créancier et usurier jouiroit de la quatrième partie 
des fruicts et du revenu de son debteur : et qui joi- 
gnoit l'usure avec le sort principal , c'est à dire , 
qui prenoit usure de l'usure , estoit privé du total : 
tellement que par le moyen de ses ordonnances 
toutes les debtes furent payées en moins de quatre 
ans , et les terres et possessions rendues toutes 
nettes et deschargées de toutes debtes à leurs pro- 
priétaires. Ceste surcharge d'usures estoit procedée 
des vingt mille talents 2 , qui sont douze millions 
d'or , en quoy Sylla avoit condemné le païs de 
l'Asie, laquelle somme ilzavoient bien payée desja 
deux fois aux fermiers et gabelleurs romains ,' qui 
l'avoient faict monter en amassant et accumulant 
tousjours usures sur usures , jusques à la somme de 
six vingts mille talents , qui sont soixante et douze 
millions d'or 3 . Parquoy ces gabelleurs et fermiers 
s'en allèrent crier à Rome contre Luciillits , disans 
qu'il, leur fàisoit le plus grand tort du monde: et 
à force d'argent suscitèrent quelques uns des ha- 
rengueurs ordinaires à l'encontre de luy : ce qui 
leur estoit aisé à faire, pour autant mesmement 
qu'ilz tenoient en leurs papyers plusieurs de ceulx 

' C'est à raison de douze pour cent par chacun au. Amyot. 
* g3,375,ooo livres df notre monnoie. 
3 56o,25o,ooo livre* He notre monnoie. 

qui s'entremettoient des affaires à Rome : mais Lu- 
cul lus n'estoit pas seulement aimé des pais, aus- 
quelz il faisoit du bien , ains estoit aussi désiré et 
souha itté des autres provinces , lesquelles reputoient 
bien heureuses celles qui pouvoient avoir un tel 
gouverneur. 

XXXVII. A u demourant , Appius Clodius , ce- 
luy que Lucullus avoit envoyé devers Tigranes , 
estant frère de la femme que Lucullus avoit lors 
espousée , se feit premièrement conduire par quel- 
ques guides qui estoient hommes du roy niesme , 
lesquelz de propensée malice le conduisoient par le 
hault païs , luy faisans faire un grand circuit et 
prendre une torse de plusieurs journées , qui n'es- 
toit point nécessaire , jusques à ce que l'un de ses 
serfs affranchis : qui estoit natif de la Syrie , luy 
enseigna le droit chemin : parquoy il donna congé 
à ces conducteurs Barbares , et laissant leur falla- 
cieux destour du droit chemin , en peu de jours 
passa la rivière d'Euphrates , et arriva en la cité 
d'Antioche surnommée Epidaphne », là où il luy 
fut mandé qu'il attendist le retour de Tigranes , qui 
estoit au païs de la Phœnicie, où il subjuguoit 
quelques villes , qui luy restoient encore à conqué- 
rir, et cependant il gaigna secrettement plusieurs 

• Ainsi surnommée à cause d'un bois sacré à Apollon et 
Dapliné , dont l'aventure , disoit-on , étoit arrivée en cet en- 
droit. Cette ville étoit située dans la partie de la Syrie qui porta 
son nom. C'est là que les Chrétiens prirent pour la première 
fois ce glorieux nom , qui est tout ensemble , et la règle de 
leur vie , et le gage de leur bonheur. 

princes et seigneurs qui n'obeïssoient que par force 
et malgré eux à ce roy d'Arménie , entre lesquelz 
estoit Zarbienus, roy de la province Gordiane, et 
promeit aussi à plusieurs citez de nagueres subju- 
guées et reduittes en servitude qui envoyoient de- 
vers luy, le secours de Lucullus , leur mandant que 
pour le présent elles ne remuassent rien : car la 
domination de ces Arméniens n'estoit pas sup- 
portable , mais intolérable aux Grecs, mesmement 
l'orgueil et l'arrogance du roy, lequel pour ses 
grandes prosperitez estoit devenu si superbe et si 
presumptueux , que tout ce que les hommes tienent 
communément le plus cher, et qu'ilz aiment le 
plus , non seulement il le vouloit avoir et l'estimoit 
estre sien , mais luy sembloit qu'il n'eust esté faict 
en ce monde que pour luy, estant monté en ceste 
excessive oultre cuidance par les grandes faveurs 
que fortune luy avoit faittes. 

XXXVIII. Car à son commencement c' estoit 
peu de chose, et neantmoins avec ce peu qu'il 
avoit, dont on ne faisoit compte, il subjugua 
plusieurs grandes nations , et rabaissa la puissance 
des Parthes, autant que homme qui eust jamais 
esté paravant luy. Il emplit le pais de la Mésopo- 
tamie d'habitans Grecs, qu'il tira par force de la 
Cilicie et de la Cappadocie , les contraignant d'aller 
habiter là. Il feit aussi changer de manière de 
vivre aux Arabes que Ion surnomme Scenites, 
(* comme qui diroitTentehiers, pource que c'est un 

1 II n'y a pas un mot de tout ceci dans le grec ; au surplus 
âtrabon dit que ces Arabes qui habitoient la partie méridionale 

peuple vagabond , qui n'a point d'autres maisons 
que des lentes qu'il porte tousjours quant et soy) 
les transportant de leur païs naturel , et les faisant 
demonrer fermes auprès de soy pour se servir 
dVulx au faict de la marchandise. Il y avoit tous- 
jours plusieurs roys en sa cour qui le servoient : 
mais entre les autres, il y en avoit quatre qui es- 
taient continuellement auprès de sa personne 
comme gardes ou laquais, pource que quand il al- 
ioit par les champs à cheval , ilz couroient à pied à 
costé de luy en 1 chemises : et quand il estoit assis 
en son siège à donner audience , ilz estoient tout 
debout autour de sa chaire les mains entrelacées 
l'une dedans l'autre, laquelle contenance sembloit 
estre la plus certaine confession , et le plus grand 
adveu de servitude qu'ilz eussent sceu luy faire, 
comme s'ilz eussent par cela déclaré , qu'ilz luy 
quittaient toute leur liberté, et qu'ilz offraient 
leurs corp. à leur seigneur , plus prests de souf- 
frir que de faire chose quelconque. 

XXXIX. Toutefois Appius Clodius ne s'eston- 
nant ny ne s'effroyant point pour toute ceste pompe 
tragique , quand il luy fut donné audience , luy dit 
franchement à son visage, qu'il estoit venu pour 
emmener quant et luy Mithridates , lequel estoit 
deu au triumphe de Lucullus, et pource qu'il le 
sommoit de le luy rendre entre ses mains, autre- 
ment qu'il luy denonceoit la guerre. Ceulx qui fu- 
ie 1' Mésopotamie, pasteurs et brigands , changoient souvent 
rie demeure. 

1 Tuniques. 

rent presetis à ceste sommation , cogneurent bien 
aiseement que Tigranes , encore qu'il se perforceast 
de moiistrer une chère ouverte , avec un ris feinct 
et contrefait , en oyant ces paroles fut bien emeu 
en son cueur d'ouïr ce jeune homme ainsi brave- 
ment et franchement parler : car en vingt et cinq 
ans qu'il avoit desja rtgné, ou pour mieulx dire 
qu'il avoit oultrageusement tyrannisé , il n'avoit 
jamais ouy parole franche et libre que celle là : ce 
neantmoins il feit response à Appius qu'il n'aban- 
donneroit point Mithridates , et que si les Ro- 
mains luy faisoient la guerre , il se defendroit : et 
ayant despit de ce que Lucullus par les lettres qu'il 
luy escrivoit, l'appelloit roy seulement, et non pas 
roy des roys par celles qu'il luy rescrivit ne le daigna 
aussi appeller capitaine. Au congé prendre , il luy 
envoya de beaux et riches presens, qu'il refuza : et 
le roy luy en renvoya d'autres encore d'avantage , 
desquelz Appius ne prit qu'une couppe seulement, 
de peur qu'il ne semblast à ce roy, qu'il les refusast 
ainsi obstineement pour aucune malvueillance par- 
ticulière qu'il eust contre luy, et luy renvoya le de- 
mourant , puis s'en retourna à grandes journées de- 
vers son capitaine. 

XL. Or n'avoit Tigranes auparavant jamais 
voulu seulement voir Mithridates son allié si pro- 
che, qui par fortune de guerre avoit perdu un si 
grand et si puissant royaume , ains le faisoit tenir 
superbement , et sans honneur , comme si c'eust 
esté un prisonnier , en lieux marescageux et mal 
>ains : mais alors il l'envoya quérir honorablement, 



ri? LUCULLUS. 
et le receut avec grandes caresses. Quatid ilz furent 
ensemble au palais royal , ilz se retirèrent à part 
pour parler en secret l'un à l'autre, là où ilz se 
justifièrent et excusèrent des souspeçons qu'ilz 
a voient conceus l'un de l'autre , au grand préju- 
dice de leurs serviteurs et amis, sur qui ilz en 
rejetterent les occasions , entre lesquelz estoit 
Metrodorus 1 le Scepsien, homme de grand sçavoir, 
qui disoit plaisamment ce qu'il vouloit , et à qui 
Mithridates avoit porté si grande amitié , que Ion 
l'appelloit le pcre du roy. Mithridates au commen- 
cement de ses affaires l'avoit envoyé devers Ti- 
granes , luy requérir secours à l'encontre des Ro- 
mains, et Tigranes luy demanda : « Mais toy 
« mesme , Metrodorus. que m'en conseillerais tu » 
Metrodorus , soit ou qu'il regardast au profit de 
Tigranes, ou qu'il ne voulust point que Mithri- 
dates eschappast , luy respondit , « Je te con^eil- 
« leroye , sire , comme ambassadeur , que tu le 
« feisses , mais comme conseiller , que tu ne le 
« feisses point ». Tigranes en feit lors le récit à 
Mithridates , pensant que pour cela il ne luy deust 
point faire de desplaisir en sa personne , mais au 
contraire il fut incontinent mis à mort : dequoy 
Tigranes fut bien marry, et se repentit fort d'en 
avoir tant dit, combien qu'il ne fust pas entière- 
ment la cause totale de son malheur , et qu'il n'eust 

■ Celui-ci est postérieur de 260 ans au disciple d'Épicure , 
qui étoitdeLampsaque. Scepsis étoit une ville de la Mysieprt» 
du moût Ida ; Strabon la nomme Pjlescepsis , ou l'ancienne 

Scepsis. 

fait seulement que pouLer la inalvueillance que 
Mithridate dès auparavant avoit conceuè encontre 
luy. Car il y avoit de.sja long temps qu'il luy en 
vouloit, ce que Ion cognent quand on surprit ses 
papiers et escrittures secrettes, entre lesquelles on 
en trouva une , par laquelle il ordonnoit , que Me- 
trodorus fust tué : mais en recompense Tigranes 
en inhuma le corps magnifiquement , sans espar- 
guer sumptliosité quelconque envers le corps mort 
de celuy que vivant il avoit trahy. Il mourut aussi 
en la cour de Tigranes un orateur nommé Amphi- 
cratds , si celuy là mérite qu'on face mention de 
luy pour la ville d'Athènes , dont il est oit natif : 
car on dit qu'estant banny de son pais, il s'en fouit 
en la ville de Seleucie, celle qui est assise sur la 
rivière du Tigiis : et comme les habiians de la 
ville le priassent d'enseigner l'art d'éloquence en 
leur pais, il ne daigna, ains leur respondit pre- 
sumptueusement , que le plat estoit trop petit pour 
tenir un daulplùu, comme s'il eust voulu dire, 
que c'estoit trop peu de chose que de leur ville, 
pour l'anester. De là il se retira devers Cleopatra 
fille de Mithridates et femme de Tigranes , là où il 
lut bien tost souspeoonné et déféré , tellement 
qu'il luy fut défendu de plus hanter ny converser 
avec les Grecs , dont il eut si grand regret , que luy 
mesme se feit mourir à faulte de manger. Et futce^ 
luy là honorablement aussi inhumé par la royne 
Cleopatra auprès d'un lieu qui s'appelle SapUa f 
comme loti dit en ce pais là. 

XLI. Quant à Lucullus , après qu'il eut remis 
Tome V. H 

toute l'Asie en bonne paix et bonne tranquillité, 
et qu'il y eut estably de bonnes ordonnances sur le 
faict de la justice , il ne meit pas aussi en noncha- 
loir les choses de passe temps et de plaisir \ ains ce 
pendant qu'il fut de loisir en la cité d'Ephese , feit 
faire lorce jeux, festes et combats de lucteurs et 
d'escrimeurs à oultrance, pour la réjouissance de sa 
victoire , en donnant l'esbatement aux villes de' la 
province , lesquelles en recompense instituèrent 
aussi une feste solennelle en son honneur qu'ilz ap- 
pelèrent Lucullia, et la célébrèrent à grande joye , 
monstrans une vraye et non feincie amitié et bieu- 
vueiMance envers luy, quiluy estoitplus aggreuble, 
et luy donnoit plus de contentement, que ton» 
l'honneur qu'ilz luy eussent sceu faire. Mais de- 
puis qu'Appius fut de retour, et qu'il eut ai resté et 
conclud , qu'il falloit aller taire la guerre à Tigranes, 
il s'en retourna au royaume de Pont , où il prit 
son armée qu'il y avoit laissée en garnison , et la 
mena devant la ville de Sinope 1 pour l'assiegt r, 
ou plutost pour y assiéger quelques Ciliciens, qui 
s'estoient jettez dedans en laveur de Miihi idates. 
Mais qnand ilz veirent venir Lucullus contre eulx, 
iîz occirent une bonne partie des naturelz citoyens, 
et mettans le feu dedans la ville, s'enfouirent une 
nuict : dequoy Lucullus estant adverty, entra de- 
dans, et y meit à l'espée huit mille de ces Ciliciens 
qui estoient encore démolirez, et feit» rendre aux 
naturelz habitans tout ce qui eatoit à eulx : mai-> la 

■ Ville (le Paphlagonie, près du fleuve Halys sur le Pont- 
iiuxi n. 

c?.use principale, qui luy feit prendre soitig de pré- 
server ceste ville , fut une telle vision : 11 luy fut 
advis la nuict , en dormant dedans son lict, que 
quelqu'un s'approcha de luy, et luy dit, «Marche 
« un peu plus oultre, Lucullus, car .Autolvcus 
« vient, qui désire parler a toy». Ce songe l'es- 
veilla , mais à son resveil il ne sceut conjecturer 
que vouloit dire ceste vision. Ce fut le jour mesme 
qu'il prit la ville de Sinope, là où en poursuivant 
les Ciliciens qui se sauvoient de vistesse , il trouva 
une statue gisante par terre sur le bord de la nier , 
que ces Ciliciens avoient voulu emporter : maïs ilz 
furent pris et chassez de si près , qu'ilz n'eurent 
pas loisir de la charger sur leurs vaisseaux. Ceste 
statue, à ce que Ion dit , estoit l'un des plus beaux 
et des plus nobles chefs d'oeuvres du statuaire Sthe- 
nis: et y a quelqu'un qui dit, que c'estoit l'image 
d'Autolycus, celuy qui fonda Sinope: car Autoly- 
cus fut un des princes qui partirent de Thessalie , 
avec Hercules , pour aller contre les Amazones , et 
fut filz de Deïmachus. Et se dit , qu'au retour de ce 
voyage , la navire sur laquelle il s'estoit embarqué 
avec Demoleon et Phlogius , donna à travers un 
escueil , qui est en la coste de la Cherronese , où 
elle se perdit : mais que luy s'e^tant sauvé avec ses 
armes et ses gens aussi, feit tant qu'il arriva en la 
ville de Sinope , qu'il osta à quelques Syriens , 
que Ion dit estre descenduz et nommez d'un Syrus 
Riz d'Apollo, et de la nymphe Sinope fille d'Aso- 
pus. Parquoy Lucullus entendant ce propos se sou- 
vint d'un advertissement de Sylla , lequel en sej 

commentaires escrit, qu'il n'est rien que Ion ne 
doive tenir plus asseuré , ny que Ion doive plus 
iermement croire , que ce qui nous est signifié par 
songe. 

XLII. Ce pendant il fut adverty que Tigranes 
et Mithridates estoient tous prests à descendre en 
la Lycaonie et en la Cilicie , à fin qu'ilz peussent 
les premiers s'emparer de la province de l'Asie : 
si s'esmerveilla grandement du conseil de Tigranes, 
puis qu'il avoit eu intention de courir sus aux Ro- 
mains, comment il ne s'estoit aidé de Mithridates 
au faict de ceste guerre , lors que ses forces estoient 
en leur entier, et qu'il ne joignoit alors sa puis- 
sance avec celle de luy, plustost que de le laisser 
ruiner et destruire, et puis soubz une froide es- 
pérance aller maintenant commencer une nouvelle 
guerre , en se précipitant avec ceulx qui ne pou- 
voient eulx mesmes se relever. 

XLIII. Sur ces entrefaittes , Machares filz de 
Mithridates qui tenoit le royaume du Bosphore , 
luy envoya une couronne d'or du poix de mille es- 
cus , le priant qu'il voulust le nommer et luy don- 
ner le tiltre d'amy et allié des Romains : à l'occa- 
sion dequoy Lucullus estima que cela estoit la fin 
finale de sa première guerre, et laissant Sornaiius 
avec six mille combatans , à la garde du royaume 
de Pont, se partit avec douze mille hommes de pied, 
et peu moins de trois mille chevaux , pour aller à 
la seconde : ce que tout le monde estimoit estre 
grande témérité à luy , et le jugeoient en cela fort 
mal conseillé , de s'aller avec si petite trouppe , jet- 

ter entre nations belliqueuses , et s'exposer à tant 
de milliers de gens de cheval en un païs long et 
large infiniement , environné tout à l'entour de 
très profondes rivières , et de montagnes couvertes 
de neges en tout temps , tellement que ses soudards, 
qui au demou-rant n'estoient gueres bien discipli- 
nez ny obeïssans à leur capitaine , le suivoient en- 
vis, et estrivoient à l'encontre de ses commande- 
mens. D'autre costé les harengueurs à Rome 
crioient ordinairement contre luy, et protestoient 
devant le peuple , qu'il alloit semant une guerre 
d'une autre, dont la chose publique n'avoit que 
faire , et qu'il ne cherchoit autre chose que susci- 
ter tousjours occasions de nouvelles guerres , à fin 
que tousjours il eust des armées à son commande- 
ment, et qu'il ne posast jamais les armes, pour 
avoir tousjours moyen de faire bien ses besongnes 
particulières aux despens et au danger public. 
Ceulx là avec le temps executerenj; leur desseing », 
(quiestoitde faire rappeller Lucullus, et luy su- 
broger Pompeius. ) 

XLIV. Mais Lucullus, nonobstant cela, ne 
laissa point d'acheminer et haster son armée le 
plus tost qu'il luy fut possible , tellement qu'en 
peu de jours il arriva à la rivière d'Euphrates, la- 
quelle il trouva enflée, troublée et impétueuse, 
pource que c'estoiten hyver, dont il fut sur l'heure 
bien fasché , pour autant qu'il pensoit bien que 
cela le deust arrester tout court un long temps , 
et luy donner beaucoup de peine et de destour- 

1 Ce qui est entre des parenthèses , n'est pa» dans le teite. C. 

H 3 



,,8 LUCULLUS. 
hier à trouver des bateaux et à faire faire des ra- 
deaux pour bastir un pont à passer. Mais sur le 
soir l'eau commencea un petit à s'escouler , et puis 
se baissa si fort la nuict , que le lendemain la ri- 
vière se trouva toute reduitte à son canal ordinaire : 
qui plus est , les gens du païs voyans de petites is- 
lettes qui apparoissoient desja au milieu du cours de 
l'eau , et la rivière dormante , comme un marets , à 
l'entour d'elles, adoroient Lucullus comme un dieu, 
pource que c'estoit chose qu'ilz n'avoient gueres 
jamais au paravant veu advenir , et à son arrivée ce 
fleuve s'estoit soudainement soubmis à luy, et s'es- 
toit rendu doulx et traittable pour luy donner seur 
et facile passage : parquoy pour ne perdre l'occa- 
sion, il passa incontinent son armée , et si tost qu'il 
fut passé, il trouva sur l'autre rive une rencontre 
d'heureux présage, qui fut telle: Sur l'autre rive 
de la rivière paissoient quelque nombre de vaches 
sacrées à la déesse Diane surnommée Fersieiie , 
que les Barbares habitons delà le fleuve d'Euphrates 
révèrent et honorent sur tous les autres dieux , et 
ne se servent desdittes vaches à autre usage , qu'à 
les sacrifier et immolera ceste déesse, ains vont 
errant par toute la contrée là où elles veulent , sans 
estre liées ny empestrées aucunement, ayans seu- 
lement la marque de la déesse, qui est une lampe 
imprimée sur leur corps, et n'est pas aisé d'en 
prendre quand on en a besoing , ains y a beaucoup 
à faire. L'une de ces vaches sacrées , après que l'ar- 
mée fut toute passée, se vint d'elle mesme rendre 
4* M» nnc roche, que Ion estime aussi sacrée à la 

cnesme déesse , en baissant la teste et tendant le 
col, comme font celles qui sont court attachées, 
ne plus ne moins que si elle fust venue expressé- 
ment se présenter à Lucullus pour estre immolée, 
comme elle fut: mais oultre celle là, il immola 
aussi un taureau à l'Euphrates, pour luy rendre 
grâces de ce qu'il luy avoit donné si facile passage. 

XLV. Si ne feit Lucullus pour te premier jour 
là , que camper seulement delà la rivière : mais le 
lendemain et les autres jours ensuivans , il entra 
avant en païs par la contrée de la Sophene, sans 
faire mal ne desplaisir aux personnes qui se ve- 
noient rendre à luy, ou qui recevoient voulun- 
tiers son armée : car mesme comme ses gens vou- 
lussent qu'on allast prendre de force un chasteau , 
dedans lequel on disoit qu'il y avoit force or et 
argent, il leur monstra de loing la montagne de 
Taurus , en leur disant: «C'est celny là qu'il vous 
« faut plus tost aller prendre : car quant à ce qui 
« est dedans ce chasteau, il est en reserve pour 
« ceux qui vaincront» : et tirant oultre à grandes 
journées , il passa la rivière de Tigris, puis entra à 
main armée dedans le royaume d'Arménie. 

XLVI. Quant à Tigranes, le premier qui luy 
oza porter la nouvelle de la venue de Lucullus , 
ne s'en esjouit gueres : car il luy feit trencher la 
teste : au moyen dequoy personne ne luy en oza 
plus parler, tellement qu'il estoit desja tout envi- 
ronné de feu , que ses ennemis allumoient tout à 
l'entour de luy, qu'il n'en sçavoit encore rien , ains 
s'eshatoit avec ses mignons à ouïr des propos de 

flatterie, que Lucullus seroitbien grand capitaine, 
s.'il avoit la hardiesse de l'attendre seulement en 
la ville d'Ephese, et s'il ne s'enfuyoit incontinent 
de toute l'Asie , si tost qu'il le sentiroit approcher 
avec une si triumphante armée de tant de milliers 
d'hommes. Ainsi peult on voir , que comme tous 
corps et tous cerveaux ne sont pas assez fermes 
ny assez forts pour porter beaucoup de vin , aussi 
ne sont pas tous entendemens assez résolus ne 
constans , pour ue sortir point hors de soy, ny 
des bornes de raison en grandes prosperitez. Tou- 
tefois à la fin Mithrobarzanes, l'un de ses mignons, 
fut celuy qui luy oza dire la vérité , lequel ne se 
trouva gueres mieulx de sa franchise de parler qu'a- 
voit fait l'autre, pource que Tigranes l'envoya in- 
continent avec trois mille chevaux et bon nombre 
de gens de pied, luy commandant qu'il luy ame- 
nait le capitaine vif, et qu'au demourant il passast 
par dessus le ventre de tous ses gens. 

XLVII. Or quant à Lucullus il estoit desja 
campé avec une partie de son armée , et l'antre 
venoit après, lorsque ses coureurs luy vindrent 
dire la venue de ce capitaine barbare : si eut peur 
de prime face, que si l'ennemy les venoit assaillir 
ainsi escartez les uns des autres , et non en poinct 
de combatre , il ne les meist en roupte et en de- 
tarroy. Au moyen dequoy il demoura dedans son 
camp à le faire fortifier et remparer , et envoya 
Sextilius l'un de ses lieutenans avec mille six cents 
chevaux , et un peu plus de gens de pied tant nuds 

1 Tant ann-z, de toutes pièces , qu'armez à la legero C. 

qu'armez, luy enjoignant qu'il s'allast planter au 
plus près de l'ennemy sans combatre , pour l'amu- 
ser et arrester seulement, jusques à ce qu'il eust 
nouvelles que toute l'armée «.eroit ensemble dedans 
le camp. Sextilius tascha bien à le faire ainsi qu'il 
luy estoit commandé , mais il fut contrainct contre 
sa résolution de venir au combat, tant Mithrobar- 
zanes , l'alla bravement et audacieusement assaillir : 
si y eut rencontre en laquelle Mhhrobarzanes mou- 
rut luy mesme en oombatant vaillamment , et tout 
ses gens furent mis en roupte et presque tous oc- 
cis , peu exceptez , qui se sauvèrent de vistesse. 

XL VIII. Depuis ceste desfaitte , Tigranes aban- 
donna sa grande cité royale de Tigranocerta , qu'il 
avoit luy-mesme bastie , et se retira devers le mont 
de Taurus , là où il assembla gens de tous costez : 
mais Lucullus ne luy voulant pas donner loisir de 
se préparer, envoya d'un costé Murena pour coup- 
per chemin et rompre ceulx qui s'assembloient au- 
tour de luy, et d'un autre costé envoya Sextilius 
pour empëscher une grosse trouppe d'Arabes qui 
luy venoit , lesquelz Sextilius chargea ainsi comme 
il*; 1 se vouloient loger, et les desf'eit presque tous : 
et Murena suivant Tigranes à la trace espia l'occa- 
sion qu'il passoit une vallée longue et estroitte , 
au fond de laquelle y avoit mauvais chemin , mes- 
raement pour une armée qui estoit de longue es- 
tendue : si luy donna sur la quené usant de l'op- 
portunité , et Tigranes se meit incontinent en 
fùitte, faisant jetter tout le bagage emmy le che- 

' Vouloient camper, c. 

min au devant de l'ennemy pour le retarder, et 
y eut grand nombre d'Arméniens occis en ceste 
roupte, et pins encore de pris. Ces choses ainsi 
faittes , Lucullns s'achemina devers la cité de Ti- 
granocerta 1 qu'il assiégea tout à l'en tour. Il y avoit 
dedans grand nombre de Grecs, lesquelz y avoient 
esté transportez par force de la Cilicie , et beaucoup 
de Barbares aussi à qui on en avoit autant fait, 
\diabemens 2 , Assyriens, Gordiœniens et Cappa- 
dociens, desquelz Tigranes avoit ruiné les villes, 
et les avoit contraincts de s'en venir habiter là : 
au moyen dequoy reste ville estoit pleine d'or et 
d'argent, de médailles, statues, tableaux et pein- 
tures , à cause que tout le monde, autant les hom- 
mes privez , que les princes et seigneurs , s'estu- 
dioient pour complaire à ce roy, d'enrichir et em- 
bellir ceste cité de toute sorte de paremens et or 
nemens de ville. A l'occasion dequoy Lucullus 
pressa le plus qu'il peut le siège, se persuadant que 
jamais Tigranes ne supporteroit qu'elle fust prise, 
ains qu'encore qu'il eust autrement délibéré , neant- 
moins par un courroux il Iuy viendroit présenter 
la bataille pour Iuy faire lever le siège : ce qu'il 
prenoit très bien, n'eust esté que Mithri dates par 
lettres , et par messagers exprès , Iuy desconseil- 
loit fort de hazarder la bataille , et Iuy su.:doit plus 

1 Grande ville d'Arménie. 

* A l'occident delà Babylonie, selon Strabon. L'AJiabùne 
avoit porto anciennement , selon Ammien Marcellin , le nom 
d'Assyrie. Les Gordyœniens y confinent, et lu Cappadocie esï 
un peu plus loin en tirant vers le Pont. 

tost de coupper vivres de tous costez aux Romains 
avec sa gendarmerie ; autant luy en dit et conseilla 
Taxiles capitaine que Mithridates luy avoit envoyé „ 
et qui estoit avec luy en son camp, le priant à grande 
instance de ne vouloir point esprouver les armes 
des Romains , qui estoient chose invincible. 

XLIX. Tigranes escoutoit patiemment leurs 
raisons du commencement , mais quand les Armé- 
niens avec toutes les forces du païs furent arrivez, 
et les Gdrdiasniens , et que les roys des Medois et 
des Adiabeniens furent aussi venus avec toute leur 
entière puissance , et que d'autre costé , luy fut aussi 
arrivé un grand nombre des Arabes , qui habitent 
le long de la mer de Babylone , et grand nombre 
aussi d'Albaniens venans de la mer Caspiene, et 
d'Iberiens 2 qui sont leurs proches voisins , oultre 
une autre grosse trouppe des peuples francs et vi- 
vans sans roy, qui habitent au long de la rivière 
d'Araxes 5 , les uns venus libéralement pour luy 
faire plaisir , les autres pour les pensions et pour 
la soude qu'il leur donnoit : alors ne se teint il plus 
à sa table , ny en ses conseilz , autre propos que de 
certaine espérance de la victoire , de braveries et de 
menaces barbaresques , tellement que Taxiles fut 
en danger de sa personne , pource qu'il contredi- 
soit obliquement à la conclusion qui avoit esté 

■ L'Albanie , à l'occident de la mer Caspienne. 
* L'Ibérie touche à l'Albanie entre la nier Caspienne et le 
Pont-Ei.xin. 

3 Rivière qui sort du mont Athos, partie du mont Tauius 
dans l'Arménie , et se jette dans la mer Caspienne. 

prise au conseil de donner la bataille: et eut on 
opinion que Mithridates portoit envie à la gloire 
du roy, et que pour ceste occasion , il luy alloit 
ainsi dissuadant la bataille : à raison dequoy Ti- 
granes ne le voulut pas seulement attendre , de 
peur qu'il n'eust part à l'honneur de sa victoire , 
ains se meit aux champs avec tout ce grand exer- 
cite , disant entre ses privez amis , ainsi que Ion 
compte , qu'il n'estoit marry que d'une chose seule , 
c'estoit qu'il luy falloit combatre contre Lucullus 
seul , et non contre tous les capitaines romains en- 
semble. Et si n'estoit pas ccste braverie si folle , 
ne si hors de bon sens , qu'il n'y eust quelque appa- 
rence , quand il regardoit autour de luy tant de 
nations diverses , tant de roys qui le suivoient , 
tant de bataillons de gens de pied armez , et tant 
de milliers de gens de cheval : car il avoit en son 
armée vingt mille hommes de traict et de tireurs 
de fonde seulement : cinquante et cinq mille hom- 
mes de cheval , dont il y en avoit dix sept mille 
armez de toutes pièces , ainsi que Lucullus mesme 
l'escrivit au sénat : et de gens de pied armez , distri- 
buez par enseignes et squadrons , cent cinquante 
mille : de pionniers , charpentiers , massons et au- 
tres telles gens de bras pour applanir les chemins, 
bastir ponts à passer les eaux , curer les rivières , 
coupper des bois et faire autres telles oeuvres , jus- 
ques au nombre de trente cinq mille , qui suivoient 
à la queue de l'armée ordonnez en gens de guerre, 
faisans paroir le camp de plus grande monstre, et 
luy donnans plus de force aussi. 

L. Quand il fut au dessus du mont de Taurus *, 
et que Ion peut de la ville veoir à clair toute son 
armée , et que luy aussi peut choisir de l'oeil celle 
de Lucullus , qui tenoit sa ville de Tigranocerta as- 
siégée, les Barbares qui estoient dedans recueillirent 
ceste veue avec grands cris de joye , et grands ba- 
temens de mains , menaçans de dessus leurs mu- 
railles les Romains , en leur monstrant l'armée 
des Arméniens. Lucullus ce pendant teint con- 
seil sur ce qu'il avoit à faire, auquel conseil les uns 
furent d'advis qu'il levait son siège : adonc 
leur respondit Lucullus , qu'ilz ne disoient bien 
ny les uns ny les autres , mais que tous deux 
ensemble le conseilloient très bien. Au moyen 
dequoy il divisa son armée et laissa au siège devant 
la ville Murena avec six mille combatans, et luy 
avec vingt et quatre cohortes , ès quelles il n'y 
avoit pas plus de dix mille hommes de pied armez , 
et toute sa chevalerie , avec environ mille hommes 
de traict, et tireurs de fondes, s'en alla au de- 
vant de Tigranes , et logea en une gr ande et spa- 
tieuse plaine au long de la rivière. Si sembla le camp 
des Romains bien peu de chose à Tigranes , de ma- 
nière que pour quelque temps il servit de risée et 
de passetemps aux flatteurs de sa cour : car les uns 
s'en mocquoient , les autres tiroient au sort , et 
jouoient leur part des despouilles , comme s'ik 
eussent desja gaigné la bataille , et chacun des 
roys et des capitaines s'alloit présenter au roy lé 

■ Longue chaîne de montagnes entre la Cilicie et Ja mer 
Caspienne. 

requérant bien instamment de luy faire ceste grâce , 
qu'autre ne s'en empeschast que luy, et que le roy 
se teinst à l'escart assis en quelque part pour veoir 
l'esbatement. Et lors Tigranes voulant monstrer 
qu'il sçavoit plaisamment rencontrer , et dire le 
mot , aussi bien que les autres , dit une parole qui 
est assez vulgaire , « S'ilz vienent comme ambassa- 
« deurs, ilz sont beaucoup : mais s'ilz vienent 
« comme ennemis , ilz sont bien peu ». Voilà com- 
ment ilz se mocquoient et se gaudissoient pour 
lors. 

LI. Le lendemain au poinct du jour Lucullus 
tira ses gens tous armez aux champs en bataille. 
Or estoit le camp des Barbares de l'autre costé de 
la rivière vers le soleil levant, et d'adventure le 
cours de la rivière se destournoit tout court devers 
le soleil couchant, là où il y avoit meilleur guay 
pour le passer : au moyen dequoy Lucullus faisant 
marcher son armée en bataille à val le cours de la 
rivière pour trouver le guay , et le hastant d'aller, 
sembla à Tigranes se retirer , tellement qu'il feit 
appeller Taxiles et kiy dit en riant, «Vois tu ces 
«beaux legionaires Romains, que tu preschois tant 

estre gens invincibles , les vois tu maintenant 
« fouir » ? Taxiles adonc luy respondit , « Je voul- 

droye , syre , que ta bonne fortune feit aiijour- 
« dhuy quelque miracle : car à la vérité ce seroit 
« chose bien estrange, que les Romains fouissent : 
« mais ilz n'ont pas accoustnmé de prendre leurs 
« beaux accoustremens sur leur harnois quand ilz 
« veulent seulement cheminer par les champs, ny 

« ne portent pas leurs pavois et escus descouverts , 
« ny leurs armets nuds en la teste , comme ilz les 
« ont maintenant , leur ayans osté leurs estuis et 
« couvertures de cuyr : mais sans point de double , 
« ce bel equippage auquel nous les voyons ainsi 
« reluire , est certain signe qu'ilz veulent com- 
te battre , et qu'ilz marchent pour nous venir 
« trouver ». 

LU. Taxiles n'avoit pas encore achevé son pro- 
pos, que Lucullus , à la veuë de ses ennemis , feit 
tourner tout court le portenseigne qui portoit la 
première aigle , et que les bandes prirent leur place 
pour passer la rivière en ordonnance de bataille. 
Adonc Tigranes se revenant à toute peine } comme 
d'une yvresse , s'escria tout hault par deux ou trois 
fois, «Hz vienent donc à nous». Si y eut grand 
trouble et grand tumulte quand se vint à renger 
tant de monde en bataille. Leroy Tigranes en prit 
à conduire le milieu, et en bailla la poincte gau- 
che à mener au roy des Adiabeniens , et la droitte 
au roy des Medois , en laquelle estoit la plus- 
part des hommes d'armes armez de toutes pièces , 
qui faisoient le premier front de toute la ba- 
taille. 

LUI. Mais ainsi comme Lucullus estoit prest 
à passer la rivière , il y eut quelques uns de ses ca- 
pilaines qui le vindrent advertir qu'il se devoit 
garder de combatre ce jour là , pource que c'estoit 
l'un de ceulx que les Piomains estiment malencon- 
treux , et les appellent Atri , c'est à dire, noirs 7 

pource que c'estoit celuy auquel unScipion 1 avoît 
esté desfait en bataille rengée, avec toute son ar- 
mée , par les Cambres : et Liicullus leur respondit 
ceste parole , qui depuis a tant esté célébrée , « Je 
« le rendray aujourdhuy heureux pour les Romains ». 
C'estoit le sixième jour du mois d'octobre. En di- 
sant ces mots , et les admonestant d'avoir bon cou- 
rage , il passa la rivière , et marcha le premier droit 
vers l'ennemy , armé d'une 3 anime d'acier laite à 
escailles reluisante au soleil , et par dessus une cotte 
d'armes frangée tout àl'entour , tenant desja l'espée 
traitte en la main , pour donner à entendre a ses 
gens qu'il falloit soudainement aller joindre de 
près les ennemi» , pour combattre à coups de main 
contre eulx , qui n'avoient accoustumé de com- 
batte que de loing à coups de traict , et qu'il pas- 
serait si vistement et si roidement l'espace de che- 
min qu'il leur falloit pour tirer qu'ilz n'auroient 
pas le loisir de descocher : et voyant que le fort 
de leurs hommes d'armes , dont on faisoit si grand 
cas , estoil rengé en bataille au dessoubs d'un cous- 
tau , duquel le dessus estoit plain et uny, et la 
montée qui durait environ un quart de lieue 3 n'es- 
toit pas fort roide ny couppée , il y envoya quel- 
que nombre de gens de cheval Thraciens et Gaulois 
qu'il avoit à sa soulde , et leur commanda qu'ilz 
les allassent charger par les flancs pour les troubler, 

1 Csepioii. Voyez les ^popkthegmcs des Romains , Tome 
XV , page 422. 

3 Cuira»»». C. | 1 Grec , quau e stades. 

et qu'ilz essayassent à trencher leurs lances avec 
leurs espées , pource que tout l'effort de ces hom- 
mes d'armes consiste en leur lance , et ne peuvent 
faire autre chose , ny pour eulx , ny contre leurs 
ennemis , tant ilz sont pesamment et malaiseement 
armez , de sorte qu'il semble qu'ilz soient emmurez 
dedans leur harnois, comme dedans une prison de 
fer : et luy quand et quand prenant deux enseignes 
de gens de pied se perforcea de gaigner aussi le 
hault de ce coustau, ayant ses soudards à son dos 
qui le suivoient de grand courage , pource qu'ilz le 
voyoient le premier travaillant à pied , et gravissant 
contremont la pente du coustau. 

LIV. Quant il fut au dessus, il s'arresta unpeu 
au lieu plus eminent , et se prit à crier à haulte 
voix, « La victoire est nostre, compagnons, la 
« victoire est nostre » : et en disant cela les mena 
droit contre ces hommes d'armes , leur comman- 
dant qu'ilz ne s'amusassent point à lancer leurs 
javelots , mais qu'ilz prissent leurs espées en leurs 
mains , et en frappassent sur les jambes et sur les 
cuisses de ces hommes d'armes, pource qu'ilz n'ont 
autres parties de leurs corps qui soient descou- 
vertes : toutefois il ne fut point de besoing de 
telle escrime , pource qu'ilz n'attendirent pas les 
Romains , ains avec grands hurlemens tournèrent 
bride incontinent, et s'allèrent ruer très laschement 
eulx et leurs chevaulx , tout ainsi lourds et pesans 
qu'ilz estoient , à travers les bandes de leurs gens de 
pied, avant qu'ilz eussent donné un seul coup, 
tellement que si grand nombre de milliers d'hom- 
Tome V. I 



i3o L U C U L L U S. 

mes fut mis en roupie sans coup ferir , et sans qu'il y 
eust personne blecé , ne que Ion veist une seule 
goutte de sang espandu : mais le grand meurtre fut 
quand ilz prirent la fuitte , ou pour mieux dire y 
quand ilz cuiderent fouir , car ilz ne le peurent 
pas faire , s'entrempeschans eulx mesmes de fouir 
pour la longueur et profondeur de leurs bataillons. 
Tigranes entre autres ne faillit pas à desloger des 
premiers avec bien petite compagnie , et voyant 
son fdz en paredle fortune que luy fuyant , il s'osta 
le bandeau royal d'alentour de la teste , et le luy 
bailla en plorant , luy commandant qu'il se sau- 
vasL le mieulx qu'il pourroit par un autre chemin : 
mais le jeune prince n'oza pas prendre la hardiesse 
de s'en bender la teste , ains le bailla en garde à 
l'un de ses plus féaux serviteurs , lequel d'adven- 
ture fut pris et amené à Lucullus , de manière 
qu'entre les autres prisonniers , le fut aussi le 
diadème ou bandeau royal de Tigranes. On tient 
qu'il mourut en ceste desfaitte plus de cent mille 
hommes de pied , et des gens de cheval qu'il s'en 
sauva bien 'fort peu. Du costé des Romains il y en. 
eut environ cent blecez, et cinq tuez. 

LY. L e philosophe Antiochus 1 faisant mention 
de ceste bataille en un traitté qu'il a composé des 
dieux, escrit que jamais le soleil n'en veit de pa- 
reille , et Strabo un autre philosophe, en quelques 2 

' Apparemment le philosophe stoïcien, un peu plus ancien 
que Slrabon lejgéographe. Cicérou dit avoir entendu ses leçons. 
On le snrnommoit le Cygne. 

' Mémoires historiques qu'il a écrits, c. 

histoires abbregées qu'il a escriptes , dit que les 
Romains avoient honte , et se moquoient d'eulx 
mesmes , de ce qu'ilz avoient employé les armes 
contre de si lasches esclaves : et Titus Livius tes- 
moigne que jamais les Romains ne se trouvèrent en 
bataille avec si petit nombre de combatans contre 
si grande multitude d'ennemis : car les vainqueurs 
n'estoient en tout que la vingtième partie , et en- 
core pas, de ceulx qui furent vaincus. Dont les 
plus vieux et plus expérimentez capitaines Romains 
louoient grandement Lucullus , en ce qu'il avoit 
desf'ait deux des plus grands et des plus puissans 
princes du monde par deux moyens totalement 
contraires , l'un par tardité , et l'autre par sou- 
daineté : car il mina et consuma Mithridates par 
reculer et dilayer , lors que ses forces eptoient en 
leur entier : et au contraire il ruina Tigranes par 
se haster. Ainsi feit il ce que peu de capitaines ont 
jamais sceu faire, c'est qu'il usa de tardité pour 
exécuter , et de hardiesse pour asseurer son affaire. 

LVI. Cela fut cause que Mithridates ne se hasta 
pas fort pour estre au jour de la bataille , pensant 
que Lucullus useroit de sa ruze accoustumée, de 
dilayer et reculer toujours, et pourtant s'en venoit 
il à petites journées au camp de Tigranes , mais 
rencontrant en son chemin un petit nombre d'Ar- 
méniens du commencement , qui s'eji fuyoient tous 
effroyez et espo uv entez , il se doubta incontinent 
de la desfaitte : puis en trouvant d'autres en plus 
grand nombre tous nuds et navrez , alors il en fut 
au vray du tout informé : et se meit à chercher 

I a 

Tigranes , lequel il trouva tout seul abandonné de 
ses gens en bien pauvre estât , et ne luy rendit pas 
la pareille en son adversité , de l'arrogance et du 
mespris, dont Tigranes luy avoit usé en la siene: 
ains descendit de cheval pour se douloir et plorer 
avec luy leur commune infelicité, et luy bailla tous 
ses officiers , et tout le train de maison royale qui 
le suivoit , pour le servir , en le reconfortant et l'ad- 
monestant d'avoir bon courage pour l'ad venir : puis 
se meirent tous deux ensemble à rallier et rassem- 
bler gens de guerre de tous costez. 

LVII. Ce pendant il se leva une sédition dedans 
la ville de Tigranocerta entre les Grecs et les Bar- 
bares , pource que les Grecs vouloient rendre la 
ville entre les mains de Lucullus , lequel sur cela 
luy faisant donner un assault , l'emporta , et se 
saisit des trésors du roy , qui estoient dedans , 
abandonnant au demourant la ville aux soudards 
à piller , en laquelle oultre les autres richesses , il 
se trouva en argent monnoyé bien 1 huit mille ta- 
lents. Encore oultre tout cela donna il du butin 
qui fut lors gaigné sur les ennemis a , huit cents 
drachmes d'argent à chaque homme de guerre. Et 
entendant qu'il se trouvoit en celle ville force mu- 
siciens , joueurs de comédies , sonneurs d'instru- 
ments et autres telz ouvriers qui sont requis à faire 
festes publiques , que Tigranes avoit fait venir de 

' Quatre millions huit cents mille escus. Amyot. 37,35o,ooo 
livres de notre monnoie. 

' Quatre viugts escus. Amyot. 622 livras 10 sons de notre 
monnoie. 

toutes parts pour dédier le théâtre qu'il avoit fait 
bastir en sa ville , il s'en servit à faire les jeux et 
festes de sa victoire. Puis cela fait, il renvoya les 
Grecs en leurs pais, leur donnant argent pour faire 
leurs despens par les chemins , et les Barbares aussi 
qui avoient esté là tirez par force hors des lieux 
de leur naissance : ainsi advint il , que de la désola- 
tion et destruction d'une ville désertée , plusieurs 
furent rebasties et repeuplées : au moyen de ce 
qu'elles recouvrèrent leurs naturelz habitans , les- 
quelz en aimèrent et révérèrent depuis Lucullus 
comme leur bienfaitteur et leur fondateur. Toutes 
autres choses luy succedoient aussi semblablement 
ainsi que meritoit sa vertu : car il aimoit et desiroit 
plus les louanges qui procèdent de bonté, de jus- 
tice et de clémence , qu'il ne faisoit celles qui nais- 
sent des haults et grands faicts d'armes , pource 
qu'il disoit que son armée avoit part à celles cy , 
et que la fortune s'en attribuoit une bonne par- 
tie : mais que celles là estoient propres à luy tout 
seul. 

LVIII. En quoy il monstroit bien qu'il avoit 
une bonne ame , bien composée et bien instruite 
à la vertu , aussi en récent il le fruict , dont il estoit 
digne : car par ces qualitez il gaigna les cueurs des 
Barbares , tellement que les roys des Arabes se 
vindrent vouluntairement mettre eulx et leurs biens 
entre ses mains : aussi se rendit à luy la nation des 
Sopheniens : et celle des Gordiseniens en fut si 
affectionnée en son endroit, qu'ilz eussent vou- 
luntiers abandonné villes , maisons et païs , pour 

I 3 

le suivre avec leurs femmes et leurs enfans , pour 
une telle occasion : Zarbienus roy de ces Gor- 
diaeniens, comme nous avons dit au paravant, avoit 
sonbs main secrettement fait alliance avec Lucul- 
lus , par le moyen d'Appius Clodius, ne pouvant 
plus supporter la tyrannie de Tigranes. Cela fut 
descouvert à Tigranes , qui l'en feit mourir , luy , 
sa femme et ses enfans , premier que les Romains 
entrassent à main armée dedans le païs d'Arménie : 
toutefois Lucullus ne le meit pas en oubly , ains en 
passant par son royaume luy feit des funarailles 
royales : car ayant fait dresser un beau buscher , 
accoustré magnifiquement de drap d'or et d'argent, 
et autres riches despouilles de Tigranes , il y vou- 
lut luy mesme en personne mettre le feu , et luy 
feit les effusions funerales accoustumées aux en- 
terremens, avec ses amis et parents , luy faisant 
cest honneur que de l'appeller amy et allié du peu- 
ple Romain : et si ordonna une grosse somme de 
deniers pour luy faire dresser une magnifique sépul- 
ture : car on trouva grande quantité d'or et d'argent 
dedans son chasteau royal, et si y avoit une provi- 
sion de trois cents mille mines de bled : ce qui en- 
richit bien les soudards , et feit esmerveiller Lucul- 
lus de ce , que n'ayant receu pas une seule drachme 
d'argent de l'espargne de Rome , il avoit entretenu 
ceste guerre par elle mesme. 

LIX. Environ ce mesme temps aussi le roy des 
Parthes luy envoya présenter par ambassadeurs ex- 
près son amitié et son alliance , à quoy Lucullus 
entendit fort vouluntiers , et luy envoya aussi des 

ambassadeurs de son costé , lesquelz à leur retour 
luy feirent rapport , que le roy des Parthes estoit 
en doubte de se resouldre en quelle part il devoit 
plus tost incliner , et que secrettement il faisoit 
demander à Tigranes le royaume de la Mésopota- 
mie 1 pour loyer de le secourir à l'encontre des 
Romains. Dequoy Lucullus s'estant bien au vray 
informé résolut de laisser là Tigranes et Mithridates 
comme deux adversaires las et recreuz , et délibéra 
de sonder et esprouver un petit les forces et la puis- 
sance des Parthes en leur allant faire la guerre , esti- 
mant que ce luy seroit. une grande gloire d'avoir des- 
çonfit et desfait tout d'une tire trois si puissans roys, 
ne plus ne moins qu'un vaillant champion de lucte , 
qui auroit tout de renc abattu trois bons lucteurs, 
et d'avoir passé à travers le pais de trois les plus 
grands princes qui fussent soubs le soleil, toujours 
victorieux , sans jamais estre vaincu : si escrivit 
incontinent à Sornatius et aux autres siens capi- 
taines , qu'il avoit laissez à la garde du royaume de 
Pont , qu'ilz luy amenassent en diligence les forces 
qu'ilz avoient soubs leur charge, faisant son compte 
de partir de la province Gordiene pour aller à ce 
voyage contre les Parthes : mais il en advint bien 
autrement. Car ses lieutenans qui ja par plusieurs 
fois au paravant avoient trouvé leurs soudards mu- 
tins , et rebelles à leurs commandemens , alors 

' Voici la position. La Syrie le long de la mer Méditerranée, 
la Mésopotamie entre l'Euphrate et le Tigre; à l'orient de ce- 
lui-ci la Médie , la Parthie , et la Baotriaae toujours en tirant 
vers l'est , presque sur la même ligne. 

cogneurent évidemment leur mauvaise voulunté et 
désobéissance incorrigible : car il ne leur fut onques 
possible pour quelques remonstrances qu'ilz leur 
peussent faire , ny pour contrainte dont ilz sceus- 
sent user, de les pouvoir tirer de là , ains au con- 
traire ilz crioient et protestoient qu'ilz ne demoure- 
roiei.t pas mesme là où ilz estoient , ains s'en iroient 
en leurs maisons , laissant là le royaume de Pont 
sans garde ny garnison quelconque. Le pis fut en- 
core, que quand on apporta ces nouvelles au camp 
de Lucullus , elles donnèrent exemple et audace 
aux autres de se mutiner aussi , avec la bonne envie 
qu'ilz en avoient, pource qu'estans pleins de richesses 
et accoustumez aux délices , ilz en estoient devenus 
pesans pour plus endurer les travaux de la guerre , 
et ne vouloient plus que se reposer : au moyen de 
quoy quand ilz entendirent les audacieux termes» 
que tenoient les autres , ilz les appelloient hommes 
et gens de cueur , disans qu'il falloit suivre le che- 
min qu'ilz leur enseignoient , et qu'ilz avoient assez 
fait de services, qui meritoient bieu qu'on leur don- 
nast congé de se retirer à sauveté , et de se reposer 
désormais. 

LX. Lulullus oyant ces propos , et d'autres pires 
encore et plus séditieux , rompit son entreprise du 
voyage des Parthes , et s'en alla pour rencontrer de 
rechef Tigranes estant au cueur de l'esté : mais 
quand il fut au dessus du mont de Taurus, il fut 
bien ennuyé de veoir les champs et les bleds en- 
core tout verds, tant les saisons sont tardifyes en 
ces quartiers là , à came de la hoideur de l'air : 

toutefois il descendit en la plaine , et desfeit en deux 
on trois rencontres les Arméniens qui se harzar- 
derent de l'attendre: et puis courut et pilla tout le 
plat pais sans empeschement quelconque , enlevant 
les bledz qui avoient esté apprestez pour la provi- 
sion du camp de Tigranes , tellement qu'il meit 
ses ennemis en la nécessité et disette de vivres , 
que luy mesme craignoit , et ne laissa pas pour 
cela de les provoquer par tous autres moyens pour 
les faire venir à la bataille , tantost faisant enclorre 
leur camp de trenchées tout à l' environ , comme 
s'il les eust voulu affamer, tantost destruisant et 
gastant tout le plat païs devant leurs yeux : mais 
pour avoir esté battis tant de fois , jamais ne vou- 
lurent plus bouger. 

LXI. C e que voyant Lucullus , à la lin leva son 
camp , et s'en alla mettre le siège devant Artaxata 
la ville capitale du royaume d'Armonie , dedans 
laquelle estoient ses femmes légitimes et ses petits 
enfans , espérant que Tigranes adventureroit en- 
core une bataille plus tost que de laisser perdre ceste ( 
ville. Lon dit que Hannibal deCarihage , après que 
le roy Antiochus eut esté desfait par les Romains , 
se retira devers Artaxes , auquel il monstra et en- 
seigna de faire plusieurs choses utiles et profitables 
à son royaume , et entre autres , que ayant con- 
sidéré l'un des plus beaux , plus plaisans et plus 
fertiles endroits de toute la province , qui demou- 
roit inutile sans que lon en feist compte , il y trassa 
et desseigna le plan d'une ville , et depuis y amena 
le roy, et l'enhorta de la faire bastir et peupler. Le 

roy en fut fort aise , et le pria de prendre luy mesme 
la charge de conduire l'œuvre : et qu'ainsi fut édifiée 
ceste belle , grande et triumphante cité , laquelle 
fut appellée du nom du roy Artaxata , et dès lors 
faitte le siège capital de tout le royaume d'Armé- 
nie. Tigranes donques estant au vray adverty que 
Lucullus alloit mettre le siège devant , ne le peut 
endurer, ains se meit à suivre les Romains avec 
toute son armée , tant qu'au quatrième jour il s'alla 
camper tout auprès d'eulx , de sorte qu'il n'y avoit 
que la rivière de Harsanias 1 entre deux, laquelle 
il f alloit que les Romains traversassent nécessaire- 
ment , pour aller devant Artaxata. 

LXII. Lucullus donques après avoir sacrifié aux 
dieux , s'asseurant de la victoire , comme de chose 
qu'il eust desja tenue entre ses mains , feit passer 
son armée en ordonnance de bataille , mettant 
douze cohortes de front , et les autres derrière , 
de peur que les ennemi» qui avoienten teste grande 
gendarmerie et bonne, ne les enveloppassent , et 
devant eulx encore avoient ilz des archers à cheval 
Mardiens , et des Hiberiens portant lances , aus- 
quelz Tigranes se fioit plus qu'en nuls autres, comme 
aux plus belliqueux et meilleurs combatans qu'il eust 
ilz à sa soulde : si ne feirent pas pourtant grandes 
armes , car ayans escarmouché un petit seulement 
contre la chevalerie Romaine , ilz n'ozerent atten- 
dre les légionnaires qui venoient derrière, ains 
6'escarterent en fuyant les uns d'un costé et les 
autres d'un autre , et attirèrent après eulx les gens 

1 Arsanias qui se jette <laus l'Euphiate. 

de cheval Romains , qui se meirent à les poursuivre. 
Mais adonc les hommes d'armes qui estoient à l'en- 
tour de la personne de Tigranes , voyant la che- 
valerie Romaine ainsi escartée , commencèrent à 
marcher contre les gens de pied , parquoy Lucullus 
voyant le grand nombre qu'il y en avoit , et com- 
ment ilz estoient bien armez et bien equippez , eut 
peur , et envoya rappeller ses gens de cheval qui 
chassoîent, et ce pendant luy mesme marcha le pre- 
mier à l'encontre des seigneurs et 1 satrapes , qui 
se trouvoient en front devant luy, avec tous les 
plus gens de bien de leur ost , ausquelz il donna un 
tel effroy , que devant qu'il les peust joindre à 
coups de main , ilz se tournèrent tous en fuitte. Il 
y avoit trois roys en bataille l'un auprès de l'autre : 
mais celuy des trois qui fouit le plus honteusement 
et le plus lâchement, fut Mithridates le roy de 
Pont , lequel n'eut pas le cueur d'endurer seulement 
les cris et les clameurs des Romains. Si fut la chasse 
longue: car elle dura toute la nuict , jusques à ce 
que les Romains furent las de tuer , de prendre 
prisonniers , et de serrer toute sorte de butin : et 
dit Titus Livius , qu'il fut bien tué plus d'hommeS 
en la première bataille, mais qu'en ceste seconde, 
il mourut de plus grands personnages, et furent 
pris les principaux des ennemis. 

LXIII. Depuis ceste bataille, Lucullus élevé en 
courage , et ne craignant plus rien, se délibéra de 



1 Aultres lisent en cest endroit , contre les, AiropatPiiie7is , 
(jui sont peuples de la Médie. Amyot. 

tirer plus avant en païs , pour achever de ruiner et 
destr uire de tout ce roy barbare : mais en la saison 
de l'AEquinocce Autumnal qui estoit lors , il feit un 
si aspre temps ( ce qu'il n'eust jamais cuidé ) et 
tumba tant de froidures , que le plus du temps il 
negeoit, et si le ciel se descouvroit, il geloit et es- 
traignoitsi ruidement, que les chevaux ne pouvoient 
boire de l'eau des rivières , tant elle estoit exces- 
sivement froide et gelée , et ne les pouvoient passer 
à guay , pource que quand ilz cuidoient traverser 
par dessus la glace , elle se rompoit et trenchoit les 
nerfs de leurs pieds , tant elle estoit forte et dure : 
d'avantage le pais estant tout plein d'arbres , de 
bois et de forests , et les chemins estroicts , ilz ne 
pouvoient aller par les champs qu'ilz ne fussent in- 
continent tous trempez de la nege qui en tumboit 
sur eulx : et quand ilz arrivoient aux logis , c'estoit 
encore pis, pource qu'il falloit qu'ilz couchassent 
en lieux molz et humides. A l'occasion dequoy les 
soudards n'eurent pas suivy beaucoup de jours après 
la bataille, qu'ilz refusèrent de passer oultre : si 
envoyèrent premièrement leurs coulonnelz et ca- 
pitaines , le prier de se déporter de ceste entreprise, 
et puis s'amassèrent par trouppes plus audacieuse- 
ment, et commencèrent à murmurer et crier la 
nuict dedans leurs tentes, qui est un certain signe 
d'une armée mutinée , et qui a envie de se rebeller 
contre son chef, combien que Lucullus feist tout 
son pouvoir de les prier bien instamment , qu'ilz 
voulussent avoir un peu de patience et supporter 
encore ce travail , à tout le moins jusques à ce ciulils 

eussent pris 1 la ville de Carthage en Arménie , à 
fin qu'ilz peussent ruiner l'ouvrage et la mémoire 
du plus grand ennemy que les Romains eurent 
onques au monde , entendant de Hannibal. 

LXIV. Mais quand il veit que pour tout cela 
il n'en vouloient rien l'aire , il les ramena en ar- 
rière , et repassa le mont deTaurus par autres pas- 
sages : puis descendit en la province qui s'appelle 
Mygdonie , terre fertile et chaulde, où il y a une 
grosse ville et fort peuplée, que les habitans du 
païs appellent JSjsibis 2 , et les Grecs Antioche de 
Mygdonie. Il y avoit dedans, pour l'authorité, Gou- 
ras , qui estoit propre frère de Tigranes : mais pour 
l'expérience des engins de baterie,et suffisance eu 
telz affaires, celuy Callimachus, qui para vant avoit 
donné tant de peine à Lucullus au siège de la ville 
d'Amisus. Lucullus alla planter son camp devant, 
et la feit assaillir par tous les moyens que Ion peult 
forcer une ville , si vifvement , qu'en peu de temps 
elle fut prise d'assault : et quant à Gouras , qui se 
rendit à la mercy de Lucullus, il fut traitté gra- 
cieusement : mais quant à Callimachus , il ne le 
voulut point ouir, encore qu'il promeist, si on luy 
vouloit sauver la vie, qu'il reveleroit des cachettes 
où il y avoit de grands trésors , que personne ne sça- 
voit que luy, ains commanda que Ion le menast après 

• Lisez: la Carthage de V Arménie , c'est-à-dire , Arlaxata, 
qu'il nomme Carthage , parce qu'elle avoit été fondée par 
Annibal. Voyez le ch. 61. 0. 

1 Dans la partie septentrionale de la Mésopotamie près du 
Tigre. 

luy les fers aux pieds , pour luy taire recevoir la 
punition qu'il meritoit, de ce qu'il avoit mis le 
feu en la ville d'Amisus , et luy avoit osté le moyen 
de monstrer aux Grecs sa bonté , son affection et 
libéralité envers eulx. 

LXV. Jusques icy l'on pourroit véritablement 
dire , que la fortune suivit et accompagna Lucullus 
en toutes ses entreprises , et en tous ses affaires : 
mais d'icy en avant , il semble que le bon vent de 
la faveur de fortune luy faillit tout court , tant il 
feit toutes choses à grande peine , et tant toutes 
choses luy succédèrent au rebours et mal à propos. 
Il est vray qu'il montra bien tousjours la vertu , la 
patience et grandeur de courage que doit avoir un 
bon et vaillant chef d'armée: mais ses exploits et 
ses faicts n'eurent onques puis celle grâce de faci- 
lité , ny celle splendeur de gloire qu'ilz souloient 
avoir auparavant , ains au contraire fut bien près 
de perdre celle qu'il avoit par le passé acquise , 
pour les adversitez qui luy advindrent , et pour les 
-querelles et différents qu'il eut sans propos avec 
ses gens. Et le pis est encore, que de tous ces 
malheurs on luy en attribua la principale coulpe à 
luy mesme , pour autant qu'il ne sceut ou ne voulut 
-pas s'entretenir en la bonne grâce de la multitude 
«les soudards , estimant que tout ce que fait un ca- 
pitaine , ou autre personne constituée en dignité , 
pour complaire à ceulx qui sont soubz sa charge, 
soit se faire deshonneur à soy mesme , et donner 
occasion aux subjects de mespriser son authoritô : 
et ce qui plus encore luy porta de nuisance , fut 

l 

qu'il ne portoit pas tel respect qu'il devoit aux 
hommes de qualité, et qui en noblesse estoient 
egaulx à luy, ains les avoit en mespris, et ne le9 
estimoit rien à comparaison de luy : car on dit qu'il 
avoit ces vices et imperfections là, estant au de- 
mourant doué de toutes les vertus , dons de nature 
et bonnes conditions que Ion sçauroit désirer : car 
il estoit beau personnage et de belle taille, bien 
parlant , sage et advisé autant en affaires de gou- 
vernement , comme en faict de guerre , et autant 
pour prescher un peuple en la ville , comme des 
soudards en un camp. 

LXVI. Salustius escrit, que dès l'entrée de 
ceste guerre les soudards commencèrent à se mes- 
contenter de luy , pour autant qu'il leur feit passer 
deux hyvers tout de reng en campagne , l'un devant 
la ville de Cyzicus , et l'autre devant celle d'Amisus : 
autant les fascherent et irritèrent encore les autres 
hyvers ensuyvans : car où ilz les passèrent en terre 
d'ennemis , ou encore que ce fust en païs d'alliez 
et amis , il les feit neantmoins camper soubz les 
tentes en campagne : car jamais Lucullus n'entra 
une seule fois avec son armée dedans ville Grecque 
ny confédérée. Or si les soudards estoient d'eulx 
mesmes mal affectionnez envers Lucullus , les ha- 
rengueurs de Rome qui estoient ses ennemis , et 
qui portoient envie à sa prospérité et à sa gloire , 
leur donnoient encore bien plus grandes occasions 
de se mutiner à l'encontre de luy , par ce qu'ilz le 
chargeoient ordinairement en leurs harengues en- 
vers le peuple , qu'il tiroit en longueur et faisoit 

durer ceste guerre, expressément à fin qu'il eust 
toujours moyen de dominer , et tousjours matière 
d'amasser , tenant ensemble presque toute la Cili- 
cie , l'Asie, Bithynie , Paphlagonie , Galatie, le 
royaume de Pont, l'Arménie, et toutes les pro- 
vinces qui sont jusques au fleuve de Phasis 1 : en- 
core avoit il de nagueres pillé les royales maison» 
de Tigranes , comme si ou l'eust envoyé là pour 
saccager et despouiller seulement , non pas pour 
desfaire et dompter ces roys là. Et dit on que ce fut 
l'un 2 des praeteurs , Lucius Quintius , qui usa de 
ces termes là. Aussi fut ce celuy qui plus émeut le 
peuple à décerner que Lucullus seroit révoqué de 
sa charge , et qu'on luy envoyeroit des successeurs 
aux gouvernemens des provinces qu'il tenoit. Par 
mesme moyen fut aussi ordonné que plusieurs qui 
estoient soubz sa charge, seroient dispensez de leurs 
sermens , et auroient congé de s'en revenir de la 
guerre quand bon leur sembleroit. 

LXV1I. Mais oultre toutes ces telles et si 
grandes difficultez , encore y avoit il une autre 
plus dangereuse peste , et qui gastoit plus les af- 
faires de Lucullus que tous les autres maulx en- 
semble, c'estoit Publius Clodius homme insolent , 
oultrageux et plein de toute témérité. Ilestoit frère 
de la femme que Lucullus avoit espousée , laquelle 
estoit si deshontée et si abandonnée à son plaisir , 
que Ion chargeoitson propre frère de l'entretenir. 
Ce Clodius estant alors au camp de Lucullus , n'y 

1 Fleuve de l'a Colchide qui se jette dans le Pont-Euxin. 
3 On plutôt l'un des tribuns , comme l'observe Xylander. c. 

tenoit 

tenolt pas le lieu , ne n'y avoit pas l'honneur qu'il 
pensoit bien mériter : car il s'estimoit (ligne , et 
vouloit y estre le premier : et au contraire , il y en 
avoit beaucoup devant luy , pource qu'il estoit 
homme ainsi vicieux et si mal conditionné. A l'oc- 
casion dequoy il conimencea par despit à subor- 
ner et prattiquer les bendes que Ion appelloit Fim* 
briarws, et à les irriter à l'encontre de Lucullus , 
semant, de doulces et gracieuses paroles entre les 
soudards , qui vouloieut et avoient bien accous- 
tumé d'estre flattez : car c'estoient ceulx que Fim- 
bria avoit induits à tuer le consul Flaccus, et à 
l'eslire pour leur capitaine au lieu de luy , au moyen 
dequoy ilz prestoieut vouluntiers l'oreille aux pro- 
pos de Clodius , et l'appelloient gentil capitaine et 
amateur des soudards, pource qu'en parlant àenlx 
il faisoit semblant d'avoir compassion d'eulx , « Si 
« jamais ilz ne seroient à bout de tant de travaulx 
« et de tant de guerres , ains useroient miserable- 
« blement leurs jours à guerroyer continuellement, 
« tantost une nation, et tantost une autre, et à 
« aller vagabonds par tous les climats du monde, 
« sans recevoir aucun digne loyer d'une si labo- 
« rieuse et si longue guerre , servans seulement de 
« garde aux chariots et chameaux de Lucullus char- 
« gez de vaisselle d'or et d'argent et de pierres pre- 
« cieuses : là où les compagnons de guerre qui 
« avoient esté soubs la charge de Pompeius , es- 
a toient desja de repos en leurs maisons avec leurs 
« femmes et leurs enfans , et possedoient de bonnes 
« terres , estant habituez en de belles villes comme 
Jome V. K 

« gros et riches bourgeois, et si n'avoient point 
« chassé Mithridates et Tigranes hors de leurs 
« royaumes en des déserts inhabitables et n'a voient 
« point destruict et ruiné les royales maisons de 
« l'Asie, ains avoient seulement fait un peu de 
« guerre en Hespagne contre des bannis , et en Italie 
« contre des serfs fugitifs. Voulons nous donques , 
« disoit il , avoir toute nostre vie le harnois sur le 
tt dos ? ne vault il pas mieulx que nous reservions 
« nous autres, qui sommes eschappez jusques icy , 
« noz corps et noz vies à ce gentil capitaine là , qui 
« estime que la plus grande gloire qu'il sçauroit ac- 
<! quérir , soit , enrichir ceulx qui vont à la guerre 
k soubz lny » 

LXVIII. Par telles mutines et séditieuses ca- 
lumnies fut l'armée de Lucullus tellement desbau- 
chée, que les soudards ne le voulurent plus suivre , 
ny contre Tigranes , ny contre Mithridates, lequel 
s'alla incontinent jetterdel'Armenieen sonroyaume 
de Pont, et commences à le reconquérir , ce pen- 
dant que les soudards Romains mutinez à l'encon- 
ire de leur capitaine, estoient de séjour à ne rien 
faire en la province Gordiene, prenons leur ex- 
cuse sur l'hyvei , et s'attendans que Pompëius ou 
autre capitaine viendrait bien tost lever le siège, 
et succédera Lucullus : toutefois quand ilz ouïrent 
les nouvelles que Mithridates avoit ja desfait Fabius 
l'un des lieutenans de Lucullus, et qu'il s'en alloit 
contre Sornalius et contre Triarius, ilz en eurent 
honte, et se laissèrent mener à Lucullus : mais 
Triarius, par une vaine gloire , quand il sentit que 

Lucullus approchoit , se hasta de vouloir ravir la 
victoire , comme si c'eust esté chose toute asseurée, 
devant que Luciillus arrivast , et fut luy mesme 
vaincu en une grosse bataille, où Ion dit qu'il mou- 
rut plus de sept mille hommes Romains , entre 
lesqttelz y avoit cent cinquante centeniers, et de ca- 
pitaines de mille hommes vingt et quatre , et si prit 
Mithridates leur camp d'avantage. 

LXIX. Peu de jours après la desfaitte y arriva 
Luciillus, qui cacha Trtarius, que les soudards de- 
mandoient à tonte force en courroux pour le laire 
mourir : si essaya LuCullus à son arrivée d'attirer 
Mithridates à la bataille, mais Mithridates n'en von- 
loit point, pour autant qu'il atteudoii Tigranes, 
lequel descendoit avec une grosse puissance. Par- 
quoy il se résolut d'aller une autre fois au devant 
de Tigranes , pour le combatre premier qu'ilz joi- 
gnissent leurs forces ensemble : mais comme il se 
fust mis en chemin, les bendes Fimbrianes luy 
feirent encore une nouvelle sédition, et ne vou- 
lurent point suivre les enseignes , disans et alle- 
guans que par décret du peuple ilzavoient congé, 
et qu'ilz estoient quittes de leur serment : comment 
que ce fust , que ce n'estoit plus à Lucullus à leur 
commander, attendu que le gouvernement des pro- 
vinces qu'il tenoit , estoit ja baillé à d'autres. Ce 
que voyans Lucullus s'abaissa si fort envers eux , 
pour les cuider fleschir , qu'il r'est sorte d'indi- 
gnité à laquelle il ne se soubmeist, jusques à les 
al 1er prier et supplier dedans leurs tentes les uns après 
les autres, les larmes aux yeux, en la plus grande hu- 
it a 

milité qui luy estoit possible, voire jusques à tou- 
cher ès mains de quelques uns : mais eulx rebou- 
toient fièrement toutes ses caresses , et prières, jet- 
tans devant luy leurs bourses vuides , et luy disans 
felonnement qu'il allast combattre luy tout seul les 
ennemis , puis qu'il avoit sceu si bien s'enrichir 
tout seul de leurs despouilles : toutefois par l'in- 
tercession et la requeste des autres soudards , ces 
Fimbrians furent contraincts de promettre qu'ilz 
demoureroient encore l'esté, par tel si, que si du- 
rant ce temps i! ne venoit personne leur présenter 
la bataille, an bout du terme prefix ilz s'en pour- 
roient aller là où bon leur sembleroit. 

LXX. I l es.toit force que Lucullus acceptast 
ceste condition , ou bien qu'il demourast tout seul, 
et consequemment qu'ilz abandonnait le pais aux 
Barbares : ainsles reteint il ensemble , mais ce fut 
sans plus ozer essayer de les contraindre ny de les 
mener à la bataille , se contentant bien qu'ilz vou- 
lussent seulement an ester , estant contrainct d'en- 
durer que Tigranes ce pendant courusr et pillast la 
Cappadocie, et que Mithridates de rechef bravast, 
lequel il avoit escrit paravant au sénat avoir ealé 
par luy entièrement destruict , tellement qu'il ve- 
noit des commissaires et députez de Rome à sa 
sollicitation, pour ordonner avec luy des affaires 
du royaume de Pont , comme d'une province toute 
asseureement acquise à l'empire Romain : et quand 
ilz turent arrivez sur les lieux , ilz trouvèrent qu'il 
n'estoit pas maistre de soynie^me, et que ses pro- 
pres soudards luy faisoient toutes les niocqueries, 

insolences et injures que Ion sçauroit dire : car ilz 
furent si dissolus envers leur capitaine , et l'eurent 
en si grand mespris, que quand la fin de l'esté fut 
venue , ilz s'armèrent de leurs armes , et desgain- 
nans leurs espées par dérision , appellerent au com- 
bat les ennemis qui n'estoient plus en campagne , 
ains s'estoient desja retirez : et après avoir jetté 
les cris qu'ilz ont accoustumé de crier au choc 
d'une bataille, et fait semblant de combatre, en 
démenant leurs espées parmy l'air vague, ilz s'en 
allererent du camp , protestans que le temps es- 
toit expiré qu'ilz avoient promis à Lucullus de de- 
mourer. 

LXXI. D'autre costé Pompeius escrivoit aux 
autres soudards qui estoient encore au camp , qu'ilz 
eussent à s'en venir devers luy : car il estoit desja 
subrogé capitaine au lieu de Lucullus , pour faire 
la guerre aux roys Mithridates et Tigranes , par la 
faveur du peuple, et parles menées et flatteries de» 
harengueurs du Rome. Ce qui despleut fort au sé- 
nat et à tous les gens de bien et d'honneur : pour 
ce qu'il leur sembloit que Ion faisoit grand tort à 
Lucullus de luy envoyer un successeur , non des 
travaulx et dangers de la guerre, mais de l'honneur 
et de la gloire du triumphe, et de le contraindre 
de céder et quitter à un autre , non tant la charge 
de capitaine , que le prix et loyer d'honneur qui luy 
appartenoit pour les services faits en icelle : mais 
encore sembla cela plus inique et plus indigne à 
ceulx qui estoient sur les lieux : pource que tout 
incontinent que Pompeius fut arrivé en Asie, il luy 

K 5 

osta toute puissance de punir ou rémunérer per- 
sonne quelconque , pour bons ou mauvais offices 
que Ion eust fait en ceste guerre à la chose pu- 
blique , et clesfendit par affiches attachées ès lieux 
publiques , que Ion n'allast plus devers luy, et que 
Ion n'obeïst point à chose que luy ne les dix com- 
missaires envoyez pour disposer de Testât des pro- 
vinces par luy conquises , manderoient ou ordon- 
neraient : et si luy estoit Pompeius redoubtable : 
poiuce qu'il venoit avec une trop plus grosse et 
plus puissante armée que la siene : toutefois leurs 
amis fuient d'advis qu'ilz s'entreveissent , et s'as- 
semblèrent de faict en un bourg de la Galatie, là 
où d'arrivée ilz s'entresaluerent amiablement, et 
s'esjouirent l'un avec l'autre des beaux faicts et 
glorieuses victoires qu'ilz avoient tous deux gai- 
gnées. 

LXXII. Lucullus estoit le plus aagé , mais Pom- 
peius avoit plus de dignité , pource qu'il avoit esté 
capitaine gênerai du peuple Romain en plusieurs 
guerres , et qu'il avoit desja triumphé par deux fois. 
Les faisceaux de verges que portoient les sergens 
devant eulx , estoient entortillez de branches de 
laurier , pour les victoires qu'ilz avoient gaignées : 
mais celles des sergens de Pompeius estoient toutes 
seiches , pourautant qu'ilz avoient fait un long 
chemin par pais secs et arides. Ce que voyant ceulx 
de Lucullus , leur en donnèrent courtoisement des 
leurs qui estoient toutes vertes et cueillies de frais : 
ce que les amis de Pompeius prirent à bon signe et 
heureux présage : car aussi, à dire la vérité, les 

choses que fe!t Lucullus en sa charge , furent cause 
de L'honneur que Poinpeius acquit depuis en la 
siene : toutefois à la fin ilz ne furent de rien meil- 
leurs amis pouf avoir parlé ensemble, ains se par- 
tirent l'un d'avec l'autre, encore plus aliénez qu'ilz 
n'estoient auparavant. Car Pompeius par un edict 
cassa et annulla toutes les ordonnances de Lucullus, 
et luy emmenant tous ses autres gens de guerre, ne 
luy en laissa que seize cents seulement pour accom- 
pagner son triumphe, encore ne le suivoient ilz gue- 
res vouluntiers : tant estoit Lucullus ou par nature, 
ou par fortune défectueux en ce qui est le principal 
en un grand capitaine , c'est do se faire aimer à ses 
gens : mais s'il eust eu ceste perfection avec tant d'au- 
tres excellentes vertus qu'il avoit , comme la magna- 
nimité, prudence, grand sens, diligence et justice, 
le fleuve d'Euphrates n'eust point esté la dernière 
borne de l'empire Romain du costé de l'Asie , ains 
se fust estendu jusques à la mer d'Hyrcanie 1 , voire 
jusques au bout du monde , pour autant que Ti- 
granes avoit desja vaincu les autres nations qui 
sont au delà , exceptée celle des Parthes laquelle 
n'estoit pas pour lors si puissante comme elle se 
monstra depuis du temps de Crassus , ne si bien 
unie , ains estoit si foible , tant pour les dissen- 
sions qu'ilz avoient au dedans entre eulx , que 
pour les autres guerres de leurs voisins qui les 
travailloient au dehors , qu'ilz ne pouvoient pas 

» Ou mer Caspienne. Les Caspiens et les Hyrcaniens ha- 
bitaient à ton midi ; ceux-là vers le couchant , ceux-ci vers 
l'orient. 

seulement résister aux Arméniens qui les haras- 

soient. 

LXXIII. Mais à bien prendre les choses, ainsi 
comme elles sont, il m'est ad vis que Lucullus porta 
plus de dommage à son païs par les autres, qu'il 
ne luy feit de profit rjar soymesme : pource que 
les trophées et victoires qu'il gaigna en Arménie 
si près des Parthes , la ville de Tigranocerta , celle 
de Nysibis, qu'il avoit saccagées, et les richesses 
grandes qui en furent apportées àRome, le diadème 
aussi de Tigranes , qui fut mené en triumphe 
comme captif, incita Crassus à vouloir passer en 
Asie , comme si tous les Barbares ne fussent autre 
chose que despouilles toutes certaines, et proye 
exposée à qui premier les vouloit aller prendre : 
mais au contraire , se trouvant à son arrivée en- 
foncé et accablé des Hesches des Parthes, il servit 
de tesmoignage pour prouver que Lucullus n'avoit 
pas tant vaincu par faulte de sens , ou lascheté 
de cueur de ses ennemis , que par sa propre har- 
diesse et son bon entendement: mais cela se verra 
cy après. 

LXXIV. Au demo.rant Lucullus estant re- 
tourné àRome, y trouva premièrement son frère 
Marcus accusé par un Gaius Menimius de ce qu'il 
avoit administré en l'ofli :e de quxsteur du temps 
et par le commandement de Sylla , dont il fut par 
sentence des juges absouls à pur et à plein ; mais 

enimius en ayant despit tourna son courroux en- 
contre luyrnesme, irritant le peuple, et luy don- 
nant à entendre que Lucullus avoit retenu et des- 

robbé beaucoup de richesses qui dévoient venir à 
la chose publique , et que pour mieulx faire ses 
besongues , il avoît tiré ceste guerre en longueur : 
au moyen dequoy il leur suadpit de luy refuser 
tout à plat l'honneur du triumphe : et lutLucullus 
en grand danger d'en estre frustré totalement : 
mais les plus gens de bien de la ville , et qui avoient 
le plus d'authorité, se meslerent parmy les lignées 
quand ce vint à le faire passer par les voix du 
peuple , et feirent tant par leurs prières , et par 
leur instance et poursuite , qu'à la fin , à toute 
peine , le peuple luy promeit d'entrer en la ville en 
triumphe. 

LXXV. Si feit Lncnllus une entrée triumphale, 
laquelle ne fut point terrible ny ennuyeuse pour la 
longue suittede la monstre , ny pour la multitude 
des choses qui y fussent portées, comme quelques 
autres capitaines avoient fait : car il feit orner et 
parer le parc des lices , que Ion appelle à Rome 
Circus Fiaminius , des armes des ennemis , qui 
estoient en fort grand nombre , et des machines et 
engins de baterie du roy, qui fut chose plaisante 
à veoir , et en la monstre y eut quelque nombre 
de ses hommes d'armes armez à hault appareil , 
et dix chariots de guerre armez de faulx, qui pas- 
sèrent , et soixante des principaulx amis et capi- 
taines des deux rois , qui furent menez par la ville 
prisonniers : et y furent aussi trainnées cent et dix 
galères toutes armées par les proues de forts es- 
pérons d'airain, et une statue de Mithridates toute 
d'or de six piedz de hault , avec un riche pavois 

couvert de pierres précieuses : oultre tout cela y 
avoit vingt taudis tout chargez et pleins de vais- 
selle d'argent , et trente et deux autres chargez aussi 
de vases et de harnois d'or : et d'or monnoyé aussi , 
que des hommes portoient : après lesquelz suivoient 
huict mulets portans des licts d'or, et cinquante 
et six autres qui portoient l'argent fondu en masse, 
et cent et sept qui portoient l'argent monnoyé , 
lequel ponvoit monter à la somme de 1 deux mil- 
lions sept cents mille drachmes : et se portoient 
d'avantage des registres où estoit escripte par ar- 
ticles îa somme d'argent qu'il avoit paravant déli- 
vrée à Pompeius, pour la guerre contre les cour- 
saires , et aux qucesteurs et trésoriers généraux , 
pour mettre aux coffres de l'espargne de la chose pu- 
blique : et puis en un article à paî t , qu'il avoit 
baillé a neuf cents cinquante drachmes à chaque 
homme de guerre pour teste. 

LXXVI. ApuÈs la monstre de ce triumphe finie , 
il feit un festin gênerai , auquel il festoya toute la 
ville , et les villages d'alenviron que les Romains 
appellent 1 icos. Et depuis il répudia sa femme 
Clodia pour son impudicité et son mauvais gou- 
vernement, et espousa Servilia sœur de Caton : 
mais il ne gaigna gueres au change , et ne rencontra 
pas mieux en ce secor.d mariage qu'au premier : car 
excepté qu elle n'avoit point le mauvais bruit d'a- 

■ Deux cents soixante ?t dix mille escus. Amyor. 2,100,937 
livres 10 s. tle notre monnoie, 

■ Oaatrc vingts ijuiiue escus. Amyot. jZ : t livres. 14 s. 4 d. 

•\e tttvtré monnoie. 

voir esté pollue et incestée par ses propres frères, 
elle estoit au demourant aussi deshoneste , impu- 
dique et dissolue comme la première : et toutefois 
il se contraignit à l'endurer pour quelque temps, 
à cause de la révérence qu'il portoit à son frère : 
mais à la fin il s'en lassa , et la répudia comme 
l'autre. 

LXXVII. Au reste ayant donné merveilleuse 
espérance de soy au sénat , lequel pensoit bien avoir 
recouvré en luy un personnage pour servir de con- 
trepois , et faire teste à la tyrannie de Pompeius , et 
. pour défendre à l'encontre du peuple l'authorité 
de la noblesse et du sénat , attendu qu'il avoit ac- 
quis par ses haults faicts grande authorité et grande 
réputation, on fut tout esbahy qu'il délaissa et 
quitta soudainement toute entremise du gouverne- 
ment des affaires de la chose publique, soit ou 
pource qu'il veist qu'elle avoit desja pris coup , et 
qu'il estoit trop mal aisé de la retenir qu'elle n'al- 
last en précipice : ou bien , comme disent les au- 
tres , pour autant que se voyant comblé d'honneur, 
il délibéra de se reposer désormais , et de mener 
la plus doulce et la plus aisée vie qu'il pourroit , 
après avoir passé tant de peines et de travaux , dont 
la fin n'avoit esté gueres heureuse. En quoy les 
uns sont bien de son opinion , et approuvent ceste 
grande mutation en ce qu'il ne feit pas comme Ma- 
rins , aussi ne luy en prit il pas comme à luy : car 
Marius après les belles victoires qu'il avoit rappor- 
tées des Cimbres , et tant de beaux et haulîs faicts 
d'armes qu'il avoit à son grand honneur exécutez, 

ne se voulut pas retirer , et , par manière de dire , 
consacrer comme admirable pour une si grande 
gloire : mais par une insatiable cupidité de gloire 
et effrénée convoitise de dominer , il s'alla attacher 
sur son vieil aage à de jeunes hommes en brouillis 
de gouvernement , qui le jetterent à faire des vio- 
lences estranges , et luy en feirent souffrir encore 
de plus inhumaines. Aussi eustCiceron (ce disent 
ilz) vieiby plus heureusement, si après avoir es- 
teinct la conjuration de Catilina , il se fust retiré 
en repos : et semblablement Scipion , si ayant ad- 
jouxté la prise de la ville de Numance à celle de. 
Carthage, il se fust voulu reposer: pour autant, 
disent ilz, qu'il y a une certaine révolution et pre- 
fixion de temps , oultre lequel l'homme sage ne se 
doibt plus entremettre des affaires de la chose pu- 
blique , ne plus ne moins, que passée la fleur de 
l'aage et la vigueur du corps , l'homme n'est plus 
idoine à la jouste , ny à la lucte et autres telz exer- 
cices de la personne. 

LXXV1II. Mais an contraire Cra9sus et Pom- 
peius se mocquoient de Lucullus, de ce qu'il se 
laissoit ainsi aller aux délices et à la volupté, 
comme si le vivre voluptueusement et délicieuse- 
ment ne fust pas plus mal séant à ceulx de son aage, 
que le commander à une armée , ou le gonyerner 
les affaires d'une chose publique. Et quant à moy, 
en lisant la vie de Lucullus il m'est proprement 
advis que je lis quelque anciene comédie, de la- 
quelle le commencement est laborieux , et la fia 
joyeuse : car aussi y trouvez vous à l'entrée de 

beaux faicts d'armes en guerre et de gouvernement 
en paix : mais à l'issue, ce ne sont que festins, 
banquets , et peu s'en fault qu'il n'y ait mesme des 
mommeriçs , des danses aux torches , et tous au- 
tres telz jeux que font les jeunes gens : car je mets 
en ligne de compte de délices ses édifices sump- 
tueux , ses belles allées à se promener , ses estuves , 
et encore plus, ses tableaux et peintures, et ses 
Statues , et la curiosité grande qu'il avoit de telz arts, 
et de telz ouvrage* qu'il amassoit de tous costez à 
gros frais et grands despens, abusant excessivement 
à cela de la richesse plantureuse et ample qu'il 
avoit acquise ès charges et guerres qu'il avoit ma- 
niées : tellement qu'aujourd'huy que la superfluité 
a pris depuis si grand accroisssement , encore 
compte Ion les jardins que feit faire Lucullus entre 
les plus sumptueux et plus délicieux qu'ayent les 
empereurs. Et pourtant Tubero le philosophe stoï- 
que ayant veu les superbes ouvrages qu'il faisoit 
faire auprès de Naples le long de la marine, là où 
il y avoit des montagnes percées à jour , et sus- 
pendues à voultes , et de grands fossez cavez à 
force, pour faire passer et courir la mer à Pen- 
tour de ses maisons, et y nourrir du poisson, et 
des logis qu'il faisoit fonder et bastir dedans la 
mer mesme , il l'appella Xerxem Togatum 1 comme 
s'il eust voulu dire , le Xerxes Ptomain : ( 2 pource 
que jadis Xerxes feit ainsi fendre le mont d'Atho, 
et y caver un canal pour passer ses navires). 

1 La toge écoit la robe des Romains. 

3 Ce <iui est entre des parenthèses , n'est point dans îe grec. 

LXXIX. Il avoit bien aussi d'autres lieux de 
plaisance dedans le territoire de Rome auprès de 
Tusculum , où il y avoit de grandes salles et gale- 
ries ouvertes à jour de tous costez , dont on pou- 
voit veoir au loing tout à l'environ. Pompeius y 
estant allé quelquefois le veoir , le reprit , disant 
qu'il avoit bien devisé et accouslré son logis pour 
l'esté, mais que pour l'hyver il estoit inhabitable. 
Lucullus s'en prit à rire , et lny respondit , « Esti- 
« mes tu donques que j'aye moins de sens et d' en- 
te tendement , que n'ont les cigognes et les grues , 
«' et que je ne sache bien selon les saisons , chan- 
« ger de demourance et de maisons » ? Une autre 
fois il y eut quelque piœteur Romain , lequel fai- 
sant faire des jeux pour donner passetemps au peu- 
ple, luy demanda à prester des manteaux de pour- 
pre pour accoustrer les joueurs. Lucullus luy res- 
pondit qu'il feroit regarder s'il en avoit , et qu'il les 
luy presteroit : puis le lendemain luy demanda de 
combien il en avoit affaire , et l'autre luy respondit 
qu'il en auroit assez de cent. Lucullus adonc luy ré- 
pliqua, qu'il luy en fourniroit de 1 deux cents s'il 
en avoit affaire. Et pourtant le poète Horace fai- 
sant ce compte y adjouxte une belle exclamation 
contre la superfluité, disant que Ion estime la mai- 
son petite et non riche, là où il n'y a des meu- 
bles beaucoup plus qu'il n'en fault, et là où ce qui 
est caché , et que ïe maistre ne sçait pas , n'est plus 
que ce qui est en évidence. 

LXXX. Il y avoit aussi de la vanité en sa des- 

1 Horace dit cinq mille. Amyol. Eptst. L. J, ep, 6, V. 43. 

pense de table ordinaire , non seulement en ce que 
les licts ès quelz on mangeoit , estoient couverts de 
riches couvertures de pourpre , et qu'il estoit servy 
en vaisselle d'or et d'argent enrichis de pierres 
précieuses , et qu'il y avoit ordinairement quelques 
danses, musiques, farces, ou autres telz passe- 
temps , mais aussi en ce que Ion servoit tousjours 
de toutes sortes de viandes exquisement accous- 
trées , et d'ouvrages de four , confitures et issues de 
tables curieusement labourées et apprestées , par où 
• il se rendoit admirable à gens de petit entende- 
ment, et de basse condition seulement. Pourtant 
fut Pompeius bien estimé d'une parole qu'il dit un 
jour qu'il estoit malade , et que le médecin luy avoit 
ordonné qu'il mangeast d'une grive : car comme 
ses serviteurs luy dissent qu'il seroit mal aisé d'en 
recouvrer, lors qu'il estoit la saison de Testé, sinon 
chez Lucullus , là où Ion en nourrissoit tout le long 
de l'an , il ne voulut pas que Ion en allast deman- 
der , ains dit à son médecin , « Comment , si don- 
« ques Lucullus n'estoit voluptueux , Pompeius 
« ne sçauroit il vivre»? et commanda que Ion luy 
apprestat quelque autre chose de celles que Ion 
recouvroit facilement. 

LXKXI. Caton estoit son amy et son allié, tou- 
tefois il haïssoit si fort sa manière de vivre et 
sa despense ordinaire, que comme un jour quel- 
que jeune homme en plein sénat prononceast une 
longue et ennuyeuse harengue , hors de saison et 
de propos , touchant la simplicité du vivre, la so- 
briété et tempérance , Caton ne le pouvant plus 

endurer , se leva en pieds et luy dit , « Ne cesseras 
« tu d'aujourd'huy de nous prescher, toi qui ès 
« riche comme un Crassus, qui vis comme un Lu- 
« cullus , et parles comme un Caton » Les autres 
advouent bien que cela tut ainsi dit, mais que ce 
ue fut pas Caton qui le dit : toutefois il est tout evi- 
nent par les dicts mémorables que Ion a recueillis 
de Lucullus , que non seulement il prenoit plaisir 
à ceste manière de vivre opulentement , mais en- 
core qu'il en faisoit gloire. Car à ce propos on ra- 
compte , qu'il festoya par plusieurs jours en sa mai- 
son quelques personnages Grecs , qui estoient ve- 
nus de la Grèce à Rome , et qu'euls comme hommes 
nourriz à la sobriété et simplicité grecque , après y 
avoir esté quelques fois, eurent honte, et refusè- 
rent d'y aller plus , quand depuis on les en alla 
Semondre , cuidans que ce fust pour l'amour d'eulx, 
que ceste grande despense se feist. Dequoy Lucul- 
lus estant adverty, leur dit , « Ne laissez pas , sei- 
« gneurs , de me venir veoir pour cela : car il est 
« bien vrai qu'il se fait quelque chose d'avantage 
« que mon ordinaire pour l'honneur de vous: mais 
« je veux bien que vous sachiez que la plus part 
« s'en fait pour l'amour de Lucullus. Une autre 
fois qu'il souppoit tout seul, ses gens n'a voient ap- 
presté qu'une table et moyenement à soupper , il 
s'en courroucea , et feit appeller celuy de ses servi- 
teurs qui avoit charge de cela , lequel luy dit , 
« Pourautant, seigneur, que tu n'as envoyé se- 
« mondre personne, j'ay pensé qu'il ne falloit ja 
« faire grand appareil pour le soupper : comment, 

« luy 

« luy répliqua il , ne s^avois tu pas que Lucullus 
« devoit aujourd'hui soupper chez Lucullus»? 

LXXXII. Brief, c'estoit chose si cogaeue de- 
dans la ville de Rome , que loij ne parloit que de 
la sumptuosité et magnificence de la maison de Lu- 
cullus. Au moyen dequoy Ciceron et Pompeius le 
voulans esprouver , s'adressèrent un jour à luy sur 
la place , le voyaus de loisir : car l'un estoit bien 
de ses plus grands et plus familiers amis : et l'autre, 
encore qu'ilz eussent eu quelque différent ensem- 
ble pour les affaires de leurs guerres, ne laissoit 
pas neantmoins de le hanter, et parler amiable- 
ment l'un à l'autre. Ciceron donques après l'avoir 
salué , luy demanda s'il seroit content que Ion l'ai* 
lastveoir. «Le plus du monde, re>pondit il, et vous 
« prie bien fort d'y venir». «Nous voulons dou- 
te que» , dit adonc Ciceron , Pompeius et moy soup- 
« per aujourd'huy avec toy, soubs condition que 
« tu ne feras rien apprester pour nous , oultre ton 
« ordinaire». Lucullus leur respondit qu'ilz seroient 
trop mal traittez, et qu'il valoit naieulx attendre au 
lendemain. Ce qu'ilz ne voulurent point faire , ny 
seulement luy permettre qu'il parlàst à ses servi- 
teurs , de peur qu'il ne leur commandast d'appres- 
ter quelque chose d'avantage que pour luy seul: 
toutefois à sa requeste , ilz luy permeirent de dire 
seulement tout hault en leur présence à l'un de ses 
serviteurs , qu'il soupperoit ce soir là en Apollo : 
car ainsi s'appelloit l'une des plus sumptueuses et 
plus magnifiques salles de son, logis : et les trompa 
finement par ce seul mot là, sans qu'ilz s'en advi- 
Toruc ( '. L 

sassent , pource que chacune salle avoit un taux pre- 
fix et certain de la despense qui s'y devoit faire à 
chaque fois que Ion y souppoit , ses meubles pro- 
pres et toute l'ordonnance du service, de sorte que 
quand ses serviteurs avoient entendu en quelle salle 
il vouloit soupper , ilz sçavoient aussi tost combien 
il falloit despendre à ce soupper, et quel ordre il 
y falloit tenir. Or avoit il accoustumé de despendre 
quand le festin se faisoit en ceste salle d'Apollo cin- 
quante mille 1 drachmes d'argent , et y fut ce jour 
là le soupper appresté à ce prix , tellement que 
Pompeius s'esmerveilla grandement comme il es- 
toit possible qu'un soupper de si excessive despense 
eust esté si promptement et si soudainement appa- 
reillé. 

LXXXIII. Eiî telles choses donques usoit Lu- 
cullus dissoluèment et oultrageusement de sa ri- 
chesse, comme d'un instrument véritablement serf 
et barbare. Mais aussi estoit ce une honeste et 
louable despense celle qu'il faisoit à recouvrer et 
faire accoustrer des livres : car il en assembla une 
grande quantité, et de fort bien escripts, desquelz 
l'usage luy estoit encore plus honorable que la 
possession , pource que ses librairies estoient tous- 
jours ouvertes à tous venans , et laissoit on entrer 
les Grecs sans refuser la porte à pas un, dedans 
les galeries , portiques et autres lieux propres à 
disputer, qui sont à l'entour, là où les hommes 
doctes et studieux se trouvoient ordinairement , et 

> Cinq iijille escus. Amjot. 38,771 livres 5 sols de notr* 

monuoie. 

y passoicnt bien souvent tout le jour à conférer en- 
semble comme en une hostellerie des muses , es- 
tans bien aises quand ilz se pouvoient despestrer 
de leurs autres affaires pour s'y en aller. Luy mesme 
aussi souventefois se mesloit parmy eulx dedans ces 
galeries, prenant plaisir de communiquer avec 
eulx , et si aidoit à ceulx qui avoient des affaires 
à les despescher de tout ce qu'ilz luy requeroient. 
Brief, sa maison estoit une retraitte et un re- 
cours pour tous ceulx qui venoient de la Grèce à 
Rome. 

LXXXIV. Il aimoit toutes sortes de philoso- 
phie, et n'en rejettoit pas une secte : mais il es- 
tima tousjours dès son commencement , et eut en 
plus grande recommandation la secte académique , 
non celle que Ion nomme la nouvelle , combien 
qu'elle fust lors en grande vogue pour les œuvres 
de Carneades , que Philon faisoit valoir , mais bien 
l'anciene, laquelle avoit lors pour défenseur le phi- 
losophe Antiochus natif de la ville d'Ascalon , 
homme éloquent et disert , que Lncullus meit 
toute peine de gaigner, et l'avoir en sa maison 
pour amy familier , à fin de l'opposer aux auditeurs 
et adhérents de Philon , desquelz estoit Ciceron , 
qui a composé un très beau livre contre ceste secte 
de l'anciene académie, auquel il introduit Luoul- 
lus soustenant l'opinion des vieux académiques , 
qi<i maintenoient que l'homme peult certainement 
sçavoir et comprendre quelque chose , et appelloit 
cela Catalepsin , et luy soustient le contraire. Le 
livre est intitulé Lucullus , car ilz estoient , 

comme nous avons desja dit ailleurs , fort bons et 
grands amis , et tendoient à une mesme fin au gou- 
vernement de la chose publique : pource que Lu- 
cullus ne s'estoit pas tant retiré des affaires qu'il 
ne s'en voulust plus mesler aucunement , ny plus 
en ouïr parier, ains seulement céda et quitta de 
bonne heure à Mardis Crassus et à Caton , l'ambi- 
tion et la contention de vouloir estre le premier, 
et d'avoir le plus d'authorité, comme chose qui 
n'estoit ne sans danger, ny sans hazard de rece- 
voir de grandes indignitez. 

LXXXV. Et ces deux personnages là estoient 
çeulx dont le sénat se couvroit, et qu'il poulsoit en 
avant contre la trop grande puissance de Pompeius, 
que Ion avoit pour suspecte , depuis que Lucullus 
eut refuzé ce premier degré là de crédit et d'au- 
thorité : mais au demourant il se trouvoit sur la 
place aux jngemens et aux assemblées du peuple, 
pour laire plaisir à ses amis quand ilz l'en reque- 
roient : et alloit aussi au sénat quand il etoit ques- 
tion de rompre le coup à quelque menée, et faire 
recevoir un rebut à quelque ambitieuse prattique 
de Pompeius: car il renversa toutes les ordonnan- 
ces et constitutions qu'il avoit faittes , après avoir 
desconfit leg roys , Mithridates et Tigranes , et 
empescha à l'aide de Caton une distribution et dé- 
partement de deniers , qu'il avoit escript que Ion 
feist à ses gens de guerre : tellement que Pompeius 
eut recours à l'amitié, ou pour parler plus ronde- 
ment , à la conspiration et conjuration de Crassus 
et de Cassar, avec le support desquelz il emplit 

toute Rome d'armes et de soudards , et feit par force 
passer et ratifier au peuple ce qu'il voulut , après 
avoir chassé violentemenj Lucullus et Caton de la 
place. 

LXXXVI. Dequoy les gens de bien et d'honneur 
esl ans courroucez , et trouvans fort mauvais que 
Ion eust fait un si grand oultrage à deux telz per- 
sonnages , les adhérants de Pompeius subornèrent 
un Brutien », qu'ilz disoient avoir esté surpris en 
aguet , comme il espioit Pompeius pour le tuer. 
Surquoy ledict Brutien estant interrogé au sénat , 
nomma quelques autres , et devant le peuple Lu- 
cullus , disant que c'estoit luy qui l'avoit attiltré 
pour occire Pompeius : mais personne n'y ad jouxta 
foy : car on apperceut bien sur le champ que c'es- 
toient eulx mesmes qui l'avoient aposté et suborné 
pour accuser faulsement Lucullus et les autres ad- 
versaires de Pompeius : ce qui fut encore plus clai- 
rement ad veré quelques jours après , quand on jetta 
le corps de ce Brutien mort emmy la rue hors de 
la prison , qu'ilz disoient estre mort de luy mesme 
par maladie : mais les marques toutes évidentes du 
cordeau , dont ilz l'avoient estranglé , et des coups 
qu'ilz luy avoient baillez, monstroient tout claire- 
ment, que c'estoient eulx mesmes, qui après l'a- 
voir suborné, l'avoient ainsi tué. 

LXXXVII. Cela fut cause que Lucullus se re- 
tira encore plus des affaires de la chose publique : 
et quand encore il veit que Ion eut chassé si mes- 

1 Cicéro l'appelle Lucius Vectius, mais il peut estre qu'il 
wstoit Briitifiu de nation Amyot. 

,chamment Ciceron en exil , et que Ion trouva moyeu 
d'esloigner Caton , soubs couleur de l'envoyer avec- 
ques charge en l'isle de % Cypre , alors il se lascha 
du tout. Aucuns escrivent qu'un peu devant sa 
mort l'entendement luy varia , s'affoiblissant par 
l'aage petit à petit : mais Cornélius Nepos dit , que 
ce ne fut point par vieillesse ny par maladie qu'il 
se tourna , mais par poison que luy donna l'un de 
ses serfs affranchis, qui a voit nom Callisttienes , 
lequel luy bailla , non à mauvaise intention , mais 
à celle fin que son maistre l'aimast d'avantage , 
pensant que ce poison eust force de faire aimer , 
et il luy troubla le sens tellement, que luy encore 
vivant , son frère Marcus , comme son curateur , 
eut l'administration de ses biens. Ce neantmoins 
quant il vint à mourir , encore fut il autant plaint 
et regretté de tout le peuple , comme s'il fust mort 
en la plus grande vogue de son crédit , et en sa plus 
grande prospérité : car tout le peuple accourut au 
convoy pour honorer ses funérailles , et fut le corps 
porté sur la place par les plus nobles jeunes hommes 
de la ville , voulant le peuple à toute force l'inhumer 
dedans le champ de Mars , ainsi comme ilz y avoient 
inhumé Sylla : mais pour autant que personne n'y 
avoit pensé , et que les apprests des choses y neces^ 
saires n'eussent pas esté faciles à faire, son frère 
supplia le peuple de se contenter que ses funérailles 
luy fussent laittes en une siene terre qu'il avoit près 
la ville de Tusculum , là où sa sépulture luy estoit 
préparée , et ne vescut pas luy mesme gueres de 
temps après. Car tout ainsi que Lucullus en aage 

et en honneurs ne l'avoit gueres laissé derrière , 
aussi ne feit il pas à la mort : et son frère qui l'a-* 
voit tousjours fort aimé, ne luy peut longuement 
survivre. 



COMPARAISON 

DE CIMON AVEC LUCULLUS. 

E t est , à mon advis , l'un des principaux poincts, 
pour lesquelz à bon droit on peult reputer Lucul- 
lus bienheureux , d'estre mort au temps qu'il mou- 
rut , avant que veoir la mutation de la chose publi- 
que , que les fatales destinées bastissoient desja par 
séditions et guerres civiles entre les Romains , et 
qu'il deceda en son païs estant desja bien en branle 
de la perdre , mais jouissant toutefois encore de sa 
liberté : et est aussi l'une des semblances qu'il a 
plus conformes avec Cimon , lequel mourut , les 
Grecs estans en la vigueur de leur concorde , et non 
encore en trouble et en combustion les uns contre 
les autres : vray est que ce lut en son camp, et en 
estât de capitaine gênerai de son païs, non pas re- 
tiré chez soy comme las ny oiseux en sa maison , 
ny comme s'estant proposé pour le but et le loyer 
de ses armes , de ses victoires et. de ses triumphes , 
une vie voluptueuse en banquets et festins , suivant 
se que Platon en se mocquant reprent et blasme sa- 

gernent 1 en Orpheus , lequel promet à ceulx qui 
auront hier» vescu en ceste vie , pour récompense 
de leur vertu , une yvresse perpétuelle en l'autre 
monde. Bien est-ce une très honeste consolation 
et contentement d'esprit à un personnage affoiblv 
de vieillesse , et que l'aage contrainct de se retirer 
du maniement des affaires , ttint de la paix que de 
la guerre , que passer son temps doulcement en re- 
pos et tranquillité à l'estude des lettres, où il y ait 
délectation conjoincteavec honeste contemplation : 
mais de terminer ses actions vertueuses, et les ré- 
férer à la volupté comme à leur dernier but, et au 
surplus vieillir en voluptez et en délices, solenni- 
sant tout le reste de sa vie la leste de Venus , après 
avoir conduit des guerres , et commandé à des ar- 
mées , cela ne me semble point digne de l'honeste 
académie , ny bien séant à un suivant la doctrine 
de l'ancien Xenocrates: mais plus tost convenable 
à un homme penchant et se laissant aller en la disci- 
pline d'Epicurus. 

II. S i est chose bien esmerveillable en tous deux , 
que la jeunesse de l'un ait esté reprehensible et vi- 
cieuse , et de l'aune, au contraire, honeste et ver- 
tueuse : niais meilleur est celuy qui se va changeant 
en mieulx, et fait plus à louer la nature , en laquelle 
le vice vieillit et la vertu vient en vigueur, que celle 
où le contraire se fait'. D'avantage ilz se sont tous 
deux enrichiz par mesmes moyens, mais ilz n'ont 

> Dans le passape de Platon, (te RepuOl. L. Il , T. II, 
p. 363, il n'est point question d'Orphée , mais de Musée et 
de son fils. Voji z les observations. 

pas tous deux usé semblablement de leurs richesses : 
car il n'y auroif point de propos de vouloir com- 
parer la fabrique de la muraille qui regarde vers le 
midy dedans le chasteau d'Athènes, laquelle fut 
bastie de l'argent que Cimon apporta à Athènes , 
avec les chambres délicieuses , et les logis hault 
élevez pour veoir de loing , et environnez de canaux 
d'eau tout à l'entour , que Lucullus feit édifier au- 
près de Naples des despouilles des Barbares : ny pa- 
reillement aussi ne fait à comparer la table de Ci- 
mon , qui estoit sobre et simple , mais ouverte à 
tout le monde, à celle de Lucullus, qui estoit 
sumptueuse et sentoit son satrape : pource que celle 
là à peu de frais nourrissoit tous les jours beaucoup 
de personnes , et ceste cy estoit excessive en des- 
pense pour nourrir peu d'hommes en superfluité de 
délices. Si ce n'est que Ion vueille dire , que le temps 
a peu estre cause de ceste diversité : car on ne sçait 
si Cimon eut eu loisir de se retirer des affaires et 
des armées en vieillesse paisible , loing de guerres 
et de toute entremise du gouvernement de la chose 
publique , eust point mené une vie encore plus 
sumptueuse et plus dissolue et abandonnée à toute 
volupté : pource que de sa nature il aimoit le vin , 
les festes , les jeux , et si estoit subject aux femmes , 
comme nous avons dit : mais les prosperitezet heu- 
reux succès des affaires apportent des plaisirs aux 
hommes ambitieux de nature et nez à manier de 
grandes choses , qui leur font oublier les appétits 
des autres voluptez. Et pourtant si Lucullus fust 
mort en l'aage qu'il manioit les armes, et qù'il 

commandoit à des armées , il n'y auroit homme r 
tant fust il curieux ou subtil à rechercher et re- 
prendre les faultes d'autruy , qui peust trouver un 
tout seul poinct à blasmer en luy : voilà quant à 
leur manière de vivre. 

III. Au demourant , quant aux affaires de la 
guerre, il est certain qu'ilz ont esté l'un et l'autre 
très excellents capitaines, tant par mer que par terre. 
Mais comme ès jeux de prix et exercices de la per- 
sonne , que Ion fait par la Grèce , ceulx qui en un 
mesme jour gaignent le prix de la lucte et de l'es- 
crime des poings , sont nommez par un estrange 
coustume , non vainqueurs , mais victoires 1 , pour 
plus leur faire d'honneur : aussi me semble il que 
Cimon ayant en un mesme jour couronné la Grèce 
de deux trophées , pour deux batailles gaignées , 
l'une par mer , et l'autre par terre , mérite d'avoir 
quelque préférence par dessus les autres capitaines. 
Qui plus est, Lucullus receut de sa chose publique 
t'authorité de commander qu'il eut , et Cimon la 
donna à la sienne. Lucullus trouva son païs ja 
commandant aux peuples alliez et confederez , à 
l'aide desquelz il desfeit ses ennemis : et Cimon , 
au contraire, trouva son païs marchant soubz l'en- 
seigne d'autruy , et se porta de sorte par sa vertu , 
qu'il le feit présider à ses alliez, et triumpher de 
ses ennemis , contraignant les Perses de luy céder 
par force la domination de la mer, et suadant 
aux Lacedœmoniens de vouluntairement s'en dé- 
porter. 

Voyez les Observations. 

IV. Et si la plus grande partie que sçauroit avoir 
un excellent capitaine, est se faire tellement aimer 
de ses soudards , qu'ilz prennent plaisir à luy obéir , 
Luunllus fut niesprisé de ses gens , et Cimon fut 
estimé et admiré des alliez inesmes. Celuy là fut 
abandonné par ses gens propres : cestuy cy fut 
suivy par les estrangers mesmes : car les alliez se 
joignirent à luy. Celuy là revint en son païs délaissé 
de ceulx avec qui il en estoit party : cestuy cy re- 
tourna commandant à ceulx avec lesquelz il avoit 
esté envoyé pour obeïr àautruy, et ayant fait tout 
à un coup trois grandes choses et fort difficiles à 
faire pour son païs, c'est à sçavoir paix avec les 
ennemis, principaulté sur les alliez, et bienvueil- 
lance avec les Lacasdemoniens. Tous deux entre- 
prirent de ruiner de grands empires et de conquérir 
toute l'Asie , et ne peurent ny l'un ny l'autre con- 
duire leur entreprise à chef, l'un pour l'inconvé- 
nient de la mort qui le surprit tant seulement , 
car il mourut estant capitaine en chef, et estant 
ses affaires en bon train : mais l'autre on ne le 
sçauroit de tout poinct excuser qu'il n'y ait en luy 
quelque faulte de n'avoir pas sçeu , ou n'avoir pas 
voulu satisfaire aux plaintes et doléances de ses gens, 
dont ilz conceurent une si grande et si aigre mal- 
veuillance à l'encontre de luy. 

V. Toutefois Ion pourroit aussi dire que ce dé- 
faut luy est à l'adventure commun avec Cimon , 
lequel fut souvent mis en justice par ses citoyens, 
qui finablement le bannirent de son païs pour l'es- 
pace de dix ans , à fin que de dix ans , comme dit 



î 7 a GIMÛN 
Platon , ilz n'entendissent sa voix : car , à dire la 
vérité, peu souvent advient que les natures graves 
des gens de bien plaisent à la multitude , ny soient 
aggreables à une commune, pourautant que s'ef- 
forceans ordinairement de la redresser quand elle 
se tord , elle leur fait desplaisir , ne plus ne moins 
que font les bendes et ligatures des médecins et 
chirurgiens : car encore que ce soit pour remettre 
en leur naturel les joinctes des membres dénouez 
et déboîtez , elles font neantmoins grande douleur 
au patient : pourtant n'en fault il à l'adventure 
donner la coulpe ny à l'un ny à l'autre. 

VI. A u reste Lucullus porta bien plus avant les 
armes que ne leit Cimon : car ce fut le premier ca- 
pitaine Romain , qui avec armée passa le mont de 
Taurus et la rivière de Tigris. Il prit et brusla de- 
vant les yeux presque des roys mesmes, les villes 
royales de l'Asie , Tigranocerta , Cabira , Sinope 
et Nysibis , et pénétra du costé de Septentrion 
jusque* à la rivière de Phasis , du costé du Levant 
jusques à la Medie , et du costé du Midy jusques à 
la nier rouge et aux royaumes de l'Arabie , soub- 
mettant tout à l'empire Romain , et ayant desfait 
toutes les forces de ces deuxpuissans roys, ne laissa 
rien àleur prendre que leurs personnes seulement , 
qui s'enfouirent cacher en des déserts infinis et 
forests inaccessibles , comme bestes sauvages : à 
quoy Ion peult évidemment cognoistre la diffé- 
rence qu'il y a entre les effects de l'un et de l'au- 
tre , par ce que les Perses , comme s'ilz n'eussent 
receu aucune perte ny dommage de Citnon , se 



t 



ET LU C U L' L U S. i 7 5 
trouvèrent incontinent après en bataille contre les 
Grecs , et desfeirent la plus grande partie de leur 
armée en AEgypte : là où Mithridates et Tigranes 
après les victoires de Lucullus ne feirent oncques 
puis beau faict : car l'un se sentant ja du tout af- 
foibly et rompu par les premières batailles , ne oza 
jamais monstrer à Pompeius une seule fois son 
armée hors du fort de son camp , ains s'enfouit au 
royaume du Bosphore , la où il mourut : et Tigranes 
s'alla luy mesme prosterner en terre tout nud et 
sans armes devant Pompeius , et s'ostant le diadème 
d'alentour de la teste le jei.ta à ses piedz , non point 
le flattant pour les victoires par luy gaignées, mais 
pour celles dont Lucullus avoit ja triurnphé : au 
moyen dequoy il se teint quitte à bon marché } et 
se reputa bien heureux quand Pompeius luy rendit 
seulement la marque et le tiltre de roy , comme luy 
ayant esté osté auparavant. Parquoy plus grand 
capitaine , comme meilleur lucteur , doibt estre 
réputé celuy qui laisse son adversaire plus debdité à 
qui doibt combatre après luy. 

VII. D'avantage Cimon trouva la puissance du 
roy de Perse toute harassée, et la fierté des Perses 
ravallée par plusieurs grosses desfaittes , où The- 
mistocles, Pausanias et Leotychides les avoient 
batus , et leur allant encore donner une recharge, 
il luy fut aisé de vaincre les corps de ceulx qui 
avoient desja les cueurs vaincus : là où Lucullus 
assaillit Tigranes lors qu'il n'avoit encore jamais 
esté batu, ains avoit le cueur élevé et hault pour 

plusieurs grosses batailles qu'il avoit -gaignées, 
et grandes conquestes qu'il avoit faites. Et quant 
à la multitude des ennemis , il n'y a point de com- 
paraison entre ceulx que desfeit Cimon , et ceulx 
qui se trouvèrent en bataille contre Lucullus , telle- 
ment qu'à tout peser et comprendre il seroit malaisé 
à décider, lequel des deux a esté plus grand homme, 
attendu mesmement qu'il semble que les dieux ont 
esté favorables à l'un et à l'autre , advertissant l'un 
de ce qu'il avoit à faire, et l'autre de ce dont il se 
devoit garder. Ainsi appert il par ce tesmoignage 
mesme des dieux, qu'ilz ont tous deux esté gens 
de bien , et que tous deux ont eu une nature 
divine. 

Pour ce qu'il me semble qu'avec bonne raison 
j'ay assorty Nicias avec Crassus , et comparé les 
calamitez qui advindrent à l'un contre les Parthes, 
à celles qui arrivèrent à l'autre en la Sicile , je veux 
bien m'excuser envers ceulx qui prendront ces 
miens escripts en leurs mains pour les lire , les 
advertissant qu'ilz n'estiment pas qu'en exposant 
ces choses que Thucydides a descrites si diserte- 
ment, si vifvement , et avec tant de mouvemens 
d'affections , se monstrant en cest endroit si élo- 
quent, qu'il ne l'est nulle part ailleurs tant, et n'a 
laissé espérance de le pouvoir imiter , j'aye voulu 
faire comme l'historien Timasus, lequel espérant 
surmouter Thucydides en vivacité d'éloquence , et 
faire trouver Philistus ignorant et du tout fascheux 
et impertinent , se va jetteren son histoire à vou- 
loir deschiffrer les batailles tant de mer que de 
terre , el les harengues que l'un et l'autre ont 1« 
Tome V. M 

plus élégamment escrites , là où , ne luy desplaise f 
il n'approche d'eulx , non plus que feroit un homme 
de pied d'un coche de Lydie, comme ditPindarus, 
et se fait luy mesme cognoistre homme de mauvaise 
grâce , et de peu de jugement en cela , ou , comme 
dit Diphilus , 

Gras et souillé du suif de la Sicile. 
Et si se laisse en beaucoup de lieux couler ès sot- 
tises de Xenarchus, comme là où il dit, qu'il es- 
time que c'estoit un mauvais présage pour les Athé- 
niens , que le capitaine Nicias , ayant le nom dérivé 
de ce mot Nice, qui signifie victoire, contredist 
à l'entreprise de la Sicile : et que par la mutilation 
des Hermès , c'est à dire , des images de Mercure , 
les dieux les advertissoient , qu'en ceste guerre là 
ilz dévoient recevoir et souffrir beaucoup de maulx 
par le capitaine des Syracusains , qui avoit nom 
Hcrmocrates filz de Hermon : et d'avantage qu'il 
estoit vraysemblable que Hercules portast faveur 
aux Syracusains , à cause de la déesse Proserpine , 
en la protection de qui est la ville de Syracuse, 
pour recompense de ce qu'elle luy bailla le chien 
des enfers Cerberus : et au contraire qu'il vouloit 
mal aux Athéniens, pource qu'ilz defendoient les 
Egestains , lesquelz estoient descendus des Troyens 
ses mortelz ennemis , à cause que pour la foy faul- 
sée , et pour le tort que luy tenoit le roy Laomedon, 
il destruisit leur ville : mais à l'adventure avoit il 
aussi bon jugement à escrire toutes ces galanteries 
là, comme à reprendre le style de Philistus, ou à 
injurier Platon et Aristote. 

II. Quant à moy , il m'est advis que générale- 
ment toute ceste contention et ambitieuse jalousie 
de taschtr à dire ouescrire mieulx que les autres , 
est chose basse, et qui sent son escholier di'-putaiif : 
mais quand encore elle s'addresse ù vouloir com- 
battre ce qui est si excellent que Ion ne le peult 
imiter , alors me semble elle une folie privée de 
tout sentiment. Parquoy m'estant du tout impos- 
sible de passer ou omettre quelques laicts , que Thu- 
c.ydides et'Pliilistus ont descrits , mesmemetit ceulx 
par qui on peidt mieulx cognoistre l'humeur et le 
naturel de Nicias caché dessoubs plusieurs grands 
accidents , je passeray légèrement par dessus , en 
m'y arrestant seulement autant que la nécessité 
m'y contraindra , pour ne me faire estimer homme 
du tout paresseux et négligent. Au demourant je 
me suis estudié de recueillir des choses qui ne sont 
pas communes à tout le monde , que d'autres ont 
par cy par là escrites 1 , ou que j'ay retirées de 
quelques antiquailles , ou de quelques anciens re- 
gistres , dont j'ay tissu une narration qui ne sera 
point, cerne semble, inutile, ains servira beaucoup 
à cognoistre les meurs et la nature du personnage. 

III. Tout premièrement donques , on peult dire 
de Nicias ce que Aristote a escrit , c'est qu'il y a eu 
trois citoyens à Athènes fort gens de bien , et qui 
ont aimé le peuple d'une charité et affection pater- 
nelle , Nicias filz de Niceratus , Thucydides Hlz de 
Milesius , et Theramenes filz d'Agnon, mais moins 

■ Ou que j'ai retirées de quelques inscriptions sur des offrandes 
faites aux dieux , ou de quelques décrets et actes publics, c. 

ce dernier que les deux autres, pource qu'il a esté 
autrefois picqué et mocqué comme estranger venu 
de l'isle de Ceos, joint aussi qu'il n'estoit pas ferme 
ny constant en une resolution au gouvernement de 
la chose publique , ains tenoit tantost un party , et 
tantost un autre , à l'occasion de quoy il fut sur- 
nommé Cothurnus , ( 1 qui est une sorte de brode- 
quin dont usoient anciennement les joueurs de tra- 
gœdies , qui convient à l'un et à l'autre pied ) : et 
des deux autres, Thucydides qui estoit plus an- 
cien , feit beaucoup de bons actes en faveur des 
gens de bien et d'honneur , à l'encontre de Peri- 
cles , qui cherchoit de complaire à la commune : 
et Nicias qui estoit plus jeune , fut bien en quelque 
estime du vivant mesme de Pericles , tellement qu'il 
fut capitaine avec luy, et eut d'autres charges pu- 
bliques sans luy par plusieurs fois : mais depuis que 
Pericles fut mort , il fut incontinent poulsé au pre- 
mier lieu de crédit et d'authorité par le port et fa- 
veur des hommes riches et personnes de qualité 
principalement , qui en feirent comme un rempar 
à l'encontre de la meschanceté , audace et témérité 
de Cleon , combien qu'il eust aussi la bonne grac© 
du peuple , qui aida semblablement à l'avancer : 
car il est bien vray que ce Cleon pouvoit beaucoup , 
à 2 cause qu'il flattoit le commun populaire , le trai- 
tant ne plus ne moins qu'un vieillard , et luy don- 
nant toujours quelque moyen de gaigner : mais 
neautmoins ceulx mesmes à qui il s'estudioit de 
1 Cela n'est pas dans le texte. 

* « A cause qu'il flattoit les vieillards , et leur donnoit les 
« moyens de gaigner ». Voye» les comédies d'Aristophane, c. 

complaire et de gratifier , cognoissans son avarice , 
son insolence effrontée et sa témérité , poulsoient 
en avant Nicias, pourceque sa gravité n'estoit point 
trop austère ny fascheuse , ains estoit rneslée d'une 
manière de crainte , qu'il sembloit qu'il redoubtast 
la présence du peuple, ce qui rendoitla commune 
encore mieulx affectionnée envers luy : car estant 
homme de sa nature craintif et deffiant , il cachoit 
ceste couardise en la guerre par la bonne fortune , 
qui le favorisa tousjours également en toutes les 
entreprises où il fut capitaine. Et au demourant 
celle craintive façon de faire qu'il avoit en la ville , 
et qu'il redoubtoit si fort les calumniateurs , estoit 
trouvée populaire , et luy acqueroit la bienvueil- 
lance de la commune : par le moyen de laquelle il 
entroit de plus en plus avant en authorité , à cause 
que le commun populaire craint ordinairement 
ceulx qui le mesprisent, et avance ceulx qui le crai- 
gnent , pource que le plus d'honneur que sçauroient 
faire les grands au menu peuple , est de monstrer 
qu'ilz ne le mesprisent point. 

IV. Or quand k Pericles , pource qu'il manioit 
toute la chose publique par une vraye vertu , .et 
par la force de son éloquence , il n'avoit que faire 
de mine composée , ny d'aucun artifice populaire 
pour gaigner la bonne grâce du peuple : mais Ni- 
cias ayant faulte de cela et abondance de biens , 
alloit par le moyen d'iceulx acquérant la bonne 
grâce de la multitude : et là où Cleon par une fa- 
cilité de s'accommoder à tout , et une manière de 
plaisanterie entretenoit les Athéniens en secondant 

routes leurs voulnntez , luy ne se sentant pas pro- 
pre pour luy faire teste par semblables moyens , 
s'alloit coulant en la bonne grâce de la commune 
par liberalitez , despenses à faire jouer des jeux 
publiquement , et autres telles magnificences , sur- 
passant en sumptuosité de frais , et en bonne grâce 
de telz esbatemens , tous ceulx qui avoient esté 
devant luy , et qui estoient avec de son temps. Il 
y a encore jusques aujourdhuy en estre quelques 
uns des dons qu'il a consacrez aux dieux , comme 
une image de Pallas , qui est au chasteau d'Athènes , 
ayant perdu sa doreure, et un petit temple qui est 
dedans celuy de Bacchus , au dcssoubs des vases à 
trois piedz , que donnent les entrepreneurs quand 
ilz ont gaigné le prix ès jeux : car il emporta par 
plusieurs fois le prix ès jeux, qu'il desfrayoit, et 
jamais n'y fut vaincu. 

V. Lon compte à ce propos , qu'en certains jeux 
qu'il faisoit une fois faire à ses despens , il se pré- 
senta sur l'eschaffault des joueurs devant le peu- 
ple un de ses serviteurs habillé en forme de Bac- 
chus. Il estoit fort beau de visage , de fort belle 
taille , et n'avoit point encore de barbe. Les Athé- 
niens prirent si grand plaisir à le veoir en cest ac- 
coustrement , qu'ilz furent longuement à batre des 
mains en signe de joye, ce que voyant Nicias, se 
dressa en piedz , et dit tout hault qu'il est i m oit que 
ce seroit peu religieusement lait à luy, de laisser 
en servitude un corps d'homme , qui publiquement 
auroit esté trouvé ressemblant à un dieu, et sur 
l'heure donna liberté à ce jeune esclave. Lon fait 

aussi mention de quelques actes de magnificence et 
de dévotion tout ensemble , qu'il f'eit en l'isle de 
Delos, en laquelle les danses que les villes Grec- 
ques y envoyoient pour chanter des hymnes en 
l'honneur d'Apollo , souloient au paravant y arri- 
ver tumultuairement sans ordre : pource que le 
peuple qui accouroit incontinent en foule au de- 
vant , les faisoit soudainement chanter sans garder 
ordonnance quelconque , à cause qu'ilz descen- 
doient de la navire à la haste en contusion , lais- 
soient leurs habits, et prenoient ceulx qu'ilz dé- 
voient porter à la procession , et mettoient leurs 
chappeaux de fleurs sur leurs testes tout en un 
mesme instant. 

VL Mais luy au contraire, quand il fut commis 
à y conduire la danse d'Athènes , alla première- 
ment descendre en l'isle de Renia , qui est tout 
joignant celle de Delos , avec ses danseurs , ses 
hosties pour sacrifier , et tout le reste de son equip- 
page, portant quant et soy un pont qu'il avoit fait 
faire à Athènes à la mesure du canal , qui est en- 
tre l'une et l'autre isle , orné de peintures , doreu- 
res , de festons et chappeaux de triumphe , et de 
tapisserie fort exquisement : et la nuict le f'eit dres- 
ser sur le canal , qui n'est pas large , puis le matin 
au poinct du jour f'eit passer toute sa danse chan- 
tant par dessus , et conduisit toute ceste procession 
accoustrée magnifiquement, jusques au temple d'A* 
polio : et après le sacrifice , le festin et les jeux de 
prix qu'il y feit faire , il y donna un beau grand 
palmier de cuivre, dont il feit offrande à Apollo, 

et y achepta une possession de mille escus x , qu'il 
consacra pareillement an dieu patron de l'isle, et 
ordonna que le revenu d'icelle seroit tous les ans 
employé par les Deliens , à laire un sacrifice et un 
festin publique, auquel ilz feroient prières à leur 
dieu pour la bonne santé et prospérité de Nicias : 
car ainsi le feit il esrrire et engrnver dessus une 
couloune qu'il laissa en Delos, comme gardienne 
de son offrande et de sa fondation. Depuis ce pal- 
mier estant rompu par les vents , tumba dessus la 
grande statue qu'avoient donnée les Naxiens,et la 
renversa par terre. 

VII. Or est il bien vray, qu'en ce faict là y a 
beaucoup de pompe , de monstre et d'ambition 
populaire : mais toutefois qui considérera au de- 
mourant les meurs et le naturel du personnage , ou 
pourra croire 2 qu'il le feit premièrement et prin- 
cipalement par zele de dévotion , et secondement 
pour en donner quelque plaisir et passetemps au 
peuple : car comme tesmoigne Thucydides , il es- 
toit de eeulx qui révèrent avec une tremeur les 
dieux , et qui du tout sont addonnez à la religion. Et 
trouve Ion par escript en l'un des dialogues de Pa- 
siphoon , que tous les jours il sacrifioit aux dieux, 
et tenoit un devin ordinaire en sa maison , don- 
nant à entendre que c'estoit pour adviser avec luy, 
ce qui devoit advenir ès affaires de la chose publi- 

» Grec, 10,000 drai hmes , 7982 liv. 5 s. de notre monnoie. 

* Lisez : que ce n'étoit pas seulement pour plaire au peupla 
et pour le flatter, mais aussi par zèle de dévotion , qu'il le 
faisoit- C. 

que : mais à la vérité, c'estoit pour enquérir de ses 
affaires propres , me.-mement de ses mines d'argent : 
car il en avoit plusieurs grandes au quartier de Lau- 
rion, 1 qui luy rendoient bien du profit: mais aussi 
les fouilloit on avec grand péril, et y falloit en- 
tretenir grand nombre d'esclaves à y besongner 
continuellement. Aussi estoit la plus part de son 
bien en argent comptant , au moyen dequoy il 
avoit tousjours force demandeurs après luy, aus- 
quelz il donnoit : car il ne donhoit pas moins à 
ceulx qui pouvoient mal laire , qu'à ceulx qui me- 
ritoient d'avoir du bien , et qui estoient dignes de 
se sentir de sa libéralité : de sorte que sa timidité 
estoit un revenu et une rente aux meschans , aussi 
bien que sa libéralité l'estoit aux gens de bien, de- 
quoy Ion peult tirer preuve et tesmoignage des 
anciens poètes comiques: car Teleclides 2 parlant 
de quelque calumniateur en un passage , dit ainsi 3 : 

Onc ne voulut Charicles luy donner 
Dix escus seuls , pour ne le blasonner 
D'estre l'aisné des enfans de sa mère. 
Premier issu hors de sa gibbeciere: 
< Et Nicias luy en donna quarante. 

Mais pourquoy c'est , combien que je me vante 

1 C'est un dénie ou bourg de l'Attiqne auprès de la mon- 
tagne du même nom, à la pointe sud-est de l'Attique , près 
du promontoire Sunium. 

2 Athénien , poète comique , contemporain de Périclès et 
d'Aristophane. 

' Voyez la remarque sur ce chapitre , on l'on cherchera à 
expliquer tous ces vers. C. 

De le sçavoir , je n'en diray ja rien : 

Je Faime, et croy qu'il est homme de bien. 

Et celuy duquel Enpolis se mocque en sa comœdie, 
qui est intitulée Marycas , amenant en jeu un pau- 
vre bon homme simple , luy demande : 

Le Calumniateur. 

Combien de temps y a il que tu n'as 
Esté parlant avecques Nicias ? 

Le Bon Homme. 
Je ne l'ay pas seulement veu en face, 
Sinon l'autre 113-er, je le vy sur la place. 

Le C a l u m n i A t e u R, 
Ja Favoir veu cest homme me confesse : 
Mais veu que luy le cognoit, pourquoi est ce 
Que seulement il Fa veu en passant, 
Si trahison il ne nous va brassant ? 
O mes amis, ouïr je vous ai fait, 
Comme j'ay pris Nicias sur le faict. 

L' A u T h e u R. 
O insensez , cuideriez vous surprendre 
Un si preudhorame en faict qu'on peust reprendre ? 

EtCIeon menaçant en la comœdie d'Aristophanes , 
intitulée /es Chevaliers , dit ces paroles : 

Les harangueurs à la gorge prendray, 
El Nicias estonné je rendray. 

Phrynicus 1 mesme donne en passant à entendre 
qu'il estoit ainsi paoureux et facile à effroyer, quand 
il dit en parlant de quelque autre : 

1 Phrynicus , poëte comique qui (lorissoit dans la quatre- 
vingt-sixième olymuiude. 

Bon citoyen estoit il , non point bas 
Ne vil de cueur comme va Nicias. 

VIII. Estant donques de sa nature ainsi crain- 
tif', et ayant peur de donner quelque occasion aux 
harenguenrs de le calumnier , il se resserroit jus- 
ques là , qu'il n'osoit ny boire ny manger avec per- 
sonne de la ville , ny ne s'osoit trouver ès compa- 
gnies pour deviser et pour passer le temps, ains 
fuyoittous tels esbatemenset plaisirs entièrement : 
car quand il estoit 1 en office il ne bougeoit du pa- 
lais à despescher affaires , depuis le matin jusques à 
la nuict , et s'en alloit le dernier du conseil , y ar- 
rivant tousjours le premier. Et qnand il n'avoit 
rien à faire en public , alors estoit il de difficile ac- 
cès , et ne pouvoit on parler à luy, pource qu'il se 
tenoit renfermé dedans sa maison : et quelques uns 
de ses amis parloient à ceulx qui venoient à sa 
porte , les prians de l'excuser , disans qu'il estoit 
encore lors empesché pour les affaires de la chose 
publique. Celuy qui plus luy aidoit à jouer ce mis- 
tere sans parler , et qui plus le mettoit en réputa- 
tion de ceste grandeur et gravité, estoit un Hie- 
ron , lequel avoit esté nourry en la maison de !Ni- 
cias , et que luy mesme avoit instruict ès lettres , et 
en la musique. Il se disoit estre filz d'un Diony- 
sius qui fut surnommé Chalcus , duquel on treuve 
encores aujourd'huy quelques œuvres poétiques , 
et qui estant capitaine d'une troupe de gens que 
Ion envoyoit pour peupler en Italie , y fonda la 
ville de Thuries. 
' Airlionte. 

IX. Cest Hieron donques le servoit et secon- 
dent à enquérir secrettement ce qu'il vouloit sça- 
voir des devins , et alloit semant ces propos parmy 
le peuple , « Que Nicias menoit une misérable et 
« trop laborieuse vie pour le soing qu'il avoit de 
« la chose publique, jusques là , qu'en se lavant ès 
« estuves , ou en beuvant et mangeant à table , il 
« avoit toujours l'esprit tendu à quelque affaire 
« de la ville , laissant les siens propres pour penser 
« aux publiques , de sorte qu'à peine commenceoit 
« il à dormir quand les autres biens souvent ache- 
« voient leur premier somme , dont sa personne en 
« valoit beaucoup pis, oultre ce qu'il en devenoit 
« rebours et malgracieux à ceulx qui paravant 
« estoient ses familiers amis : en manière , ce di- 
« soit il, qu'il les va perdant avec ses biens, pour 
« s'estre entremis du gouvernement de la chose 
« publique , là où les autres s'enrichissent et ac- 
« quierent des amis par le crédit qu'ilz ont d'estre 
« escoutez du peuple , en se donnant du bon temps, 
« et ne se faisant que jouer des affaires publiques 
« qu'ilz ont entre leurs mains». A la vérité aussi 
estoit la vie de Nicias telle , qu'il pouvoit vérita- 
blement dire ce que le roy Agamemnon dit de soy 
mesme en la tragœdie d'Euripides , qui se nomme 
] phi génie en Aulidc 1 : 

De l'apparence en grandeur nous vivons, 
Mais en eft'ect au peuple nous servons. 

X. E t voyant que le peuple se servoit bien en 
quelques choses de l'expérience de ceulx qui es- 

' "V. 449i ou ces deûx vers se lisent un peu différemment, s. 

toient éloquents , ou qui avoient plus grand sens 
que les autres : mais neantmoins qu'il se deffioit 
tousjours de leur suffisance, et s'en donnoit de 
garde , leur abaissant le courage et diminuant leur 
authorité, comme il apparoissoit par la condemna- 
tion de Pericles , et par le bannissement de Da- 
mon, et par la deffiance qu'ilz eurent d'Antiphon 
Rhamnusien , et plus encore par ce qu'ilz feirent à 
Paches , celuy qui prit l'isle de Lesbos , lequel es- 
tant mis en justice pour rendre compte de sa charge 
en plein jugement, desguainna son espée et s'en 
tua luy mesme publiquement devant tout le monde. 
Ce considéré il taschoit à éviter les charges qui es- 
toient ou trop difficiles *, ou trop petites , et là où 
il en acceptoit quelque une , son principal regard 
estoit tousjours de ne rien hazarder et aller seure- 
ment en besongne : au moyen de quoy la plus part 
des affaires qu'il prenoit en main luy succedoient 
heureusement, comme Ion peult penser : mais tou- 
tefois il n'en attribuoit rien à sa sagesse ny à sa 
suffisance et vertu , ains cedoit le tout à la fortune , 
et recouroit tousjours aux dieux estant content de 
diminuer sa gloire pour obvier à l'envie. Ce que 
les evenemens des choses qui passèrent en ce temps 
là nous tesmoignent : parce que la ville d'Athènes 
ayant receu de son temps plusieurs grandes et lour- 
des secousses , il n'eut aucunement part à pas une 2 

■ Il faut lire dans le texte avec Mo. du Soul : juttxpàç 
au lieu de [Mxpctç. Il tachoil d'éviter les expéditions qui 
étaient trop longues , Ou trop difficiles. C. 

2 Jusqu'à l'affaire de Sicile, où l'on verra dans la suite qu'il 

d'icelles, car les Athéniens furent lors desfaicts 
une fois en Thrace par les Chalcidiens , mais ce 
fut soubz la conduitte de Calliades et de Xenophon, 
qui estoient capitaines: et la perte qu'ifz feifent en 
AEtolie fut soubs la charge de Demostheties : au- 
près de Delion , ville de la Bœoce, ilz perdirent 
mille hommes en une desfaitte , oùestoit chef Hip- 
pocrates. Et quant à la pestilence , on en donnoït 
la plus part de la coulpe à Pericles, qui retira et 
enferma dedans les murailles île la ville le peuple 
des champs à cause de la guerre, là où pour la mu- 
tation des lieux et du changement de leur manière 
accoustumée de vivre , ilz tumberent en pestilente 
maladie. 

XL Mais de tout cela on n'en imputoit chose 
quelconque à Nicias : et au contraire estant capi- 
taine il prit l'isle de Cythera 1 estant en assiette 
lbrt propre pour endommager le pais de la Laco- 
nie, et dont les habitans estoient Lacedœmoniens : 
il reconquit aussi plusieurs places qui s'estoient re- 
bellées en la Thrace , et les remeit en l'obéissance 
d'Athènes , et ayant enserré les Megariens dedans 
leurs murailles , il prit d'arrivée l'isle de Minoa : 
et au partir de là , bien tost après il prit aussi le port 
de Nisée : et faisant descente sur le païs des Corin- 
thiens , il desfeit ceulx qui se présentèrent en ba- 
taille devant luy, et en occit un bon nombre , et 

périt misérablement avec la principak; partie des forces d'A- 
thènes. 

■ Petite fie pris du promontoire Malée , au fud-est du Té- 
loponèta. 

entre autres le capitaine Lyrophron. Mais en ceste 
rencontre il luy advint d'oublier à Inhumer deux 
de ses gens qui y estoient morts , dont on n'avoit 
peu trouver les corps eu recueillant les autres : 
mais si tost qu'il en fut adverty, il feit arrester 
toute la flotte, et envoya devers les ennemis un he- 
rault demander congé d'enlever ces deux corps : 
combien que par l'usance de- la guerre ceulx qui 
envoyoient demander congé d'enlever les morts 
pour les inhumer , quittassent la victoire , de sorte 
qu'il ne leur estoit pas puis après loisible de dresser 
un trophée pour marque de victoire : pource qu'il 
sembloit que ceulx qui les avoient en leur puissance 
fussent victorieux : et ne se pouvoit dire que ceulx 
qui les demandaient de grâce , les eussent en leur 
puissance, autrement ilz ne les eussent pas requis : 
toutefois il aima mteuh quitter l'honneur delà vic- 
toire , que de laisser deux de ses citoyens morts en 
campagne sans donner sépulture à leurs corps : 
puis après avoir couru et pillé toute la coste de la 
Laconie , et desfait en bataille quelques Lacedas- 
moniens qui se trouvèrent devant luy en campagne, 
il prit la ville de Thyrcea que tenoient alors des 
AEginetes , lesquelz il emmena prisonniers à 
Athènes. 

XII. Et comme les Ptloponesiens eussent mis 
sus de grosses armées tant par mer que par terre, 
pour aller devant le fort de Pyle, que le capitaine 
Demosthenes avoit fortifié, la bataille donnée par 
mer, il advint qu'il demoura dedans l'isle de 

Sphacterie 1 quatre cents naturelz citoyens de 
Sparte : parquoy les Athéniens estimèrent que ce 
seroit un grand exploit à eulx , comme certaine- 
ment il estait , que de les prendre vifz : mais le 
siège en estoit mal aisé , pource que c'estoit en lieu 
où il y avoit fa ul te d'eau au cueur d'esté, et qu'il 
falloit faire un grand circuit pour y porter des 
vivres en leur camp , ce qui seroit après l'hy- 
ver vénù bien dangereux , et presque totalement 
impossible. Au moyen dequoy ilz estoient bien 
marris , et se repentoient fort d'avoir renvoyé l'am- 
bassade des Lacedœmoniens qui estoit venue de- 
vers eulx pour traitter d'appoinlement, et l'a voient 
renvoyée sans rien faire à l'instance de Cleon, 
qui y résista principalement pour faire desplaisir à 
Nicias, lequel estoit son ennemy, et solicitoit fort 
affectueusement ce que demandoient les Lacedœ- 
moniens : et pour ceste cause ce Cleon persuada 
aux Athéniens qu'ilz refusassent l'offre de paix et 
d'appointement qu'ilz estoient venus présenter : 
mais depuis quand le peuple vit que ce siège alloit 
en longueur , et que leur camp y souffrait de grief- 
ves nécessitez , il commencea à se courroucer 
contre Cleon , lequel en rejetta toute la coulpe 
sur Nicias , disant que par sa couardise et lascheté 
il laisseroit eschapper ces assiégez , et que si luy 
eust esté capitaine ilz n'eussent pas duré si longue- 
ment. A donc se prirent les Athéniens à luv dire 

■ Peiite île près des coles de la Messénie , au sud-ouest du 
PéJopouèse, uu peu au-dessus du promontoire Coryphasium. 

tout 

tout hault , « Et que n'y vas tu donc toymesme en- 
« core maintenant pour les prendre»? Et Nicias 
mesme se dressant en piedz dit hault et clair, que 
vouluntiers il luy cedoit toute la charge de ceste 
entreprise de Pyle , et qu'il levast tant de gens 
qu'il voudroit pour y aller et faire de faict quel- 
que bon service à la chose publique, non pas se 
vanter avec audacieuses paroles, où il n'y avoit 
point de danger. 

XIII. Cleon du commencement se tiroit ar- 
rière, se trouvant un peu estonné, pource qu'il 
ne se fust jamais doubté qu'on l'eust pris au mot 
de si près : toutefois à la Fin voyant que le peuple 
l'en pressoit, et que Nicias crioit après luy, son 
ambition s'excita et enflamma , de manière que 
non seulement il accepta la charge de capitaine , 
mais spécifia un terme , que dedans vingt jours 
après qu'il seroit arrivé sur les lieux , ou il f'eroit 
mourir tous ces assiégez, ou il les ameneroit pri- 
sonniers à Athènes. Ce que les Athéniens oyans , 
eurent plus d'envie de rire à bon esciant , que de 
le croire : car aussi avoient ilz bien autrement ac- 
coustumé de prendre sa folie et f ureur en jeu , et 
se rire de sa témérité. Comme Ion compte qu'un 
jour d'assemblée publique qu'il devoit harenguer, 
le peuple assis dès le matin l'attendit longuement, 
et qu'à la fin il s'y vint présenter bien tard , ayant 
sur sa teste un chapeau de fleurs , où il pria l'as- 
sistence de vouloir différer ceste assemblée jusques 
au lendemain : « Pource , dit il , que je suis aujour- 

lotrie V. N 

« d'huy einpesché à festoyer quelques miens amis- 
« estrangers qui me sont venus veoir , et en ay 
« fait un sacrifice aux dieux ». Le peuple ne s'en feit 
que. rire, et se levant s'en alla : toutefois il eut 
adonc la fortune propice, et se porta si bien en ceste 
charge 1 après Demosthenes , que dedans le terme 
du temps qu'il avoit prefix , il prit tous les assié- 
gez , exceptez ceulx qui furent tuez en combatant ? 
et leur ayant fait quitter les armes les amena pri- 
sonniers à Athènes. 

XIV. Cela fut une grande honte à Nicias , 
pource qu'il ne fut pas pris comme un rendre où 
jetter ses armes, mais fut jugé encore pis, et fut 
tenu pour une plus ignominieuse lascheté, d'avoir 
ainsi vouluntairement quitté à son ennemy, à 
faulte de cueur , la charge de faire un si beau et si 
grand exploit , en se déposant luymesme de l'hon- 
neur de capitaine : aussi s'en moque bien de re- 
chef Aristophanes en la comœdie des Oiseaux 3 , 
disant , 

De sommeiller il n'est heure en effect , 
Nyretifver comme Nicias fait. 

Et en un autre passage de la comœdie des Labou- 
reurs, où il dit : 

Je veux des champs laboureur devenir. 
Qui te défend de t'y aller tenir ? 

> Il faut lire dans le texte avec quelques Manuscrits : /tira 
An/Mi^trovç , avec Démosthènes. V. Thucydide , L. IV. 
Paragraphe 29. C. 

' Vers 63g. 

Vous : car je donne au public et présente 
Cent ' escus d'or, pourveu que Ion m'exempte 
De. tout office et jurisdiction. 
Nous acceptons l'offre ei condition : 
Car avec ceulx qui par Nicias ont 
Esté payez , deux cents tout droit ce sont. 

Mais qui pis est , en ce faisant , il porta grand dom- 
mage à la chose publique , laissant monter Cleon en 
tel crédit et telle réputation : car depuis cela il 
chargea une si grande audace et si grande presump- 
tion , qu'on ne le peut plus tenir , ce qui fut cause 
de plusieurs maulx à la ville , dont Nicias luy mesme 
se sentit autant ou plus que nul autre. Ce fut luy 
entre autres choses qui osta toute l'honesteté et 
toute la révérence que Ion gardoit au paravant aux 
harangues publiques en preschant le peuple : car il 
commencea le premier à y crier à pleine teste , et 
• à y frapper avec la main sur sa cuisse en ouvrant sa 
robbe par devant et à courir çà et là par la tribune 
en parlant, dont puis après procéda l'effrénée li- 
cence et la nonchalance de toute honesteté , en 
laquelle tumberent les orateurs et entremetteurs 
des affaires , qui fut à la Hn cause de la totale 
ruine. 

XV. Ja commençeoit Alcibiades en ce temps là 
à venir en avant ,. et à se mesler des affaires , qui 
n'estoit pas ainsi entièrement corrumpu ny simple- 
ment meschant , ains, comme Ion dit de la terre 
d'AEgypte, que pour sa fertilité, 

1 Mille drachmes. 

N A 

Elle 1 produit drogues médicinales 

Tout pesle mesle , autant bonnes que maies. 

Aussi la nature d'Alcibiades estant grande et forte 
en l'une et en l'autre partie , donna commence- 
ment à beaucoup de nouvelletez, dont il advint 
que Nicias encores après qu'il fut délivré de Cleon , 
ne peut pas remettre la ville d'Athènes en paix et 
en tranquillité : ains ayant ja commencé d'ache- 
miner les affaires à port de salut , il fut de rechef 
rejette en pleine guerre par la véhémence et im- 
pétuosité de l'ambition d'Alcibiades. Ce qui advint 
en ceste manière : Ceulx qui plus empeschoient le 
repos et la paix universelle de la Grèce, estoient 
Cleon d'un costé et Brasidas 2 de l'autre, pource que 
la guerre couvroit la meschanceté de l'un , et ho, 
noroit la vertu de l'autre, donnant à l'un moyen et 
matière de commettre beaucoup de malheuretez , 
et à l'autre de faire plusieurs beaux et glorieux faicts 
d'armes. Ces deux donques estans morts tous deux 
ensemble en une bataille qui fut donnée près d'Am- 
phipolis 5 , incontinent Nicias trouvant ceulx de 
Sparte, qui de long temps ne desiroient rien plus 
que la paix , et les Athéniens qui n'estoient plus 
si chanlds à la guerre, ains les uns et les autres - 
par manière de dire, las et recreus , et baissans 
d'eulx mesmes les mains , il alla cherchant les 

1 Odyssée , L. IV, v. a3o. 
* Fameux capitaine Spartiate. 

' Dans la ïhracesur le fleuve Strymon, la troizièmè année de 
la quatre-vingt-neuvième olympiado, sous l'archontat d'Alcée. 

moyens de faire , que ces deux citez retournassent 
en amitié l'une avec l'autre, et que tous les autres 
Grecs semblablement fussent délivrez des maulx 
de la guerre, afin que de lors en avant ilz peussent 
vivre en vraye et certaine félicité. Si eut inconti- 
nent favorables à son desseing tous les riches , tous 
les vieux , et toute la multitude des laboureurs. Et 
en parlant encore particulièrement à plusieurs des 
autres , avoit tant fait par vives raisons qu'il les 
avoit rendus plus refroidis à chercher la guerre : 
au moyen dequoy, donnant bonne espérance à 
ceulx de Sparte , que les choses estoient bien dis- 
posées à la paix , s'ilz y vouloient entendre , les 
Spartiates luy adjouxterent foy, tant pource qu'ilz 
l'avoient trouvé par tout ailleurs homme doulx et 
débonnaire, comme aussi pource qu'il avoit eu 
soing de faire traitter gracieusement et humaine- 
ment les prisonniers qui avoient esté pris auprès 
du fort de Pyle , et leur avoit rendu la misère de 
leur prison plus aisée à supporter. 

XVI. Or avoient ilz ja fait entre eulxune trefve 
pour un an , durant lequel recommenceans de re- 
chef à hanter les uns avec les autres , et à gouster 
les plaisirs de la paix et de la seureté de pouvoir 
librement aller veoir ses hostes et amis estrangers, 
ilz commenceoient à souhaitter fort une vie tran- 
quille , reposée et paisible , là où Ion ne souillast 
plus ses mains de sang humain , et prenoient grand 
plaisir à ouïr en dansant chanter de telles chansons , 

Au rastelier ma lance soit couchée , 
La toile y soit de Tarraigne attachée. 

N 3 

Et se souvenoient aussi vouluntiers et avec joye de 
celuy qui disoit , qu'en la paix le son des trompettes 
n'es veille point ceulx qui dorment, mais le chant 
des coqs : et au contraire ilz mauldissoient et re- 
jettoient ceulx qui disoient estre prédestiné, que 
la guerre dureroit trois fois neuf ans : et ainsi ve- 
nans à parlementer de toutes choses ensemble , ilz 
feirent la paix » universelle : tellement que la plus- 
part des hommes estima qu'ilz estoient seurement 
arrivez à la fin extrême de tous leurs maulx et ne 
parloient plus d'autre personne que de Nicias, di- 
sans que c'estoit un personnage aimé des dieux , 
qui pour sa dévotion envers eulx luy avoient fait 
ceste grâce, que le plus beau et le plus grand bien 
qui peust advenir au monde , estoit appelle de son 
nom : pource que à la vérité il n'y avoit celuy qui 
n'estimast que ceste paix estoit certainement l'œu- 
vre de Nicias , ne plus ne moins que la guerre 
avoit esté l'œuvre de Perieles, lequel pour causes 
bien légères persuada aux Grecs de se précipiter en 
griefves calamitez : et Nicias au contraire les avoit 
induits à vouloir devenir amis , en oubliant les griefs 
maulx qu'ilz avoient receuz les uns des autres en 
la guerre passée : de sorte que jusques aujourd'huy, 
ce traitté là s'appelle Nicium , comme qui diroitla 
paix de Nicias. 

XVII. Si furent les articles de la paix arrestez , 
qu'ilz rendroient réciproquement les villes , terres 
et places qu'ilz avoient prises durant la guerre les 

• l.a troisième année de la quatre vingt neuvième olympiade, 
sur la fin de l'aieho jrat d'Alcée. 

nns sur les autres , et les prisonniers aussi : et que 
ceulx là commenceroient à rendre , ausquelz il es- 
cheroit par le sort de devoir commencer les pre- 
miers. Et escrit Theophrastus qu'ilachepta à beaux 
deniers comptans , le sort , à fin que les Lacedœ- 
moniens commenceassent les premiers à rendre. 
Mais comme les Corinthiens et les Boeotiens estans 
mal contens de cest appointement , taschassent par 
plaintes et doléances qu'ilz mettoient en avant , de 
ressusciter la guerre de nouveau , Nicias persuada 
aux Athéniens et aux Lacedaemoniens , d'adjouxter 
de renfort à leur paix , alliance et ligue offensive et 
défensive pour un plus seur lien , à fin qu'ilz en 
fussent plus asseurez les uns des autres , et plus 
redoubtables à ceulx qui se voudraient soublever ou 
rebeller contre eulx. 

XVIII. Ces choses se faisoient contre la vou- 
Iunté dAlcibiades , lequel oultre ce qu'il estoit mal 
né à la paix, vouloit encore grand mal aux Lace- 
daemoniens à cause qu'ilz s'addressoient à Nicias , 
dont ilz avoient bonne opinion , et ne faisoient 
compte de luy , ains le mesprisoient. A l'occasion 
dequoy il avoit bien essayé dès le commencement , 
d'empescher ceste paix , et n'avoit peu rien faire. 
Mais peu de temps après, sentant que les Athéniens 
n'estoient pas si contents de ceulx de Lacedaemone , 
comme ilz estoient au paravant , et qu'ilz esti- 
moient qu'ilz leur faisoient tort en ce qu'ilz avoient 
de nouveau fait alliance sans eulx avec les Bœo- 
tiens , et ne rendoient point les villes de Panacte 1 

■ Ville de l'Attique , limitrophe entre l'Attiqueet la Béotie. 

N 4 

pb son entier et d'Amphipolis selon qu'ilz estoient 
tenus de faire par le traitté de la paix , adonc il se 
meit à amplifier etaggreger leurs plaintes , et à ir- 
riter et aigrir le peuple sur chascune d'icelles : et 
finablement ayant fait venir une ambassade de ceidx 
d'Argos à Athènes , il mena si bien la pratique , 
que les Athéniens feirent ligue offensive et défen- 
sive avec euh. Mais sur ces entrefaittes arrivèrent 
aussi à Athènes d'autres ambassadeurs de Lacedaa- 
mone , avec plein pouvoir d'accorder de tous dif- 
férents , lesquelz ayant premièrement parlé au sé- 
nat , proposèrent toutes choses honestes et raison- 
nables. Parquoy Alcibiades craignant, s'ilz propo- 
soient ces choses mesmes devant le peuple , qu'ilz 
ne le tirassent à ce qu'ilz vouloient, il abusa ces 
pauvres ambassadeurs par une telle tromperie : car 
il leur promeit et jura de leur aider à obtenir tout 
ce qu'ilz pretendoient , pourveu qu'ilz ne mons- 
trassent ny ne confessassent point avoir tout pou- 
voir de leur seigneurie, leur donnant à entendre 
que cela estoit le plus expédient moyen pour par- 
venir à leurs fins. Les ambassadeurs le crenrent , 
et se tournèrent devers luy en se départant d'avec 
Nicias. Parquoy Alcibiades les amena en pleine as- 
semblée de conseil de ville devant le peuple , là 
où il leur demanda publiquement hault et clair de- 
vant tout le monde, s'ilz avoient libre puissance 
et plein pouvoir de traitter et accorder de toutes 
choses : ilz luy respondirent tout hault que non , 
ot adonc se changeant contre leur espérance , il 
commencea à appeller ceulx du sénat à tesmoings 



NICIAS. poi 
s'ilz avoient pas en plein sénat dit du contraire , 
et conseilla an peuple de ne se fier point et n'ad- 
jouxter foy quelconque à personnes qui estoient si 
manifestement convaincus de mensonge, et qui 
sur une mesme matière disoient tantost d'un et 
tantost d'autre. Il ne fault pas demander si les am- 
bassadeurs se trouvèrent bien estonnez : car Nicios 
mesme ne sceut que dire à cela , tant il se trouva 
esbahy , confus et surpris d'ennuy pour une chose 
si peu espérée : et en fut le peuple si emeu , qu'il 
fut entredeux de faire sur l'heure mesme venir les 
ambassadeurs d'Argos pour conclurre la ligue avec 
eulx : mais il survint là dessus un tremblement de 
terre qui servit à Nicias et rompit celle assemblée. 
Et le lendemain s'estant de rechef assemblé le con- 
seil , à peine peut il tant faire et tant dire , que le 
peuple voulust tenir en surseance la conclusion de 
la ligue avec les Argiens, jusques à ce queluy eust 
esté un tour ambassadeur devers les Lacedaemo- 
niens , promettant que toute chose iroient bien en 
ce faisant. 

XIX. Arrivé qu'il fut à Sparte , on le recueillit 
et honora comme personnage d'honneur, et qu'ilz 
estimoient bien affectionné envers eulx : mais au 
demourant il ne peut rien faire , ains se trouvant 
vaincu par ceulx qui favorisoient aux Bœotiens , 
s'en retourna à Athènes comme il en estoit party , 
là où il ne fut pas seulement mal venu et pis es- 
timé, mais en danger de sa personne, pour le 
courroux du peuple, qui à son instance et à sa 
persuasion avoit rendu de telz personnages pii- 

sonniers , et en si grand nombre , pource que les 
prisonniers que Ion avoit amenez de Pyle , estoient 
tous des premières maisons de Sparte , et avoient 
leurs parents et amis tous les principaux person- 
nages de la ville : toutefois le peuple à la fin ne luy 
en feit autre rudesse , sinon qu'il eleut Alcibiades 
pour capitaine , et feit alliance avec les Eliens et 
les Mantiniens , qui s'estoient rebellez contre les 
Lacedaemoniens, et avec les Argiens 1 aussi, et en- 
voyèrent des brigands à Pyle pour endommager le 
païs de la Laconie. Pour lesquelles occasions ilz 
retombèrent de rechef en la guerre. 

XX. O r ainsi comme le différent et la querelle 
d'entre Alcibiades et Nicias estoit en sa plus grande 
force , escheut le temps de l'Ostracisme , c'est à 
dire d'un bannissement qui se faisoit à certains 
intervalles de temps , par lequel le peuple bannis- 
soit pour dix ans celuy des citoyens qui luy seui- 
bloit le plus suspect pour son crédit , ou autrement 
plus envié pour ses richesses. Si se trouvèrent 
adonc ces deux personnages en grand esmoy , et en 
non moindre danger, s'asseurans bien que l'un 
d'eulx deux ne fauldroit pas à estre relégué par ce 
prochain bannissement : pource que le peuple haïs- 
soit la vie d' Alcibiades , et redoubtoit sa hardiesse, 
ainsi comme nous avons plus amplement déclaré 
en sa vie : et quant à Nicias , ses richesses le ren- 
doient envié , et trouvoit on sa manière de vivre 
trop estrange , d'estre ainsi mal accointable , et si 

1 La quatrième année de la quatre-vingt-neuvième olym- 
piade , avant J. C. /\20. 

peu populaire comme il estoit , le tenan9 à trop 
grande gravité : joint aussi qu'il leur estoit en- 
cores odieux, pource que ja en plusieurs occurrences 
il avoit formellement contrevenu à ce que le peu- 
ple desîroit, et l avoit contraint malgré son vou- 
loir de revenir à ce qui luy estoit utile. Brief , 
à parler rondement , il y avoit là dessus un combat 
entre les jeunes qui demandoient la guerre, et 
les vieux qui ne vouloient que la paix , desirans 
les uns chasser Nicias , et les autres Alcibiades, 
mais : 

Où discord règne en quelconque cité, 
Le plus meschant a lieu d'authorité. 
Comme il advint alors : car le peuple d'Athènes 
estant divisé en deux partialitez , donna lieu d'au- 
thorité à quelques uns des plus audacieux et des 
plus vicieux qui fussent en toute la ville , entre les- 
quelz estoit un Hyperbolus du bourg de Perithus 1 , 
homme qui n'avoit aucune puissance ny aucune 
valeur, pour laquelle il deust estre hardy, mais 
qui pour estre audacieux et téméraire vint en cré- 
dit et en quelque puissance, faisant deshonneur à 
son païs pour l'honneur du crédit qu'il y avoit. 

XXI. Cestuy donques pensant estre bien loin g 
du danger de ce bannissement , comme celuy qui 
sçavoit bien , que pour ses mérites il estoit plus 
digne d'estre mis aux ceps , que non pas au renc des 
gens d'honneur, et se promettant que quand l'un 

1 Bourg de l'Attiquc , près îles montagnes qui touchent la 
I!éo:ie. Il fut peuplé par des Thessaliens que les Athéniens y 
placèrent « et prit son nom de Pirithoiis. 

de ces deux personnages seroit banny , luy demou- 
roit chef de l'autre part à l'encontre de son adver- 
saire qui demoureroit , monstroit ouvertement 
qu'il estoit bien aise de leur dissension , et alloit ir- 
ritant le peuple à l'encontre de l'un et de l'autre : 
parquoy Nicias et Alcibiades cognoissans sa mau- 
vaistié , après avoir parlé secrettement ensemble , 
joignirent leurs deux parts en un , et les ayans unies 
se trouvèrent les plus forts , de sorte que ny l'un 
ny l'autre d'eulx ne fut banny, ainsi en feirent 
tumber le sort sur Hyperbolus mesme : ce qui sur 
l'heure donna matière de risée et de plaisir au peu- 
ple , mais depuis ilz en furent bien marriz , pource 
qu'il leur sembla que c'estoit aviler l'ordonnance 
de ce bannissement , que de l'employer en un 
homme qui n'en estoit pas digne , estimaris que 
c'estoit quelque honneur , que d'estre ainsi cliastié , 
ou pour mieulx dire, que ce bannissement là estoit 
un chastiement pour un Thucydides , unAristîdes 
et autres telz personnages : mais pour un Hyper- 
bolus 1 , que ce luy estoit trop d'honneur, et 
occasion de se glorifier , que pour sa meschanceté 
il avoit la mesme correction que Ion donnoit 
aux plus gens de bien pour leur grandeur : ce 
que mesme le poète comique Platon dit en un 
passage , 

1 Nous avons déjà parlé de lui. Il étoit fils d'un esclave pu- 
blic , avoit été ouvrier en lampes, et ouvrier fripon. Banni 
d'Athènes , il se retirai Samos. Après sa mort son corps fut 
mis dans un sac , et jetté dans la mer. Schol. Aristopfa. in 

esp. v. 1001 , 

Quoy que ses meurs ayent en vérité , 
Cela et pis justement mérité : 
Tant est que luy , personne de si vile 
Condition , et de race servile , 
N'en estoit point digne : car inventé 
Pour telles gens n'a l'Ostracisme esté. 

Aussi n'y en eut' il onques puis pas un qui fust 
banny de ceste sorte de bannissement, ains fut 
Hyperbolus le dernier de tous comme Hipparchus 
Cholargien 1 avoit esté le premier , pource qu'il es- 
toit parent du tyran. Mais bien est la fortune chose, 
sur laquelle on ne sçauroit asseoir jugement , ny la 
comprendre par discours de raison : car si Nicias 
se fust exposé franchement au hazard de ce ban- 
nissement contre Alcibiades , il fust advenu l'un 
des deux , ou qu'il fust demouré en la ville ayant 
chassé son adversaire s'il eust vaincu , ou bien qu'il 
fust sorly avant que tumber ès extrêmes misères et 
calamitez , où il tumba depuis , et luy fust demourée 
la réputation d'avoir esté un très sage capitaine , s'il 
eust esté en ce combat vaincu. Je n'ignore pas toute ■ 
fois que Theophrastus escrit , que Hyperbolus fut 
banny par le moyen de la dissention qui estoit entre 
Phasax et Alcibiades 2 , non pas Nicias : mais la 
plus part des autres historiens le mettent ainsi que 
j'ay dit. 

XXII. Estans donques venus à Athènes les am- 

' Cholargus est un bourg ou dème de l'Attique,' près du Pin'-? 
•a de la rivière dje Cepbise. Voyei les Observations. 
3 Voyez les Observations. 

bassadeurs des Aïïgestains et des Leontîns 1 , pouf 
suader aux Athéniens d'entreprendre la conqueste 
de la Sicile , Nicias fut vaincu par l'astuce et l'am- 
bition d'AIcibiades , lequel avant qu'il fust tenu 
aucune assemblée de conseil sur ce faict , avoit 
de.sja prévenu la commune par vaine espérance 
qu'il leur avoit donnée , et corrompu leur jugement 
par faulses raisons qu'il leur avoit alléguées, telle- 
ment que les jeunes gens ès lieux où Hz se ren- 
doient ensemble pour s'esbatre aux exercices de la 
personne , et les vieillards ès boutiques des arti- 
sans , ou ès niches et demironds , ès quelz ilz se 
trouvoient assis ensemble pour deviser, ne fai- 
soient autre chose que trasser en la terre la forme 
de la Sicile , en discourant entre eulx de la nature 
de la mer d'icelle , et comptans les ports et les 
lieux qui regardent devers l'Afrique, pource qu'ilz 
ne faisoient pas leur compte que la Sicile deust 
estre lf* prix et le but de cest guerre , ains piustost 2 
le fourreau de leurs armes , là où ilz feroient leur 
amas , pour de là aller faire la guerre contre les 
Carthaginois, et conquérir toute l'Afrique , et 
consequemment toute la mer d'icelle jusques aux 
coulonnes de Hercules. Comme donques ilz eus- 
sent tous si fort à cueur ceste guerre , Nicias qui 
contredisoit , netrouvoit gueres de gens ny d'hom- 
mes de qualité qui en cela le secondassent : pource 
que les riches craignans qu'il ne fust advis au peu- 

■ Peuples de I;i Sicile , alors en dissension avec Syracuse. 
* four Arsenal. 

pie , qu'ilz le feissent pour éviter les charges , et 
fouir la despense qu'il leur conviendroit faire , ne 
disoient mot , quoy qu'ilz n'en fussent pas contens : 
mais luy pour cela ne se faignoit , ny ne se lassoit 
point de conseiller et prescher tousjours au con- 
traire , ains encore après que la résolution de faire 
l'entreprise eust esté arrestée , et luy eleu le pre- 
mier avec Alcibiades et Lamachus , pour l'exécuter , 
en la prochaine assemblée de ville qui se teint , 
il se leva de rechef et tascha encore à en destour- 
ner le peuple avec toutes les protestations qu'il 
luy fut possible , jusques à charger et accuser Al- 
cibiades , que pour sa propre ambition , et pour 
son particulier profit , il jeltoit la chose publique 
en une si dangereuse et si loingtaine guerre :. mais 
tout cela ne servit de rien , ains plus tost en 
sembla il plus idoine que nul autre à ceste charge 
pour son expérience , joinct aussi que Ion estima , 
que les choses seroient bien plus seurement con- 
duittes , quand sa craintifve prévoyance seroit 
meslée avec la hardiesse d' Alcibiades 1 et la doul- 
ceur de Lamachus , ce qui confirma d'avantage l'é- 
lection : puis il y eut un des orateurs nommé De- 
mos tratus , qui plus incitoit les Athéniens à l'en- 
treprise de ce voyage , qui se dressant en pieds dit 
qu'il feroit bien cesser Nicias de plus leur alléguer 
des subterfuges et excuses , et meit en avant un 
décret, que le peuple donnast plein pouvoir aux 

1 Je crois avec Dusoul , qu'il faut lire ^paiTvma , et tra- 
duire : et l'audace de Lamachus. Voyez ce que Plutarque en 
dit, Vie d'Alcibiade , ch. xxxi. c. 

capitaines eleuz, de conseiller, et exécuter tout 
ce que bon leur sembleroit , tant çà que là , et 
persuada au peuple de le passer et anthoriser. 

XXIII. Toutefois on dit que les presbtres alle- 
guoient beaucoup de choses qui estoient pour em- 
pescher l'entreprise, mais Alcibiades ayant aussi 
d'autres devins attiltrez , alleguoit semblablement 
des oracles anciens qui disoient qu'il devoit advenir 
de la Sicile une très grande gloire aux Athéniens , 
et appostoit aussi quelques pèlerins qui alfermoient 
venir tout freschement de l'oracle de Jupiter Ham- 
mon , dont ilz apportoient un oracle, par lequel 
il estoit porté, que ceulx d'Athènes prendroient 
tous les Syracusains. Qui plus est , s'il y avoit 
aucuns qui sceussent des signes et présages à ce 
contraires , ilz les taisoient de peur qu'il ne sem- 
blast que par affection ilz s'entremissent de mal 
pronostiquer , veu que les signes mesmes qui es- 
toient tous évidents et notoires ne les divertissoient 
pas , comme fut le tronçonnement et la mutilation 
des Hermès de Mercure , qui en une nuict se trou- 
vèrent toutes mutilées , exceptée une seule que Ion 
appelloit XHerme de Andocides , qui fut jadis 
donnée et consacrée par la lignée AEgeide, et es- 
toit assise droit devant la maison d'un citoyen qui 
s'appelloit Andocides. D'avantage le cas qui advint 
près l'autel des douze dieux : car il y eût un homme 
qui estant soudainement sauté dessus, et après 
avoir tournoyé tout à l'entour, se couppa luy rnes- 
me sa nature avec une pierre : et au temple de la 
ville de Delphes , il y avoit une petite image de 

Minerve 

Minerve d'or , assise dessus un palmier de cuyvre , 
que la ville d'Athènes y avoit donné des despouilles 
gaignées sur les Medois. Il y eut par plusieurs jours 
des corbeaux qui s'allans percher dessus, ne ces- 
sèrent de le becquetter, et rongèrent tant le fruict 
qui estoit d'or qu'il le feirent tumber, mais ceulx 
d'Athènes disoient que c'estoient les Delphiens gai- 
gnez par les Syracusains , qui avoient fainct et 
controuvé cela. Il y eut aussi une prophétie qui 
leur commanda qu'ilz amenassent à Athènes une 
religieuse de Minerve estant en la ville de Clazo- 
menes : ilz envoyèrent quérir ceste religieuse , la-- 
quelle s'appelloit Hesycliia , c'est à dire, repos: 
et semble que c'estoit ce que les dieux par ceste 
prophétie leur conseilloient , que pour lors ilz se 
dévoient reposer. 

XXIV. Ce que craignant l'astrologue Meton 1 , 
soit ou que les présages célestes l'effroyassent , ou 
que par discours de raison humaine il redoubtast 
l'issue de ce voyage , il contrefeit le furieux , pource 
qu'il avoit quelque charge en l'armée, et meit le 
feu en sa maison. Les autres disent qu'il ne contre- 
feit point autrement le furieux , mais qu'une nuict 
à son esciant, il meit le feu en sa maison, et que 

1 Astronome qui réforma le calendrier des Athéniens à la 
fin de la quatre-vingt-sixième olympiade , au moyen de quoi 
l'année attique qui avoit commencé jusqucs-li au mois Gamé- 
lion , commença , dès la première année de la quatre-vingt- 
septième , au mois Hécatombéon , avec l'année olympique. 
Voyez les observations sur le calendrier athénien , au troisième 
volume des Hommes illustres. 

Tome V. 0 

le lendemain il s'en alla sur la place avec une con- 
tenance d'homme fort affligé , supplier le peuple 
de vouloir en considération de la fortune qui luy 
estoit advenue , dispenser de ce voyage son filz , 
lequel avoit une galère à desfrayer et conduire , 
et estoit tout prest à faire voile. D'avantage l'es- 
prit familier du sage Socrates, qui avoit accous- 
tumé de l'advertir des choses à advenir , luy révéla 
que ce voyage se faisoit à la ruine de la ville d'A- 
thènes , ce que luy mesme compta à ses plus fami- 
liers amis, par la bouche desquelz il alla jusques 
aux oreilles de la plus grande partie du peuple ; 
et si y en eut beaucoup , à qui la rencontre des 
jours , ès quelz ilz feirent leur embarquement , 
affoiblit fort le courage : car ce fut justement ès 
jours que les femmes celebroient la leste du trespas 
d'Adonis, et y avoit en plusieurs endroits de la 
ville des images d'hommes morts , que Ion portoit 
en terre , et des femmes après qui lamentoient et 
en menoient le dueil , de sorte que ceulx qui' ad- 
jouxtent aucunement foy à telz présages , disoient 
que cela leur desplaisoit fort , et qu'ilz o ai- 
gnoient que cela ne signifiast que l'equippage de 
ceste armée , qui estoit si magnifique et si floris- 
sante , ne vinst en sa fleur mesme incontinent à se 
fener. 

XXV. Or quant àNicias, d'avoir bien tousjours 
contredit à l'entreprise pendant que Ion en delibe- 
roit , et de ne s'estre jamais élevé de vaine espé- 
rance , ny esblouy de l'honneur d'une si honorable 
charge jusques à en changer d'opinion , c'estoit fait 

en homme de bien , constant et sage : mais quant 
il eut veu que ny par remonstrances il n'avoit ja- 
mais peu destourner le peuple d'entreprendre ceste 
guerre, ne par prières se faire exempter de la charge 
de capitaine , ains que le peuple malgré luy vouloit 
qu'il fust l'un des chefs de ceste armée, alors n'es- 
toit'il plus saison de craindre tant , ny de tant re- 
culer , ny de tourner si souvent la teste , comme un 
enfant , pour regarder de dessus sa galère derrière 
luy, en répétant souvent , et souvent redisant que 
raison n'avoit point eu de lieu en la conclusion de 
ceste entreprise: car cela n'estoit que descourager 
ses compagnons , et faire reboucher la première 
poincte de toute leur expédition: là où il falloit 
promptement courir sus aux ennemis , et en met- 
tant yifvement la main à l'œuvre, esprotwer la 
fortune : mais il feit tout au rebours : car comme 
Lamachus fust d'advis que d'arrivée on allait droit 
devant Syracuse , et que Ion leur donnast la ba- 
taille au plus près que Ion pourroit de leurs mu- 
railles , et que d'autre costé Alcibiades fust d'opi- 
nion, que premièrement on taschast à gaigner les 
villes qui estoient de l'alliance des Syracusains , et 
après les avoir fait rebeller , alors s'en aller contre 
eulx , Nicias au contraire dit en conseil , qu'il luy 
sembloit qu'ilz dévoient tout bellement aller re- 
cognoissans à l'entour les costes de la Sicile , pour 
faire veoir leurs galères et les armes , et puis s'en 
retourner tout court à Athènes , en laissant seu- 
lement quelque petit nombre de leurs gens aux 
Egestains pour leur aider à se défendre:. ce qui dès 

le commencement attiédit fort l'ardeur de bien faire 

et rompit le courage aux gens de guerre. 

XXVI. Et peu de temps après ayans les Athé- 
niens renvoyé quérir Alcibiades pour luy faire 
son procès, Nicias demourant capitaine avec un 
autre en apparence, mais en puissance et autho- 
rité estant seul chef de toute l'armée , il ne cessa 
jamais de dilayer et restifver en tourno)'ant çà et 
là , et perdant le temps à consulter , tant que la 
vigueur de l'espérance de ses gens s'en alla lan- 
guissant : et au contraire la frayeur que les enne- 
mis avoient eue déprime face en voyant une si puis- 
sante armée , s'alla peu à peu escoulant. Toutefois 
estant encore Alcibiades en l'armée, devant qu'il 
fust mandé d'Athènes , itz allèrent avec soixante 
galères devant Syracuse, dont ilz teindrentles cin- 
quante en bataille hors du port, et envoyèrent les 
dix au dedans du port pour descouvrir : lesquelles 
approchantes de la ville , feirent crier à haulte voix 
par un herault, qu'ilz estoient illec venus pour re- 
mettre les Léon tins en leurs terres et maisons , et 
prirent une navire des ennemis , dedans laquelle 
entre autres choses se trouvèrent des tables , où es- 
toient par ordre escrits les noms de tous les habi- 
tans de Syracuse par leurs générations et lignées. 
Ces tables se gardoient assez loing de la ville de- 
dans le temple de Jupiter Olympien , mais lors on 
les avoit envoyé quérir, pour sçavoir le nombre 
des gens de service etd'aage pour porter les armes. 
Çes tables ayans esté surprises par les Athéniens 
et portées aux chefz de l'armée , les devins voyant 

eeste longue liste de noms , le prirent en mauvaise 
part, craignans que ce ne fust l'accomplissement de 
la prophétie qui leur promettoit , que les Athé- 
niens dévoient une fois prendre tous les Syracu- 
sains : toutefois Ion dit que ceste prophétie fut ac- 
complie par un autre exploit, lors que Callippus 
Athénien ayant occis Dion 1 se saisit de la ville de 
Syracuse. 

XXVII. Mais depuis qu'Alcibiades fut party de 
l'armée , toute l'authorité et puissance de comman- 
der demoura entière à Nicias , pource que Lama- 
chus estoit bien homme courageux , droitturier et 
vaillant de sa personne , ne s'espargnant aucune- 
ment au besoing , mais au demeurant si pauvre et 
si simple , qu'à toutes les fois qu'il avoit esté eleu 
capitaine , en rendant raison de ce qui estoit passé 
par ses mains , il avoit tousjours mis en ligne de 
compte un peu d'argent pour luy avoir une robbe 
et des pantoufles : et à l'opposite l'authorité et la 
réputation de Nicias estoit plus grande , tant pour 
autres causes , que pour ses richesses , et pour la 
gloire de beaucoup de belles choses qu'il avoit 
faittes auparavant. Auquel propos Ion compte que 
quelque autre fois qu'il estoit un des capitaines , se 
trouvant au palais de la seigneurie à Athènes avec 
ses compagnons en conseil , pour délibérer de 
quelque affaire , il dit à Sophocles le poète qui en 
estoit , qu'il parlast et dist son opinion le premier , 
comme celuy qui estoit le plus vieil de la compa- 

1 La troisième année de la cent sixième olympiade, avant 
J. C. 354 ans. 

gaie. Sophocles luy respondit : « Je suis le plus an- 
cc cien voirement , mais tu es le plus vénérable. , 
et et celuy à qui Ion a plus de respect ». Aussi lors 
tenant Lamachus dessoubs luy, encore qu'il fust 
plus homme de guerre et meilleur capitaine que 
luy, en usant froidement des forces qu'il avoit entre 
mains, et dilayant tousjours, et s'en allant roder 
autour de la Sicile lè plus loing qu'il pouvoit des 
ennemis, il leur donna premièrement temps et 
loisir de s'asseurer : et puis allant mettre le siège 
devant Hybla , qui n'estoit qu'une meschante pe- 
tite ville , et s'en estant levé sans la prendre, il en 
tumba en si grand mespris , que Ion ne feit plus 
compte de luy. A la fin il se retira à Catagne 1 
n'ayant fait autre exploit , sinon qu'il prit Hyccara , 
qui estoit une meschante petite ville de Barbares , 
d'où Ion dit qu'estoit native la courtisanne Laïs , 
et qu'estant encore lors jeune garse , elle y fut ven- 
due entre les autres prisonniers, et depuis portée 
au Peloponese. 

XXVIII. Fjnablement estant ja la saison de l'esté 
passée , il fut adverty que les Syracusains avoient 
pris tant de cueur, qn'ilz dévoient eidx mesmes 
les premiers venir courir sus, et venoient desja 

1 Catune , ville voisine du mont Elna, avoit été fondée par 
les Naxiens la première année de la treizième olympiade. 25a 
ans après , Hiéron enchâssa les habitans, et y plaça cinq mille 
8yracus;iins et autant de Péloponésiens , et lui donna le nom 
d'Etna; mais cinq ans après la retraite de Thrasvbule son 
IVère et son successeur , les anciens habitans y rentrèrent , 
rasèrent le tombeau d'Hiéron , et rendirent à leur ville son 
premier nom de Catane. 

leurs gens de cheval escarmoucher jusques tout 
contre son camp , demandans par mocquerie aux 
Athéniens s'ilz estoient venus en la Sicile pour 
habiter avec ceulx de Catagne , ou bien pour re- 
mettre les Leontins en leurs maisons. Alors à 
toute peine se résolut il de s'en aller devant Syra- 
cuse , et voulant y planter son camp en seureté et 
à loisir sans rien hazarder , il envoya devant un 
homme de Catagne à Syracuse pour les advenir » 
comme si c'eust esté une espie , que s'ilz vouloient 
surprendre le camp des Athéniens au despourveu , 
et se saisir de tout leur bagage , il falloit qu'ilz s'en 
vinssent à certain jour qu'il leur assigna , devers Ca- 
tagne avec toute leur puissance , pource que les 
Athéniens estoient la pluspart du temps dedans la 
ville , en laquelle y avoit des naturelz citoyens , qui 
f avorisans aux affaires de Syracuse avoient délibéré, 
si tost qu'ilz seatiroient les Syracusain.^ approcher , 
de se saisir des portes de la ville , et en mesme temps 
de mettre le feu dedans les vaisseaux des Athé- 
niens, et qu'il y en avoit ja grand nombre de ceulx 
de la ville qui estoient de ceste intelligence , et 
qui n'attendoient autre chose que le jour et l'heure 
de leur venue. 

XXIX. Cela, fut la plus grande habilité de guerre 
que feit Nicias en tout le temps qu'il fut dedans 
la Sicile : car il feit par ceste ruse sortir les enne- 
mis aux champs avec toute leur puissance , de ma- 
nière qu'ilz laissèrent leur ville tonte vuide, et ce 
pendant luy partant de Catagne avec toute sa flotte, 
se saisit tout à son aise du port de Syracuse, et 

choisit un endroit à planter son camp , auquel les 
ennemis ne le pouvoient endommager , de ce dont 
ilz estoient les plus forts , et luy leur pouvoit sans 
empeschement courir sus , avec ce en quoy il se 
confioit le plus : et comme les Syracusains retour- 
nez tout court de Catagne luy présentassent la ba- 
taille , tout joignant les murailles de leur ville , il 
sortit en campagne aussi et les desfeit. Il est vray 
qu'il ne mourut pas beaucoup d'ennemis sur le 
champ , pource que leurs gens de cheval empes- 
cherent la poursuitte : mais en faisant rompre et 
briser les ponts qui sont sur la rivière , il donna 
matière à Hermocrates de se mocquer de luy : car 
en reconfortant et asseurant les Syracusains, il 
leur dit que Nicias estoit bien digne de mocquerie , 
en ce qu'il faisoit tout ce qu'il pouvoit pour ne 
combatre point , comme s'il ne fust pas expressé- 
ment venu d'Athènes à Syracuse pour combatre. 
Ce neantmoins il meit les Syracusains en grande 
peur et en grand effroy : car au lieu qu'ilz avoient 
quinze capitaines, ilz n'en eleurent que trois seu- 
lement , ausquelz le peuple promeit par serment 
qu'il leur laisseroit plein pouvoir et entière puis- 
sance de commander et ordonner de toutes choses. 

XXX. Le temple de Jupiter Olympien estoit as- 
sez près du camp des Athéniens , dont ilz avoient 
fort bonne envie de se saisir , pource qu'il estoit 
plein de riches joyaux et offrandes d'or et d'argent, 
qui autrefois y avoient esté données : mais Nicias 
dilaya et différa tant d'y aller tout expressément, 
que les Syiacu^ains y envoyèrent bonne garnison 

pour le tenir en seure garde , discourant en lny 
mesme que si ses gens venoient à prendre et piller 
ce temple , la chose publique ne s'en sentiroit du 
gaiug aucunement , et luy ce pendant soustiendroit 
toute la coulpe du sacrilège. Et au demourant ne 
s'estant en chose du monde servi de sa victoire , 
dont le bruit estoit incontinent couru par toute la 
Sicile , peu de jours après il s'en retourna en la ville 
de Naxe 1 là où il passa son hyver , consumant beau- 
coup de vivres avec une si grosse armée que celle 
qu'il avoit , et faisant bien peu d'ef f'ect avec quel- 
ques Siciliens qui se rendoient à luy : et ce pen- 
dant les Syracusains reprenans cueur s'en retour- 
nèrent de rechef à Catagne , là où ilz pillèrent et 
gasterent tout le plat païs , et bruslerent le camp 
que y avoient accoustré les Athéniens. A raison de- 
quoy tout le monde blasmoit fort Nicias, lequel 
par trop attendre , différer et vouloir faire les cho- 
ses trop seurement, laissoit eschapper les occasions 
de faire plusieurs beaux et bons effects : car quand 
il vouloit mettre la main à l'œuvre, il y besongnoit 
de sorte , que personne n'eust sceu reprendre ses 
actions , pource qu'il entreprenoit bien , et depuis 
qu'il estoit une fois en train, il executoit diligem- 
ment : mais il estoit lent à se resouldre , et couard à 
entreprendre. 

XXXI. Quand donques il commencea à remuer 

1 Naxe ou Naxus , depuis appellée Tauromenium , sur la 
côte orientale <le la Sicile, près de Cutané. Il ne faut pas la 
confondre avec Naxos , l'une des îles Cyclades , à l'orient de 
Délos. 

son armée pour retourner devant Syracuse , il la 
conduisit si dextrement , avec telle diligence et telle 
seureté tout ensemble , qu'il fut arrivé par mer à 
Thapse 1 , et descendu en terre, et eut surpris le 
fort d'Epipoles, avant que les Syracusains en sceus- 
sent rien , ne y peussent mettre remède : car estant 
l'eslite des Syracusain9 sortie sur luy pour le cuider 
empescher, il les desfeit , et en prit trois cents pri- 
sonniers , et meit en roupte leurs gens de cheval , 
que Ion estimoit paravant invincibles. Mais ce qui 
plus estonna les Syracusains, et sembla plus cs- 
merveillable aux autres Grecs, fut, qu'en peu de 
temps il enferma d'une ceincture de murailles 
toute la ville de Syracuse , qui n'estoit pas de moin- 
dre estendue que celle d'Athènes , et plus mal ai- 
sée à environner à cause de l'inégalité du païs 
bossu , et aussi à cause de la mer qui en bat les mu- 
railles , avec ce qu'il y avoit des marets tout en- 
contre , et neantmoins il s'en fallut bien peu que 
tout malade qu'il estoit d'une cholique a pierreuse , 
il ne conduisist un tel ouvrage à fin , et est raison- 
nable d'attribuer ce défaut de ce qu'il ne fut pas 
entièrement parachevé , à celle maladie , qui fait 
que je m'esmerveille grandement de la diligence et 
solicitude du capitaine , et de la prouesse et gen- 
tillesse des soudards , laquelle appert par les belles 
choses qu'ilz feirent. Car Euripides après leur des- 
faitte et totale desconfiture , en feit une deplora- 
tion funèbre en vers , là où il dit ainsi : 

1 Prè« de Syracuse sur la même rote orientale. 
1 Nppl>retH|>ie. c. 

Syracusains par huit fois ilz desfeirent , 
Tant que les dieux point de tort ne leur feirent. 
Mais on trouvera que ceulx de Syracuse ne furent 
pas desfaits huit fois seulement par eulx, ains en- 
core d'avantage , jusques à ce que véritablement il 
y eut quelque resistence des dieux et de la fortune, 
qui se bandèrent contre eulx , lors qu'ilz estoient 
élevez au plus hault de leur puissance. 

XXXII. Or se trouvoit Nicias en personne à la 
plus part des affaires, foiceant l'indisposition de 
son corps. Mais un jour sa maladie s'estant ren- 
gregée , il fut contraint de demourer couché de- 
dans son camp avec peu de ses serviteurs : et ce 
pendant Lamachus ayant seul la charge de l'armée , 
combatoit contre les Syracusains, lesquelz tiroient 
une muraille depuis leur ville jusques à l'enceinte, 
dont les Athéniens les vouloient enfermer , pour 
empescher qu'ilz ne la peussent continuer tout à 
l'entour. Et pource que les Athéniens estoient les 
plus forts en la pluspart de ces escarmouches , ilz 
poursuivoient bien souvent leurs ennemis fuyans 
assez inconsidereement , comme il advint un jour 
que Lamachus poulsa si avant , qu'il se trouva seul 
à soustenir une trouppe de gens de cheval de ceulx 
de la ville, devant lesquelz marchoit le premier 
Callicrates homme courageux et gentil compagnon 
de sa personne , qui desfia au combat d'homme à 
homme Lamachus. Lamachus l'attendit et fut 
blecé le premier , mais il ne laissa pas d'assener 
aussi Callicrates si au vif, qu'ilz tumberent tous 
deux ensemble morts sur la place : parquoy les 

Syracusains se trouvans en cest endroit là les plus 
forts, enlevèrent son corps et l'emportèrent hors 
Je là , mais quand et quand ilz s'en coururent à 
bride abbatue devers le fort du camp des Athé- 
niens, là où estoit Nicias malade sans gardes ny 
défense quelconque , et neantmoins il ne laissa 
pas de se lever hastivement du lict , et voyant le 
danger où il estoit, commanda à quelques siens 
domestiques qu'ilz meissent le feu dedans du bois 
que Ion avoit apporté devant les trenchées du camp 
pour faire quelques machines et engins de baterie, 
et dedans les engins qui y estoient desja tous faits 
et tous dressez. Cela arresta les Syracusains , sauva 
Nicias , et ensemble le fort du camp où estoit tout 
l'argent et toutes les hardes des Athéniens : pource 
que les Syracusains voyans de loing , entre eulx et 
le fort , une si grande flamme qui s'enlevoit en 
l'air , s'en retournèrent tout court vers la ville. 

XXXIII. Ces choses ainsi advenues , Nicias se 
trouva seul capitaine , en grande espérance neant- 
moins de faire quelque chose de bon , si que plu- 
sieurs villes de la Sicile se tournoient desja de son 
costé, et arrivoient en son camp navires chargez 
de bled de tous costez , se rengeant chascun de- 
vers lûy, pource que ses affaires se portoient bien , 
de sorte que ceulx de Syracuse commenceoient 
desja à luy faire porter paroles d'appointement, 
n'esperans pas de pouvoir défendre la ville contre 
luy. Gylippus mesme capitaine Lacednemonien qiù 
venoit à leur secours , ayant entendu par le che- 
min comme la ville de Syracuse estoit enfermée 

tout à l'entour , et comme elle se trouvoit lort à 
destroit, poursuivit son voyage, non plus en es- 
pérance de pouvoir défendre la Sicile , cuidant 
qu'elle f'ust desja toute entre les mains des Athé- 
niens , mais en intention de secourir à tout le moins 
les villes de l'Italie s'il luy esloit possible : pource 
que le bruit couroit desja par tout , que les Athé- 
niens avoient tout gaigné, et qlf'ilz avoient un capi- 
taine invincible , autant pour sa prudence, que pour 
la faveur que fortune luy faisoit. Nicias mesme s'es- 
tant contre son naturel asseuré pour la prospérité 
qu'il voyoit en ses affaires , et principalement pour 
les rapports qu'on luy faisoit de Syracuse , et les 
nouvelles qu'il en avoit par ceulx mesmes de de- 
dans , qui venoient secrettement ou envoyoient 
devers luy, se persuadant qu'il auroit la ville dedans 
peu de jours par composition , ne se soucia point 
d'empescher l'arrivée de Gylippus, ny ne meit point 
gens au guet pour le garder de descendre en la Si- 
cile : aussi y descendit il sans qu'il en sceust rien 
avec un bateau de passage , tant on le mesprisoit 
et en faisoit on peu de compte. Estant descendu 
bien loing de Syracuse, il commencea à mettre 
force gens de guerre ensemble , avant que les Sy- 
racusains mesmes sceussent qu'il fust arrivé , ne 
qu'ilz attendissent sa venue, tellement que Ion 
avoit desja indit l'assemblée de conseil pour déli- 
bérer des articles et capitulation , soubs lesquelles 
on accorderoit avec Nicias , et y en eut quelques 
uns qui dirent que Ion se devoit haster de passer 
l'appointeroent devant que la closture fust entière- 

ment parachevée , à cause qu'il en restoit bien peu 
à parfaire , et estoit la matière pour l'achever toute 
preste et portée sur le lieu. 

XXXIV- Mais à l'instant mesme du péril arriva 
en la ville Gongylus qui venoit de Corinthe avec 
une galère, à l'aborder duquel estant incontinent 
tout le peuple , comme Ion peult penser, accouru 
à l'entour de luy, il feur déclara que Gylippus arri- 
veroit bien tost , et qu'il venoit après luy d'autres 
galères à leur secours : ce que les Syracusains ne 
creurent point encore fermement , jiisqoes à ce 
qu'il arriva un messager exprès despesché par Gy- 
lippus mesme, qui leur commanda de sa part qu'ilz 
sortissent en armes au devant de luy. Alors repre- 
nans courage ilz s'allèrent incontinent tous armer : 
et Gylippus ne fut pas plus tost arrivé devant Sy- 
racuse , qu'il rengea tout chaudement ses gens en 
bataille pour aller assaillir les Athéniens : lesquels 
Nicias aussi de son costé ayant disposez en ordon- 
nance pour combatre, comme ilz estoient les uns 
devant les autres , Gylippus à la veuë des Athé- 
niens posa ses armes en terre, et leur envoya dé- 
noncer par un herault, qu'il leur permettoit de 
s'en pouvoir aller vies et bagues sauves hors de la 
Sicile. Ausquelles paroles Nicias ne daigna faire res- 
ponse : mais il y eut quelques uns des soudards , qui 
en se mocquant demandèrent au herault , si pour la 
venue d'une cappette et d'un baston de Lacedae- 
mone , les Syracusains se sentoient si fortifiez qu'ilz 
en deussent avoir les Athéniens en mespris, les- 
quelz nagneres avoient tenu aux fers en leurs pri- 

sons trois cents Lacedœmoniens beaucoup plus ro- 
bustes et plus chevelus que n'estoit Gylippus , et 
les avoient rendus à leurs citoyens. Aussi escrit Ti- 
mœus que les Siciliens mesmes ne faisoient aucun 
compte de Gylippus , ny lors , ny depuis avec. 
Depuis, pource qu'ilz descouvrirent sa lasche con- 
voitise et son avarice : et lors , pource qu'ilz le vei- 
rent ainsi vestu simplement d'une meschante cappe, 
et portant les cheveux fort longs , dont ilz se moc- 
querent. Et toutefois luy mesme dit après , que si 
tost qu'il fut comparu en la Sicile, plusieurs de 
tous costez s'allèrent renger de grande affection 
autour de luy, ne plus ne moins que fout les oi- 
seaux à l'entour de la chevesehe : lequel propos me 
semble plus vraysemblable que le premier: car ilz 
s'amassoient autour de luy, pource qu'ilz voyoient 
en ceste cappe et en ce baston les marques et la di- 
gnité de la ville et seigneurie de Sparte. Aussi dit 
bien Thucydides , que ce fut luy seul qui feit tout : 
et autant en dit Philistus mesme , qui estoit Syra- 
cusain , et qui veit à l'œil comme toutes choses 
passèrent. 

XXXV. Toutefois en ceste première rencontre 
les Athéniens eurent du meilleur, et tuèrent quel- 
que nombre des Syracusains , entre lesquelz fut 
Gongylus Corinthien :• mais le lendemain Gylippus 
donna bien à coguoistre, combien vault la suffi -.auce 
et expérience d'un sage capitaine : car avec les 
mesmes armes, les me.-.mes hommes , mesmes che- 
vaulx , et aux mesmes lieux , en changeant seule- 
ment l'ordonnance de sa bataille, il desfeit les 

Athéniens : et les ayant chassez battant jusques de- 
dans leur camp , meit les Syracusains en besongne 
à baslir des mesmes pieres et de la mesme matière 
que les Athéniens avoîent apportées pour achever 
leur closture, des murailles à travers, pour coup- 
per l'autre, et engarder qu'elle ne se peust joirdre 
ny continuer , de sorte que ce qu'ilz en avoient fait 
jusques là ne leur servoitplusdo rien. Cela fait, les 
Syracusains ayans repris courage , commencèrent 
à armer galères, et avec leurs gens de cheval et 
leurs valets courans çà et là par la campagne , y 
surprirent beaucoup de prisonniers : et Gylippus 
d'un autre costé s'en alla en personne par les villes 
de la Sicile , preschant et solicitant les habitans , 
qui tous luy obeïssoient fort vouluntiers , et pre- 
noient les armes à sa suscitation. 

XXXVI. Ce que voyant Nicias retumba de re- 
chef en ses premières façons de faire , et considé- 
rant la mutation de ses affaires, recommencea à 
perdre courage : car il escrivit incontinent aux 
Athéniens qu'ilz envoyassent une autre armée en 
la Sicile , ou plus tost qu'ilz rappellassent celle qui 
desja y estoit , et comment que ce fust qu'ilz luy 
donnassent congé , et le deschargeassent de Testât 
de capitaine , attendu sa maladie. Les Athéniens 
avoient bien esté entre deux dès auparavant qu'il 
escrivist d'y envoyer un renfort , mais l'envie que 
les principaux de la ville portoient à la grande 
prospérité de Nicias, y avoit tousjours fait sourdre 
quelque retardement , jusques alors qu'ilz résolu- 
rent d'y en envoyer en diligence. Si devoit Demos- 

thenes 

Oienes incontinent après l'hyver partir avec une 
grosse flotte de vaisseaux : mais l'hyver mesmeEury- 
medon y alla devant, qui luy porta de l'argent , et. la 
nouvelle comme le peuple luy avoit eleu pour com- 
pagnons aucuns de ceulx qui estoient tous portez 
sur le lien , Euthydemus et Menander. Mais sur ces 
entrefaitles Nicias estant assailly par les ennemis 
en surprise , tant par mer que par terre tout en un 
mesme temps , encore qu'il eust du commence- 
ment moins de galères en nombre -que ses enne- 
mis , si en brisa il et nieit à fond plusieurs des 
leurs : mais aussi da costé de la terre, il ne peut 
pas secourir ses gens à temps , pource que Gylippus 
de primsault luy surprit un fort qui s'appelloit 
Plemmy rion , dedans lequel on avoit retiré l'e- 
quippage de plusieurs galères et bonne somme 
d'argent Comptant, qui fut tout perdu, et si y eut 
bon nombre d'hommes tuez, et beaucoup de pri- 
sonniers aussi , et qui estoit encore de plus grande 
conséquence , il ostoit à Nicias l'aisance de faire 
venir seurement vivres "par la 'mer en son camp : 
car pendant que les Athéniens tenoient ce fort, 
il leur estoit facile avec toule seureté de conduire 
vivres en leur camp estans couverts de ce fort , 
mais depuis qu'ilz l'eurent perdu , il leur fut bien 
mal aisé: car il falloit qu'ilz combattissent tousjours 
contre les ennemis , qui estoient à l'ancre devant 
ledit fort. 

XXXVII. D'avantage il fut advis aux Syracu- 
«ains , que leur armée de mer n'avoit pas esté des- 
faitte , tant pource que les ennemis fussent plus 

Tome V. P 

forts , que pource que leurs gens les avoient pour- 
suivis en desordre : au moyen dequoy ilz voulu- 
rent une autre fois essayer la fortune en meilleure 
ordre et meilleur equippage que devant : mais Ni- 
cias ne vouloit aucunement que Ion retournast au 
combat , disant que ce seroit grande folie à eulx , 
attendu qu'il leur venoit une si grosse flotte de 
vaisseaux, que Demosthenes amenoit de renfort, 
avec une armée fresche , de vouloir par une témé- 
rité se haster <le combatre avec moindre nombre de 
vaisseaux equippez maigrement. Au contraire, Me- 
nander, et Euthydemus de nouveau promeus à Tes- 
tât de capitaine, estoient poulsez d'ambition et de 
jalousie contre les deux autres capitaines , desirans 
prévenir Demosthenes en taisant quelque chose de 
beau avant qu'il arrivast, et surmonter par mesme 
moyen les faicts de Nicias : mais la couverture 
qu'ilz prenoient pour masquer leur ambition , es- 
toit la réputation de la ville d'Athènes , laquelle 
s'en alloit , ce disoient ilz, de tout poinct anéantie 
et perdue, s'ilz mônstroient avoir crainte des Sy- 
racusains qui les provoquoient au combat. 

XXXVIII. Ainsi forcèrent ilz Nicias devenir 
à la bataille, en laquelle ilz furent batus et desfaits 
par le bon conseil d'un pilote Corinthien qui se 
nommoit Ariston , de sorte que toute la poincte 
gauche de leur bataille , ainsi que le descrit Thu- 
cydidcs, fut entièrement desconfite, et y perdirent 
grand nombre de leurs gens. Au moyen dequoy 
Nicias se trouvoit en grande destresse , considé- 
rant d'un costé combien il avoit enduré de travail , 



N I C I A S. «27 
pendant qu'il avoit esté seul en chef capitaine , et 
d'autre costé , comment quand on luy avoit baillé 
des compagnons, ilz luy avoient fait commettre une 
lourde faulte : mais sur le poinct qu'il estoit en 
ce desespoir , on va descouvrir au dessus du port 
Demosthenes avec sa flotte equippée et armée brave- 
ment , et pour bien estonner les ennemis : car il y 
avoit soixante et treize galères , sur lesquelles es- 
toient embarquez cinq mille hommes de pied tous 
armez, et d'archers , tireurs de fondes et autres 
gens de traict non moins de trois mille, les ga- 
lères parées de beaux harnois et de force enseignes , 
de grand nombre de clairons , de haulbois , et de 
tous autres ornemens de marine , le tout accoustré 
pompeusement et triumphamment pour donner 
plus de frayeur aux ennemis. Si fault penser que 
les Syracusains se trouvèrent de rechef en grand 
esmoy , cuidans qn'ilz se travailloient en vain , et 
se consumoient pour néant , attendu qu'ilz ne 
voyoient aucune apparence de pouvoir estre déli- 
vrez de leurs maulx : au contraire Nicias fut bien 
resjouy de l'arrivée d'un si gros renfort , mais la 
joye qu'il en eut ne luy dura gueres : car si tost 
qu'il commencea à communiquer des affaires avec 
Demosthenes, il trouva qu'il vouloit que Ion al- 
last tout chaudement assaillir les Syracusains , et 
que Ion hazardast tout le plus tost qu'on potirroit, 
à fin de prendre vistement la ville de Syracuse, 
et puis s'en retourner aussi tost au païs. Ceste sou- 
daineté sembla fort estrange à Nicias , et redonbfa 
fort ceste hardiesse si estourdie : si le pria de ne 

vouloir rien faire témérairement , ny à la désespérée 
luy remonstrant que tirer les choses en longueur 
faisoit pour eux contre leurs ennemis , lesquelz 
n'avoient pins d'argent , et par ce moyen vien- 
droient bien tost à estre abandonnez de leurs al- 
liez , et s'ilz venoient à estre encore un coup à des- 
troh de vivres , ilz retourneroient bien tost devers 
luy pour chercher appointements comme ilz avoient 
desja fait au paravaut : car il y avoit plusieurs de- 
dans Syracuse qui avoient secrette intelligence 
avec Nicias , et l'advertissoient qu'il devoit demou- 
rer , pource que les Syracusains se trouvoient tra- 
vaillez et lassez de ceste guerre, et se faschoient 
fort de Gylippus , de manière que si la disette de 
vivres venoit à s'y augmenter un peu d'avantage , 
ilz se rendroient de tout poinct. 

XXXIX. Nicias déduisant ces remonstrances , 
partie en paroles couvertes , et partie en retenant 
à dire, ne les voulant pas déclarer publiquement, 
ieit imaginer à ses compagnons , que c'estoit belle 
couardise qui luy faisoit tenir ces propos là, et 
qu'il retocunoit encore à ses premières longueurs , 
remises et délais, pour vouloir avoir les choses 
toutes asseurées, par lesquelles façons de faire il 
avoit dé» le commencement laissé perdre la vigueur 
de son armée , à faulte d'avoir vivement de première 
abordée couru sus aux ennemis, et avoir restifvé 
jusques à ce que la première ardeur de ses gens 
fust toute refroidie , et luy venu en mespris de 
ses ennemis : au moyen dequoy les autres se ren- 
gerentà l'opinion de Demosthenes, à laquelle Nicias 

malgré luy se laissa conduire aussi à toute peine* 
Parquoy Demosthcnes la nuict mesme prenant les 
s;ens de pied s'en alla assaillir le fort d'Epipoles 
là où avant que les ennemis eussent rien sentv de 
sa venue , il en tua les uns sur la place , et tourna 
en fuitte ceulx qui se voulurent mettre en défense : 
mais il ne se contenta pas de cela , ains passa oultre 
jusques à ce qu'il vint à rencontrer les Bœotiens, 
lesquelz furent les premiers qui se rallièrent en- 
semble , et s'en coururent les picques baissées con-r 
tre les Athéniens d'une si grande fureur, et avec si 
haults cris , qu'ilz renversèrent les premiers sur la 
place , dequoy tout le reste de leur armée se trouva 
en grand trouble , et en entra en grand effroy , 
pource que les premiers fuyans desja s'alloient jet- 
Ber à travers ceulx qui ohassoient encore, et ceulx 
qui descendoient de la motte d'Epipoles, et cou- 
roient contrebas , venoient à rencontrer de front 
ceulx qui f uyoient arrière tous esperdus , et s'en- 
treheurtoient , cuidans que ce fussent ceulx qu'ilz 
chassoient , tellement qu'ilz faisoient à leurs gens 
propres ce qu'ilz eussent peu faire pour le pis à 
leurs ennemis. Car ceste confusion de se trouver 
ainsi pesle mesle , les uns parmy les autres , ac- 
compagnée d'effroy et de faulte de s'entrecognois- 
tre : joinct aussi qu'ilz ne pouvoientpas veoir cer- 
tainement , à cause que c'estoit de nuict , laquelle 
n'estoit ne si obscure que Ion ne veist du tout tien, 
ne si claire que Ion peust asseureement discerner à 
l'œil ce qui se presentoit : mesmement que la lune 

' Voyez les Observations. 

estoit ja fort basse , et qu'encore si peu de clarté 
qu'elle rendoit estoit offusquée de tant d'armes et 
de tant d'hommes qui alloient et venoient , et ne 
suffîsoit pas pour s'entrecognoistre les uns les au- 
tres, de sorte que la peur qu'ilz avoient de l'en- 
nemy les faisoit deffier mesme de l'amy : toutes 
ces choses ensemble mettoient les Athéniens en 
grandes perplexitez, et les faisoienttumberengriefz 
inconveniens. Et siy avoit d'avantage, qu'ilz avoient 
la lune au dos , au moyen dequoy leur umbre ve- 
noit à tumber devant eulx , qui cachoit la multi- 
tude et lueur de leurs harnois : et au contraire , la 
réverbération des rayons de la lune , qui donnoit 
contre les boucliers de leurs ennemis les faisoit 
sembler estre en beaucoup plus grand nombre , et 
bien mieux armez qu'ilz n'estoient. Finablement 
les ennemis les pressans vivement et de près de tous 
costez, depuis qu'ilz eurent une fois commencé à 
tirer le pied arrière, ilz se meirent à fouir à val de 
roupte , et furent les uns tuez par les ennemis qu'ilz 
avoient à leur dos, les autres par entre eulx mesmes, 
les autres en tumbant du hault en bas des rochers : 
et d'autres encore , qui s'estoient escartez fuyans à 
l'adventure parmy les champs, le lendemain au 
matin furent attrapez et mis à l'espée par les gens 
de cheval de Syracuse : tellement qu'en fin de 
compte il en demoura deux mille de morts sur la 
place, et y en eut bien peu de ceulx qui se sau- 
vèrent de vistesse , qui rapportassent leurs armes. 

XL. Parquoy Nicias qui s'estoit toujours bien 
doublé qu'il en adviendroit tout autant, alloit ac- 

disant et blasmant la témérité de Demosthenes : et 
luy s'en détendant comme il pouvoit, estoit d'advis 
qu'au premier jour ilz remonstassent sur leurs vais- 
seaux pour s'en retourner au païs, disant qu'il ne 
se falloit plus attendre qu'il leur vinst d'autre ren- 
fort, et qu'avec ce qu'ilz avoient, ilz n'estoient 
pas forts assez pour leurs ennemis : oultre ce , que 
quand ilz seroient assez forts , encore seroient ilz 
contraints de se remuer ou s'en fouir du lieu où 
ilz estoient campez , ayans bien ouy dire de tout 
temps qu'il estoit dangereux et pestilent pour un 
camp , et lors voyans manifestement qu'il leur es- 
toit maladif et mortel , mesmernent en la saison 
où ilz estoient , environ le commencement de l'Au- 
tomne , car il y avoit desja beaucoup de leurs gens 
malades , et tous universellement desgoustez et 
failliz de cueur. Nicias oyoit mal vouluntiers par- 
ler d'un tel partement , non qu'il ne craignist les 
Syracusains , mais pource qu'il redoubtoit encore 
plus les Athéniens , leurs calumnies et leurs juge- 
mens. Au moyen dequoy il dit au conseil qu'il ne 
voyoit point qu'il y eust encore d'inconvénient à 
demourer là , mais quand bien il y en auroit , qu'il 
aimoit mieulx que les ennemis le feissent mourir , 
que non pas ses propres citoyens : estant en cela 
de contraire opinion à celle que depuis eut Léon 
Byzantin, quant il dit à ses citoyens : «J'aime mieux 
« mourir par vous , que avec vous ». Et au demou- 
rant quant au lieu où ilz devroient remuer leur 
camp , qu'ilz auroient tout loisir d'en délibérer plus 
amplement. 

P 4 

XLI. Quant Nicias eut dit ceste opinion an 
conseil, Demosthenes qui en sa première n'avoiç 
pas esté heureux, ne se oza formaliser à l'encontre ; 
et les autres estimans que Nicias ne s'opiniastroït 
point ainsi fermement à contre dire au partement , 
qu'il ne se fiast en quelque chose qu'il entendoit 
de dedans la ville , s'y accordèrent aussi : mais 
quand on sceut qu'il estoit venu un nouveau se-r 
cours aux Syracusains , et que Ion veit que la peste 
se prenoit de plus en plus en leur camp, alors 
Nicias mesme fut d'advis que Ion devoit partir , 
et feit on sçavoir aux soudards qu'ilz se teinssent 
tous prestz pour s'embarquer. Ce néanmoins quand 
toutes choses furent prestes pour faire voile , sans 
que les ennemis en eussent rien apperçeu , comme 
de chose dont ilz ne se fussent jamais doublez , la 
lune va éclipser et perdre subitement sa lumière la 
nuict : ce qui apporta une grande frayeur à Nicias 
et à ses semblables , qui par ignorance et supersti- 
tion redoubtaient telles apparences. 

XLII. Car quant à l'eclipse et obscurcissement 
du soie-il qui se lait tousjours en la conjonction de 
la lune , le commun peuple presque de ce temps là 
en avoit desja cognoissance , et entendoient au- 
cunement que cela se fait par le corps de la lune : 
mais l'eclipse de la lune mesme , que c'est quelle 
rencontre qui l'obscurcit ainsi , et comment estant 
au plein elle vient tout soudain à perdre sa clarté 
et se muer en toutes sortes de couleurs , cela n'es- 
toit pas facile à comprendre , et le tronvoient fort 
estrange, tenanspourtoutcertain quec'estoit signe 

de quelques grands malheurs, dont les dieux mena- 
çoient les humains. Car Anaxagoras le premier qui a 
escrit leplus certainement et le plus hardiment de 
l'illumination et de ^'obscurcissement de la lune, 
n'estoit pas alors ancien, ny son invention encore di- 
vulguée, ains estoit tenue secrette et cogneué de peu 
de gens , qui ne l'ozoient communiquer qu'avec 
crainte à ceulx desquelz ilz se fioient fort bien , à 
cause que le peuple ne pouvoit lors endurer les phi- 
losophes traittans des causes naturelles , que Ion 
appelloit alors Meteorolesclies , comme qui di roi t, 
ilisputans des choses supérieures qui se font au ciel 
on en l'air, estant ad vis à la commune qu'ilz attri- 
bnoient ce qui appartenoit aux dieux seulz à cer- 
taines causes naturelles et irraisonnables, et à des 
puissances qui font, leurs opérations non par pro- 
vidence ne discours de raison vouluutaire, ains par 
force et contrainte naturelle : à raison dequoy 
Protagoras en fut banny d'Athènes , Anaxagoras 
en fut mis en prison , dont Pericles eut bien affaire 
à le retirer, et Socrates encore qu'il ne se rofslast 
aucunement de ceHe partie de la philosophie , 
neantmoins en fut condemné à mort pour la phi- 
losophie : et bien tard depuis la doctrine de Fia- 
ton venant à estre publiquement receuë , tant pour 
la bonté de sa vie , comme aussi pource qu'il soub- 
mettoit la nécessité des causes naturelles à la puis- 
sance divine, comme à un plus excellent principe, 
et à une cause plus puissante, osta la mauvaise opi- 
nion que la commune avoit de toutes telles dis- 
putes , et donna cours et entrée publique aux 

sciences mathématiques. Et pourtant l'un de ses 
disciples et familiers Dion , estant survenue une 
éclipse de lune à l'instant rnesme qu'il levoit les 
ancres au partir de Zacynthç , pour aller faire la 
guerre au tyran Dionysius , sans autrement s'en 
estonner ny troubler , ne laissa pas de faire voile , 
et arrivé qu'il fut à Syracuse en dechassa le 
tyran. 

XLIII. Mais encore advint il lors de malheur à 
Nicias , qu'il n'avoit plus de bon et expérimenté 
devin: car celuy qu'il souloit avoir , qui luy ostoit 
beaucoup de sa superstition, nommé StiLbidcs , 
estoit mort un peu au paravant : car ce présage 
d'eclipse de lune, comme dit Philochorus 1 , n'es- 
toit point mauvais pour gens qui vouloient fouir , 
ains au contraire leur estoit fort bon : « Pource , 
« dit il , que les choses que Ion fait en crainte 
« veulent estre cachées, et leur est la lumière en- 
ce nemie»». Mais encore sans cela , on n'avoit ac- 
coustumé de se tenir quoy et secontregarder, que 
trois jours seulement, en telz accidents de la lune et 
du soleil, ainsi comme Autoclides mesme le prescrit 
au livre qu'il a fait de telles expositions : là oùNicias 
meit lors en avant qu'il falloit attendre toute une 
autre révolution du cours entier de la lune , comme 
s'il ne l'eust pas veuë toute pure et nette inconti- 
nent qu'elle eut passé l'espace de l'air umbragé et 
obscurcy par l'urnbre de la terre : maïs toutes autres 
choses presque oubliées et délaissées j Nicias se 

1 Historien qui flurissoit du tems des rois d'Égypte Ptolémée 

Phtloputor et F.piphane son successeur. 

meit à sacrifier aux dieux jusques à ce que les en- 
nemis revindrent assiéger par terre leurs forts et 
tout leur camp, et par mer saisir et occuper tout 
le port, estans non seulement les hommes qui por- 
toient armes embarquez sur les galères , mais aussi 
jusques aux jeunes enfans sur des bateaux de pes- 
cheurs et autres légères barques , avec lesquelles ilz 
s'approchoient des Athéniens , et leurs disoient 
villanie pour les attirer au combat , entre lesquels 
il y en eut un de bonne et noble maison nommé 
Heraclides , lequel s'estant jette' avec son bateau 
plus avant que les autres, fut près d'estre surpris 
par une galère d'Athènes qui luy vogua à l'encon- 
tre: ce que craignant Pollichus son oncle, se tira 
en av"ant avec dix galères de Syracuse, dont il es- 
toit capitaine, pour le secourir. Les autres galères 
craignans semblablement que ce Pollichus n'eust 
mal , se tirèrent pareillement en avant , de manière 
qu'il s'attacha une grosse bataille navale que les 
Syracusains gaignerent, et occirent le capitaine 
Eurymedon et plusieurs autres, : ce qui effroya 
tellement les soudards Athéniens , qu'ilz commen- 
cèrent à crier qu'il n'y avoit plus ordre de demourer 
là , et qu'il se falloit retirer par terre, pource qu'a- 
près la bataille gaignée les Syracusains avoient in- 
continent bouché l'entrée du port. 

XLIV. Nicias ne peut condescendre à une telle 
retraitte , pource qu'il disoit que ce seroit trop 
grande honte d'abandonner leurs galères et autres 
vaisseaux à l'ennemy , veu qu'il n'y en avoit pas 
gueres moins de deux cents : ains fust d'advis que 

Ion armast cent dix galères des plus vaillans hom- 
mes de pied et des meilleurs gens de traict qui fus- 
sent en l'armée , pourceque les autres galères n'a- 
voient plus de rames : et le demourant de l'armée; 
Nicias le rengea au long du rivage de la mer sur le 
port , abandonnant leur grand camp et leurs mu- 
railles qui prenoient jusque* au temple de Hercules : 
au moyen dequov les Syractisains , qui jusques h 
ce jour là n'avoient peu faire les sacrifices accou- 
tumez à Hercules , y envoyèrent adonc leurs presb- 
tres et leurs capitaines , qui les y feirent. Estans 
donqucs ja les combatans embarquez sur les galères, 
les devins s'en vindrent annoncer aux Syracusains , 
que les signes des sacrifices leur promettoient cer- 
tainement une très glorieuse victoire , pourveu 
qu'ilz ne fussent point les premiers à assaillir , et 
qu'ilz ne feissent que se défendre , pour autant que 
Hercules estoit ainsi venu au dessus de toutes ses 
entreprises en se défendant quand on le venoit 
assaillir. 

XLV. En ceste bonne espérance voguèrent les 
Syracusains en avant , et y eut une bataille de mer 
la plus rude et la plus aspre qui eust point encore, 
esté en toute ceste guerre , laquelle ne donna pas 
moins de passion ny moins de travail et de des- 
tresse à ceulx qui regardoient de dessus le rivage, 
qu'à ceulx mesmes qui combatoient : pour ce qu'ilz 
voyoient entièrement tout le faict du combat, où 
il y eut en peu d'heure beaucoup de changemens , 
la plus part contraires à ce que Ion attendoit : car 
les Athéniens se feirent autant de malàeulx mtsmes 

par l'ordonnance qu'ilz teintlrent au combat , et 
par l'equippage de leurs vaisseaux , comme leurs 
ennemis leur en feirent , à cause qu'ilz avoient 
rengé toutes leurs galères ensemble en une flotte 
continuée , et si estoient tort pesantes d'elles 
mesmes et fort chargées : là où celles des ennemis 
estoient fort légères et venoient les unes d'un costé, 
les autres d'un autre , et ceulx qui estoient dessus 
leur jettoient des pierres , dont le coup est aussi 
dangereux d'un endroit comme de l'autre : là où 
les Athéniens ne tiroient que dards , flesches et 
traicts , dont le branlement des vaisseaux tordoit 
et empeschoit le droit fil , de manière qu'ilz n'as- 
senoient pas tous de poincte : ce que Ariston 
pilote Corinthien avoit enseigné aux Syracusains , 
et luy mesme y fut tué en combatant vaillam- 
ment lors que les Syracusains estoient desja vain- 
cueurs. 

XLVI. Ainsi les Athéniens estans tournez en 
fuitte avec grand meurtre et grande desconfiture 
de leurs gens, le moyen d'eulx enfouyr par mer 
leur fut de tout poinct retrenché , et voyans d'au- 
tre costé qu'il estoitbien difficile qu'ilz se peussent 
sauver parterre, ilz furent si effroyez, et si des- 
couragez , qu'ilz ne faisoient plu.-, de resistence 
aux ennemis qui venoient tout auprès d'eulx tirer 
et emméner leurs vaisseaux , ny n'envoyoient de- 
mander congé d'enlever leurs morts pour les en- 
Sepvelir, y ayant encore plus de pitié d'abandon- 
ner les malades et les blecez , qu'à non inhumer les 
trespassez. Ce que voyans devant leurs yeux , en- 

core se reputoient ilz eulx mesmes plus misérables 
et plus malheureux , pensans bien qu'aussi arrive- 
roient ilz à mcsme fin comme eulx , mais ce seroit 
avec plus de misères et plus de maulx. Et comme ilz 
eussent résolu de partir la nuict , Gylippus voyant 
que les Syracusains s'estoient par toute la ville mis 
à sacrifier aux dieux , et à faire bonne chère , tant 
pour l'aise de la victoire comme pour la feste de 
Hercules , estima qu'il seroit bien malaisé de leur 
persuader , ny de les contraindre de prendre sou- 
dainement les armes pour courir sus aux ennemis 
qui s'en alloient. Mais Hermocrates s'advisa de luy 
mesme de jouer d'une telle ruse à Nicias : Il en- 
voya quelqu'un de ses familiers vers luy , l'ayant 
embouché de dire, qu'il venoit de la part de ceulx, 
qui durant la guerre au paravant luy souloient 
donner de secrets advertissemens, lesquelzluy man- 
doient qu'il se gardast bien de se mettre en chemin 
celle nuict, s'il ne vouloit donner dedans les em- 
bnsches que les Syracusains leur avoient dressées , 
ayans envoyé devant 'saisir tous les destroits et 
passages par où il falloit qu'ilz passassent. 

XLVII. Nicias abusé par ceste malice , ne faillit 
pas de demourer toute celle nuict , comme s'il eust 
eu peur de ne tumber pas dedans les rets et les 
aguets des ennemis, lesquelz le lendemain dès le 
poinct du jour gaignerent les devants , occupèrent 
les destroits des chemins , bouchèrent les passages 
des rivières , et rompirent les ponts , puis aux pro- 
chaines campagnes ouvertes meirent leurs gens de' 
cheval en bataille , de sorte que les Athéniens n'a- 

voient plus endroit aucun , par où ilz peussent es- 
chapper ny aller en avant sans combatre : toute- 
fois à la fin après avoir attendu encore tout ce jour 
là et la nuict ensuivant , ilz se meirent en chemin 
avec grands cris, pleurs et lamentations, comme 
si c'eust esté leur naturel païs , et non terre d'en- 
nemis , dont ilz se fussent partis , et ce tant pour 
la faulte et nécessité qu'ilz avoient de toutes choses 
nécessaires à la vie de l'homme, que pour le regret 
qu'ilz sentoient d'abandonner leurs parents et amis 
blecez ou malades , qui ne pouvoient suivre la 
trouppe , et aussi pource qu'ilz attendoient encore 
pis que ce qu'ilz voyoient présent devant leurs 
yeux. 

XL VIII. Mais de toutes les choses pitoyables à 
veoir qui fussent en ce camp là , encore n'y en 
avoit il point de si misérable, ne qui feist tant de 
compassion , que la personne propre de Nicias , le- 
quel estant affligé de sa maladie , maigre et desfait, 
estoit encore indignement réduit à extrême disette 
de tous refreschissemens nécessaires au corps de 
l'homme lors qu'il en avoit plus de besoing , à cause 
de l'indisposition de sa personne : et neantmoins 
tout malade qu'il estoit , encore faisoit et suppor- 
toit il beaucoup de choses que les bien sains tra- 
vaillent beaucoup à faire et' à endurer, donnant 
évidemment à cognoistre à un chascun, que ce 
n'estoit pas tant pour son regard , ne pour envie 
qu'il eust de sauver sa personne , qu'il supportoit 
tous ces travaux, que pour le regard et pour l'a- 
mour d'eulx , qu'il n'abandonnoit encore point 

lVsperance. Car là où les autres se mettoienl'à pio- 
rer et à lamenter, de peur et de douleur qu'iiz 
avoient, luy si d'adventure il estoit aucunefoi's 
contrainct de ce faire , monstroit que c'estoit pour 
la considération qui luy venoil en l'entendement 
du déshonneur et de la honte où estoit ressorty 
ce voyage , au lieu de l'honneur et de la gloire qu'iiz 
avoient espéré en devoir rapporter : mais si le veoir 
'en telle misère incitoit les regardans à pitié, en- 
core y estoit on plus emen quant on venoit à remé- 
morer ce qu'il a voit tousjours dit et presché en ses 
hareiigues pour rompre ce voyage , et destournef 
le peuple de ceste entreprise : car alors jugeoit on 
plus asseureement qu'il ne meritoit pas tant de 
rriàutx. Mais, qui plus est, cela leur faisoit encore 
perdre toute espérance de l'aide des dieux , quand 
ilz venoient à discourir en eulx mesmes qu'un per- 
sonnage si dévot , qui jamais n'avoit rien espargné 
qui feist à l'honneur et au service des dieux , ne 
trouvoit la fortune de rien meilleure ne plus doidce 
en son endroit, que les plus meschans et plus vi- 
cieux hommes qui fussent en toute l'armée. Ce 
neantmoins encore s'efforceoit il par bon visage, 
par une parole ferme, et par caresses qu'il faisoic 
à tout le inonde, de donnera cognoistre qu'il ne 
tutnboit point soubz le faix , ny né se rendoit 
point au malheur, et tout le long du chemin l'es- 
pace de huit jours durant , quoy qu'il fust à toute 
heure continuellement chargé , harassé et blecé , il 
maintenu toujours" la trouppe qu'il conduisoit en 
son entier , jtisques à ce que Demosthenes avec tout 

ce qu'il menoit de gens de guerre , fut pris pri- 
sonnier en un village qui s'appelloit Polyzelios 
où il estoit demouré derrière , et avoit esté enve- 
loppé par les ennemis en combatant, et quand il 
se veit enveloppé il desgaina son espée , et s'en 
donna luy mesme dedans le corps : mais" il n'en 
mourut pas pourtant , à cause qu'il fut incontinent 
environné des ennemis , qui le saisirent au corps. 

XLIX. Les Syracusains coururent aussi tost 
après Nicias , qui luy en portèrent la nouvelle : et 
pource qu'il ne les en croyoit pas, il y envoya 
quelques uns de ses gens de cheval , qui luy rap- 
portèrent que véritablement toute celle partie de 
leur armée estoit prise : parquoy il requit adouc à 
Gylippus, qu'ilz voulussent entendre à quelque 
appointement , comme de laisser aller les Athé- 
niens à sauveté hors de la Sicile , en prenant d'eux 
telz ostages qu'ilz voudroient , pour la seureté du 
remboursement de tous les deniers que les Syracu- 
sains auroient despendus en ceste 'guerre, qu'il 
leur promettoit faire payer. A quoy les Syracusains 
ne voulurent point entendre , ains usans de hères 
menaces en courrons , et luy disans villanie , le 
rechargèrent plus asprement que jamais , estant ja 
destitué de toute sorte de vivres : et neantmoins 
encore sousteint il toute celle nuict, et marcha tout 
le jour ensuivant quoy qu'il fust continuellement 
chargé de loing à coups de traict , jusques à ce qu'il 

■ Un peu au delà du fleuve Cacyparis en descendant de Sy- 
racuse au midi. 

Tome V. Q 

arriva à la rivière de Asinarus x , dedans laquelle les 
ennemis poulserent à force une partue de ses gens , 
et les autres mourans de soif s'y jetterent d'eulx 
mesmes pour cuider lx>ire , et là fut le plus grand 
et le plus cruel meurtre de ces pauvres gens, qui 
en beuvant estoient tuez , jusques à ce que Nicias se 
jettant aux piedz de Gylippus , luy dit : « Puis que 
« les dieux vous ont donné la victoire , ayez pitié , 
« non ja de moy, qui par ces calamitez ay acquis 
(c gloire et renom immortel, mais de ces autres 
« Athéniens , en vous ramenant en mémoire que 
« les fortunes de la guerre sont communes , et que 
« les Athéniens en ont usé doulcenient et mode- 
« reement envers vous , toutes et quantes fois que 
« la fortune leur a esté favorable à l'encontre de 
et vous ». 

L. Gylippus oyant ces paroles de Nicias, et le 
regardant au visage , en eut pitié , pource qu'il 
sçavoit bien qu'il avoit favorisé aux Lacedaemo- 
niens , au dernier appointement , et si estimoitque 
ce luy seroit une grande gloire s'il emmenoit pri- 
sonniers les deux capitaines de ses ennemis : pour- 
tant receut il à mercy Nicias , et le reconforta , 
commandant au reste que Ion prist aussi les autres 
prisonniers: mais son commandement fut tard en- 
tendu de chascun , tellement qu'il y en eut beau- 

■ Un peu au-dessous de Polyielium en tirant vers le raidi. 
Cette position est décidée par ce que dit Thucydide , qu'après 
avoir piissé le fleuve Anapus , les Athéniens clsaugtrent de 
route et traversèrent le fleuve Ciirypari ., poui descendre vers 
la mer du colé de Géla et de Camaiine , L, VII. 

coup plus de tuez que de pris , combien que les 1 
particuliers soudards en sauvèrent plusieurs à la 
desrobée. Au demourant , ayans assemblé en une 
trouppe ceulx qui publiquement furent pris i ilz les 
despouillerent de leurs armes, desquelles ilz ac- 
coustrererit en guise de trophées les plus beaux ar- j 
bres qui fussent au long de la rivière. Puis se met- 
tans des chappeaux de triumphe sur leurs testes , et 
ayans paré leurs chevaux triumphamment , et au 
contraire tondu ceulx de leurs ennemis , s'en re- 
tournèrent victorieux en la ville de Syracuse , es- 
tans venus au dessus de la plus fameuse guerre que 
les Grecs eussent point encore eue les uns contre 
les autres , et en ayans rapporté la plus parfaitte et 
plus accomplie victoire qui sçauroit estre, et ce par 
vive force de prouesse et de vertu. 

LI. Si fut à leur retour tenue une assemblée des 
Syracusains et de leurs alliez , en laquelle l'un des 
orateurs et entremetteurs du gouvernement , meit 
en avant premièrement que la journée, en laquelle 
ilz avoient pris Nicias , fust de lors en avant festée 
solennellement à jamais , sans qu'il fust loisible d'y 
faire autre œuvre que sacrifier aux dieux , et que 
la fëste fust appellée Asinarie du nom de la rivière , 
sur laquelle avoit esté la desfaitte : ce jour fut le 1 
vingt et sixième du mois de juillet. Et quant aux 
prisonniers , que les alliez des Athéniens et leurs 
valets fussent publiquement venduz à l'encan : 
mais que les naturelz Athéniens de condition libre, 

1 Lisez: Ce jour étoit le vingt-septième du mois Carninus, 
que les Athéniens nomment Métagituiou. c. 

et leurs confederez du pais de la Sicile , fussent re- 
tenus captifz dedans les prisons des carrières, ex- 
ceptez les capitaines que Ion feroit mourir. Les 
Syracusains approuvèrent ceste sentence : et comme 
le capitaine Hermocrates leur cuidast remonstrer , 
que l'user humainement de leur victoire , leur seroit 
plus honorable que la victoire rnesme , il tut ra- 
broué fort tumultueusement : mais , qui plus est , 
comme Gj'lippus leur demandast les capitaines 
pour les mener vils aux Lacedaamoniens , non seu- 
lement il en fut refuzé, ains en fut par eulx villai- 
nement injurié, tant ilz estoient ja devenus fiers 
en leur prospérité , avec ce que durant la guerre 
mesme ilz s'estoient faschez de luy, ne pouvans 
supporter son austérité et sa sévérité de comman- 
der à la Laconiene : encore dit Timceus d'avantage , 
qu'ilz l'accusoient d'avarice et de larcin qui luy es- 
toit un vice héréditaire. Pource que Cleandrides 
son pere ayant esté attainct et convaincu de concus- 
sion , en a voit esté banny de Sparte, et luy mesme 
depuis ayant soubstraict trente talents de mille *. 
que Lysander envoyait par luy à Sparte, et les 
ayant cachez dessoubs la couverture de sa maison, 
en fut descouvert , et contrainct de s'enfouir fort 
ignominieusement en exil , comme nous l'avons 
plus amplement déclaré en la vie de Lysander. Si 
escrit Tima3us , que Nicias et Demosthenes ne lu- 
rent pas lapidez par les Syracusains , comme di- 
sent Thucydides et Philistus , ains qu'ilz se desfei- 

1 Dixhuit mille escus de six cents mille. Amyot. 140,062 
ivres de 4>^b8,75o de notre monuoie. 

rent eulx mesmes pour l'advertissement que leur 
envoya faire Hermocrates , avant que l'assemblée 
du peuple fust rompue , par un de ses gens , que 
les gardes laissèrent entrer en la prison : mais que 
les corps en furent bien jettez et exposez , à qui les 
voulut veoir , à l'entrée de la geôle. 

LU. J'entends que jusques aujourd'huy en un 
temple de Syracuse on monstre un bouclier, que 
Ion dit estre celuy de Nicias , couvert par dessus 
d'or et de pourpre fort joliement tissus et meslez 
ensemble : et quant au reste des prisonniers Athé- 
niens , la plus part mourut de maladie et de mauvais 
traittement dedans ceste geôle des carrières , où ilz 
n'avoient pour leur vivre que environ deux escuel. 
lées d'orge , et -une d'eau par jour : vray est qu'il y 
en eut beaucoup de desrobez , qui furent vendus 
comme esclaves, et beaucoup aussi que Ion ne co- 
gnent pas , qui eschapperent pour volets, et turent 
aussi vendus pour serfz : mais à ceulx là on leur 
imprima sur le front la figure et marque d'un che- 
val , et s'en trouva qui oultre la servitude endurè- 
rent encore ceste peine là , ausquelz leur humble 
patience et honesteté fut profitable : car ou ilz fu- 
rent en peu de temps affranchiz , ou s'ilz demou- 
rerent serfz , furent aimez et bien traittez de 
leurs maistres. Il y en eut mesme quelques uns que 
Ion sauva pour l'amour d'Euripides : car les Sici- 
liens ont plus aimé la poésie de ce poëte que nu!z 
autres Grecs du cueur de la Grèce , de sorte que 
quand il en venoit quelques uns qui en apportoient 
des monstres et des e6chantillons seulement, ilz 

prenoient plaisir à les apprendre par cueur, et se 
les entredonnoient les uns aux autres à grande 
joye. Au moyen dequoy, Ion dit que plusieurs de 
ceulx qui peurent eschapper de celle captivité et re- 
tourner à Athènes , alloient saluer et remercier af- 
fectueusement Euripides , luy comptans les uns 
comme ilz avoient esté délivrez de servitude pour 
avoir enseigné ce qu'ilz avoient retenu en mémoire 
de ses œuvres , les autres comme après la bataille 
s'estans sauvez de vistesse en allant vagabonds çà 
et là parmy les champs , ilz avoient trouvé qui leur 
donnoit à boire et à manger pour chanter de ses 
carmes: dequoy il ne se* fault pas e^bahir, attendu 
que Ion compte 1 qu'il y eut une fois quelque na- 
vire de la ville de Caunus 2 , laquelle estant chassée 
et poursuivie par des fustes de coursaires , se cuida 
sauver dedans leurs ports , et que du commence- 
ment ilz ne voulurent pas la laisser entrer , ains la 
rechassereiit : mais que puis après ilz demandèrent 
à ceulx qui estoient dedans s'ilz sçavoienjt point 
quelques chansons d'Euripides : ilz respondirent 
que ouy, et adonc ilz leur permeirent d'entrer, et 
les receurent. 

LUI. La nouvelle deceste misérable desconliture 
ne fut pas creuë de prime face quand elle f ut enten- 

■ Je crois qu'il faut traduire : Qu'un, navire poursuivi pat 
ries corsaires , se présentant pour entrer dans les ports des Cau- 
riiens , ils ne voulurent pas d'abord le laisser entrer ' et le re- 
poussèrent , mais que puis après , etc. C. 

3 Ville de la Purée, canton de la Carie , vis-à-vis l'île de 
JAhudes , scunjis par les Rhodiens dès la plus huule antiquité. 

due à Athènes: car ce fut un estranger, lequel es- 
tant descendu au port de Pirase s'alla seoir et re- 
poser comme Ion fait en la boutique d'un barbier, 
et pensant que ce fust chose ja toute notoire etco- 
gneue à Athènes se prit à en deviser. Le barbier 
luy ayant ouy compter , devant que d'autres la peus- 
sent aussi entendre , s'en courut tant qu'il peut en 
la ville , et s'addressant aux magistrats et gouver- 
neurs sema ceste nouvelle par toute la place. Les 
officiers sur l'heure mesme feirent signifier une as- 
semblée de ville , là où ilz menèrent le barbier , le- 
quel interrogué de qui il tenoit ceste nouvelle, ne 
sceut jamais rien dire de clair ny de certain , de 
manière qu'il fut tenu pour un forgeur de nouvel- 
les , qui mettoit pour néant en trouble et en frayeur 
la ville : si fut attaché et lié à la roué où Ion gehen- 
noit les criminelz , et y fut tourmenté longuement, 
jusques à ce qu'il arriva des gens qui en apportèrent 
certaines nouvelles , et comptèrent par le menu 
comment tout le malheur eitoit advenu. Ainsi ne 
cuida Ion jamais croire qu'il fust advenu à Nicias , 
ce que luy mesme avoit souventefois prédit qui lny 
adviendroit. 

MARCUS CRASSUS. 




M arcus Crassus estoit filz d'un père qui avoit 
esté censeur et avoit eu l'honneur du triumphe : 
mais il fut nourry en une petite maison avec deux 
autres siens frères , qui tous deux furent mariez du 
vivant mesme de leurs pere et mere, et man- 
geoient tous ensemble à une mesme table, ce qui 
semble avoir esté cause principale, pour laquelle en 
son vivre ordinaire il fut homme réglé et bien or- 
donné , et estant l'un de ces deux frères decedé , il 
espousa sa femme 1 de laquelle il eut des enfans : 
car quant aux femmes il a toute sa vie esté autant 
reformé que nul autre Romain de son temps , com- 
bien que depuis estant sur son aage , il fut accusé 
d'avoir eu affaire avec une des religieuses de la 
déesse Vesta nommée Liçinia , et fut le délateur 
qui en accusa Licinia un nommé Plotinus : mais la 
eause de l'en faire souspeçonner , fut , qu'elle avoit 

1 Voyez les Observations. 

un beau jardin et lieu de plaisance, joignant les 
fauxbourgs de la ville, que Crassus desiroit avoir à 
bon marché , et pour ceste occasion estoit tousjours 
iiprès à luy faire la cour , ce qui le feit tumber en 
ceste suspicion : ainsi ayant semblé aux juges que 
ce n'estoit qu'avarice qui luy faisoit faire, il fut 
absouls à pur et à plein de l'inceste dont il estoit 
mescreu , et ne laissa jamais en paix la religieuse 
qu'il n'eust eu sa possession. Si disent les Romains, 
qu'il n'y avoit que ce seul vice d'avarice en Crassus, 
lequel offusquoit plusieurs belles vertus qui es- 
toient en luy : mais quant à moy, il me semble que 
ce vice n'y estoit pas seul, mais que y estant le plus 
fort, il cachoit et effaçoit les autres. 

II. Or pour monstrer la grande convoitise d'a- 
voir qui dominoit en luy, on allègue deux princi- 
paux argumens : l'un est la manière et le moyen 
dont il usa pour acquérir , et l'autre la grandeur de 
ses biens : car à son commencement il ne pouvoit 
pas avoir vaillant plus de trois cents talents Et 
durant le temps qu'il s'entremeit des affaires de la 
chose publique , il offrit à Hercules la dixme de 
tous ses bieiis entièrement , et feit un festin pu- 
blic à tout le peuple Romain , et si donna à chasque 
citoyen Romain autant de bled qu'il luy en falloit 
pour vivre trois mois : et neantmoins quand il par- 
tit pour aller faire la guerre aux Partîtes , luy mesme 
voulant sçavoir combien mon toit tout son avoir, 
trouva qu'il arrivoit à la somme de sept mille cent 

1 Cent quatre-vingis mille escus. Amyot. 1,400,625 livres 
dt notre iuui;uoie. 

talents 1 : mais s'il est loisible de dire injure en es- 
cri vant la vérité , je dis qu'il amassa la plus part de 
celle grande richesse du feu et du sang , faisant des 
calamîtez publiques son plus grand revenu. Car 
Sylla ayant pris la ville de Rome vendit publique- 
ment au plus offrant les biens de ceulx qu'il faisoit 
mourir , les reputant et appellant son butin , vou- 
lant que plusieurs des plus grands et plus puissans 
de la ville fussent entachez de ce péché comme luy, 
et en ceste subhastation Crassus ne se lassa onques 
de prendre en don , ny d'achepter de luy. 

III. D'avantage voyant que les plus Ordinaires 
et plus coustumieres pestes des édifices de Rome 
esloient le feu et les ruines des maisons , pour la 
pesanteur et la multitude des estages bastis l'un 
sur l'autre , il achetoit des serfs qui estoient mas- 
sons , charpentiers, architectes, et en avoit bien 
jusques au nombre de cinq cents : puis quand le 
feu d'adventure se mettoit en quelque maison , il 
venoit achepter la maison mesme qui brusloit , et 
celles qui estoient auprès , que les propriétaires luy 
abandonnoient à bien vil prix pour le danger évi- 
dent qu'ilz y voyoient , tellement que par succes- 
sion de temps une grande partie des maisons de 
la ville de Rome veint à estre à luy : mais combien 
qu'il eust tant d'esclaves ouvriers à bastir , si ne 
édifia il jamais que la maison seule où il se tenoit , 
di ...nt que ceulx qui aimoient à bastir se destrui- 
i i ent et desfaisoient eulx mesmes, sans que per- 

1 Quatre millions deux cents soixante mille escus. Amyot. 
53, 148,125 livres de notre monnoie. 

sonne les combatist : et combien qu'il eust plusieurs 
mines d'argent , beaucoup de bonnes terres labou- 
rables , et grand nombre de gens qui les labouroient, 
toutefois cela n'estoit encore rien au prix de ce 
que luy valoient ses esclaves et ses serfs , tant il en 
avoit grand nombre , et de si excellens , comme 
des lecteurs , des escrivains , orfèvres , argentiers , 
receveurs , maistres d'hostel , escuyers trenchans , 
et autres telz officiers de table, prenant bien la 
peine de leur assister quand ilz apprenoient , voire 
de les dresser et enseigner luy mesme , et brief es- 
timant que le plus grand soing que doive avoir un 
maistre bon mesnager , soit de bien faire instruire 
ses esclaves , comme estans les utilz et instrumens 
vifz du mesnage. En quoy il n'avoit pas mauvaise 
opinion , au moins s'il le pensoit ainsi comme il le 
disoit , qu'il fault administrer et manier toute autre 
chose par ses serviteurs , et ses serviteurs par soy 
mesme : car nous voyons que l'art du mesnage , en- 
ta nt qu'elle concerne le gouvernement des choses 
qui n'ont point de vie ou de raison, est basse, 
tendant au gaing seulement : mais en tant qu'elle 
concerne le gouvernement des hommes , elle tient 
ne sçay quoy de la science politique , qui est de 
sçavoir bien régir une chose publique : mais comme 
il avoit bonne opinion en cela , aussi l'avoit il mau- 
vaise en cecy, qu'il n'estimoit ny n'appelloit point 
homme riche celuy, qui ne pouvoit 1 de son bien 
soudoyer et entretenir une armée : pource que la 
guerre , ainsi que souloit dire le roy Archidamus , 
■ Ciccro met , de sou r§venu. Amjot. 

ne se fait point avec un prix arresté de despense: 
au moyen dequoy il fault aussi que la richesse suf- 
fisante pour la soustenir , ne soit point limitée. Et 
en cela il estoit bien esloigné de l'opinion de Ma- 
rins , lequel ayant distribué à chascun pour teste 
quatorze arpens de terre , entendant qu'il y en avoit 
aucuns qui ne s'en contentoient pas et en deman- 
doient d'avantage^ il leur feit response : « Ja dieu 
« ne plaise qu'il y ait Romain qui estime peu de 
« terre , ce qui est suffisant pour le nourrir ». 

IV. Toutefois encore estoit Crassus honeste en- 
vers les estrangers : car sa maison estoit ouverte à 
tous , et si prestoit de l'argent à ses amis sans leur 
en demander profit : mais aussi tost que le terme 
qu'il leur avoit prefix estoit passé, il le redeman- 
doit précisément et rigoureusement , de sorte que 
sa gratuité estoit bien souvent plus fascheuse , que 
s'il en eust demandé beaucoup d'usure. Il est vray 
que sa table , quand il convioit quelqu'un à man- 
ger chez luy estoit assez simple , et commune en 
traittement , sans superfluité quelconque : mais la 
netteté dont il estoit servi , et le bon recueil qu'il 
faisoit aux personnes , estoit plus aggreable que s'il 
eust esté plus opulentement et plantureusement 
servi. 

V. Quant à l'estude des lettres, il s'exercita 
principalement à l'éloquence , mesmement à celle 
qui est utile pour parler en public , de sorte qu'il 
devint un des mieux disans qui fust à Rome de son 
temps , surmontant par soing, labeur et diligence 
ceulx qui de nature y avoient plus d'aptitude que 

luy : car Ion dit qu'il n'eut jamais si petite ne si 
légère cause en main , qu'il n'y vinst tousjours 
préparé et ayant estudié pour la plaider : et bien 
souvent que Pompeius ou Cassar , et Ciceron mesme 
faignoient et doubtoient de se lever pour parler , 
luy ne failloit jamais d'achever de défendre quelque 
matière que ce fust, s'il en estoit requis : à l'occa- 
sioti dequoy il en estoit plus universellement ag- 
greable , comme personnage serviable , soigneux 
de faire plaisir, et secourable. 

VI. Aussi estoit sa courtoisie fort aggreable en 
ce qu'il saluoit , caressoit et embrassoit gracieu- 
sement tout le monde : car il ne rencontroit pas 
un homme qui le saluasten allant par la ville , tant 
fust il petit et de basse condition, qu'il ne le re- 
saluast par son nom. On dit aussi qu'il estoit fort 
versé ès histoires , et si estudia un petit en la philo- 
sophie , mesmement en celle d'Aristote , que luy li- 
soit un Alexander , homme qui monstra bien qu'il 
estoit de doulce et patiente nature par la fréquen- 
tation qu'il eut avec Crassus : car il seroit mal 
aisé de dire s'il estoit plus pauvre quand il com- 
mencea à le hanter , qu'après qu'il l'eut bien lon- 
guement hanté. C'estoit celuy de tous ses amis, 
sans lequel il n'alloit jamais sur les champs : et 
quand il y alloit, il luy prestoit un chappeau 1 pour 
s'en couvrir par le chemin , mais aussi tost qu'ilz 
estoient de retour, il le luy redemandoit. O grande 
patience d'homme! Veu mesmement que la philo- 

1 Lisez: une litière, niais aussitôt qu'ils étoient de retour, 
J ta lui redemandoit. C. 

sophïe 

sophie dont il faisoit profession le pauvresouffrant 
ne mettoit point la pauvreté entre les choses indif- 
férentes 2 . Mais quant à cela , nous en parlerons cy 
après. 

VIL Estans doncques Cinna et Marius les plus 
forts, et repronans leur chemin devers la ville de 
Rome , chascun se doubta bien incontinent , qu'ilz 
n'y venoient pour bien quelconque de la chose pu- 
blique, ains évidemment à la mort et ruine des 
plus gens de bien qui fussent en la ville , comme 
aussi y furent tuez tous ceulx qui y furent trouvez, 
entre lesquelz estoient le pere et le frère de Cras- 
sus, et luy qui estoit encore lors fort jeune, se 
sauva du danger présent de leur arrivée. Mais au 
reste , sentant qu'ilz avoient des gens au guet de 
toutes parts pour le surprendre , et que les tyrans le 
faisoient chercher par tout , il prit pour sa compa- 
gnie trois de ses amis , et dix serviteurs seulement, 
avec lesquelz il s'enfouit , à la plus extrême dili- 
gence qui luy fut possible , en Hespagne , là où il 
avoit autrefois esté avec sozi pere , lors qu'il la gou- 
vernoit comme praeteur , et y avoit acquis des amis : 
toutefois y trouvant tout le monde effroyé , et re- 
doubtant la cruauté de Marius , comme s'il eust esté 
à leurs portes , il ne s'oza descouvrir à personne : 
ains se jetta aux champs , et s'alla cacher dedans 
une grande caverne , qui estoit au long de la mer , 

'Cette phrase est très-obscure ; mais le texte est peut-être 
aussi inintelligib e. 

Car la philosophie d'Aristote ainsi que celle de Platon, 
mettoit la richesse parmi les choses désirables. Dacier, 

Tome V. R 

en une possession d'un nommé T^ibius Paciacus, 
et envoya l'un de ses serviteurs devers ce Vibius , 
pour sonder quelle voulunté il auroit envers luy, 
avec ce que les vivres commenceoient desja à luy 
faillir. Vibius entendant comme il s'estoit sauvé, 
en fut bien aise , et s'estant informé du nombre des 
personnes qu'il a voit avec luy, et du lieu où il s'estoit 
retiré, il ne l'alla pas veoir luy mesme , ains ap- 
pella un sien esclave son receveur qui luy gouver- 
nent ceste terre , et le menant auprès , luy com- 
manda qu'il eust à apprester tous les jours à soup- 
per , et le porter tout cuit auprès du rocher , soubz 
lequel estoit la caverne, sans mot dire, ny curieu- 
sement enquérir ny chercher que c'estoit , autre- 
ment qu'il le feroit mourir : mais que là où il feroit 
fidèlement ce qu'il luy ordonnoit, il luy promettoit 
liberté. Or est ceste caverne le long de la coste non 
gueres loing de la mer, et y a deux rochers, qui 
venans à se joindre et à la couvrir par dessus , re- 
çoivent au dedans un peu de vent doulx et gra- 
cieux , et treuve Ion quand on y est entré une haul- 
teur merveilleuse , et en la largeur du dedans plu- 
sieurs caveaux de grande capacité qui entrent l'un 
dedans l'autre , et si n'y a point faulte de lumière 
ny d'eau : car il y a une fonteine de fort bonne eau , 
qui coule au long du rocher , et les naturelles fen- 
dasses , mesmement à l'endroit où les rochers se 
vienent à joindre , recevans la clarté du dehors , 
la transmettent au dedans , de manière que de jour 
il y fait clair , et si n'y dégoutte point , ains y est 
l'air pur et sec à cause de l'espesseur de la roche , 

laquelle envoyé toute l'humidité qu'elle rend eu la 
fbnteine courante. 

VIII. Se tenant donques Crassus en ce lieu là , 
le receveur de Vibius luy portoit tous les jours ce 
qui luy faisoit besoing pour son vivre, ne voyant 
point ceulx à qui il le portoit, ny ne les cognois- 
sant nullement , et au contraire estant bien veu 
d'eulx qui sçavoient et observoient l'heure , à la- 
quelle il avoit accoustumé de venir apporter leur 
provision : si ne leur apprestoit pas seulement au* 
tant à manger qu'il leur en falloit nécessairement 
pour vivre , ains plantureusement pour faire bonne 
chère , pource que Vibius s'estoit délibéré de faire 
tout le meilleur traittement qui luy seroit possible 
à Crassus , jusques à s'ad viser qu'il estoit fort jeune, 
. et qu'il luy falloit donner quelque moyen de pren- 
dre les plaisirs que requeroit son aage : pource que 
de luv fournir et subministrer ses nécessitez seule- 
ment, cela luy sembloit office et traittement 
d'homme qui le secouroit plustost par contrainte 
que de cueur et d'affection. Si prit deux belles 
jeunes gardes qu'il mena quant et luy sur ce rivage 
de la mer , et quand il fut près de la caverne , leur 
monstra par où il falloit monter , et leur dit qu'elles 
y entrassent hardiment. Crassus de prime face, 
quand il appercent ces garses eut peur d'estre des- 
couvert , si leur demanda qui elles estoient, et 
qu'elles alloient cherchant : elles qui avoient esté 
embouchées par Vibius , respondirent qu'elles 
cherchoient leur maistre , lequel estoit caché là 
dedans. Adonc cogneut bien Crassus , que c'estoit 

R A 

un jeu de Vibius qui luy usoit de ceste courtoisie : 
si les feit entrer , et les y teint avec luy tant comme 
il y fut , faisant par elles entendre à Vibius ce 
qu'il vouloir.. Fenestella escrit qu'il en avoit veu 
l'une qui estoit desja vieille , et qu'il luy avoit 
souventefois ouy racompter cela de grande af- 
fection. 

IX. Fin a ble ment Crassus après avoir demouré 
huit mois ainsi caché dedans celle caverne , soudain 
qu'il entendit la mort de Cinna , eu sortit : et si 
tost qu'il se fut donné à cognoistre, il accourut 
bon nombre de gens de guerre à l'entour de luy, 
dont il en choisit deux mille cinq cents, avec les- 
quelz il passa par plusieurs villes, et en saccagea 
une nommée Malaca , ainsi que plusieurs escri- 
vent , mais luy le nioit , et contestoit fort et ferme 
à l'encontre de ceulx qui le disoient. Depuis ayant 
fait provision de vaisseaux, il passa en Afrique de- 
vers Metellus Pius , homme de grande réputation , 
et qui avoit ja assemblé une assez grosse armée : 
mais il n'y demoura pas long temps, ains estant 
entré en quelque différent avec luy, se retira de- 
vers Sylla , qui le receut et luy feit autant d'hon- 
neur qu'à nul autre qui fust autour de luy. Mais 
Sylla depuis qu'il fut repassé en Italie , voulant em- 
ployer tous les jeunes hommes de bonne maison 
qu'il avoit en sa compagnie, donna diverses char- 
ges aux uns et aux autres , et envoya Crassus en la 
contrée des Marses pour y lever des gens de guerre. 
Crassus luy demanda des gens pour sa garde , à 
cause qu'il luy falloit passer par auprès de quelques 

places que les ennemis tenoient. Sylla luy respon- 
dit en cholere , et avec un accent de courroux , « Je 
» te donne pour gardes ton pere , ton frère , tes 
te parents et amis , qui ont esté meschamment et 
« malheureusement tuez, dont je poursuis à main 
« armée la vengeance sur les meurtriers qui les 
<c ont occis ». 

X. Crassus se sentant attainct au vif, et picqué 
de ceste parole , se partit incontinent , et passant 
hardiment à travers les ennemis , assembla bonne 
troupe de gens , et tousjours depuis se monstra 
prompt à Sylla , et affectionné en toutes ses af- 
faires. Et de là dit on que commencea première- 
ment l'estrif et la jalouzie d'honneur qui estoit entre 
luy et Pompeius , lequel estant plus jeune que luy, 
et né d'un pere malnommé dedans Rome , et que 
le peuple avoit haï autant qu'il feit onques homme, 
neantmoins devint incontinent illustre par sa 
vertu , et se rendit grand par les belles choses 
qu'il feit adonc : tellement que Sylla luy faisoit 
des honneurs , qu'il portoit bien peu souvent aux 
plus vieux et à ceulx qui estoient égaux à luy, 
comme de se lever au devant de luy quand il arri- 
voit , descouvrir sa teste , l'appeller Jmperator , qui 
est à dire , capitaine gênerai : ce qui aguisoit et en- 
flammoit fort Crassus , encore que Ion ne luy feist 
point de tort de préférer Pompeius à luy, à cause 
qu'il n'avoit point encore lors d'expérience de la 
guerre : et aussi que ces deux vices qui estoient nez 
avec luy, la chicheté et l'avarice , gastoient tout ce 
qu'il y. avoit de beau et de bon en ses faicts : car 

R 3 

au sac de la ville de Tuder 1 qu'il prit , il destourna 
la pluspart du butin qu'il serrapour luy, dont il fur 
accusé envers Sylla. Toutefois en la dernière ba- 
taille de toute ceste guerre civile , qui fut la plus 
grande et la plus dangereuse de toutes , devant 
Romemesme , la poincte où estoit Sylla fut repoul- 
sée et desfaitte : mais Crassus qui conduisoit la 
poincte droitte vainquit et chassa les ennemis jus— 
ques à bien avant en la nuict, et envoya devers 
Sylla luy porter nouvelles de sa victoire , et luy de- 
mander des vivres pour ses gens. A ['opposite aussi 
encourut il grande infamie ès^conliscations et sub- 
hastations des biens de ceulx qui estoient pros- 
cripts , acheptant de grandes richesses à bien petit 
prix , ou les demandant en don. Encore dit on 
qu'au païs des Brutiens il en confisqua un de sa 
propre authorité, que Sylla n'avoit point com- 
mandé , pour avoir ses biens : dequoy Sylla avant 
esté ad verty, ne se voulut onques puis servir de luy 
en aucun affaire publique. 

XI. Si est bien estrange chose , que combien qu'il 
fust un très grand flatteur pour se couler en la 
bonne grâce de quiconque il vouloir , il estoit 
neantmoins aisé à prendre luy mesme , et à se 
laisser gaigner à quiconque l'eust entrepris, par 
artifice de flatterie : et dit on qu'il a voit encore 
cela de propre et particulier en luy, que combien 
qu'il fust le plus avaricieux homme du monde , il 
blasmoit et haïssoit neantmoins le plus asprement 
qu'il est possible ceulx qui le ressembloient. Mais 

l Le prcc ajoute : dans l'Ombrie. ' 

la gloire que Pompeius alloit tous les jours acqué- 
rant ès charges de la guerre luy faschoit fort, et 
ce qu'il eut l'honneur du triumphe avant que d'estre 
sénateur et que les Romains l'appelloient commu- 
nément Pompeius Magnus , c'est à dire le grand : 
car comme un jour en sa présence quelqu'un voyant 
venir Pompeius dist , « voicy Pompeius le grand », 
Crassus en se mocquant luy demanda, «Et com- 
« bien a il de hault» ? toutefois n'espérant pas se 
pouvoir égaler à luy en faicts d'armes , il se donna 
aux affaires de ville , et par diligence et assiduité 
d'advocasser , défendre en jugement les accusez , 
prester argent à ceulx qui en avoient affaire , as- 
sister et favoriser à ceulx qui briguoient quelque 
office ou demandoient quelque autre chose au peu- 
ple , il acquit à la fin authorité et réputation pareille 
*à celle que Pompeius avoit acquise par plusieurs 
grands exploits d'armes , et leur advenoit une chose 
peculiere à eulx deux : car la renommée et la puis- 
sance de Pompeius estoit plus grande à Rome lors 
qu'il en estoit absent , et au contraire , quand il 
estoit présent, Crassus l'emportoit bien souvent 
par dessus luy, à cause d'une certaine gravité et 
grandeur que Pompeius maintenoit en sa manière 
de vivre , fuyant l'estre souvent veu du peuple, et 
se gardant de hanter ès lieux publiques , et s'entre- 
mettant de parler pour bien peu de gens , et encore 
mal vouluntiers, à lin de garder sa faveur et son 
crédit tout entier pour l'employer pour soymesme , 
quand il en avoit besoing : là où au contraire l'as- 
siduité de Crassus estoit utile à plusieurs, pource 

qu'il estoit ordinairement en la place , et donnoit 
facile accès à tous ceulx qui se vouloient aider de 
luy, estant continuellement en l'exercice de telz 
offices , s'ingerant de faire plaisir à tout le monde , 
tellement que par celle privaulté et facilité il ve- 
noit à surmonter en grâce la gravité et majesté de 
Pompeins. 

XII. Mais quant à la dignité de la personne , au 
beau parler et à la grâce du visage , tout cela es- 
toit , à ce que Ion dit , égal en tous deux : toutefois 
ceste jalouzie ne transporta jamais Crassus, jus- 
ques à une malvueillance et inimitié ouverte : car 
il estoit bien marry de veoir honorer Pompeius et 
Caesar plus que luy, mais ceste ambitieuse passion 
ne fut jamais en luy accompagnée d'une rancune 
ny d'une malignité de nature, combien que Cœsar 
ayant une fois esté surpris par les coursaires err 
Asie , et estant par eulx détenu prisonnier, s'escria 
tout hault : «O quel plaisir tu auras, Crassus, 
« quand tu entendras ma prison » ! Ce nonobstant 
ilz furent depuis cela bons amis, comme il appert 
par ce que Cœsar estant une fois prest à partir pour 
s'en aller prœteur en Hfspagne , ses créanciers le 
vindrent tous à un coup assaillir, el pource qu'il 
n'avoit pas dequoy leur satisfaire arrcsterent tout 
son equippage : mais Crassus ne l'abandonna point 
à ce besoing , ains le délivra en respondant pour 
luy de la somme de huit cents trente talents ». 

XIII. Brief estant la ville de Rome divisée en 

' Quatre cents quatre vingts dixhuit mille esciis. Amyol. 
5,875,062 livres 10 sous de notre monnoie. 

trois ligues , celle de Pompeius, celle de Cœsar , et 
celle de Crassus : car quant à Caton sa réputation , 
et Pestime que Ion avoit de sa preudhommie , es- 
toit plus grande que son crédit ny sa puissance, et 
estoit sa vertu plus admirée que suivie : les plus 
graves et les plus sages se rengeoient du costé de 
Pompeius : mais les plus volages et plus prompts à 
entreprendre toutes choses témérairement, sui- 
voient les espérances de Cœsar. Crassus nageant au 
milieu , se servoit de tous les deux , et changeant 
souvent de party en l'administration de la chose 
publique , n'estoit ny constant amy, ny dangereux 
et mortel ennemy, ains se departoit aiseement et 
d'amitié , et d'inimitié , là où il voyoit son profit , 
de sorte que bien souvent on le voyoit en petite 
distance de temps louer et blasmer, défendre, et ac- 
cuser de mesmes loix et de mesmes hommes : et 
procedoit autant son crédit de la crainte que Ion 
avoit de luy, que de bonne affection qu'on luy por- 
tast, comme on le peut juger , par ce qu'un Sicin- 
nius qui travailla' fort tous les gouverneurs et en- 
tremetteurs des affaires de la chose publique en 
son temps , respondit quelquefois à un qui luy de- 
mandoit , pourquoy il ne s'attachoit point à Crassus, 
ains le laissoit en paix , veu qu'il harassoit tous les 
autres : « Pource , dit il , qu'il a du loin à la corne » : 
car la coustume estoit à Rome quand il y avoit un 
bœuf subject à frapper de la corne « qu'on luy en- 
tortilloit du foin à l'entour , à fin que Ion s'en don- 
nast de garde. 

XIV. A u demourant, le soublevemeht des gla- 

diateurs, que quelques uns appellent la guerre de 
Spariacus , et les courses et pilleries qu'ilz feirent 
par l'Italie, prit son commencement par une'telle 
occasion : Il y a voit en la ville de Capoue un nommé 
Lentulus Batiatus, qui faisoit mestier de nourrir 
et entretenir grand nombre de ces escrimeurs à oul- 
trance , que les Romains appellent gladiateurs 
dont la plus part estoit de Gaulois et de Thraciens, 
lesquelz estoient détenus enfermez non pour au- 
cune forfaitture qu'ilz eussent commise, ains seu- 
lement pour l'iniquité de leur maistre qui les avoit 
acheptez , et les contraignoit par force de com- 
batre les uns contre les autres à oultrance : si y 
en eut deux cents qui délibérèrent entre eulx de 
s'enfouïr : mais leur conspiration ayant esté des- 
couverte , avant que leur maistre y donnast ordre , 
il y en eut soixante et dixhuit qui allèrent en une 
rostisserie , où ilz saisirent des broches , des coup- 
perets et cousteaux de cuisine , et se jetterent hors 
de la ville à tout : par le chemin ilz rencontrèrent 
d'adventure des chariots chargez d'armes dont ont 
accoustumé de combatre les gladiateurs , que Ion 
portoit de Capoue en quelque autre ville : ilz les 
pillèrent à force et s'en armèrent , puis occupèrent 
un lieu fort d'assiette , et eleurent d'entre eulx trois 
capitaines , dont le premier fut Spartacus homme 
natif du pais de la Thrace , de la nation de ceulx 
qui vont errans avec leurs trouppeaux de bestespar 
le païs, sans jamais s'arrester termes en un lieu. Il 
avoit non seulement le cueur grand , et la force du 
corps aussi , mais estoit en prudence et en doulceur 

et bonté de nature meilleur que ne portait la for- 
tune où il estoit tumbé , et plus approchant de 
l'humanité et du bon entendement des Grecs , que 
ne t'ont coustumierement ceulx de sa nation. Lon 
dit que la première fois qu'il fut amené pour -ven- 
dre comme esclave à Rome, ainsi qu'il dormoit, 
il apparut un serpent entortillé à l'entour de son 
visage : ce que voyant sa femme , qui estoit de la 
mesme nation que luy, mais devineresse et inspirée 
de l'esprit prophétique de Bacchus , prédit que ce 
signe luy pronostiquoit qu'il parviendroit quelque 
jour à une grande et redoubtable puissance, la- 
quelle se termineroit en heureuse issue. Ceste 
femme estoit encore avec luy, et le suivit quand 
il s'enfouit: si repoulserent premièrement quelques 
gens qui sortirent de Capoue sur eulx pour les cui- 
der reprendre, et leur ayans osté leurs bastons et 
leurs armes de soudards , furent bien aises de les 
changer à ceulx de gladiateurs , qu'ilz jetterent , 
comme estans barbares et deshonestes. 

XV. Depuis fut envoyé contre eulx un prê- 
teur Romain nommé Clodius , avec trois mille 
hommes , qui les assiégea dedans leur fort , lequel 
estoit une motte où il n'y avoit qu'un bien aspre et 
estroite montée que Clodius gardoit , et le demou- 
rant tout à l'entour n'estoit que haults rochers , 
droits et couppez , et au dessus y avoit grande quan- 
tité de vigne sauvage , de laquelle les assiégez cou- 
pèrent les plus long et plus forts serments , et en 
ieirent comme des eschelles de cordes , si roides 
et si longues , qu'estans attachées en hault elles 

touchoient jusque* au bas de la plaine , et avec cela 
descendirent tous seurement , excepté un qui dé- 
molira au hault pour leur jetter leurs armes après 
eulx , et quand il les leur eut toutes jettées , il se 
sauva luy mesrne aussi le dernier. Les Romains ne 
se doubtoient point de cela , au moyen dequoy les 
assiégez ayans environné le circuit de la motte les 
allèrent assaillir par derrière, et les effroyerent 
si fort de ceste soudaine surprise , qu'ilz semeirent 
tous à fouir, de manière que leur camp fut pris. 
Adonc plusieurs bouviers et bergers qui gardoient 
les bestes là au long , se joignirent à ces fugitifz , 
tous hommes dispos de leurs personnes et prompts 
à la main , dont ilz en armèrent les uns , et se ser- 
virent des autres comme d'avant coureurs pour aller 
descouvrir. 

XVI. A l'occasion dequoy fut despesché à Rome 
an autre capitaine , Publias Varinus , pour les aller 
desfaire , duquel ilz desfeiient en bataille première- 
ment un lieutenant qui avoit nom Frurius, avec 
deux mille hommes , et depuis encore en desfeirent 
un autre nommé Cossiru'us , que Ion luy avoit baillé 
pour conseiller et pour compagnon , avec grosse 
puissance : car Spartacus ayant espié qu'il se bai- 
gnoit en nn lieu qui s'appelle Salines , faillit de 
bien peu à le surprendre, et eut ce capitaine beau- 
coup d'affaire à se sauver de vistesse : mais au moins 
luy saisit Spartacus sur l'heure tout son bagage, et 
puis le poursuivant chaudement à la trace , prit 
tout son camp entièrement avec grande occision 
<-t meurtre de ses gens, entre lesquelz y mourut 

Cossinius : et ayant semblablement batu en plu- 
sieurs rencontres le praeteur mesme en che^f , et 
ftnablement luy ayant pris les sergens qui portoient 
les haches devant luy , et son cheval propre , il 
estoit ja devenu si puissant que chascun le redoub- 
lait : et neantmoins luy mesurant sagement ses 
forces, et ne s'attendant point qu'il peust venir au 
dessus de la puissance des Romains, achemina son 
armée devers les Alpes, estant d'advis que le meil- 
leur seroit quand ilz auroient passé les monts , que 
chascun se retirast en son païs , les uns en la Gaule , 
et les autres en la Thrace : mais ses gens se confiahs 
en leur multitude , et se promettans de grandes 
choses, ne luy voulurent point en cela obéir, ains 
se "remeirent à courir et piller toute l'Italie. 

XVII. Parquoy le sénat en estant en peine, non 
ja pour la honte ny pour l'indignité seulement que 
leurs gens fussent ainsi desfaits par des esclaves soub- 
levez , ains pour la crainte et pour le danger où en 
estoit toute l'Italie, y envoya tous les deux consuls 
ensemble , comme à l'une des plus difficiles et plus 
périlleuses guerres qui leur eust peu advenir. Gel- 
lius donques l'un des consuls chargeant en sur- 
prise au desprouveu une trouppe d'Allemans , qui 
par arrogance et mespris s'estoient séparez et es- 
cartez du camp de Spartacus, les meit tous à l'espée, 
et Lentulus son èompagnon avec des grosses et puis- 
santes armées environna de tous costez Spartacus , 
lequel s'approcha de ses lieutenans qui les condui- 
soient , et leur donna la bataille, où ilz lurent des- 
faits, et perdirent leur bagage entièrement. Parquov 

tirant oultre son chemin devers les Alpes , Cassais 
le prœteur , et gouverneur de la Gaule d'alentour 
du Po, luy alla au devant avec une armée. de dix 
mille combatans. Il y eut une grosse bataille , où 
il fut desfait : et ayant perdu beaucoup de ses gens , 
à grande peine se peut il sauver luy mesme de vis- 
tesse: ce que le sénat entendant fut fort malcou- 
tent des consuls , et leur mandant qu'ilznese mes- 
lassent plus de ceste guerre , en donna toute la 
charge à Crassus , lequel fut suivy en ce voyage de 
plusieurs nobles jeunes hommes de bonne maison , 
tant pour sa réputation, que pour la bonne affec- 
tion qu'ilz luy portoient. 

XVIII. S i alla Crassus planter son camp en la 
Romagne , pour attendre de pied ferme Spartaciis, 
qui y addressoit son chémin. Et envoya Mummius 
l'un de ses lieutenans avec deux légions faire un 
autre long circuit pour envelopper l'ennemy par 
derrière , luy enjoignant de le suivre tousjours à 
la trace : et sur tout luy défendant bien expressé- 
ment de lecombatre ny escarmoucher aucunement: 
mais nonobstant toutes ces desfenses, incontinent 
que Mununius se veit en espérance de pouvoir faire 
quelque chose , il luy donna la bataille , en laquelle 
il fut luy mesme desfait , et y perdit beaucoup de 
ses gens , et beaucoup y en eut qui se sauvèrent à 
la luitte, ayans seulement perdu leurs armes : à 
raison dequoy Crassus se courroucea griefvement , 
à luy , et recueillant les fuyans leur donna d'autres 
armes : mais il leur demanda pièges qui les cau- 
tionnassent de les mieux garder à l'advenir 7 qu'il/ 



MARCUS CRASSUS. 271 
n avoient fait les premières : et de cinq cents qui 
avoient esté aux premiers rencs , et qui avoient les 
premiers commencé à fouir , il les départit en 
cinquante dixaines , de chascune desquelles il en 
feit mourir un sur lequel le sort tumba , rame- 
nant en usage ceste ancienne façon Romaine de 
punir les lasches soudards, qui de long temps n'a- 
voit esté prattiquée : car c'est une manière de mort 
qui porte avec soy grande ignominie , et se faisant 
publiquement élevant tout le camp, donne grande 
horreur et grande frayeur à ceulx qui voyent faire 
ceste punition. 

XIX. Crassus donques ayant ainsi chastié ses 
gens , les mena droit contre Spartacus , lequel se 
retiroit tousjours arrière , tant que par le païs des 
Lucaniens il arriva à la coste de la mer, là où il 
trouva au destroit du Far de Messine quelques 
vaisseaux de coursaires Ciliciens: si luy prit envie 
de passer en la Sicile. Et y ayant jette deux mille 
hommes , y ressuscita 1 encore la guerre des es- 
claves, qui ne faisoit gueres que d'y estre assopie, 
et y falloit bien peu d'emorche pour la rallumer: 
mais ces coursaires luy ayans promis de le servir 
à son passage, et ayans pris sur cela des presens 
de luy , le trompèrent et s'en allèrent au loing. 
Parquoy se tirant de rechef arrière de la marine , ;1 
alla asseoir son camp dedans la demie isle des Re- 
giens, là où Crassus le venant trouver, et voyant 
que la nature du lieu luy enseignoit ce qu'il avoit 
à faire, il se meit à vouloir fermer de murailles 

■ Voyez les Observations. 

l'encouleure de ceste demie isle , tant pour garder 
ses gens d'estre oisifz, comme pour oster à ses 
ennemis le moyen de recouvrer vivres. C'estoit un 
ouvrage long et difficile , mais neantmoins il le 
paracheva contre l'opinion de tout le monde , en 
bien peu de temps , et f'eit tirer une trenchée de- 
puis un costé de la mer jusques à l'autre , à travers 
ceste encouleure qui duroit bien quinze lieues de 
long , et . avoit ceste trenchée de largeur quinze 
pieds , et autant de profondeur : et au dessus de la 
trenchée feit bastir une muraille haulte et forte à 
merveilles , dequoy Spartacus ne faisoit point de 
compte et s'en mocquoitdu commencement: mais 
quand son pillage luy commencea à faillir, et que 
voulant aller au loing pour recouvrer vivres , il se 
trouva enfermé de celle muraille , et n'y ayant 
plus rien à prendre ny à manger en tout le pour- 
pris de la demie isle , il espia une nuict fort rude 
qu'il negeoit et faisoit un fort grand vent , durant 
laquelle il feit combler un endroit de la trenchée 
non gueres large avec force terre, pierres et bran- 
ches d'arbres, par où il passa la tierce partie de 
son armée. Si eut peur Crassus de prime face , qu'il 
ne prist à Spartacus une soudaine voulunté de tirer 
droit à Rome : mais il se rasseura bien tostde ceste 
peur quand il sceut qu'il y avoit débat entre eulx , 
et qu'une grosse trouppe s'estant mutinée contre 
Spartacus estoit allée camper à part sur un lac de la 
Lucarne , duquel on dit que l'eau se change par 
intervalles de temps , et devient doulce , et puis 
après si salée que Ion n'en peult boire. Crassus les 

allant 

allant charger , les chassa bien de dessus le lac , 
mais il n'en peut pas tuer grand nombre , ny les 
poursuivre gueres loing , pource que Spartacus y 
arriva soudainement avec son armée qui arresia sa 
poursuit te. 

XX. O h avoit paravant Crassus escrit au sénat 
qu'il falloit r'appeller Lucullus de la Thrace , et 
Pompeius d'Hespagne, dont il se repentoit alors, 
et se hastoit le plus qu'il pouvoit de mettre fin à 
ceste guerre premier que ceulx là arrivassent , sça- 
chant bien que Ion attribueroit toute la gloire de 
l'avoir achevée à celuy d'eulx qui arriveroit , et luy 
viendroit au secours , non pas à luy : parquoy il 
se résolut d'assaillir premièrement ceulx qui s'es- 
toient mutinez , et qui s'estoient logez à part , des- 
quelz estoient les capitaines un nommé Caius 
Cannicîus , et un nommé Castus. Si envoya de- 
vant six mille hommes de pied pour saisir une 
motte , leur enjoignant de taire tout ce qu'ilz pour- 
roient pour n'estre point apperceuz ny descou- 
verts des ennemis : ce qu'ilz tascherent bien à faire , 
couvrans leurs morions et armets le mieux qu'ilz 
poirvoient : mais nonobstant ilz furent apperceuz 
par deux femmes qui faisoient quelques sacrifices 
à l'escart pour leurs ennemis , et furent en très 
grand danger d'estre tous perdus , n'eust esté que 
Crassus qui survint tout à poinct à leur secours , 
donna aux ennemis la plus aspre bataille qui eust 
point encore esté donnée en toute celle guerre : 
car il y fut occis douze mille trois cents hommes 
sur le champ , desquelz il ne s'en trouva jamai» 

Tome V. % 

que deux blecez par derrière , et tous les autre» 
moururent en la place qui leur avoit esté ordonnée 
pour leur rang en combatant vaillamment. 

XXI. Apres ceste desfaitte Spartacus se retira 
vers les montagnes de Petelie, là où Quintius l'un 
des lieutenans de Crassus , et Scrofa son trésorier , 
le suivirent en l'escarmouchant tousjours par le 
chemin sur la cueuë : mais à la fin un jour il tourna 
visage tout à un coup , et meit les Romains qui le 
harassoient en roupte , là où le trésorier mesme 
fut griefvement blecé , et eut on beaucoup d'affaire 
à le sauver. Cest avantage qu'ilz eurent alors sur les 
Romains , fut cause de la ruine finale de Spartacus, 
pource que ses gens qui estoient la plus part es- 
claves fugitifz , en montèrent en si grand orgueil , 
et en prirent telle audace , qu'ilz ne voulurent plus 
reculer à combatre, ny n'obeïrent plus à leurs ca- 
pitaines , ains comme ilz estoient ja par chemin les . 
environnèrent avec leurs armes , et leur dirent 
qu'il falloit , voulussent ou non , qu'ilz retournas- 
sent tout court , et les remenassent par la Lucanie 
contre les Romains , qui estoit tout ce que Crassus 
demandoit , pource qu'il avoit nouvelles, que ja 
Pompeius approchoit , et y avoit plusieurs à Rome 
qui parloient et briguoient pour luy , disans que la 
victoire finale de ceste guerre luy estoit deué , et 
que si tost qu'il seroit arrivé sur les lieux il la decide- 
roit par une seule bataille. 

XXII. A ceste cause Crassus cherchant à com- 
batre , et se logeant le plus près qu'il pouvoit des 
ennemis , faisoit un jour tirer une trenchée , la- 

quelle les fugitifs voulurent empescher , et vindrent 
en grande furie charger sur ceulx qui y beson- 
gnoient : l'escarmouche s'eschauf fa , et survenoit 
tousjours gens de renfort tant d'une part que d'au- 
tre, si que Spartacus à la fin voyant qu'il estoit 
contraint rengea toutes ses forces aux champs en 
bataille. Quoy fait, on luy amena son cheval, sur 
lequel il devoit combarre , et desguainnant son es- 
pée il le tua à la veué de tous ses gens , en disant , 
« Si je suis desfait enceste bataille, je n'en auray 
« plus que taire : et si je demeure victorieux , j'en 
« auray assez de beaux et de bons des ennemis à 
« mon commandement ». Puis cela fait se jetta à 
travers la presse des Romains pour cuider appro- 
cher et joindre de près Crassus , mais il n'y peut 
advenir , et tua de sa main deux centeniers Romains 
qui luy feirent teste. Finablement tous ceulx qu'il 
avoit autour de luy s'en fouirent , et luy demoura 
ferme jusques à ce qu'estant environné de tous 
costez, en combatant vaillamment, il fut mis en 
pièces. Mais combien que Crassus eust fort bien usé 
de sa fortune , et fait tout le devoir de bon capi- 
taine , et de vaillant homme, en exposant sa per- 
sonne aux dangers , si ne peut il faire que l'hon- 
neur de l'achèvement de celle guerre ne vinst en- 
core àPompeius, pource que ceulx qui eschapperent 
de cebte dernière bataille tumberent entre ses mains, 
et les acheva de desfaire , tellement qu'il escrivit au 
sénat que Crassus avoit bien desfait les fugitifs ea 
bataille rengée , mais que luy avoit couppé toutes 
les racines de ceste guerre. Pompeius donques eut 

S a 

entrée triumphale dedans Rome pour avoir vaincu 
Sertorius , et reconquis l'Hespagne : mais quant à 
Crassus , il ne demanda pas seulement le grand 
triumphe , et si estima Ion encore qu"il faisoit in- 
dignement et peu magnanimement de triumpher 
du petit triumphe à pied , que les Latins appellent 
Qvatio , pour avoir desfait des serfs fugitifz. Et 
quant à ce moindre triumphe , d'où il a esté nomme 
Qvatio, et en quoy il est différent du grand triumphe, 
nous en avons ailleurs suffisamment escrit , en la 
vie de Marcellus- 

XXIII. Après cela Pompeius estant dès lors 
appelle au consulat , Crassus encore qu'il eust es- 
pérance d'estre eleu consul quant et luy , ne des- 
daigna pas neantmoins de le requérir qu'il luy 
voulust aider. Pompeius en prit la charge bien vou- 
luntiers , pource qu'il desiroit comment que ce 
fast , avoir toujours Crassus obligé de quelque 
plaisir à luy : si luy favorisa fort affectueusement, 
jusques à dire publiquement en pleine assemblée 
<le ville , qu'il ne sçauroit pas moins de gré au peu- 
ple de luy donner Crassus pour compagnon au 
consulat, que de le faire luy mesme consul : toute- 
fois ilz ne continuèrent pas en ceste benevolence 
quand ilz turent instalez en leur estât , ains eurent 
tousjours débat ensemble , et furent contraires 
presque en toutes choses : de manière que pour 
l'occasion de ce discord , ilz passèrent tout leur 
consulat sans y rien faire qui soit digne de mé- 
moire , sinon que Crassus feit un grand sacrifice à 
Hercules , et un festin gênerai au peuple Romain 

de mille tables , et distribua à chasque citoyen Ro- 
main du b!ed pour vivre trois mois. Mais sur la fin 
de leur consulat , ainsi comme ilztenoie/it assem- 
blée de ville , il y eut un nommé Onatius 1 Au- 
relius , homme peu cogneu , chevalier Romain 
toutefois, mais au demourant ne se meslant point 
des affaires , et se tenant la plus part du temps 
aux champs , lequel montant en la tribune aux ha- 
rengues racompta au peuple une vision qu'il disoit 
avoir eue en dormant: « Car Jupiter ( dit il ) m'e9- 
'< tant ceste nuict apparu , m'a commandé de vous 
« dire publiquement que vous ne souffriez point 
« Crassus etPimpeius se déposer de leur consulat , 
« que premièrement ilz ne se soient reconciliez 
« ensemble». Il n'eust pas plus tost achevé ceste 
parole , que le peuple leur commanda qu'ilz feis- 
sent appointement : à quoy Pompeius ne respondit 
point , ains se teint tout coy sans bouger ny par- 
ler : mais Crassus luy toucha le premier en la main , 
et se tournant devers le'peuple , dit tout hault , 
« Je ne fais rien de lasche ny indigne de moy , sei- 
« gneurs Romains , si je recherche le premier l'a- 
« mitié et bonne grâce de Pompeius , attendu que 
« vous mesmes l'avez surnommé grand avant qu'il 
« eust encore aucun poil de barbe , et que vous 
« luy avez décerné l'honneur du triumphe premier 
« qu'il fust du sénat ». 

XXIV. Voila tout ce qui fut fait de notable 
durant le consulat de Crassus: mais sa censure fut 

« Il est ailleurs en la Vi» de Pompeius nommé Caius. 

de tout poinct inutile, et se passa sans y faire 
chose quelconque : car il ne s'y feit ny reveuè du 
sénat , ny monstre des chevaliers , ny dénombre- 
ment du peuple et estimation des biens d'un chascun, 
combien qu'il eust pour compagnon le plus donlx 
et le plus traittable homme qui fust pour lors de- 
dans Rome : mais on dit que dès le commencement 
Crassus ayant voulu faire un acte violent et inique , 
qui estoit de rendre l'AEgypte province tributaire 
aux Romains , Catulus luy résista vertueusement , 
et que de là s'estant meu différent entre eulx, 
ilz quittèrent l'un et l'autre vouluntairement leur 
estât. 

XXV. Quant à la conjuration de Catilina , qui 
fut de grande conséquence et près de ruiner et des- 
truirela ville de Rome, Crassus en fut bien aucune- 
ment souspeçonné , et y eut un des complices d'i- 
celle qui le nomma comme en estant, mais on ne 
luy adjouxta point de foy : et Ciceron mesme en 
quelque siene oraison en attache assez évidemment 
la suspicion à Crassus. et Caesar, mais ceste oraison 
n'a esté publiée que depuis la mort de l'un et de 
l'autre : et en celle qu'il feit pour rendre compte 
des actes de son consulat , il dit que Crassus une 
nuict alla devers luy , et luy porta une lettre mis- 
sive faisant mention de Catilina , comme luy con- 
firmant que la conjuration donton faisoit enqueste , 
estoit toute certaine. Tant y a que tousj ours depuis 
Crassus en voulut mal à Ciceron : mais ce qui le 
garda que tout ouvertement il n'en cherchast les 
moyens de luy nuyre pour s'en venger , fut son 

filz Publius Crassus , lequel estant homme stu- 
dieux , et qui aimoit les lettres , ne bougeoit des 
costez de Ciceron , de sorte que quand on luy vou- 
lust faire son procès , il changea de robbe comme 
luy, et en feit aussi changer aux autres jeune» 
hommes de bonne maison , et finablement feit 
tant par prières envers son pere qu'il le reconcilia 
avec luy. 

XXVI. A u demourant Cœsar estant de retour 
de son gouvernement se preparoit pour demander 
le consulat, et voyant que Pompeius et Crassus 
estoient de rechef retumbez en dissension l'un con- 
tre l'autre , ne vouloit pas en priant l'un de luy 
aider k sa brigue, encourir l'inimitié de l'autre, 
ny n'esperoit pas aussi sans le port de l'un on de 
l'autre pouvoir obtenir ce qu'il pretendoit : à raison 
dequoy il se meit à moyener accord entre eulx , en 
leur remonstrant souvent et leur discourant , que 
taschans à se ruiner l'un l'autre, ilz venoient à 
augmenter le crédit et l'authorité d'un Ciceron , 
d'un Catulus et d'un Caton , lesquelz n'auroient 
point de pouvoir s'ilz se vouloient entr'entendre , 
en joignant ensemble leurs ligues et leurs parts , 
pour d'une force et d'un consentement commun 
manier toute la chose publique k leur voulunté. 
Ce que Cœsar leur ayant persuadé , et les ayant 
reconciliez ensemble , vint par ce moyen à joindre 
et composer de leurs trois ligues une force inexpu- 
gnable et invincible, qui depuis ruina le peuple et 
le sénat Romain : pource qu'il ne les rendit pas 
plus grands qu'ilz n'estoient au paravant, l'un 

par le moven de l'autre: mais se feit soymesmc 
très grand par le moyen d'eulx deux : car si tost 
qu'ilz l'eurent pris à favoriser, il fut incontinent 
eleu consul sans difficulté quelconque , et s'estant 
bien porté en son consulat , luy feirent au bout dé- 
cerner de grosses armées, et luy meirent en main 
les Gaules : ce qui fut , par manière de dire , le 
mettre avec leurs propres mains dedans la forte- 
resse qui tiendrait la ville en subjection , esperans 
qu'ilz butineraient entre eulx deux le demourant , 
quand ilz luy auraient procuré et fait décerner un 
tel gouvernement. 

XXVII. Or quant à Pompeius ce qui luy feit 
faire ceste faulte , ne fut autre chose que son ex- 
cessive ambition : mais quant à Crassus , oultre son 
vice ancien et ordinaire d'avarice, il y ad jouxta 
encore une convoitise nouvelle de triumphes et île 
victoires , pour la jalouzie que suscitèrent en luy 
les haults faicts d'armes de Caesar , à fin que luy 
estant supérieur en toutes autres choses , il ne luy 
fiist inférieur en celle là seule , ny jamais ne le 
lascha ceste ambitieuse passion , qu'elle ne l'eust 
conduit à une mort ignominieuse conjointe avec 
perte et calamité publique. Pource que Cassar es- 
tant descendu de sa province de Gaule jusques 
en la ville de Luques , plusieurs Romains y al- 
lèrent le veoir , et entre autres Pompeius et Cras- 
sus , lesquelz ayans communiqué en secret avec luy , 
conclurent de mettre à bon esciant la main à l'œu- 
vre pour tenir soubs eulx toute la puissance de 
l'empire Piomain , et ce moyenant qiie Cassar re- 

tiendrait les forces qu'il avoit entre mains , et que 
Crassus et Pompeius prendraient d'autres provinces 
et d'autres armées aussi: pour à quoy parvenir il 
n'y avoit qu'un seul moyen , qui estoit que Pom- 
peius et Crassus briguassent un second consulat , à 
quoy Cassar leur devoit aider en escrivant aux amis 
qu'il avoit dedans Rome, et y envoyant bon nom- 
bre de ses soudards qui se trouveroient au jour de 
l'élection. 

XXVIII. Pour cest effect Pompeius et Crassus 
s'en retournèrent à Rome , où ilz furent inconti- 
nent souspeçonnez de ceste prattique , et courut le 
bruit assez commun par toute la ville, que. ceste 
entreveue de Luques ne sr'estoit point faitte à au- 
cune intention bonne , tellement que Marcellinus 
et Domitius demandèrent en plein sénat à Pompeius 
s'il prochasseroit le consulat , et il leur respondit, 
que à l'adventure le prochasseroit il , et à l'adven- 
ture aussi que non : et la mesme demande luy es- 
tant de rechef répliquée, il respondit qu'il le pro- 
chasseroit pour les bons , et non pas pour les mes- 
chans. Ces responses furent trouvées presump- 
tueuses et fieres : mais Crassus respondit plus 
modestement, que s'il voyoit qu'il fust expédient 
pour la chose publique, il. le prochasseroit, sinon , 
qu'il ne le prochasseroit point , de manière que 
sur ces paroles aucuns prirent la hardiesse de le 
prochasser, comme Domitius entre les autres: mais 
depuis quand ilz se furent ouvertement déclarez 
poursuivans , tous les autres par crainte se dépor- 
tèrent de leur poursuite, excepté Domitius que 

Caton pria , prescha et enhorta tant, comme son 
parent et son amy , qu'il le feit persister en son 
espérance , luy remonstrant que cela estoit com- 
batre pour la défense de la liberté, pource que ce 
n'estoit pas au consulat que Crassus et Pompeius 
aspiroient, ains à une domination tyrannique , et 
que ce n'estoit point poursuitte d'un magistrat ce 
qu'ilz fàisoient , ains un violent ravissement de 
provinces telles qu'ilz voudroient , et d'armées 
qu'ilz pretendoient se faire bailler par ce moyen. 

XXIX. Caton criant tout hault ces propos , et 
aussi les croyans fermement, poulsa, par manière 
dédire, Domitius à force jusques sur la place, là 
où plusieurs gens de bien se joignirent à eulx , 
pource qu'ilz s'esmerveilloient quel besoing il es- 
toit que ces deux personnages poursuivissent un 
second consulat , et pouquoy ilz briguoient de l'a- 
voir de rechef ensemble et non avec d'autres , veu 
qu'il y en avoit tant qui n'estoient point indignes 
d'estre compagnons ny de l'un ny de l'autre en ce 
magistrat. A ceste cause Pompeius craignant de ne 
pouvoir parvenir à son entente, n'espargna point 
de faire les plus deshonestes et plus violentes choses 
du monde: car entre plusieurs autres , le jour de l'é- 
lection, ainsi comme Domitius accompagné de ses 
amis alloit bien matin , avant l'aube du jour , au lieu 
où elle se devoit faire , le serviteur qui portoit une 
torchedevantluyfut occis, par gens qu'il avoit mis en 
embusche pour le tuer , et plusieurs de sa compa- 
gnie blecez , du nombre desquelz fut Caton , et les 
ayans tous mis en fuitte, les teindrent assiégez et 

fermez dedans une maison, jusrques à ce qu'ilz 
furent eleuz tous deux ensemble consulz : et peu de 
temps après ayans saisy de rechef la tribune aux 
harengues avec armes , chassé Caton hors de la 
place , et fait occire quelques uns des contredisans 
qui ne voulurent pas fouir, ilz prolongèrent à Caesar 
son gouvernement des Gaules pour autres cinq ans, 
et pour eulx se feirent décréter par les voix du peu- 
ple , les provinces de la Syrie et des Hespagnes : et 
depuis quand ilz vindrent à les tirer au sort entre 
eulx deux , la Syrie escheut à Crassus , et les Hes- 
pagnes à Pompeius. 

XXX. Ceste adventure du sort fut aggreable à 
chascun , pource que d'un costé le peuple ne vou- 
loit pas que Pompeius esloignast de gueres loing la 
ville de Rome, et luy mesme estant amoureux de 
ga femme, estoit bien aise d'avoir occasion de s'en 
tenir près , en demourant le plus du temps en sa 
maison. Mais sur tous , Crassus incontinent que 
ce sort de la Syrie luy fut escheut , feit tant de. dé- 
monstrations , que Ion cognent évidemment qu'il le 
tenoit pour le plus grand heur qui luy fust onqûes 
advenu, tellement qu'il ne se pouvoit pas tenir, 
qu'en grande compagnie, et entre des estrangers, 
il ne luy en eschappast quelque parole: mais en privé 
et entre ses familiers et amis , il dit tant de folles et 
vaines vanteries , que un jeune homme à peine en 
eust dit d'avantage : ce qui estoit et contre son aage 
et contre sa nature , ayant est.é tout le reste de sa vie 
aussi réservé , et aussi peu vanteur qu'il est possible 
d'estre : mais lors s'estant élevé follement, et dévoyé 

de son bon naturel , il ne H^hoit pas les bornes de 
son espérance à la conqueste de la Syrie ny des Par- 
thes , ains se promettant qu'il feroit veoir que tout 
ce qu'avoit fait Lucullus à l'encontre de Tigranes , 
et Pompeius à l'encontre de Mithridate» , n'estoient 
que jeux d'enfans , par manière de dire , il esten- 
doit l'espérance de ses conquestes jusques à la Bac- 
triene , jusques aux Indes, et jusques à la grande 
mer Oceane du costé du soleil levant , combien 
que au décret qui en fut passé par le peuple , il ne 
soit faitte aucune mention de la guerre contre le* 
Parthes : mais tout le monde sçavoit bien que Cras- 
sus en brusloit de désir , tellement que Cassar 
mesme luy en escrivit de la Gaule , luy louant sa 
délibération , et l'enhortant de la poursuivre. 

XXXI. MAispourautant que l'un des tribuns du 
peuple nommé Ateius , estoit tout résolu de s'op- 
poser à son partement , ayant plusieurs autres de 
mesme délibération, lesquelz tronvoient fort mau- 
vais que Ion allast ainsi vouluntairement de guayeté 
de cueur , commencer la guerre à des peuples qui 
n'avoient aucunement irrité ny offensé les Ro- 
mains , ains estoient leurs amis et leurs alliez , Cras- 
sus craignant ceste conspiration, requit Pompeius 
de luy vouloir assister , et l'accompagner jusques 
au dehors de la ville , à cause qu'il avoit grande au- 
thorité , et estoit fort révéré de la commune , ainsi 
qu'il apparut alors : car combien qu'il y eust grand 
nombre de peuple assemblé tout expressément 
pour empescher ce partement de Crassus, et crier 
après luy, ce neantmoins quand ilz veirent Pom- 

peins marcher devant luy avec un regard donlx , 
et une face riante , ilz furent tous appaisez , et 
s'ouvrirent d'eulx mesmes pour les laisser passer , 
sans leur mot dire. Il est bien vray que le tribun 
Ateius se meit au devant d'eulx , et à haulte voix 
défendit à Crassus qu'il n'eust à bouger de la ville , 
avec grandes protestations s'il faisoit au contraire : 
et voyant que pour sa défense il ne laissoit pas 
d'aller son chemin , il commanda à l'un de ses ser- 
gens qu'il luy meist la main sur le collet pour l'ar- 
rester , ce que les autres tribuns n'ayant voulu per- 
mettre , l'officier lascha Crassus : et adonc Ateius 
s'en courant vers la porte de la ville, meit une chauf- 
ferette pleine de feu ardent tout au milieu de la rue. 
Puis quand Crassus fut à l'endroit , jetta dedans 
quelques perfums , et feit dessus quelques aspersions 
en prononceant certaines malédictions et impréca- 
tions espoùventables et horribles , et invocant des 
dieux , dont les noms sont estranges et terribles : si 
disent les Romains que ces malédictions là sont 
bien ancienes : mais tenues secrettes, pource qu'elles 
ont telle efficace , que celuy qui en est une fois mau- 
dict , ne peult jamais eschapper, ny ausai celuy qui 
en use , il ne luy en prent jamais bien : à raison de- 
quoy peu de gens en usent , et non jamais que ce ne 
soit pour quelque grande occasion. 

XXXII. A ceste cause reprenoit on grandement 
Ateius d'avoir prononcé telles imprécations , et 
essayé de si effroyables cerimonies , qui retour- 
noient au dommage de la chose publique , veu que 
c'estoit pour, l'amour d'elle qu'il vculoit maudire 

Crassus , lequel ayant poursuivy son chemin arriva 
à Brundusium , que les tourmentes de l'hy ver n'es- 
toient pas encore appaisées , mais pour cela il ne 
laissa pas de faire voile : aussi perdit il plusieurs 
vaisseaux, et neantmoins avec le reste de son ar- 
mée se meit en chemin par terre à travers le royaume 
de la Galatie , là où il trouva le roy Dejotarus 1 qui 
estoit fort vieil, et neantmoins bastissoit une nou- 
velle ville : si luy dit en se mocquant , « Il me sem- 
« ble, sire roy, que tu commences bien tard à bas- 
« tir , de t'y estre mis à la dernière heure du jour ». 
Ce roy des Galates luy respondit sur le champ , 
« Aussi n'es tu pas toy mesme parry gueres matin , 
« à ce que je voy, seigneur capitaine, pour aller 
« faire la guerre aux Parthes ». Car Crassus avoit 
ja passé soixante ans , et si le monstroit son visage 
encore plus vieil qu'il n'estoit. 

XXXIII. Au reste estant arrivé sur les lieux, les 
affaires du commencement luy succédèrent selon 
ton espérance : car il bastit facilement un pont sur 
la rivière d'Euphrates , et passa sans inconvénient 
son armée par dessus : puis entrant en la Mésopo- 
tamie^ receut plusieurs villes, qui vouluutaire- 
ment se rendirent à luy : toutefois il y en eut une , 
de laquelle estoit tyran un Apollonius , où cent 
de ses soudards ayans esté tuez, il y mena toute 
son armée , et l'ayant prise à force , saccagea tous 
les biens , et vendit les personnes à l'encan. Les 
Grecs appelloient ces>te ville Zenodatia t pour la 

■ Celui pour qui Gicéron prononça tlevant César le discours 
que nous avons ;»armi Ses œuvres. 

prise de laquelle il souffrit que ses gens l'appellas- 
sent Imperator , c'est à dire, souverain capitaine : 
ce qui luy tourna à honte, et en fut estimé homme 
de bas et petit cueur , ayant peu d'espérance de 
grandes et haultes choses , puisqu'il faisoit cas d'un 
si petit exploit : puis ayant logé en garnison par les 
villes qui s'astoient rendues à luy, jusques au nom- 
bre de sept mille hommes de pied, et environ mille 
chevaux , il s'en retourna en arrière passer son hy- 
ver au païs de la Syrie : là où son fîlz l'alla trouver , 
venant des Gaules d'avec Jules Cœsar , qui l'avoit 
honoré des prix d'honneur que les capitaines Ro- 
mains ont accoustumé de donner aux gens de 
bien , et qui ont fait leur devoir en la guerre , 
et si amenoit à son pere mille hommes d'armes , 
tous gens d'eslite. 

XXXIV. Cela me semble avoir esté la première 
faulre , que commeit Crassus après l'entreprise de 
ceste guerre, qui fut la plus grande de toutes : 
pource qu'il falloit qu'il poulsast oultre d'une tire, 
et qu'il donnast jusques en Babylone et en Seleu- 
cie , citez de tous temps ennemies des Parthes : et 
au contraire pour avoir différé, il donna temps et 
loisir à ses ennemis de se prouvoir et préparer. D'a- 
vantage on blasme aussi grandement les occupations 
ausquelles il vacqua pendant qu'il fut de séjour en la 
Syrie , comme tenans plus du marchand que du ca- 
pitaine : car il n'employa point ce temps à revoir 
son armée, ny à la faire exerciter aux armes, ains 
à compter le revenu des villes , et demoura plusieurs 
jours à sommer aux poids et à la balance le trésor 

d'or et d'argent qui estoit au temple de la déesse 
de Hierapolis. Qui pis est, il envoyoit dénoncer 
aux peuples , princes et villes , qu'ilz eussent à luy 
fournir -certain nombre de gens de guerre , et puis 
les en dispensoit en prenant argent d'eulx : ce qui 
luy donna très mauvais bruit , et le feit venir en 
grand mespris de tout le monde. 

XXXV. Le premier présage de son malheur lny 
vint de ceste déesse de Hierapolis , laquelle aucuns 
estiment estre Venus : les autres disent que c'est 
Juno : les autres veulent que ce soit la nature et 
la cause première qui donne les commencemens 1 
d'humeur aux choses qui vienent en estre , et celle 
qui a enseigné aux hommes la source dont procè- 
dent tous biens. Car ainsi comme ilz sortaient de 
son temple, le jeune Crassus nimba le premier sur 
la face , et luy mesme après trébucha sur son filz : 
et comme ja il faisoit assembler les garnisons des 
lieux où elles avoient hyverné pour marcher en 
campagne, il arriva devers luy des ambassadeurs 
de la part du roy des Parthes 2 Arsaces , qui luy 
exposèrent leur charge en peu de paroles , disans 
que si ceste armée estoit envoyée par les Romains 
pour guerroyer leur maistre , il ne vouloit aucune 
paix ny amitié avec eulx , ains entendoit leur faire 
guerre mortelle à toute oultrance: mais s'il estoit 

» D'humidité. 

' Ce nom il' Arsaces, ou Arsacides estoit commua à tous les 
roys des Parthes. Amyot, On va voir en effet que le roi des 
Parthes à cette époque s'appelloit Hyrodès, selon Plutarque , 
Orodès , selon Appieu et Dion Cassius. 

ainsi , comme il avoit ouy dire , que Crassus contre 
la voulunté de ses citoyens , par une convoitise 
particulière de faire son profit , fust venu de gayeté 
de cueur, commencer la guerre aux Parthes, et oc- 
cuper leur pais , qu'en ce cas là Arsaces se porte- 
roit plus modereement pour la pitié qu'il avoit de 
la vieillesse de Crassus , et qu'il se contenteroit de 
laisser aller vies et bagues sauves les gens de guerre 
Romains , qu'il estimoit estre plus tost dedans ses 
villes en prison, qu'ç^ garnison. A cela respondit 
Crassus bravement , qu'il leur feroit response de- 
dans la cité de Seleucie , dequoy le plus ancien des 
ambassadeurs, qui avoit nom Vagises, se prit à 
rire , et luy monstrant la paulme de sa main , luy 
dit , « Plustost naistroit du poil dedans ce creux de 
« ma main, Crassus, que tu voyes la cité de Se- 
« leucie ». Ainsi se partirent ces ambassadeurs , et 
s'en retournèrent devers le roy Hyrodes , luy dé- 
noncer qu'il ne falloit penser qu'à la guerre. 

XXXVI. Sur ces entrefaittes aucun* des gens 
de guerre que Ion avoit laissez en garnison dedans 
les villes de la Mésopotamie , s'en estans sauvez 
avec grand danger, et par grand'adventure , ap- 
portèrent à Crassus des nouvelles qui meritoient 
bien que Ion y pensast soigneusement , ayans veu 
à l'oeil le grand nombre de combatans qu'il y avoit 
au camp de l'ennemy, et leur manière de combat- 
tre en quelques assaults qu'ilz avoient donnez aus- 
dittes villes: et comme il advient ordinairement à 
ceulx qui sont eschappez de quelque danger , faisans 
les choses encore plus espouventables et plus dan- 

Tortte V. T 



290 MARCUS CRASSUS. 
gereuses qu'elles n'estoient , ilz alloient comptant , 
•que c'estoit chose impossible de se sauver de vis- 
tesse devant eulx quand ilz poursuivoient , ny de 
les attaindre quand ilz fuyoient , et qu'ilz avoient 
des sortes de flesches qui voloient plus viste que 
la veuë, et qui perceoient tout ce qu'elles rencon- 
troient avant que Ion peust veoir celuyquiles des- 
laschoit. Au demourant quant aux armes dont 
usoient leurs gens de cheval, que les offensives es- 
toient telles , qu'il n'y avoit harnais, quel qu'il fust, 
qu'elles ne faulsassent, et les défensives trempées 
de sorte , qu'il n'y avoit effort auquel elles ne ré- 
sistassent. 

XXXVII. Les soudards Romains oyansces nou- 
velles rabbatoient fort de leur audace, pource qu'ilz 
s'estoient nu paravant promis , que les Parthes ne 
differoient en rien d'avec les Arméniens et les 
Cappadociens , que Lucullus avoit tant battis et tant 
pillez qu'il s'en estoit lassé, et avoient ja fait leur 
compte , que toute la plus grande difficulté qu'ilz 
auroient en toute ceste guerre , seroit la longueur 
du chemin qu'il leur conviendroit faire , et le tra- 
vail de poursuivre et chasser gens qui ne les atten- 
droient. point : et lors tout au rebours de leur espé- 
rance , ilz entendoient qu'il leur faudroit venir aux 
mains et combatre à bon esciant : au moyen de- 
quoy quelques uns de ceuk mesmes qui avoient 
charge et authorité en l'ost , entre lesquelz fut Cas- 
sius le questeur et superintendant des finances, fu- 
rent d'advis que Crassus se devoit arrester là tout 
court , pour remettre de rechef l'entreprise totale 

en délibération du conseil , à sçavoir , si Ion devoit 
tirer oultre , ou quoy. Les devins mesmes donnoient 
couvertement à entendre à demy, que les dieux en 
tous leurs sacrifices monstroient de malheureux 
présages , et mal aisez à pacifier : mais Crassus ne 
leur presta point l'oreille , ny à eulx , ny à autres 
quelconques , sinon à ceulx qui luy conseilloient de 
se haster , mais ce qui plus l'asseura et l'encouragea, 
fut Artabazes le roy de l'Arménie , lequel vint de- 
vers luy en son camp avec six mille chevaux , qui 
n'estoient seulement 1 que la cornette et la garde 
du roy : car il en promettoit autres dix mille tous 
armez à blanc et bardez , avec trente mille hommes 
de pied qu'il entretenoit à sa soude ordinaire , con_ 
seillant à Crassus qu'il entrast dedans le païs des 
Parthes par le costé de l'Arménie , pourautant que 
non seulement son camp auroit foison de vivres 
qu'il luy fourniroit de ses païs , mais aussi pour 
autant qu'il marcheroit en seureté , ayant au de- 
vant de luy un païs de montagnes et païs bossu , 
mal aisé à gens de cheval , qui estoit la seule force' 
des Parthes. Crassus le remercia assez froidement 
de sa bonne voulunté , et de l'offre d'un si beau et 
si magnifique secours : mais il luy dit qu'il pren- 
droit son chemin par la Mésopotamie, là où il 
avoit laissé beaucoup et de bons hommes de guerre 
Romains , et à tant se départit ce roy Arménien. 

XXXVIII. Mais ainsi comme Crassus passoit son 
armée par dessus le pont qu'il avoit fait dresser sur 
la rivière d'Euphrates , il se leva tout à l'entour 

' A ce qu'on disoir. C. 

d'estranges et horribles tonnerres , avec esclairs 
continuelz qui donnoient droit dedans les yeux de 
ses gens : d'avantage il fundit une nuée noire , dont 
il sortit un impétueux tourbillon de vent, avec 
une foudre ardente, dessus son pont, qui en rom- 
pit et brisa une grande partie , et tumba deux coups 
de foudre dedans le lieu où son camp devoit'aller 
loger. Qui plus est l'un de ses grands chevaux estant 
accoustré magnifiquement , prit son mords aux 
dents , et avec celuy qui le chevauchoit , s'alla jet- 
ter dedans la rivière , où il se noya , de sorte que 
Ion ne le reveit oncques puis : et dit on que la 
première aigle, quand on la cuida enlever pour 
faire marcher le camp , se retourna d'elle mesme 
en arrière. Oultre ce , il advint que quand on dis- 
tribua les vivres aux soudards , après qu'ilz eurent 
tous passé le pont , la première chose qu'on leur 
donna , furent du sel et des 1 lpntilles , que les 
Romains estiment signes de deuil et présage de 
mort : pource que Ion en sert ès funérailles des 
trespassez. Après tout cela , ainsi que Crassus mesme 
harenguoit et preschoit les soudards , il luy es- 
chappa une parole qui troubla grandement toute 
l'armée : car il leur dit qu'il faisoit expressément 
rompre te pont qu'il avoit basty sur la rivière, à 
fin qu'il ne retournast pas un d'eulx : et là où s'es- 
tant apperceu que ceste parole inconsidereement 
ditte, avoit esté mal prise, il la devoit reprendre 
et exposer comme il l'entendoit , veu que ses gens 
en estoient estonnez , il n'en feit compte , tant il 
' Aimes lisent /Act^av qui signifie de la tourte. Amyot. 

fut opiniastre. Finablemeut il feit le sacrifice ac- 
coustumé pour la purgationde son armée, et comme 
le devin luy tendist les entrailles de l'hostie qui 
avoit esté immolée , elles luy tumberent des mains, 
dequoy voyant que tous les assistens estoient fas- 
chez et troublez , il se prit à rire en disant : , 
« Voilà que c'est de vieillesse : mais toutefois vous 
« verrez que les armes ne me tumberont ja des 
« poings ». 

XXXIX. Cela fait il commencea de marcher 
en païs le long de la rivière avec sept légions de 
gens de pied , et peu moins de quatre mille che- 
vaulx , et presque autant de gens de traict armez 
à la légère : si luy vindrent aucuns de ses avant- 
coureurs qui venoient de descouvrir le païs , faire 
rapport , qu'il ne paroissoit homme quelconque en 
toute la campagne : mais que bien avoient ilz 
trouvé la trace de grand nombre de chevaux , qui 
sembloient s'en estre retournez en arrière, dont 
Crassus le premier reprit bonne espérance, et ses 
gens aussi , qui commencèrent à en desestimer les 
Parthes , tenans pour tout asseuré , qu'ilz ne vien- 
draient point au combat. Toutefois Cassius au con- 
traire luy remonstroit tousjours , qu'il luy sembloit 
meilleur qu'il refreschist un peu son armée en quel- 
ques unes des villes où il tenoit garnison , jusques 
à ce qu'il entendist quelque chose certaine des en- 
nemis , ou bien qu'il tirast droit à la cité de Scleu- 
cie le long de la rivière , laquelle luy donneroit 

1 Dion Cassius nous apprend que c'étoit l'Euphrate , p. 82, 
c'dit. R. Stepb. i5/|8, w-/b/. gr. 

moyen de faire conduire vivres aiseement par ba- 
teaux, qui suivroient tousjours son camp, et si les 
garderoit que les ennemis ne les peussent envi- 
ronner par derrière , tellement que ne les pouvans 
assaillir que par devant, ilz n'auroient point d'a- 
vantage sur eulx. 

XL. Ainsi comme Crassus estoit après à con- 
sulter et délibérer sur cela , il vint à luy un capi- 
taine d'Arabes nommé Ariamnes l , homme fin et 
cauteleux , qui fut le principal et le plus grand de 
tous les malheurs , que la fortune assembla lors en 
un mesme temps , pour faire trébucher Crassus en 
misérable ruine: car il y avoit quelques uns de ceulx 
qui paravant avoient esté en ces païs là à la guerre , 
soubz Pompeius , qui le cognoissoient bien, et sça- 
charis que Pompeius luy avoit fait quelques plai- 
sirs , cuidoient que pour cela il fust demouré bien 
affectionné envers les Romains : mais il avoit esté 
lors prattiqué et attdtré par les capitaines du roy 
des Parthes , avec lesquelz il avoit intelligence, 
pour abuser Crassus , et tascher à le tirer le plus 
arrière qu'il pourroit de la rivière et du pais bossu , 
pour le jetter en pais de campagne infinie , où Ion 
le peust envelopper de tous costez avec la cheva- 
lerie : car ilz ne vouloieut rien moins qu'aller 
chocquer de front les Romains à coups de main. 
Ce Barbare donques estant venu devers Crassus , 
commencea à haultlouer Pompeius comme son 

• Appien le nomme Acbarus. Amyot. Libr. de Bell. Parth. 
p. 239, Edit. Amstel. 1670, in-8". Dion Cassius le nomme 
Aiigurus , L. XI , p. 82. 



MARCUS CRASSUS. 2 9 5 
bienfaicteur (car il estoit avec tout le reste un 
beau parleur) et magnifiant l'armée de Crassus , le 
reprenoit de ce qu'il alloit ainsi tirant les choses 
en longueur, en dilayant et consumant le temps à 
faire ses préparatifs, comme s'il eust besoing d'ar- 
mes , et non de pieds et de mains assez habiles et 
vistes , contre des ennemis , qui de long temps ne 
pensoient à autre cho=e qu'à prendre les plus chè- 
res personnes , et plus précieux meubles qu'ilz eus- 
sent , pour s'en fouir à tout ès déserts de la Scy- 
thie , ou de l'Hyrcanie. «Mais encore si vous pen- 
ce siez, disoit il, avoir à les combatre , la raison 
« voudroit que vous vous hastissiez de les aller 
e< donques trouver , avant que leur roy eust mis 
« toutes ses forces ensemble : car pour le présent 
« vous n'avez en teste que Surena et Sillaces deux 
« de ses lieutenans, qu'il a jettez au devant de 
« vous pour vous amuser , et engarder que vous ne 
« le poursuiviez: mais quanta luy, il ne compa- 
« roistra point ». 

XLI. Tout cela estoit faulx , pource que Hyro- 
des 1 ayant dès le commencement divisé ses forces 
en deux , luy avec une partie alloit destruisant le 
royaume d'Arménie pour se venger du roy Arta- 
bazes , et avoit envoyé Surena à l'encontre des Ro- 
mains , non qu'il le feist à mon advis , par m iniere 
de mespris , comme quelques uns ont voulu dire , 
pource qu'il n'est pas vraysemblable qu'il desdai- 
gnast de se trouver en bataille contre Crassus, 
qui estoit l'un des principaux hommes de la ville 

• Voyez la note sur le cb. xxxv. 

de Rome , et qu'il trouvast plus honorable d'aller 
faire la guerre à Artabazes en Arménie, ains me 
semble qu'il le faisoit expressément pour éviter le 
plus apparent danger, se tenant ce pendant au 
loing, où il peust à seureté regarder et attendre 
ce qui en adviendrait , et qu'il envoya devant Su- 
rena pour tenter la fortune du combat , et aussi 
pour divertir les Romains : car Surena n'estoit 
point homme de basse ou petite qualité, ains le 
second des Parthes après le roy, tant en noblesse, 
qu'en richesse et en réputation : mais en vaillance, 
suffisance et expérience au faict des armes, le pre- 
mier personnage qui fust de son temps entre les 
Parthes ^et au demourant en grandeur et beaulté 
de corps , ne cédant à nul autre. Quand il marchoit 
par les champs avec son train seulement , il avoit 
bien tousjours mille chameaux à porter son ba- 
gage , et menoit deux cents chariots de concubines , 
et d'hommes d'armes armez de toutes pièces, mille, 
et d'autres armez à la légère encore d'avantage, de 
sorte qu'il faisoit en tout de ses subjects et vassaux 
plus de dix mille chevaux. H avoit par succession 
héréditaire de ses ancestres le privilège de mettre 
le premier le bandeau royal ou diadème à l'entour 
de la teste du roy quand il estoit déclaré roy, et si 
avoit outre cela remis le roy Hyrodes, qui regnoi| 
pour lors , en son royaume , duquel il avoit esté de- 
chassé , et luy avoit conquis la grande cil é de Seleu- 
cie, ayant esté le premier qui avoit monté sur les 
murailles , et ayant renversé de sa propre main 
ceulx qui les defendoient. Et combien qu'il n'eust 

pas encore pour lors trente ans," si estoit il tenu 
pour homme très sage , de bon sens et fie bon con- 
seil, qui furent les moyens par lesquelz il desfeit 
Crassus , lequel par son audace et son oultrecui- 
dance du commencement , et depuis par la crainte 
et l'espouventement où le réduisirent ses malheurs, 
se rendit facile à surprendre, et exposé à tous 
aguets. 

XLII. Parquoy le Barbare luy ayant lors fait 
croire tout ce qu'il voulut, en l'esloignant de la 
rivière le mena par travers de la plaine , là où du 
commencement ilz eurent le chemin assez beau , 
mais puis après fort mauvais , pource qu'ilz entrè- 
rent en des sablons où leurs pieds enfondroient 
bien avant, et en des campagnes rases, où il n'y 
avoit, ny arbres , ny eaux quelconques , et dont Ion 
ne veoit fin ne borne aucune que Ion peust discer- 
ner à l'oeil , de sorte que non seulement la soif et 
la malaisance du chemin travailloit les Romains , 
mais aussi le desconfort de leur veuë, qui n'avoit 
à quoy s'arrester , les descourageoit, à cause qu'ilz 
ne voyoient ni près , ny loing , ny arbre, ny rivière 
ou ruisseau , ny coustau de montagne , ny herbe ou 
plante verdoyante , ains à parler proprement une 
mer infinie d'arenes désertes de tous costezde leur 
Samp. Cela commencea à les faire doubter qu'ilz 
estoient trahis : mais quand avec cela il leur vint 
nouvelles de Artabazes, qui manda qu'il estoil de- 
tenu en son païs par la grosse guerre que Hyrodes 
luy faisoit , à l'occasion de laquelle il ne ponvoit 
envoyer le secours qu'il avoit promis: mais qu'il 

conseilloit à Crassus de tourner son chemin ver* 
Arménie , à fin que leurs forces joinctes ensemble 
ilz combatissent le roy Hyrodes : sinon à tout le 
moins qu'il fust adverty de marcher tousjours , et 
se camper en païs bossu , fuyant les plaines et lieux 
où la chevalerie se peust aider, et s'approchant 
tousjours des montagnes. A cela Crassus par sa fo- 
lie ne voulut rien rescrire , ains respondit de bou- 
che seulement en cholere , que pour lors il n'avoit 
pas loisir d'entendre au faict des Arméniens : mais 
que puis après il ixoit en Arménie pour se venger de 
la trahison que Artabazes luy faisoit. Si fut Cassius 
de rechef fort courroucé de ceste response : mais 
pource qu'il voyoit que Crassus ne prenoit pas en 
bonne part ce qu'il luy en disoit, il ne luy en vou- 
lut plus rien remonstrer : mais tirant à part ce ca- 
pitaine d Arabes , Ariamnes , le tensa aigrement en 
luy disant : « O malheureux et meschant que tu es , 
« quel maling esprit t'a amené vers nous , et par 
« quelz charmes et sorcelleries as tu si bien sceu 
« enchanter Crassus , que tu luy ayes persuadé de 
« venir jetter son armée en cest abysme de de- 
« sert , et prendre ce chemin qui mieulx est con- 
k venable à un Arabe capitaine de larrons , qu'à 
« un capitaine gênerai du peuple Romain » ? Le 
Barbare estant homme cault et malicieux , parlant 
tout doulx le reconfortoit , et le prioit d'avoir en- 
core un peu de patience , et en allant et venant au 
long des bendes , faisant semblant d'aider aux sou- 
dards , leur disoit par manière de risée , « Je croy, 
« compagnons , que vous cuidez cheminer par la 

« campagne de Naples , et voudriez bien trouver 
« les beaux ruisseaux et fresches fonteines , les pe- 
« tits boccages , les baings naturelz , et les bonnes 
« hostelleries qui sont à l'entour , pour vous refres- 
<c chir, et ne vous souvenez pas que vous traver- 
<i sez les déserts des confins de l'Arabie et de l'As- 
•t syrie ». 

XLIII. Voila comment ce Barbare alloSt entre- 
tenant les Romains pour un temps : niais depuis 
avant qu'il fust notoirement descouvert pour trais- 
ire, il deslogea de bonne heure, toutefois encore 
tut ce da scen et consentement de Crassus , auquel 
il donna à entendre qu'il iroit brasser quelque 
trouble et tumulte au camp des ennemis. Lon dit 
que ce jour là Crassus sortit de sa tente avec une 
robe noire , non point rouge , comme est la cous- 
tume des capitaines Romains : toutefois s'en estant 
ad visé , .il la changea incontinent : et dit on plus, 
que ceulx qui portoient les enseignes eurent beau- 
coup affaire à en arracher les basions, tant ilz es- 
toient fichez avant en terre , quand il fallut par- 
tir : dequoy Crassus se mocquant, les hastoit en- 
cores d'aller , contraignant les gens de pied de 
marcher aussi tost comme la gendarmerie , jusques 
à ce qu'il retourna quelque peu des coureurs que 
lon avoit envoyez devant pour desconvrir , lesquelz 
rapportèrent que tous leurs autres compagnons 
avoient e&té desfaicts par les ennemis , et que eulx 
avoient eu beaucoup d'affaire à se sauver de leurs 
mains, et qu'ilz s'en venoient en grand nombre , 
bien délibérez de leur donner la bataille. Ceste 

nouvelle estonna tout le camp : mais Crassus s'en 
trouva encore plus estonné que nul autre : si com- 
mencea à renger ses gens en bataille , n'ayant pas 
le sens bien rassis de haste et d'effroy qu'il avoit : 
si feit ses rencs clairs du commencement, rengeant 
les soudards en quarré assez loing l'un de l'autre , 
à fin d'occuper le plus qu'il pourroit de la plaine, 
pour engarder que les ennemis ne le peussent en- 
velopper , suivant l'advis et le conseil de Cassius, 
et départit ce qu'il avoit de gens de cheval sur les 
deux ailes : mais depuis il changea d'opinion et es- 
troissit la bataille de ses gens de pied en forme de 
brique plus longue que large , taisant front et mons- 
trant visage de toutes parts : car il y avoit douze 
cohortes en file à chasqne Costé , et au long de 
chasque cohorte une compagnie de gens de che- 
val , à fin qu'il n'y eust aucun endroit qui n'eust 
le secours de la chevalerie tout prest , et que de 
tous costez sa bataille en fust également rempa- 
rée : puis en donna une poincte à conduire à 
Cassius , l'autre à son filz Publius Crassus , et lay 
se meit au milieu, en laquelle ordonnance ilz mar- 
chèrent tant qu'ilz arrivèrent à un ruisseau nommé 
Balissus , qui n'est pas grand, et où il n'y a pas 
beaucoup d'eau , mais qui vint neantmoins bien à 
poinct aux soudards pour la grande soif et les 
grandes chaleurs qu'ilz avoient endurées par che- 
min si pénible , où ilz n'avoient point trouvé d'eau. 

XLIV. Si furent la plus part des capitaines d'o- 
pinion que londevoit là camper et v passer la nuict, 
à fin de pouvoir ce pendant recognoistre les enne- 

mis le plus que Ion pourroit , et sçavoir quel nom- 
bre de combatans ilz estoient , et en quel equippage, 
pour le lendemain au matin les aller trouver : mais 
Crassus se laissant aller à l'instance que iuy faisoient 
son filz et les hommes d'armes qu'il avoit amenez 
avec quant et luy , qui lepressoient de faire marcher 
l'armée , et sans delay aller charger l'ennemy , il 
commanda que ceulx qui voudroient repaistre re- 
peussent tout debout sans bouger de leurs rencs : 
puis tout soudain avant que ce mandement peust 
estre allé par tout , commanda de rechef que Ion 
marchast , non point le petit pas ny à reposées , 
comme il fault faire quand on va donner une ba- 
taille , ains viste et roide , jusques à ce que Ion ap- 
perceut les ennemis qui de prime face ne semblèrent 
pas aux Romains estre en si grand nombre, n'en 
si brave equippage comme ilz avoient estimé : car 
quant à la multitude , Surena l'avoit expressément 
couverte de quelques trouppes qu'il avoit jettées 
devant , et pour cacher la splendeur de leurs har- 
nois leuravoitfait jetterdes habillemens etdes peaux 
debestes pardessusleursarmes.Mais quaiidilzfurent 
près les uns des autres , et que le signe de chocquer 
fut levé en l'air , premièrement ilz remplirent 
toute la campagne d'un bruit espouvantable et ter- 
rible à ouir , pource que les Parthes ne s'incitent 
pas à combatre par le son des cornets ny des trom- 
pettes et clairons , ains ont de gros tabourins de 
cuir creux par dedans., à l'entour desquelz ilz at- 
tachent des sonnettes et autres quinquailleries de 
leton , puis sonnent avec cela de plusieurs costez 

tout ensemble , dont il en sort un bruit sourd , qui 
semble proprement meslé du rugissement de quel- 
que beste sauvage et du son effroyable du tonnerre , 
entendans très bien que l'ouyeest celuy de tous les 
sentimens , qui plus promptement et plus vivement 
émeut l'ame et le» passions d'icelle , et plus sou- 
dainement fait sortir l'homme hors de soy. 

XLV. Estans donquesja lescueurs des Romains 
effroyez de ce son là, les Parthes tout à un coup 
jetterent à bas les couvertures qu'ilz avoient mises 
par dessus leurs harnois , et adonc se monstrerent 
ilz flamboyans avec leurs armets et cuiraees de fer 
Margien bien fourby, qui e»tincelle et reluit comme 
feu , et leurs chevaux semblablement bardez de 
bardes de fer et de cuivre, mesmement le capi- 
taine en chef de toute leur armée, Surena , qui 
estoit le plus bel homme et le plus grand de tout 
son 06t , et estimé aussi hardy et aussi vaillant de 
sa personne qu'il y en eust point, encore que la 
délicatesse de sa beaulté qui tenoit un peu de l'ef- 
féminé , ne promeist pas une telle fermeté de cou- 
rage, pource qu'il se fardoit le visage, et portoit 
les cheveux mespartis en grève à la guise des Me- 
dois , combien que les autres Parthes laissassent 
encore cioistre leurs cheveux à la mode des Tar- 
tares , sans les agencer ny peigner aucunement , 
pour en estreplus effroyables à veoir à leurs enne- 
mis. Si avoient du commencement proposé de 
charger les Romains avec leurs 1 bourdons, pour 
essayer de fendre et ouvrir leurs premiers renrs : 

1 Lances. 

mais quand ilz veirent de près la profondeur de 
leur bataille si bien serrée, et où les hommes es- 
toient plantez si fermes et de pied coy , ilz recu- 
lèrent arrière : et là où il sembloit qu'il se voulus- 
sent escarter , desbender et mettre en roupte , on 
fut tout esbahy que Ion apperceut au contraire 
qu'ilz le faisoient pour envelopper leurs ennemis 
de toutes parts. Si commanda Crassus à ses gens 
de traict et armez à la légère, qu'ilz feissent une 
saillie sur eulx, ce qu'ilz leirent : mais ilz n'allèrent 
pas gueresloing, car ilz furent soudain accueilliz 
et enferrez de tant de coups de flesches , qu'ilz 
furent contraints de se rejetter de rechef soubs le 
couvert de leurs gens armez : ce qui fut le com- 
mencement du trouble et de l'effroy , quand les 
Romains veirent la violence et la faitlsée grande 
que faisoient ces coups de flesches des ennemis , 
qui rompoient leurs armes , et perçoient tout 
ce qu'ilz rencontroient , autant le dur que le 
tendre. 

XL VI. Adonc les Parthes se tenans un peu ar- 
rière , commencèrent à descocher de loing tous 
ensemble de tous costez, sans viser à poinct nommé, 
pour autant que la bataille des Romains estoit si 
pressée, et leurs rencs si serrez, que quand ilz 
eussent voulu , ilz n'eussent sceu faillir à en assener 
quelqu'un : si donnoient de merveilleux coups de 
sagettes avec leurs arcs , qui estoient grands et 
forts 1 , et qui par la grandeur de leur tour , quand 

1 El qui par la manière dont ils se courboient , chassoient , 
eic. c. 

on les enfonceoit à poinct, chassoient la flesche 
avec une roideur et impétuosité merveilleuse. Au 
moyen dequoy les Romains se trouvoient desja en 
mauvais termes : car s'ilz demouroient en leurs 
rencs, ilz y estoient griefvement navre», et s'ilz 
en cuidoient sortir pour aller joindre de près et 
chocquer l'ennemy, ilz trouvoient qu'ilz ne luy 
pouvoient non plus faire de dommage , et en rece- 
voient tout autant : pource que au pris qu'ilz ap- 
pi ochoient , les Parthes s'en fuyoient , et si ne lais- 
soient pas de tirer tousjours en fuyant : car ilz le 
sçavent faire mieulx que gens du monde, après les 
Scythes : et est bon sens à eulx , pour autant qu'en 
se sauvant de vistesse, ilz combatent tousjours : et 
par ainsi ostent l'infamie à leur fuitte. 

XLVII. S i soubsteindrent toutefois les Romains , 
et endurèrent tant qu'ilz eurent espérance que les 
Parthes , après avoir despesché toutes leurs flesches, 
cesseroient de combatre , ou bien viendraient aux 
coups de main : mais quand ilz entendirent qu'il y 
avoit un grand nombre de chameaux tous chargez 
de ilesches , là où les premiers qui avoient tiré , 
faisans lé tour en alloient prendre de nouvelles, 
adonc Crassus voyant qu'ilz n'en auroient jamais 
le bout , commencea à perdre le courage, et envoya 
devers son filz , luy mandant qu'il s'efforceast de 
joindre et charger les ennemis, avant que par eux 
ilz fussent enveloppez de toutes parts : car c'estoit 
de son costé principalement , que l'une des poinctes 
de la bataille des ennemi s'approchoit le plus près, 
et le chevaloit pour l'environner par derrière. Par- 

quoy 

quoy le jeune Crassus prenant avec soy treize cents 
chevaulx , dont les mille estoient de ceulx que Caesar 
avoit envoyez, et cinq cents hommes de traict,avec 
huit enseignes de gens de pied portans boucliers les 
plus prochaines de l'endroit où ilestoit, s'eslargit 
un petit en tournoyant pour aller chocquer ceulx 
qui le chevaloient , lesquelz le voyans venir, soit 
ou qu'ilz se fussent rencontrez en un maretz, corn me 
aucuns disent , ou plus, tost que malicieusement ilz 
usassent de ceste ruse, pour attirer ce jeune homme 
le plus loing qu'ilz pourroient de son pere , tour- 
nèrent bride et se meirent en fuitte : quoy voyant 
le jeune Crassus s'escria tout hault , «Hz ne nous 
« attendront pas » , et picqua à bride abbalue après, 
aussi feirent quand et luy Censorinus et Megabac- 
chus 1 , l'un sénateur Romain et homme élo- 
quent , l'autre hardy , fort et vaillant de sa per- 
sonne , tous deux familiers amis de Crassus , et 
presque de son aage. Ainsi estans les gens de che- 
val de celle trouppe attirez à la poursuitte , ceulx 
de pied ne voulurent pas non plus demourer der- 
rière , ny monstrer qu'ilz eussent moins de courage, 
ny moins de joye ou d'espérance : car ilz cuidoient 
bien avoir ja tout vaincu, et ne faire plus quechas- 

1 Des savans demandent quel nom Romain est caché sous 
ce nom de Mégabacchus , qui n'est sûrement pas Romain. Je 
n'en sais rien ; mais je sais qu'Appien l'appelle aussi Mégabac- 
chus , et je ne crois pas qu'il soit nécessaire que ce fut un Ro- 
main , puisqu'indépendamment des finis que les Romains 
avoient dans cette partie de l'Asie , César avoit envoyé à Crassus 
mille Gi-.ulois , parmi lesquels il pouvoit bien y avoir quelque 
jeune homme de distinction qui portât ce nom. 

1 orne V. V 

ser, jusques à ce , que quand ilz se furent bien es- 
loignez, ilz apperceurent la tromperie : pource que 
ceulx qui faisoient semblant de fouir devant eulx , 
tournèrent visage tout court , et d'autres encore 
en plus grand nombre leur vindrent courir sus: si 
s'arresterent de pied quoy aussi , pensans que les 
ennemis voyans qu'ilz estoient ainsi peu de gens , 
les viendroient charger à coups de main : mais ilz 
leur meirent au devant une teste de leurs hommes 
d'armes bardez et armez de toutes pièces , et espan- 
dirent leurs chevaux légers çà et là à l'entour d'eulx , 
sans tenir ordonnance: lesquelz en chevauchant et 
voltigeant parmy la plaine , remuèrent les mon- 
ceaux de sable jusques au fond , dont il se leva en 
l'air une poulsisre si merveilleuse , que les Romains 
ne se pouvoient pas à peine entrevoir ny parler 
ensemble : ains estans serrez en peu de lieu , et s'en- 
trepressans les unslesautres, estoient navrezàcoups 
de flesches , et mouroient d'une mort qui n'estoit 
point aisée ny soudaine , ains crioyent d'angoisse 
pour la destresse de douleur qu'ilz sentoient , et 
en se tourmentant et tournant dessus le sable, 
rompoient le» flesches dedans leurs playes : puis en 
taschant à arracher à force les poinctes barbelées, 
qui avoient pénétré au dedans de leurs corps bien 
avant, à travers les veines et les nerfs, ilz venoient à 
deschirer leursplayes davantage, et consequemment 
à se perdre et af foler eulx mesmes : si y en avoit beau- 
coup qui mouroient en ce,martyre, etceulx qui ne 
mouroient pas demouroient inutiles à se défendre. 
XL VIR. Et comme Publius Crassus les priast 

et enhortast de donner dedans les hommes d'armes 
bardez, ilz luy monstroient leurs mains cousues à 
coups de flesches avec leurs pavois , et leurs piedz 
semblablement percez de part en part, et attachez 
à la terre : de sorte qu'ilz n'eussent sceu ny s'en- 
fouir, nyse défendre. Parquoy luy mesme encou- 
rageant ses gensdecheval,lesallachocqueraveceulx, 
et les chargea bien vigoureusement, mais c'estoit 
avec trop de desavantage , tant à oflenser , qu'à se 
défendre : pource que luy et ses gens frappoient 
avec des javelines foibles et légères sur de fortes 
cuiraces de bon acier ou de gros cuir : et au con- 
traire les Parthes avec forts et puissans bourdons 
chargeoient dessus les Gaulois, qui avoient les 
corps nuds , ou fort légèrement armez. C'estoient 
ceulx auxquelz le jeune Crassus se fioit le plus , 
comme ceulx avec lesquelz il lai soit de merveil- 
leuses prouesses : car ilz empoignoient à belles 
mains les bourdons des Parthes, et les ambrassans 
corps à corps , les jettoient de dessus leurs chevaux 
en terre, là où ilz demouroient tous estendus sans 
se pouvoir remuer pour la pesanteur de leurs armes, 
et plusieurs yen avoit qui laissoient leurs chevaux, 
et se jettoient soubs les ventres de ceulx des enne- 
mis qu'ilz perceoient à coups d'espée. Les chevaux 
de la douleur bondissoient en l'air, et foulans aux 
piedz leurs maistres et leurs ennemis pesle mesle 
tumboient morts en la place. Et si y avoit d'avan- 
tage, que la chaleur et la soif travailloit fort les 
Gaulois, qui n'a voient point accoustumé d'endurer 
ny l'une ny l'autre : et y demoura aussi la plus 

V 'A 



3o8 MARCUS CRASSUS. 

grande partie de leurs chevaux , qui en courant de 
tonte leur puissance contre les hommes d'armes des 
Parthes s'enferroient eulx mesmes des poinctes de 
leurs bourdons. Si furent à la fin contraints de se 
retirer devers leurs gens de pied, ayans au milieu 
d'eulx Publiùs Crassus qui se trouvoit desja fort 
mal des playes qu'il avoit receuës. Et voyans assez 
près d'eux une motte d'à renés un peu relevée , ti- 
rèrent celle part , où ilz attachèrent leurs - chevaux 
au milieu, et enclouirent le pourpris de la motte 
avec une haye qu'ilz feirent de leurs targes et pa- 
vois , cuidans par ce moyen se couvrir et défendre 
mieulx des Barbares, mais il leur en advint tout 
au contraire : pource qu'en païs uny et plain, ceulx 
des premiers rengs couvrent aucunement ceulx de 
derrière , mais là ceulx de derrière se trouvans tous- 
jours plus hault que ceulx de devant , pour la na- 
ture de la motte qui se relevoit au milieu , ilz ne 
pouvoient aucunement eschapper , ains estoient 
tous attaints également autant les uns que les au- 
tres , regrettans leur misère et malheur , de ce 
qu'il leur lalloit ainsi pauvrement mourir sans avoir 
moyen de faire sentir leur valeur à leurs ennemis. 

XL1X. Or y avoit il lors avec Publius Crassus 
deux Grecs de ceulx qui habitent en celle marche , 
en une ville appellée Carres , et se nommoit l'un 
Hieronyrnus , et l'autre Nicomachus : ceulx là 
conseillèrent à Publius Crassus qu'il essayast de se 
desrober avec eulx , et s'enfouir en une ville nom- 
mée Ischnes , qui n'estoit pas loing de là , et tenoit 
le party des Romains : mais il leur respondit, qu'il 

n'estoit point de si cruelle mort au monde , que pour 
crainte d'icelle il voulust abandonner ceulx qui 
mouroient pour l'amour de luy. Cela dit , il leur con- 
seilla qu'ilz advissassent à eulx sauver, et les em- 
brassant leur donna congé : et luy ne se pouvant 
aider de la main qu'il avoit percée d'un coup de 
flesche , commanda à son escuyer qu'il luy donnast 
de l'espée à travers le corps , luy présentant le flanc. 
On dit que Censorinus en feit tout autant : mais 
Megabacchus se tua luy mesme de sa propre main , 
et aussi feirent les plus gens de bien qui tussent en 
la trouppe : et quant aux autres qui demourerent, 
les Parthes montans contremont la motte les per- 
cèrent en combatant avec leurs lances et bourdons, 
et n'y en eut point plus de cinq cents de pris pri- 
sonniers. Cela fait , ilz coupèrent la teste à Publins 
Crassus , et s'en retournèrent aussi tost contre le 
pere , lequel estoit lors en tel estât : après qu'il eut 
commandé à son filz qu'il chargeast les ennemis, 
et qu'il y eut quelqu'un qui luy rapporta qu'il les 
avoit rompus , et qu'il les chassoit bien loing , v 
joinct qu'il appeiceut que ceulx qui estoient dé- 
molirez en leur grosse bataille , ne le pressoient 
pas si vifvement comme ilz faisoientau paravant, 
à cause qu'une bonne partie estoit courue après 
les autres , il commencea à reprendre un peu de 
courage , et tenant ses gens serrez , les retira le 
mieux qu'il peut au long d'un coustau , espérant 
tousjours que son filz ne demoureroit gueres à re- 
tourner de la chasse. Mais Publius se trouvant eu 
danger , avoit envoyé plusieurs messagers devers 

V 5 



3ro MARCUS CRASSUS. 
son pere , pour le luy faire entendre , dont la plus 
part tumba ès mains des Barbares , qui les desfeirent 
et les derniers estans eschappez à grande peine , 
luy apportèrent nouvelle comme son filz estoit 
perdu , si promptement il n'estoit secouru , et en- 
core avec une grosse puissance. 

L. Ces nouvelles ouyes, Crassus se trouva en 
grande destresse de deux diverses passions : l'une 
de la crainte , se voyant en danger de perdre tout , 
et l'autre de désir qui le tiroit à vouloir aller se- 
courir son filz : de sorte qu'il ne voyoit plus rien 
en ses affaires , avec la lumière de raison : si se 
résolut il à la fin démener toutes ses forces , pour 
tascher à le secourir : mais sur ces entrefaittes , 
arrivèrent les ennemis , retonrnans de sa desconfi- 
ture , avec un bruit et un cry de victoire , plus 
espouvantable que jamais : et ouit on incontinent 
tout à l'entour bruire et tonner un grand nombre 
de tabourins. Si s'attendoient bien les Romains 
d'avoir tout incontinent une autre alarme : mais 
ceulx qui portoient la teste de Publius fichée au 
bout d'une lance, s'approchans près d'eulx , la leur 
monstroient, en leur demandant par une manière 
d'oultrageuse mocquerîe , s'ilz cognoissoient la 
maison dont il estoit, et qui estoient ses parents : 
pource qu'il n'est pas vraysemblable (disoient ilz) 
que un si gentil et si vaillant jeune homme soit filz 
d'un si lasche et si couard pere , comme est Crassus. 
Ceste veuë abbatit et féit perdre le courage aux 
Romains, plus que nul autre danger qu'ilz eussent 
encore essayé en toute la bataille : car elle ne leur 

enflamma point un courroux en leurs cueurs , qui 
les aiguillonnast à en vouloir faire la vengeance , 
comme il estoit convenable : ains leur engendra 
un tremblement et une frayeur , qui les amortit 
de tout poinct : combien que Crassus se monstrast 
plus vertueux en cest accident , qu'il n'avoit en- 
core fait en toute celle guerre: car chevauchant au 
long des bendes, il alloit criant tout hault, «C'est 
« à moy seul , mes amis , c'est à moy seul , que 
« touche le dueil et la douleur de ceste perte : mais 
« la grandeur de la fortune et la gloire de Rome 
« demeure invincible en son entier , tant comme 
« vous serez sur voz pieds : toutefois si vous avez 
« aucune compassion de moy , pour m'avoir veu 
« perdre un si vaillant et si vertueux filz , je vous 
« snpplie que vous la veuillez monstrer , en la 
a convertissant en ire contre voz ennemis : faitte* 
« leur cher achepter la joye qu'ilz en ont receué : 
« prenez vengeance de leur cruaulté , et ne vous 
« estonnez point pour malheur qui me soit ad- 
" venu : car il est besoing que ceulx qui aspirent 
« à choses grandes , supportent aussi aucunefois 
« quelque perte. Lucullus n'a pas desfait Tigranes , 
« ny Scipion Antiochus, sans qu'il leur ait cousté 
« du sang. Noz prédécesseurs perdirent jadis mille 
<c navires à plusieurs fois , avant qu'ilz eussent as- 
« seuré la conqueste de la Sicile , et plusieurs ar- 
« mées et capitaines généraux en Italie , pour la 
« perte desquelz ilz n'ont pas laissé depuis à venir 
« au dessus de ceulx , qui les avoient auparavant 
<« desfaicts : car l'empire de Rome n'est point venu 
• V 4 

« en celle grandeur de puissance , où il se treuve 
« maintenant, par heur et faveur de la fortune , 
« ains par patience ès travaux , et constance ès ad- 
« versitez, sans jamais succomber ny se rendre aux 
« dangers ». 

LI. Crassus faisant ces remonstrances aux sou- 
dards pour les encourager à bien faire , n'apperce- 
vant point qu'ilz s'en esmeussent d'avantage, ains 
au contraire , ayant commandé que Ion criast le 
cryde la bataille , il cogneut adonc clairement qu'ilz 
estoient espris de frayeur , pource que la clameur 
que jetta son armée fut foible , basse et inégale, 
comme non procedente de tous également. Là où 
à ['opposite , celle des Barbares fut grande , forte 
et brave. Puis quand se vint à mettre la main à 
l'œuvre , les archers à cheval des Parthes envelop-. 
pans les Romains sur les ailes, leur tirèrent en 
flanc une infinité de flesches : mais les homme* 
d'armes leur donnans de front avec leurs gros 
bourdons , les contraignirent de soy serrer en peu 
de lieu , exceptez quelques uns qui plustost que 
d'estre tuez à coups de flesches , prirent la hardiesse 
de se jetter à la désespérée à travers eulx, où ilz 
ne leur pouvoient pas faire grand dommage, et 
estoient bien tost abbatus morts à grands coups de 
leurs grosses lances , qu'ilz leur passoient de part 
en part à travers le corps fer et bois et tout , avec 
si grande roideur que bien souvent ilz en enfiloient 
deux à la fois. Après qu'ilz eurent ainsi combatu 
quelque temps, la nuict survint qui les feit retirer, 
disans qu'ilz vonloient bien ottroyer celle nuict de 

respit à Crassus , à fin qu'il eust loisir de lamenter 
et plorer la mort de son filz , si ce n'estoit que pro- 
voyant plus sagement à son affaire , il aimast mieulx 
pour son salut s'en venir vouluntairement devers 
le roy Arsaces , que d'attendre qu'on luy menast 
par force. 

LU. Ainsi les Parlhes se logeans près des Ro- 
mains , estoient en grande espérance de les desf aire 
le lendemain : et au rebours les Romains eurent 
une très mauvaise nuict , ne faisans compte ny 
d'ensepvelir les morts , ny de penser les blecez , qui 
trespassoient en grande destresse de douleurs : ains 
lamentoit un chascun sa misérable fortune , pource 
qu'il leur estoit bien advis , qu'il ne s'en sauveroit 
pas un , s'ilz démoliraient là jusques au lendemain : 
et d'autre costé , s'ilz se vouloient mettre la nuict 
en chemin à travers celle grande plaine infinie , 
leurs blecez les mettoient en grande peine : car 
s'ilz faisoient compte de les emporter quand et 
eulx , cela retardoit beaucoup leur fuitte : et s'iiz 
les laissoient , par leurs cris et clameurs ilz adver- 
tiroient les ennemis de leur partement. Et combien 
que tous estimassent Crassus estre cause principale 
de leur calamité, encores neantmoins desiroient 
ilz veoir sa face, et entendre sa parole : mais luy 
s'estoit retiré à part, sans lumière , gisant la teste 
affiliée, de peur de veoir personne, servant à la 
commune d'exemple de l'instabilité et variété de 
fortune , mais aux hommes sages et de bon juge- 
ment , d'instruction pour cognoistre les effects de 
mauvais conseil , et de folle ambition , laquelle f a- 

voit tant aveuglé , qu'il ne se pouvoit contenter 

de précéder tant de millions d'hommes , ains s'es- 

timoit, par manière de dire, estre le dernier de 

tous , et que tout luy defailloit , pourautant que 

Ion le tenoit inférieur et moindre que deux autres 

seulement. 

LUI. S i le voulurent pourtant faire lever Oc- 
tavius l'un de ses lieutenans , et Cassius , et se 
meirent en devoir de le reconforter : mais à la 
fin le voyans si affligé de douleur que plus n'en 
pouvoit, eulx mesmes appellerent les chefs des 
bandes et les centeniers , avec lesquelz ilz tein- 
drent conseil , où il fut résolu qu'il ne falloit au- 
cunement là demourer. Si feirentde leur authorité 
partir l'armée , sans trompette et sans bruit du 
commencement : mais tantost après les navrez et 
malades qui ne pouvoient suivre le camp , sentans 
que Ion les abandonnoit , se prirent à escrier et se 
tourmenter de telle sorte, qu'ilz meirent tout le 
camp en grand trouble et en grand desarroy , et 
l'emplirent de cris , pleurs et lamentations , telle- 
ment que les premiers deslogez qui marchoient de- 
vant , en entrèrent en effroy , cuidans que ce fus- 
sent debja les ennemis qui les revinssent assaillir. 
Ainsi en tournant souvent visage et se rengeant en 
bataille , ou en chargeant sur des bestes de voiture 
les navrez qu'ilz emmenoient , ou bien en les des- 
chargeant, ilz demourerent en chemin, exceptez 
trois cents chevaulx , qui arrivèrent environ la 
minuict à la ville de Carres. Ignatius, qui les con- 
duisoit , appclla en langage latin les gardes faisant 

le guet sur la muraille , et eulx luy ayans respondu , 
il leur donna charge de dire à Coponius qui en 
estoit gouverneur , que Crassus avoit eu une grosse 
bataille contre les Parthes , sans leur dire autre 
chose , ny leur déclarer qui il estoit , et chevaucha 
tant qu'il arriva au pont que Crassus avoit fait 
faire : par ce moyen se sauva il et ceulx de sa 
trouppe , mais aussi fut il griefvement blasmé d'a- 
voir abandonné son capitaine : toutefois encore 
servit à Crassus ceste parole qu'il jetta ainsi aux 
gardes pour faire entendre à Coponius , lequel es- 
timant que ceste grande haste , et cepropos si court 
et si confus qu'il avoit ainsi dit en passant , estoit 
signe qu'il n'avoit rien de bon à leur dire , com- 
manda incontinent à ses soudards qu'ilz prissent 
.leurs armes , et si tost qu'il entendit que Crassns 
s'estoit mis en chemin pour retourner , il luy alla 
au devant et le conduisit luy et son armée en la 
ville. 

LIV. O r avoient bien les Parthes apperceu le 
deslogement des Romains, et neantmoins ne les 
avoient pas voulu poursuivre la nuict : mais le len- 
demain au matin entrans dedans le camp dont iîz 
estoient partis , occirent tous ceulx que Ion y avoit 
laissez, qui n'estoient pas moins de quatre mille 
personnes , et en prirent à course de cheval plu- 
sieurs qu'ilz trouvèrent esgarez et en-ans çà et là 
parmy les champs , entre lesquelz il y eut un des 
lieutenans de Crassus nommé Bargundnus 1 , qui 

1 Dans Appien Barguntius , c'est-ii-dire, Varguntius , s> Ion 
notre façon d'écrire. 

escarta hors de l'armée quatre enseignes toutes en- 
tières qu'il estoit encore nuict , et ayant failly le 
chemin se retira dessus une motte , là où les Par- 
thes l'allerent assiéger et le desfeirent , quoy qu'il 
se défendit vaillamment , luy et toute sa trouppe 
entièrement , exceptez vingt hommes , qui te- 
nans leurs espées nues au poings , se jetterent la 
teste baissée à travers eulx , de laquelle hardiesse 
ilz furent si esbahis qu'ilz s'ouvrirent devant 
eulx , et les laissèrent aller le pas vers la ville de 
Carres. 

LV. Sur ces entrefaittes vint une faulse nou- 
velle à Surena , que Crassus avec les principaux 
personnages de son ost s'en estoit fouy, et que la 
multitude qui s'estoit coulée dedans la ville de 
Carres, estoit de gens ramassez de toutes pièces, 
où il n'y avoit pas un seul homme de qualité : par- 
quoy Surena pensant avoir perdu le couronne- 
ment de sa victoire , et toutefois en estant encore 
en doubte , mais en voulant sçavoir la vérité cer- 
taine , à fin que ou il s'arrestast à assiéger la ville 
de Carres , ou qu'il allast après Crassus , envoya 
un de ses truchemens près les murailles de la ville , 
luy commandant qu'il appellast Crassus , ou Cas- 
sius , et qu'il leur dist que Surena vouloit parle- 
menter avec eulx. Le truchement feit ce qui luy 
estoit commandé , et fut rapporté à Crassus , qui 
accepta la semonce : et peu après arrivèrent du 
camp des Barbares quelques soudards Arabes , qui 
cognoissoientbien de veuë Crassus et Cassius, les 
ayans tous deux veus par plusieurs fois en leur 

camp avant la bataille. Ces Arabes voyant Cassius 
dessus les murailles luy dirent que Surena estoit 
content de faire appointement avec eulx , et de les 
laisser aller à sauveté , comme bons amis de son 
maistre, pourveu qu'ilz quittassent au roy des Par- 
thes la Mésopotamie, et qu'il leur sembloit que cela 
estoit expédient pour l'une et pour l'autre partie, 
plus tost que de venir à l'extrême nécessité. Cassius 
trouva l'ouverture d'appointement bonne , et leur 
dit , qu'il falloit doncques assigner jour et lieu , 
auquel Crassus et Surena se trouveroient ensem- 
ble pour en parler. Les Arabes respondirent qu'ilz 
le feroient , et à tant se départirent. 

LVI. Cela entendu Surena fut fort aise de les 
avoir en lieu où il les peust assiéger : si mena le 
lendemain toute son armée devant la ville, où les 
Parthes dirent mille oultrages et injures aux Ro- 
mains, leur disans qu'il falloit qu'ilz leur livrassent 
Crassus et Cassius pieds et poings liez , s'ilz vou- 
loient avoir aucune grâce ou appointement. Les 
Romains furent fort desplaisans de ceste trompe- 
rie , et dirent à Crassus qu'il ne se falloit plus at- 
tendre à la longue et vaine espérance du secours 
des Arméniens, ains furent tous d'opinion de la 
fuitte : mais qu'il ne falloit pas que personne des 
Carreniens en sceust rien , jusques à l'heure du 
partement : et neantmoins Crassus le dit luy mesme 
au plus desloyal et plus infidèle qui fust en toute 
la ville nommé Andromachus , qu'il avoit encore 
choisi pour sa guide. Ce traistre Andromachus feit 
entendre de poinct en poinct toute la resolution des 

Romains à leurs ennemis : mais pour autant que ce 
n'est point la coustume des Parthes de jamais com- 
batre la nuict , et qu'il estoit malaisé de les y atti- 
rer , et que de l'autre costé Crassus se partoit la 
nuict , Andromachus eut peur que les Romains ne 
gaignassent tant de chemin devant , que les Parthes 
ne les peussent pas r'attaindre puis après. Si les 
conduisit malicieusement tantost par un chemin , 
et tantost par un autre , et finablement les alla 
jetter à travers un marest profond, par un chemin 
où il y a voit force grands fossez, et où il falloit 
faire plusieurs tours et retours à grande peine 
pour en sortir , tellement qu'il y eut quelques uns 
de l'armée, qui commencèrent à se doubter que ce 
n'estoit point à bonne fin que cest Andromachus 
les faisoit ainsi tourner et virer, et ne le voulu- 
rent plus suivre , ains s'en retourna Cassius entre 
autres devers la ville de Carres , dont ilz estoient 
partiz , et comme ses guides qui estoient Arabes 
luy conseillassent qu'il y demourast jusques à ce 
que la lune eust passé le signe du Scorpion , il leur 
respondit : «Mais je crains encore plus celuy du 
« Sagittaire » : et prit son chemin le plus tost qu'il 
peut avec cinq cents hommes de cheval vers l'As- 
syrie. 11 y en eut d'autres qui ayans des guides fidè- 
les gaignerent un pais de montagnes qui s'appelle 
Sinnaca, et se retirèrent en lieu de seureté avant 
la poincte du jour , et pouvoient ceulx là estre en- 
viron cinq mille hommes que conduisoit Octavius 
un homme de bien. 

LVII. Mais le jour surprit Crassus comme il es- 

toit encore en ces malaisez chemins, dedans les 
marets où le traistre Andromachus l'avoit expres- 
sément conduit, et avoit avec luy quatre enseignes 
de gens de pied , portans boucliers, et bien peu de 
gens de cheval , et cinq sergens qui portoient les 
haches et verges devant luy, avec lesquelz à grande 
peine et grand travail il regaigna le droit chemin , 
que les ennemis estoient desja à sa cueuë , et ne s'en 
falloit plus qu'environ trois quarts de lieue qu'il 
ne fust rejoinct à Octavius. Si gaigna de vistesse 
une motte , laquelle n'estoit pas si roide pour gens 
de cheval ne si forte comme les autres monts qui 
s'appellent Sinnaques , au dessoubz desquelz elle 
est , et se va conjoindre à eulx par un long dos de 
coustau qui passe à travers la plaine , tellement que 
Octavius voyoit tout clairement le danger auquel 
estoit Crassus. Si y courut d'amont luy mesme le 
premier avec peu de ses gens qui le suivirent du 
commencement : mais puis après les autres , dis.ms 
qu'ilz seroient bien lasches s'ilz demouroient der- 
rière , y coururent tous aussi , et d'arrivée chargè- 
rent les Parthes si vivement qu'ilz les feirent reti- 
rer arrière de celle motte , et enfermans Crassus 
au milieu d'eulx le couvrirent tout à l'entour avec 
leurs boucliers, disans magnanimement, que ja- 
mais flesche des Parthes ne toucheroit à la personne 
de leur capitaine , que premier ilz ne les eussent 
tous tuez les uns après les autres , et qu'ilz combat- 
traient jusques au dernier souspir pour le défen- 
dre : parquoy Surena voyant que les Parthes al- 
loient ja plus froidement en besongne qu'ilz ne 

souloient , et que si la nuict les surprenoit, et que* 
les Romains peussent gaigner les haultes montai 
gnes , il seroit puis après impossible de les avoir , 
il pensa d'abuser Crassus par une telle ruze : il feit 
soubz main lascher quelques prisonniers , devant 
lesquelz il avoit expressément fait tenir de tels 
propos : que le roy des Parthes ne vouloit point 
avoir une guerre immortelle à l'encontre des Ro- 
mains , et qu'au contraire, il desiroit plustost ac-" 
quérir leur amitié par quelque grâce notable qu'il 
leur feroit , comme en traittant Crassus humaine- 
ment. Suivant lesquelz propos il feit r'appeller ses 
gens du combat , et Rapprochant luy mesme en 
personne avec les principaux hommes de son ost 
tout pacifiquement , son arc desbendé , il tendit la 
main droitte , et appella Crassus pour parlementer 
d'appoiutement avec luy, disant , que si les Ro- 
mains avoient essayé les forces et la prouesse de 
son roy, ce avoit esté malgré luy, pource qu'il 
n'avoit peu moins faire que de soy défendre : mais 
qu'il desiroit lors de franche voulunté leur faire 
cognoistre sa bonté , clémence et humanité , par 
ce qu'il estoit content de faire paix avec eulx et 
les laisser aller où bon leur semblerait à sauveté. 

LV1II. Tous les autres Romains ouïrent fort 
vouluntiers ces paroles de Surena, et en furent 
très aises : mais Crassus qui souventefois s'estoit 
trouvé circonvenu par leurs ruses et tromperies , 
joinct que lors il ne voyoit point qu'il y eust d'oc- 
casion apparente , pour laquelle ilz deussent estre 
ainsi soudainement changez, n'y vouloit point 

prestcr 



M ARC US CRASSUS. 3a i 
prester l'oreille , et s'en conseillent avec ses amis : 
mais les soudards se prirent à crier à l'encontre de 
luy, qu'il y devoit aller , jusques à l'injurier , et luy 
dirent oultrageuses paroles , qu'il les vouloit bien 
exposer eulx à la boucherie , et que luy n'avoit pas 
la hardiesse de descendre pour aller seulement par- 
ler aux ennemis tous desarmez. Crassus essaya pre- 
mièrement à les appaiser par prières , en leur re- 
monstrant , que s'ilz vouloient avoir encore pa- 
tience pour ce peu qu'il restoit du jour, quand la 
nuict seroit venue , ilz se pourroient tout à leur 
aise retirer en sauveté dedans les montagnes et 
lieux aspres, où les ennemis ne les pourroient sui- 
vre : et en leur monstrant le chemin au doigt , les 
pria de ne vouloir point perdre le courage ny 
l'espérance de leur salut, attendu qu'ilzen estoient 
si prochains. Mais à la fin voyant qu'ilz se muti- 
noient, et qu'en faisant bruire leurs armes ilz le 
menaooient s'il n'y alloit, adonc craignant qu'ilz 
ne l'outrageassent de faict , il se prit à marcher de- 
vers l'ennemy, et en se retournant dit seulement 
ces paroles : « Toy, Octavius , et toy, Peti onius , 
ce et vous autres ,• 4 seigneurs Romains , qui avez 
« charge en ceste armée , vous voyez comment Ion 
« me contraint , en despit de moy, d'aller où je 
« vois , et estes bons tesmoings , comme lou me 
« force honteusement et violentement : toutefois 
« je vous supplie si vous eschappez de ce danger, 
« que vous disiez par tout où vous vous trouverez, 
« que Crassus est mort, non pour avoir esté rendu 
« et livré par ses citoyens entre les mains des Bjt- 
Tome V. X 

« bares , comme je suis , mais pour avoir esté abuzé 

« et deceu par ses ennemis ». » 

TJX. Octavius ne voulut pas demourer sur la 
rhotte , ains descendit quant et luy : mais Crassus 
renvoya ses sergens qui le suivoient aussi. Les pre- 
miers de la part des Barbares qui luy vindrent au 
devant, furent deux à demy Grecs , lesquelz des- 
cendans de cheval luy feirent la révérence , et le 
saluans en langage Grec luy dirent, «qu'il envoyast 
« devant quelques uns de ses gens, ausquelz Surena 
<€ monstrefoit, que luy et ceulx de sa suitte venoient 
« sans armes ». A quoy Crassus leur respondit, « que 
« s'il eust fait estât aucun, ou compte de sa vie, il ne 
« se seroit jamais venu mettre entre leurs mains : » 
toutefois il envoya devant deux frères , appeliez 1 
Rosciens , pour sçavoir avec quel nombre de gens, 
et à quelle intention ilz se trouveroient ensemble. 
( '.es deux frères ne furent pas plus tost devers Su- 
rena , qu'il les feit retenir, et luy cependant avec 
tous les principaulx personnages de son armée con- 
tinua son chemin à cheval , puis quand il fut au- 
près de Crassus , « Comment , dit il , qu'est-ce à 
« dire cela : un capitaine general-du peuple Romain 
« est à pied, et nous sommes à cheval». Et quand 
et quand commanda à ses gens que Ion luy ame- 
nast promptement une monture. Crassus luy res- 
pondit , (c qu'en cela ny l'un ny l'autre d'eulx ne 
« faisoii: faulte de suivre la coustume de son pais , 
« quand il est question de se trouver ensemble 
« pour parlementer d'appointement ». Alors luy 

' Roscius. c. 

répliqua S mena , «que quant à l'appointement il 
« estoit ja bien tout fait entre le roy Hyrodes et 
« les Romains , mais qu'il falloit aller jusques à la 
« rivière, pour en réduire et mettre les articles par 
« escript, pource que vous autres Romains ne vous 
« souvenez gueres bien des capitulations que vous 
« avez accordées ». En disant ces paroles il luy 
tendit la main droitte : et comme Crassus voulut 
envoyer quérir un cheval , Surena luy dit , « Il n'en 
« est point de besoing , car le roy te fait présent 
« de cestuy cy : » et aussi tost luy en fut amené un 
avec un harnois doré, sur lequel les escuyers le 
montèrent incontinent, et se meirent à la cueuë, 
en le bâtant pour le faire aller plus viste. Ce que 
voyant Octavius meit premier la main sur la bride 
du cheval , et après luy Petronius capitaine de 
mille hommes de pied , puis tous les autres conse- 
quemment se meirent à l'entour , pour l'arrester , 
et oster par force d'auprès de Crassus ceulx qui le 
pressoient deçà et delà, si commencèrent à s'en- 
trepoulser les uns les autres en courroux premiè- 
rement, puis vindrent jusques à s'entrefrapper. Et 
adonc Octavius desguainnant son espée , en tua le 
palfrenier de l'un de ces seigneurs Barbares, un 
autre vint par derrière qui tua Octavius. Petro- 
nius n'avoit point de pavois, et ayant, receu un 
coup sur sa cuirace , se jetta de son cheval à bas 
sansestre blecé, et d'un autre costé vint un Parthe 
nommé Pomaxathres, qui occit Crassus 1 : toutefois 
if y en a qui disent que ce fut un autre qui le tua , 

1 L'an Je Rome 701 . avant J. C. 53. 

• X ci 

mais que celuy là luy couppa la teste et la main après 

qu'il fut tumbc mort à terre. 

LX. Toutefois ces choses se disent plus tost par 
conjecture que par certaine science : car quant à 
ceulx qui y estoient, les uns furent tuez sur le 
champ en combatant à l'entour de Crassus : les 
autres se sauvèrent incontinent de vistesse dessus 
la motte. Les Parthes les suivirent , et leur dirent 
que Crassus avoir payé la peine qu'il avoit méritée : 
mais au demourant , que Surena mandoit aux au- 
tres qu'ilz descendissent à seureté. Ce que les uns 
feirent , et se rendirent entre les mains de leurs en- 
nemis : les autres s'escarterent quand la nuict fut 
venue, dont il y en eut quelques uns, mais.bien peu, 
qui se sauvèrent : les autres poursuivis et chassez 
par les Arabes, furent tous mis à l'espée , de ma- 
nière que Ion tient, qu'il mourut en toute ceste 
deslàitte jusques au nombre de vingt mille hom- 
mes, et y en eut dix mille pris prisonniers. Aude- 
mouraut Surena envoya la teste et la main de Cras- 
sus au roy Hyrodes jusques en Arménie : et ce pen- 
dant feit courir le bruit jusques en la cité de Seleu- 
cie , qu'il amenoit Crassus vif, ayant dressé un 
equippage de monstre qu'il appelloit , par manière 
de mocquerie , son triumphe : car il y avoit entre 
les prisonniers un , que Ion appelloit Caius Pacia- 
nus , qui ressembloit fort à Crassus , auquel ilz bail- 
lèrent une robbede femme à la barbaresque, l'ayans 
accoustumé à respondre quand on l'appelloit Cras- 
sus , ou seigneur capitaine : si le menoient dessus 
un cheval , ayant devant luy force trompettes, et 

des sergens montez sur des chameaux , qui por- 
toient devant luy des faisceaux de verges liées avec 
des haches , et y avoit force bourses attachées aux 
verges , et des testes de Romains couppées de frais 
attachées aux haches, et après luy marchoient des 
putains courtisanes et menestrieres Seleucienes, qui 
alloient chantant des broquards et atteintes de moc- 
querie , par grande dérision , sur la couardise et las- 
cheté efféminée de Crassus. 

LXI. Et quant à cela qui se faisoit ainsi publi- 
quement , tout le monde le pouvoit veoir : mais oul- 
tre cela Surena ayant fait assembler le sénat de Se- 
leucie , leur produisit les livres impudiques d'Aris*- 
tides , qui sont intitulez les Milesiaques , qui n'es- 
toit pas chose faulsement supposée, car ilz avoient 
esté trouvez et pris entre le bagage d'un Romain 
nommé Rustius : ce qui donna grande matière à Su- 
rena de se mocquer fort oultrageusement et villai- 
nement des meurs des Romains , qu'il disoit estre si 
desordonnez , qu'en la guerre mesme ilz ne se pou- 
voient pas contenir de faire et de lire telles villan- 
nies. Si sembla bien adonc aux seigneurs du sénat de 
Seleucie que AEsope avoit esté bien sage quand il 
dit , que les hommes portoient chacun à leur col «ne 
besasse , et que dedans la poche de devant ilz met-, 
toient les faultes d'autruy, et dedans celle de der- 
rière les leurs propres, quand ilz consideroient que 
Surena avoit mis en la poche de devant ce livre des 
dissolutions Milesiaques, et en celle de derrière 
une longue cueuè de délices et voluptez Parthienes, 
qu'il trainnoit après soy en si' grand nombre de 

X 3 

chariots pleins de concubines , que son armée res- 
sembloit , par manière de dire, aux vipères et aux 
musaraignes : pource que le devant, et ce que Ion 
y rencontroit de premier front , estoit furieux et 
espouventable , à cause que ce n'estoient que lances, 
javelines , arcs et chevaux : mais tout cela se finissoit 
puis après en une trainnéede putains, d'instrumens 
de musique , danses, chansons et banquets dissolus 
avec courtisanes toute la nuict. Je ne veux pas dire 
que Rustius ne fust bien à reprendre : mais je dis 
que les Parthes estoient eulx mesmes bien deshontez 
de blasmer ces livres des délices Milesienes : attendu 
qu'il'z ont eu plusieurs roys du sang royal des Arsa- 
cides , nez de courtisanes Ioniques et Milesienes. 

LX11. Pendant que ces choses passoient , Hyro- 
des avoit desja fait appointement et alliance avec 
Artabazes le roy d'Arménie, ayant fiancé sa sœur 
pour femme à son filz Pacorus , et se faisoient l'un 
à l'autre de grands banquets et grands festins , ès 
quelz il se recitoit souvent des poésies grecques , 
pource que Hyrodes n'estoit point ignorant de la 
langue -, et Artabazes' y estoit tant exercité , que 
mesme il y composa quelques tragœdies , quelques 
oraisons et quelques histoires , dont les unes sont 
encores en estre jusques aujourd'huy : mais le soir 
que la teste de Crassus fut apportée , les tables es- 
toient desja levées , et y avoit un joueur de tragce- 
dies nommé Jason, natif de la ville de Tralles, 
qui recitoit de la tragtedie des Bacchantes d'Euri- 
pides le passage, où il parle de l'inconvénient d'A- 
gave , qui conppa la teste à son filz : et sur le poinct 

que chacun prenoit plus grand plaisir à l'ouïr , Sil- 
laces entrant dedans la salle , après avoir fait la ré- 
vérence au roy, présenta devant toute l'assistence 
la teste de Crassus. Ce que voyans les Parthes qui 
là estaient, se prirent incontinent à batre des 
mains , et à s'escrier de joye qu'ilz en eurent. Lors 
les officiers par le commandement du roy, meirent 
à table Sillace^ : et Jason baillant son accoustre- 
ment du personnage de Pentheus, qu'il devoit jouer, 
à quelqu'un des danseurs , prit entre ses mains la 
teste de Crassus , et contrefaisant les Bacchantes 
esprises de fureur, commencea à prononcer ces 
vers , avec un geste , un chant et une voix de per- 
sonne ravie en esprit , et transportée hors de soy : 

Nous ' apportons à l'hostel 

Un taureau , de coup mortel. 

Par nous nagueres attainct 

Sur la montagne , et esteinct. 

Heureusement fut emprise 

La chasse de telle prise. 
Cela pleut fort à toute la compagnie : et comme 
Ion chantas* consequemment les vers qui suivent 
après , où le chorus demande et respond alterna- 
tivement : 

C H OE o R. 

Qui 2 l'a tué en veneur ? 

Agave. 

A moy en est deu l'honneur : 

LXIII. Pomaxathres oyant ces paroles , se leva 

■ Enripides , Bacchœ ,v. 1168. C 
* Ibidem, v. 1176. C 

x 4 

soudain , car il estoit avec les autres à table , et alla 
prendre la teste comme à luy appartenant de dire 
ces paroles au vray, non pas au joueur qui les avoir, 
proférées. Le roy prit plaisir à ce débat , et donna à 
Pomaxathres un présent tel que la coustume du païs 
le porte en tel cas , et à Jason la valeur de six cents 
escus. Voilà quelle fut l'issue de l'entreprise et dn 
voyage de Crassus , qui ressemble proprement à la 
fin d'une tragœdie. Mais la vengeance de la cruaulté 
de Hyrodes, et de la desloyaulté perjure de Surena 
retumba enfin sur les testes de l'un et de l'autre , 
comme ilz avoient bien mérité : car Hyrodes feit 
mourir Surena pour l'envie qu'il porta à sa gloire : 
et Hyrodes après avoir perdu son filz Pacorus en 
une bataille où il fut desfait par les Romains , de- 
vint malade d'une maladie qui se tourna en hydro- 
pisie : et son second filz Pbraates luy cuidant avan- 
cer ses jours , luy donna à boire du jus de l'aconite. 
La maladie receut le poison , de sorte qu'ilz se chas- 
sèrent l'un l'autre hors du corps : à l'occasion de- 
quoy Phraates voyant que son pere commenceoit 
à se mieulx porter , pour avoir plus tost fait , l'es- 
trangla luymesme. 



COMPARAISON 

DE MARCUS CRASSUS AVEC NICIAS. 

On pour venir maintenant à la comparaison, 
premièrement il est certain que la richesse de Nicias 

estoit plus justement acquise , ou moins reprehen- 
sible , que celle de Crassus : combien qu'autrement, 
à dire la vérité , il soit bien malaisé d'approuver le 
Aaing de ceulx qui font fouiller ès minières des mé- 
taux: pource qu'ilz se servent ordinairement ou de 
meschans hommes , ou de Barbares esclaves qu'ilz 
y tienent à force , les uns enferrez , les autres lan- 
guissans et mourans , pour le mauvais air de ces 
cavernes soubterraines subjettes à engendrer ma- 
ladies , où ilz demeurent continuellement : mais 
encore qui compareroit ce moyen de gaigner avec 
ceulx dont s'enrichit Crassus , en acheptant les 
confiscations que vendoit Sylla , ou avec celle me- 
chanique marchandise d'achepter des maisons qui 
brusloient , ou qui estoient en danger de brus- 
ler , on la trouvera plus raisonnable : car Cras- 
sus en usoit aussi publiquement, et notoirement 
comme du labourage de la terre , ou de prester ar- 
gent à usure. 

II. Et au reste , quant aux autres crimes que Ion 
luy a quelquefois imputez , et qu'il nioit fort et 
ferme , comme qu'il prenoit de l'argent des par- 
ties pour opiner au sénat en leur faveur , qu'il met- 
toit en avant quelque chose au dommage desalliezdu 
peuple Romain , pour en tirer du proht , qu'il alloit 
flattant et caressant des femmes pour en amender , 
qu'il receloit et aidoit à cacher des malfaitteurs , 
pourveu qu'il y gaignast , de tout cela jamais Ni- 
cias n'en fut seulement souspeçonné : ains au con- 
traire estoit publiquement mocqué de ce qu'il des- 
pendoit à donner aux calumniateurs pour sa timi- 

dite : qui eust esté à l'adventure chose malséante 
à un Pericles et à un Aristides , mais nécessaire à 
hiy qui estoit né de telle sorte qu'il ne se pouvoit 
jamais asseurer. Dequoy l'orateur Lycurgus de- 
puis feit gloire devant le peuple : car estant ac- 
cusé de s'estre ainsi rachepté de calumniateurs 
avec de l'argent , il dit franchement au peuple : 
« Je suis très aise de ce qu'ayant si longuement 
« manié vos affaires , il s'est trouvé que j'ay plus tost 
« donné , que pris ». Et quant à la despense aussi , 
celle de Nicias tenoit plus du bon bourgeois de 
ville : car il despendoit à dédier quelque belle image 
aux dieux , ou à faire jouer des jeux et passetemps 
publiques pour donner récréation au peuple. Mais 
tout l'argent qu'il employa à cela , et tout le de- 
mourant de son vaillant avec , n'estoit rien que une 
partie de ce que Crassus despendit au festin publi- 
que qu'il feit, où il festoya pour une fois tant de 
milliers d'hommes , et les nourrit encore quelque 
temps puis après : tellement que je m'esbahy s'il y 
a aucun qui ignore , que le vice ne soit une inéga- 
lité et une discordance de meurs qui se répugnent 
à soymesme , voyant des hommes qui despendent 
ainsi honestement ce qu'ilz ont acquis villaine- 
ment. 

III. Voila quant à leurs richesses , et quant à 
leurs deportemens en l'administration de la chose 
publique , en ceulx de Nicias on ne trouvera rien 
de malicieusement , violentement ny injustement 
fait, ny trace aucune de audace ou d'oultrecui- 
dance . ains plus tost tonte simplicité : car il fut à 

la bonne foy circonvenu par Alcibiades , et ne se 
présenta jamais à parler devant le peuple , que ce 
ne fust avec une crainte fort réservée : Jà où , au 
contraire , Ion blasme Crassus d'avoir esté fort las- 
che et fort desloyal à changer facilement d'amis 
et d'ennemis : et luy mesme ne nioit pas qu'il ne 
fust violentement et par force parvenu à son se- 
cond consulat , ayant loué des meurtriers pour oc- 
cire Caton et Domitius, et en l'assemblée qui fut 
tenue pour départir les gouvememens des provin- 
ces , il y eut beaucoup d'hommes blecez, et en dé- 
molira quatre tuez dessus la place : et , qui plus est, 
luy mesme (ce que nous avions omis en escrivant 
le cours de sa vie ) donna de sa propre main un 
coup de poing sur le visage d'un Lucius Annalius, 
qui luy contredisoit , et l'en envoya tout ensan- 
glanté : mais comme Crassus fut en telles choses 
violent et tyrannique, aussi la pus illanimité deNi- 
cias à l'opposite, et sa trop lasche couardise en ses 
entremises du gouvernement, voire jusques à se 
soubmettre aux plus basses et plus viles personnes , 
est digne de très grande repreliension : là où Crassus 
en cest endroit se monstra certainement homme 
magnanime et de cueur hault élevé , n'ayant point 
à combatre contre ne sçay quelles personnes , telles 
comme estoient un Cleon , ou un Hyperbolus, 
mais ne youlant point céder à la gloire et splendeur 
de Cre^ar , ny aux trois triumphes de Pompeius , 
ains plus tost égaler sa puissance et son authorité 
à la leur , et de faict ayant surmonté celle de Pom- 
pons en la dignité de censeun. 

IV. Car il fault que les grands hommes par 
leurs haults faicts en l'administration des affaires 
publiques , se rendent illustres et non pas enviez , 
en amortissant l'envie par la grandeur de leur puis- 
sance : mais si tant estoit que Nicias preferast le re- 
pos et la seureté de sa personne à toute autre chose, 
et qu'il craignist Alcibiades en la tribune aux ha- 
rengues , les Lacedcemoniens au fort de Pyle , Per- 
diccas en la Thrace , il y avoit si large espace pour 
se reposer en la ville d'Athènes , en se retirant de 
tout poinct du maniement des affaires , et en se 
tissant un beau chappellet de tranquillité à mettre 
sur sa teste , comme disent aucun rhetoriciens : car 
quant au désir de moyener la paix, c'estoit sans 
point de doubte une affection divine en luy, et ùn 
acte digne d'un très grand personnage , d'avoir fait 
tout ce qui estoit en luy pour appaiser la guerre: 
en quoy Crassus ne seroit pas à comparer à luy, 
quand bien il auroit adjouxté à l'empire Romain 
toutes les provinces qui sont jusques à la mer 
Caspiene, et jusques à la grande mer Oceane des 
Indes. 

V. Ma ts aussi quand on a affaire à un peuple 
qui cognoist bien ceulx qui marchent de bon pied , 
et qui vont le droit chemin de la vertu, et que Ion 
s'y sent plus fort en crédit et en authorité , il n'est 
pas convenable qu'à faulte de cueur on, y laisse 
occuper lieu aux meschans , ny que Ion y donne 
moyen de parvenir aux estats de la chose publique à 
ceulx qui n'en sont pas dignes , ny qu'on permette 
que Ion se fie à ceulx de qui Ion se devroit desfier, 

comme feit Nicias , lequel fut cause qu'un Cleon , 
qui paravant n'estoit rien que un effronté haren- 
gueur , et un grand criart , f ut eleu capitaine. Aussi 
ne loue-je pas d'autre costé Crassus de ce , qu'en la 
guerre contre Spartacus il se hasta de luy donner 
la bataille avec plus de précipitation téméraire que 
de seureté : car son ambition le luy feit faire , 
pource qu'il avoit peur que Pompeius qui appro- 
choit , ne luy ostast la gloire de ce qu'il avoit l'ait 
en tout le temps qu'avoit duré ceste guerre , ne plus 
ne moins que Mummius osta à Metellus la gloire de 
la prise de Corinthe. Mais, qui plus est , le faict de 
Nicias en cela est de tout poinct hors des limites 
de raison , et ne l'en sçauroit on excuser aucune- 
ment , pource qu'il ne céda pas à son adversaire 
l'honneur et la charge de capitaine , quand il y eut 
apparence de heureuse issue , ou de non gueres 
grande difficulté ou danger : mais là où il se doubta 
qu'il y auroit grand péril, il se contenta de mettre 
sa personne en seureté,. et ne se soucia point au 
reste du public : ce que ne feit pas Themistocles du 
temps de la guerre contre les Perses : car pour em- 
pescher qu'un homme de peu de valeur , fol et 
estourdy, estant eleu capitaine gênerai d'Athènes , 
ne fust cause de la ruine publique , il luy donna 
secrettement de l'argoiït pour le faire désister de sa 
poursuitte : et Caton lors qu'il veit qu'il y avoit 
plus d'affaires et plus de danger , demanda l'office 
de tribun du peuple pour le bien de la chose pu- 
blique. Et au contraire, Nicias se reservant pour 
aller faire la guerre contre la ville de Minoa , ou 



334 MARGUS CRASSUS 
contre l'isle de Cithœre, ou contre les pauvres mal- 
heureux Meliens, s'il estoit question d'aller puis 
après combatre contre les Lacedasmoniens , alors il 
quittoit et despouilloit le manteau de capitaine, et 
abandonnoit à la témérité etfaulle de suffisance de 
Cleon, les vaisseaux, lés armes et les hommes en 
temps d'affaires , qui requeroient le plus sage et le 
mieulx expérimenté capitaine que Ion eust peu 
trouver : ce qui n'estoit pas mettre à nonchaloir 
les moyens de se faire honneur, mais estoit faillir 
au besoing de la défense et du salut de son pais, 
qui fut cause que depuis oultre son gré et sa vou- 
lunté , il fut contrainct de recevoir la charge de 
capitaine , pour aller faire la guerre en la Sicile aux 
Syracusains, à cause que le peuple estima que la 
raison, pour laquelle il dissuadoit si fort l'entre- 
prise, n'estoit pas pource qu'il estimast qu'elle ne 
fust expediente pour la chose publique , ains que 
par sa paresse et lascheté de cueur , il rouloit faire 
perdre à son pais une belle occasion de conquérir 
la Sicile. 

VI. Toutefois cela est un grand tesmoignage de 
l'opinion que l'on avoit de sa preudhommie et de 
sa bonté , que combien qu'il haïst la guerre, et qu'il 
louist les charges et les honneurs de la chose pu- 
blique, jamais toutefois ses citoyens ne failloient à 
l'eslire comme le plus suffisant , le mieulx entendu 
et le plus homme de bien de la ville. Et au con- 
traire Crassus qui ne desiroit autre chose , ne peut 
jamais advenir à estre eleu capitaine gênerai , sinon 
en la guerre contre les esclaves , encore fut ce par 

nécessité à faute d'autre, pource que Pompeius et 
Metellus et les deux Luculles estoient lors absens 
occupez à autres guerres, combien que au demou- 
rant il eust alors la vogue , et qu'il eust grand crédit 
et grande authorité , mais , à mon ad vis , que ceulx 
mesmes qui luy favorisoient , le tenoient comme 
dit le poète comique , 

Homme de bien par tout, Fors qu'à la guerre. 

Toutefois à la parfin cela ne servit de rien aux Ro- 
mains , qui furent forcez par son ambition et son 
ardente convoitise de dominer : pource que les 
Athéniens envoyèrent Nicias à lr« guerre malgré 
luy, mais Crassus y trainna les Romains malgré 
eulx , de manière que le public tumba en calamité 
par l'un , et l'autre y tumba par le public , com- 
bien qu'en cela il y ait matière de louer plus tostJNi- 
cias , que de blasmer Crassus : car l'un usant du ju- 
gement de capitaine expérimenté et sage , n'espera 
jamais qu'ilz peussent conquérir la Sicile, et pour- 
tant en dissuada tousjours l'entreprise , sans soy 
laisser abuser à l'espérance de ses citoyens : et l'au- 
tre ayant entrepris la guerre contre les Parth.es, 
comme estant chose facile de les desfaire, se trouva 
trompé de son espérance, mais au moins aspira il à 
grandes choses. 

VII. Et comme Julius Cœsar conqueroit à l'em- 
pire Romain les provinces de l'Occident , c'est à 
sçavoir les Gaules , les Allemagne» et l'Angleterre, 
aussi desiroit il aller devers l'Orient, et pénétrer 
jusque à la grande mer Oceane des Indes, en sub- 

juguant toutes les provinces de l'Asie , à quoy Pom- 
peius mesme aspira , et Lucullus y prétendit aussi , 
tous deux gens de bien, et qui se mainteindrent 
tousjours doulcement envers tous , et neantmoins 
eurent la mesme intention , et se proposèrent le 
mesme but que feit Crassus : car quand La charge 
de la guerre en Orient fut par décret du peuple 
donnée àPompeius , le sénat le trouva mauvais , et 
y résista tant qu'il peut. Et comme les nouvelles 
fussent vénues que Caesar avoit desfait en bataille 
trois cents mille Allemans , Caton opinant sur ce 
faict au sénat , fut d'advis que Ion le devoit livrer 
entre les mains des Allemans qu'il avoit vaincus , 
pour en faire la punition , et en ce faisant destour- 
ner la vengeance du courroux des dieux , à cause 
de la paix injustement violée , sur la teste de celuy 
seul qui en estoit violateur. Et neantmoins le peu- 
ple sans s'arrester aux remonstrances de Caton, en 
feit faire festes et processions publiques l'espace de 
quinze jours durans , e^ grande resjouissance par 
toute la ville, faisant sacrifices publiques aux dieux, 
pour leur rendre grâces de ceste si grande victoire. 
Comment donques pensons nous qu'il eust esté af- 
fectionné , et combien de jours cuidons nous qu'il 
eust fait fester et sacrifier , si d'advent.ure Crassus 
eust escrit de Babylone , qu'il eust esté victorieux , 
et qu'il eust conquis tous les royaumes de la Me- 
die , de la Perside , des Hyrcaniens , de Suse , de 
Bâches , et.qu'il en eust fait des provinces et gou- 
vernemens nouveaux de l'empire Romain ? 

Car 

Car > si le droit il convient violer, 

comme dit Euripides à ceulx qui ne peuvent vivre 
en repos et se contenter du leur , il ne* t'ault pas s'a- 
muser à petites choses , comme à raser un chasteau 
de Scandie , ou une ville de Mende , ny à chasser 
les AEginetes estans desja hors de leur naturel 
païs , et s'estans allez cacher , comme oiseaux des- 
nichez , en un autre trou , ains faut mettre à hault 
prix le violement du droit: non pas légèrement, 
et pour peu de cas mespriser la justice , comme si 
c'estoit chose à quoy lo n se deust peu arrester : car 
ceulx qui louent l'intention d'Alexandre le grand 
au voyage des conquestes qu'il feit en Levant , 
et blasment celle de Crassus , ont tort de juger du 
commencement par les evenemens de la fin. 

VIII. Au demourant quant aux exécutions de 
leurs charges , Nicias y feit de beaux et bons ex- 
ploits : car il desfeit les ennemis en plusieurs ba- 
tailles , et s'en fallut bien peu qu'il ne prist la ville 
de Syracuse : et ne luy pe»lt on attribuer la coulpe 
de tous les inconveniens qwi advindrent en celle 
guerre de la Sicile, ains en doibt on accuser en 
partie la pestilence, et en partie aussi l'envie que 
luy portoient ceulx qui estoient demourez à Athè- 
nes : là où Crassus feit tant d'erreurs , et commeit 
de si lourdes faultes en tout son voyage , qu'il ne 
donna pas loisir à la fortune de faire rien de bon 
pour luy : tellement , que je ne m'esbahy pas tant, 
comme sa folie fut vaincue par la puissance de* 

■ Euripides , Phcenic. v. 534- 

Tome t f^. Y 

Parthes, comme je m'esinerveille, qu'elle peut vain- 
cre la bonne fortune des Romains. Et comme ainsi 
soit , que tous deux sont periz par semblable mal- 
heur, l'un en n'ayant rien obmis de ce qui appar- 
tient à l'art de deviner les choses à advenir, et 
l'autre ayant desdaigné d'en rien observer , il est 
certainement bien difficile de discerner et juger, 
lequel des deux y procéda plus seurement : mais 
toutefois , si est la faute plus excusable que Ion 
commet par timidité en suivant les vieilles et 
receuës opinions , que non pas celle que Ion 
commet par témérité et oultrecuidance , en trans- 
gressant les loix et coustumes de tout temps es- 
tablies. 

JX. Quant à leur mort, celle de Crassus est 
moins à blasmer : pource qu'il ne se rendit point 
vouluntairement , ny ne fut point lié nymocqué, 
ains seulement se laissa aller aux prières de ses 
amis , et fut desloyaument circonvenu par l'infidé- 
lité des ennemis : là où Nicias soubz l'espérance de 
sauver honteusement et laschement sa vie, s'es- 
tant soumis à la mercy de ses ennemis, en rendit 
sa mort de tant plus ignominieuse. 

Ce n'est à l'adventure pas chose dont Ion se doive 
émerveiller , qu'en espace de temps infiny, ainsi 
que la fortune tourne et varie diversement , il ad- 
viene souvent par casuelle rencontre des accidents 
du tout semblables les uns aux autres. Car soit ou 
qu'il n'y ait point de nombre arresté ny certain des 
evenemens qui peuvent escheoir , la fortune a ma- 
tière assez plantureuse et ample pour produire des 
effects qui s'entreres semblent : ou que les cas hu- 
mains soient compris en nombre déterminé, il est 
force qu'il arrive souvent des accidents entière- 
ment semblables , attendu qu'ilz se font par mes- 
mes causes et par mesmes moyens. Mais pour au- 
tant qu'il y en a qui prenent plaisir à recueillir de 
telz cas fortuits , qu'ilz ont venz ou ouis si con- 
formes l'un à l'autre , qu'ilz ressemblent propre- 
ment aux choses que Ion fait de propos délibéré 
et avec raison propensée : comme , pour exemple, 

que de deux hommes qui ont eu nom Attys, tous 
deux issus de grand lieu , l'un en la Syrie et l'autre 
en l'Arcadie , l'un et l'autre fut occis par un san- 
glier : et que de deux qui eurent nom Actœon, l'un 
fut deschiré par ses chiens , et l'autre par ses amou- 
reux : et que des deux renommez Scipions , les Car- 
thaginois furent premièrement vaincus par l'un , èt 
depuis entièrement ruinez et destruits par l'autre : 
que la ville de Troye fut la première fois prise par 
Hercules , pour les chevaux que Laomedon luy 
avoit promis : la seconde fois par Agamemnon , 
moyenant le grand cheval de bois : et la troisième 
fois par Charidemus , à l'occasion d'un cheval qui 
tumba dedans la porte , et engarda que les Troyens 
ne la peussent fermer à temps : et que de deux 
villes ayant le nom de deux plantes odoriferen- 
tes , Ios 1 et Smyrna 2 , dont l'une signifie la vio- 
lette , et l'autre la myrrhe , on tient que le poète 
Homère nasquit en l'une , et qu'il mourut en l'au- 
tre : nous y pouvons bien encore adjouxter cest 
exemple cy, qu'entre les capitaines anciens , les 
plus belliqueux , et qui ont fait de plus grandes 
choses par astuce et rnze de guerre inventée de 
bon esprit , ont esté borgnes , comme Philippus , 
Antigonus , Hannibal et Sertorius , dont nous es-* 
crivons à présent : lequel on peult véritablement 
dire avoir esté plus continent vers les femmes , que 

1 Ios , l'une des îles Sporades, patrie de la mère d'Homère. 

a Smyrne , ville d'Ionie , fondée par Tantale sous le nom 
de fîauloque , et depuis appellée Smyrne , du nom deSmyrné, 
Amazone qui s'empara d'Épbèse. V- Sieph, Byzant. 

Philippus , plus fidèle vers ses amis , qu'Antigonus , 
plus humain vers ses ennemis, que Hannibal, et 
qu'il ne cedoit en bonté d'entendement à nul d'eulx, 
mais en faveur de la fortune à tous , laquelle luy 
ayant esté en toutes choses plus rigoureuse et plus 
dure, qu'à ses ennemis », qui estoient tous grands 
personnages : neantmoins il se monstra en expé- 
rience égal à Metellus , en prouesse à Pompeius , 
et en fortune à Sylla , si bien qu'estant banny de 
son pais , estranger en province estrange , et com- 
mandant à une nation Barbare , il sousteint un 
temps la guerre contre la puissance du peuple Ro- 
main. Si m'a semblé que de tous les capitaines 
Grecs , il ny en avoit point que nous luy puissions 
plus raisonnablement apparier que Eumenes le 
Cardian. , pource que tous deux ont bien sceu com- 
mander , tous deux ont esté et hardis et ruzez en 
guerre , tous deux bannis de leur païs , tous deux 
capitaines d'éstrangers , et tous deux violentement 
et meschamment tuez , ayant tous deux esté occis 
en trahison par ceulx mesmes , avec lesquelz ilz 
avoient desfait leurs ennemis. 

II. La maison donques de Quintus Sertorius es- 
toit assez noble en la ville de Nursia au païs des Sa- 
bins , mais son pere le laissa petit enfant, et fut 
nourry honestement dessoubz sa mere veufve , la- 
quelle il aima et rêvera tousjours singulièrement. 
Elle se nommoit , comme Ion dit , Rea. Son com- 
mencement fut qu'il s'exercita à plaider des causes 

1 Grec : qui lui ayant toujours fait plus de mal que ses en- 
nemis déclarés. 

Y 4 

assez passablement, de manière qu'estant encore 
fort jeune homme , il vint à Rome en quelque cré- 
dit , par le moyen de son éloquence : mais l'hon- 
neur et la réputation qu'il acquit depuis , par les 
prouesses qu'il feit , le convièrent à tourner du tout 
son estude et son ambition aux armes et à la guerre. 
Si fut son premier apprentissage , lors que les Cam- 
bres et les Teutons avec grosse puissance, envahi- 
rent le pais de la Gaule , là où les Romains ayans 
esté desfaits en bataille , soubz la conduitte d'un 
Scipion son cheval luy fut tué soubz luy, et luy 
blecé , et neantmoins encore traversa il le Rosne 
à nage, avec sa cujrace sur son dos et sa targe, 
rompant à force l'impétuosité de celle rivière , tant 
il avoit le corps fort et dispos , et Bien exercité à 
porter le travail et la peine. La seconde fois que 
ces Barbares retournèrent avec un nombre infiny 
de combatans, et avec fieres et terribles menaces, 
les Romains en eurent tel effroy, que Ion estimoit 
lors bien gentil compagnon celuy, qui avoit la har- 
diesse de demourer en son reng, et d'obeïr à son 
capitaine. Marius fut adonc chef de l'armée Ro- 
maine , et Sertorius entreprit d'aller recognoistre 
le camp des ennemis. Si se vestit d'un habillement 
de Gaulois, et apprit les plus communs termes, 
dont on use en leur langage , pour parler quand on 
s'entrerencontre , et ainsi s'alla jetter parmy les 
Barbares , là où ayant partie veu à l'œil , et partie 
ouy dire ce qu'il desiroit plus entendre et sçavoir, 

1 Nous avons déjà averti plusieurs fois que c'est CacjJÎon qui 
fut battu l'au de .Rome 6/|9- 

il s'en retourna devers Marins , qui l'honora lors 
de tel loyer , comme il meritoit : et depuis en toute 
celle guerre , il feit tant d'actes de bon sens , et de 
grande hardiesse, que son capitaine l'en eut en 
très bonne estime, et le meit en réputation, luy 
commettant de ses principaux affaires. 

III. Parquoy après ceste guerre des Cimbres et 
Teutons , il fut envoyé en Hespagne , soubz Di- 
dius 1 praeteur, avec charge de mille hommes de 
pied , lesquelz il mena hyverner en la ville de Cas- 
tulo , ès marches des Celtiberiens , là où les sou- 
dards trouvans des vivres à foison, ne faisoient 
autre chose que gonrmander etyvrongner , et com- 
mettre mille insolences , après qu'ilz estoient yvres, 
tant que les Barbares de la ville les en eurent en 
si grand mespris , qu'ilz envoyèrent une nuict qué- 
rir du secours de leurs plus proches voisins, les 
Gyrisœniens , et allans par les logis des Romains, 
en occirent une bonne partie. Sertorius entendant 
le bruit , se jetta incontinent hors de la ville , avec 
quelque peu de ses gens, et r'alliant ceulx qui s'es- 
chappoient aussi de vistesse à la file, il feit le tour 
du circuit de la ville , et trouvant la porte , par 
laquelle des Gyrisœniens estoient entrez , encore 
toute ouverte , se coula dedans : mais il ne feit pas 
comme ilz avoient fait eulx , ains mettant bonnes 
gardes aux portes, et en tous les endroits de la ville, 
feit passer au fil de l'espée, tous ceulx qui estoient 
dedans , en aage de porter armes. Puis quand ilz eu- 

1 Titus Didius , consul, fit la guerre en £spagne, l'an <l« 
Rome 65o. 

rent exécuté ceste vengeance , il leur commanda 
qu'ilz posassent leurs vestemens ordinaires et leurs 
armes, qu'ilz se vestissent et armassent de celles des 
Barbares qu'ilz avoient tuez , et qu'ilz allassent après 
luy, vers la ville des Gyrisœniens , dont estoient 
venuz ceulx , qui les avoient assaillis en surprise la 
nuict. Les Barbares à veoir de loing les vestemens 
et les armes de leurs gens , pensant certainement 
que ce fussent eulx , ouvrirent leurs portes , et en 
sortit une grande foule de peuple , pour aller au 
devant de leurs amis et citoyens , qu'ilz cuidoient 
avoir bien fait leurs besongnes : ainsi en tuèrent 
les Bomains un grand nombre tout joignant les 
portes de leur ville, et les autres s'estans rendus à 
la mercy de Sertorius , furent par luy vendus. 

IV. Depuis cest acte, Sertorius fut fort renommé 
par toute l'Hespagne, et à son retour à Borne, fut 
incontinent eleu questeur ou trésorier gênerai de 
la Gaule , qui est delà les monts à l'entour du Po : ce 
qui vint bien à propos pour les affaires de Borne, 
pource que lors s'emeut la guerre des peuples con- 
federez de l'Italie , que Ion appelle la guerre Marsi- 
que », en laquelle il eut charge et commission de 
lever gens de guerre , et faire forger armes : enquoy 
il feit si bonne diligence, et hasta tellement la be- 
songne à comparaison de la longueur et paresse des 
autres jeunes gens , qu'il en acquit la réputation 
d'homme d'exécution , qui estoitpour faire un jour 
de belles et grandes choses : mais quoy qu'il fust 
parvenu à la dignité de capitaine , il ne laissa point 

1 L'an de Rome 6G5. 

pour cela de hazarder aussi hardiment sa personne, 
comme eust fait un simple soudard , ains feit de 
merveilleuses armes de sa propre main , sans s'es- 
pargner aux plus dangereuses meslées , tellement 
qua la fin il y perdit un œil qui luy fut crevé en 
combatant : dequoy tant s'en fault qu'il eust honte, 
que au contraire il s'en glorifioit ordinairement. 
Car les autres , disoit-il , ne portent pas tousjours 
quand et eulx les marques et tesmoignages de leurs 
prouesses , ains les laissent quelquefois à la maison, 
comme sont les chaînes , carquans , javelines et cou- 
ronnes , qui leur ont esté donnez par leurs capi- 
taines pour tesmoignage de leur vertu : mais luy 
portoit tousjours , en quelque lieu qu'il allast , les 
enseignes de sa vaillance , tellement que ceulx qui 
regardoient sa perte , voyoient aussi ensemble le 
tesmoignage de sa valeur. Aussi luy en feit le 
peuple l'honneur qui luy appartenoit : car quand 
il entra au théâtre,- il le receut avec grands bate- 
mens de mains et grandes louanges: ce qu'à peine 
faisoient les Romains aux plus vieux capitaines , 
et qui pour leurs grands services estoient les plus 
honorez. 

V. Toutefois comme il se fust présenté à de- 
mander l'office de tribun du peuple, il en fut 
débouté et en decheut par les menées de Sylla qui 
l'empescha , dont il semble que sourdit celle vé- 
hémente haine et grande malvneillance qu'il porta 
tousjours depuis à Sylla : parquoy après que Ma- 
rius ayant esté vaincu par Sylla, s'en fut enfony, 
que Sylla fut party de l'Italie pour aller faire la 

guerre à Mithridates , et que des deux consulz 
l'un , c'est à sçavoir Octavius , mainteint la part et 
ligue de Sylla , et Cinna l'autre consul , qui ne de- 
mandent que choses nouvelles, rassembla et tas- 
cha de remettre sus celle de Marius , laquelle s'en 
alloit anéantissant , Sertorius se rengea de son 
costé , pour autant mesmement qu'il voyoit que 
Octavius estoit homme lent, qui ne se iioit nul- 
lement aux amis de Marius. Si y eut une cruelle 
rencontre qui se feit dedans la ville mesme sur la 
grande place , là où Octavius vainquit , et Cinna et 
Sertorius se sauvèrent à la fuitte , n'ayans pas perdu 
gueres moins de dix mille hommes en ceste seule 
desfaitte : mais ilz pratiquèrent et gaignerent par 
bons moyens les autres gens de guerre qui estoient 
espandus çà et là parmy l'Italie , si bien qu'en peu 
de temps ilz se trouvèrent egaulx en nombre d'hom- 
mes , et assez puissans pour combatre une autre fois 
Octavius. 

VI. Dequoy Marius estant adverty monta incon- 
tinent sur mer , et s'en retourna de l' Afrique en 
Italie, et s'en vint renger à Cinna , comme soudard 
privé à son capitaine et à son consul. Si furent 
tous les autres très bien d'advis qu'on le receust : 
mais Sertorius l'empescha de toute sa puissance , 
fust ou pource qu'il eust peur que son authoritc 
n'en diminuas! , quand Cinna auroit approché de 
ltiy un autre capitaine de plus grande dignité, ou 
pource qu'il redoubtast l'aspreté et la violence de 
Marins , qui ne pardonnoit jamais , craignant qu'il 
ne gastast tout, parce qu'il ne sçauroit pas tenir 

un moyen en son courroux , et qu'il ne oultrepas- 
sast les bornes de la raison , en se vengeant de ses 
ennemis s'il advenoit qu'ilz eussent la victoire : 
joinct qu'il disoit qu'il ne leur restoit plus gueres 
qu'ilz ne fussent entièrement au dessus de leurs af- 
faires, et que si une fois ilz recevoient Marius , il 
leur emporteroit toute la gloire et tout l'honneur 
d'avoir conduit ceste guerre à chef, et que ce se- 
roit un compagnon malaisé , et mal feable en au- 
thorité. A quoy Cinna respondit , « que le discours 
« qu'il faisoit , et les raisons qu'il alleguoit , es- 
te toient bien véritables : mais neantmoins qu'il 
« avoit honte , et ne voyoit pas comment il peust 
« honestement refuzer ny renvoyer Marius , mes- 
« mernent après l'avoir mandé et fait venir ex- 
« pressement pour luy commettre partie de la con- 
« duitte de ceste guerre ». Lors répliqua Serto- 
rius , « Quant à moy j'estimois que Marius fust re- 
k venu de son propre mouvement sans estre 
« mandé , et par ainsi regardant à ce qui me sem- 
« bloit le plus expédient , je conseillois de ne le re- 
« cevoir point : mais puis qu'ainsi est que tu l'as 
« mandé premièrement , c'estoit mal fait à toy de 
« consulter , si tu le devois recevoir ou non , puis- 
« qu'il estoit venu à ton mandement : et es tenu 
« de t'en servir, pource qu'estant venu sur ta pâ- 
te rôle , l'obligation de la foy ne te permet plus en 
« pouvoir délibérer ne discourir ». 

VIL Ainsi fut mandé Marius : et quand il fut 
arrivé , ilz départirent toute leur armée en trois , 
puis commencèrent à guerroyer leurs ennemis de 



35o SERTORIUS. 
tous costez, si bien qu'ilz demourerent victorieux, 
mais en celle victoire Cinna et Marius feirent toutes 
les cruautez et inhumanitez qu'il est possible de 
faire , tellement que les Romains estimèrent que 
tous les maulx qu'ilz avoient endurez tout le long 
de la guerre , n'estoient que jeu au prix des cala- 
mitez et des misères qu'ilz souffrirent depuis. Mais 
au contraire Sertorius ne feit jamais occire homme 
pour aucune malvueillance particulière qu'il eut 
contre luy, ny ne feit onques oultrage à personne 
après qu'il fut vaincueur , ains à l'opposite estoit 
marry des inhumanitez que Marius faisoit : et 
quand il pouvoit parler à part en privé avec Cinna , 
il l'addoulcissoit le plus qu'il pouvoit, et le rendoit 
par ses prières plus modéré. Finablement voyant 
un grand nombre de serfz , desquelz Marius s'estoit 
servy à faulte d'autres soudards en ceste guerre, et 
desquelz il usoit encore pour ses satellites et mi- 
nistres de sa cruauté tyrannique , les ayant tous- 
jours à l'entour de sa personne comme sa garde, 
et permettant qu'ilz se feissent riches et opulents, 
en partie de ce que luy mesme leur donnoit ou leur 
commandoit , et en partie aussi de ce que violen- 
tement ilz commettoient d'eulx mesmes sans son 
commandement à l'encontre de leurs maistres , en 
les tuant eulx , forceant leurs maistresses , et vio- 
lant leurs enfans : Sertorius ne pouvant plus sup- 
porter telles meschancetez , les feit tous occire en 
leur camp , où ilz se logeoient et retiroient ensem- 
ble , combien qu'ilz ne fussent pas moins de quatre 
mille hommes. 

VIII. Depuis estant le vieil Marius decedé, et 
Cinna bien tost après ayant esté tué , le jeune Ma- 
rius contre son ad vis et contre les loix de Rome 
ayant par force usurpé le consulat , et Carbo , Sci- 
pion , Norbanus ayans esté rompus et desfaits par 
Sylla retournant de la Grèce , en partie par la 
faulte et lascheté de cueur des capitaines , et en 
partie aussi par ce qu'ilz estoient vendus et trahiz 
de leurs gens , considérant que sa présence neser- 
voit de rien aux affaires qui àlloient tousjours de 
mal en pis , à cause que ceulx qui y avoient plus de 
pouvoir , estoient ceulx qui avoient moins de 
sens et moins d'entendement : et encore après tout, 
quand il veit que Sylla estoit venu planter son camp 
tout au plus près de celuy de Scipion , en le cares- 
sant , et luy donnant espérance d'une bonne paix , 
pendant que sôubs main il luy subornoit et pratti- 
quoit ses gens, et que Scipion jamais n'en voulut 
rien croire, combien qu'il luy predîst et luy re- 
monstrast bien à certes : adonc ne pouvant plus 
espérer que leurs affaires se portassent jamais bien 
à Rome , il se partit pour aller en Hespagne , en 
intention que s'il pouvoit se saisir le premier et 
asseurer du gouvernement de celle province, ce fuet 
à tout le moins une retraitte et un refuge pour 
ceulx de leur ligue qui seroient chassez et bannis 
de leur païs : mais par le chemin en y allant il eut 
le temps fort mauvais et fort rude. 

IX. Et oultre cela en passant par un païs de 
montagnes , les Barbares habitans du lieu luy de- 
mandèrent tribut et salaire pour luy donner pas- 

sage par leurs terres : dequoy ceulx qui estoient 
en sa compagnie se courrouceoient à bon esciant, 
disans que c'estoit une honte et indignité trop 
grande qu'un proconsul du peuple Romain payast 
tribut à ces meschans Barbares : mais Sertorius ne 
se soucia point de la honte qu'ilz disoient que ce 
luy seroit , ains leur respondit , qu'il acheptoit le 
temps , qui est la chose que doibt tenir plus chère 
celuy qui aspire à faire de grandes choses , et con- 
tenta les Barbares avec de l'argent : puis feit si 
bonne diligence qu'il s'empara de l'Hespagne , la- 
quelle il trouva florissante en nombre de peuples , 
mesmement de jeunes hommes en aage de porter 
armes : mais ayant par le passé esté si mal traittée 
par l'avarice , l'insolence et l'arrogance des gou- 
verneurs , que Ion y envoyoit ordinairement de 
Rome , qu'ilz en avoient en haine toute manière de 
gouvernement. Si tascha devant toute œuvre à ac- 
quérir la bienvueillance de tous ceulx du païs gé- 
néralement : des nobles , en hantant et conversant 
familièrement avec eulx : et de la commune, en 
leur relaschant partie de leurs tailles et subsides : 
mais ce qui plus universellement le feit aimer de 
tous , fut qu'il les exempta de loger les gens de 
guerre , et de recevoir garnisons dedans les villes , 
contraignant ses gens de dresser leurs tentes , et 
l'aire leurs logis aux faulxbourgs le long des bon- 
nes villes pour y passer l'hyver , et y faisant luy 
mesme le premier tendre son pavillon , et y cou- 
chant. Ce neantmoins il n'obtempéra pas en toutes 
choses au gré ny à la voulunté des Barbares pour 

avoir 

avoir leur bonne grâce : car il feit armer tous les 
bourgeois Romains qui se trouvèrent habituez en 
Hespagne de l'aage de pouvoir porter armes , et 
faisant en plusieurs endroits bastir de toutes sortes 
d'engins et de machines de baterie et grand nom- 
bre de galères , conteint en office les villes soubs 
sa main , se monstrant doulx et humain ès affaires 
de paix, et redoubtable en appareil de guerre contre 
ses ennemis. 

X. Or après qu'il fut adverty que Sylla tenoit 
la ville de Rome , et que la part et ligue de Marius 
et deCarbo estoit entièrement destruitte , se doub- 
tant bien qu'il ne passeroit pas gueres de temps , 
que Ion n'envoyast quelque capitaine avec une 
grosse et puissante armée contre luy, il envoya de 
bonne heure occuper les pas des monts Pyrénées 
par Julius Salinator , qi!li y mena six mille hommes 
de pied armez. Et peu de temps après y arriva aussi 
de l'autre costé Caius Annius envoyé par Sylla, le- 
quel voyant qu'il n'y avoit ordre de forcer Salina- 
tor , en lieu si avantageux , s'arresta tout court au 
pied de la montagne, ne sachant qu'il devoit faire, 
mais il y eut de mal adventure un Calpurnius sur- 
nommé Lanarius , qui tua Salinator en trahison: 
à l'occasion dequoy ses gens abandonnèrent aussi 
tost les cymes des montagnes , et adonc Annius y 
passa tout à son aise , et avec sa puissance , qui estoit 
grosse , repoulsa ceulx qui le voulurent empescher 
de tirer oultre. Parquoy Sertorius ne se sentant 
pas assez fort pour le combatre , se retira avec trois 
mille hommes dedans la ville de Carthage la neufye 



354 SERTORIUS. 
là où il monta sur la mer : et de là traversa en 
Afrique , et alla descendre en la coste des Mauru- 
siens , où ses gens issirent incontinent des vais- 
seaux pour se refreschir d'eau , s'escartans çà et là, 
sans autrement soy tenir sur leurs gardes : au moyen 
dequoy les Barbares se ruèrent sur eulx , et d'abor- 
dée en tuèrent un bon nombre , tellement que Ser- 
torius fut contraint de se r'embarquer , et repren- 
dre la route de l'Hespagne , mais il n'y peut abor- 
der , pource qu'on l'en repoulsa. Et à ceste cause 
se meit à cingler avec quelques fustes de coursaires 
Ciliciens vers l'isle de Pityeuse, où il prit terre 
malgré la garnison que Annius y avoit mise, la- 
quelle il forcea : mais peu de jours après Annius y 
alla luy mesme avec bon nombre de vaisseaux , et 
cinq mille combatans dessus. Sertorius se résolut de 
l'attendre et de le combatre'par mer, combien que . 
ses vaisseaux fussent minces et légers, comme ceulx 
qui estoient faits exprès pour cingler légèrement , 
et non pas massifs pour combatre : mais le vent du 
Ponent se leva impétueusement , lequel haulsa la 
nier par telle violence, qu'il jetta une grande par- 
tie des vaisseaux de Sertorius par le travers, à cause 
qu'ilz estoient ainsi légers , contre les rivages pier- 
reux , et luy avec petit nombre de vaisseaux , es- 
tant forclos de la terre par ses ennemis , et de la 
mer par la tourmente , fut contraint de demourer 
l'espace de dix jours en haulte mer 1 à l'ancre , à 
combatre avec grand péril et grand travail , les 
vagues et les vents , qui furent tousjours ce temps 
■ Le texte ne dit point qu'il fut à l'ancre, c- 

durant fort impétueux : toutefois à la fin ilz s'ap- 
paiserent , et aussi tost il leva l'ancre , et alla poser 
en quelques petites isles désertes et sans eau , qui 
sont semées en celle plage. Puis au partir delà passa 
le destroit de Gibraltar , et tournant à main droitte 
prit terre en la coste de l'Hespagne , qui regarde la 
grande mer Oceane un peu au dessus de la bouche 
du fleuve de Bastis, lequel se deschargeant en l'Océan 
Atlantique , donnoit ancicnement le nom à ce quar- 
tier là de l'Hespagne , qui en estoit appellée /'//e\j- 
pagne Bcetique. . 

XI. Là le trouvèrent des mariniers nouvellement 
arrivez des isles de l'Océan Atlantique , que les an- 
ciens appelloient les Isles Fortunées. Ce sont deux 
isles près l'une de l'autre , n'y ayant qu'un petit 
bras de mer entre deux , et sont loing de la coste 
d'Afrique environ de cent vingt et cinq lieues *« 
Il y pleut bien peu souvent une pluye doulce , 
mais ordinairement y souffle un doulx et gracieux 
vent , qui apporte une rosée , laquelle attrempe 
tellement la terre quelle 'en est grasse et fertile , 
non seulement pour pouvoir produire tout ce que 
Ion y voudroit ptanter et semer , mais aussi en 
produit d'elle mesme, sans œuvre nemain d'homme, 
tant et de si bon fruict , qu'il suffit à nourrir le peu- 
ple y habitant, oisif, sans qu'il ait besoing de se 
donner peine ou soucy de rien. L'air y est doulx et 
serein sans jamais of fenser les corps , pource que 
les saisons de l'an y sont fort tempérées , et que 



■ Grec, dix raille stades, ce qui fait4i6 lieues. 

les mutations des qualitez de l'air n'y sont jamai» 
excessives , à cause que les vents qui y soufflent de- 
vers la terre du costé de deçà, comme sont les vents 
de la Tramontaine et du Levant 1 , quand ilz 
vienent à sortir hors du rond de la terre habitable 
sont jà lassez pour la longueur de leur cours , et 
puis s'allans espandre en un espace infiny d'air et 
de mer, ilz ont desja perdu toute leur force avant 
qu'ilz puissent arriver là. Et les vents qui y souf- 
flent de devers la haulte mer , comme sont ceulx 
du Midy et du Ponent 2 , y amènent bien quel- 
quefois de la mer de petites pluyes menues : mais 
le plus souvent ne font que refreschir un peu l'air 
d'unemoitteurquinourritdoulcementtouteschoses, 
que la terre y produit , tellement que jusques aux 
Barbares est cela passé en ferme et asseurée créance, 
que là sont les champs Elysiens et le séjour des 
ames bienheureuses que le poète Homère a tant 
célébré. 

XII. C e qu'entendant Sertorius il luy prit une 
merveilleuse envie de s'en aller habiter en ces isles 
là , pour y vivre en repos loing de tyrannie et de 
toutes guerres : mais si tost que les coursaires Ci- 
liciens , qui ne demandoient point la paix , ains 
ne cherchoient que quelque pillage et quelque butin, 
en ouvrent le vent , ilz le laissèrent , et s'en al- 
lèrent en Afrique pour remettre un Ascalius 3 filz 

■ Grec , Borée et Apeliote. Voyez les Observations sur le 
troisième volume ries Morales , ch. lxxxiv. 
1 Grec , Argeste et Zephyre. 
1 Asculis, comme on le trouvera écrit plus loin. 

de Iphtha au royaume des Maurusiens 1 : toutefois 
leur départie ne feit point perdre le cueur à 
Sertorius , ains délibéra d'aller secourir ceulx qui 
faisoient la guerre à Ascalius , à fin que ce peu 
de gens de guerre qu'il avoit encore avec luy , 
voyans quelque matière de nouvelle espérance , et 
moyen de s'employer , ne l'abandonnassent point 
estans contraincts de se debender par la nécessité. 
Les Maurusiens furent très aises de son arrivée, 
et luy meit incontinent la main à l'œuvre, et des- 
feit en bataille Ascalius , puis l'alla assiéger dedans 
la ville , où il s'estoit retiré après la desfaitte de 
son armée : dequoy Sylla estant adverty , y envoya 
un nommé Paccianus avec armée pour secourir 
Ascalius. Sertorius luy donna la bataille , en la- 
quelle il l'occit sur le champ , et gaigna le reste de 
son armée qui se rendit à luy , puis il prit la ville 
de Tingis , dedans laquelle Ascalius s'en estoit louy 
avec ses frères. 

XIII. Les Libyens tienentet escrivent que An- 
tasus est leans enterré : mais Sertorius ne pouvant 
croire ce qu'en comptoient les Barbares du païs, 
pour la grandeur de la sépulture qu'ilz en mons- 
troient , la feit descouvrir tout à l'entour , et ou- 
vrir , et y ayant trouvé un corps d'homme de 
soixante coudées de long , à ce que Ion dit , en de- 

■ La Mauritanie propre qui s'étendoit depuis la mer Occi- 
dentale le long de la Méditerranée. Tingis en étoit la capitale ; 
elle étoit située sur le détroit de Gibraltar , et donnoit ooo nom 
à la Mauritanie Tingitane , où sont aujourd'hui les Royaumes 
de Fèi et de Maroc. 

moiira grandement esmerveillé , et après avoir 
immolé dessus une hostie , feit recouvrir et refer- 
mer le tunibeaii : en qnoy faisant il augmenta fort 
l'honneur que la ville portoit à la mémoire d'An- 
î.tbus , et confirma ce que Ion en comptoit en ce 
païs là : car ceulx de la ville de Tingis comptent 
que après la mort d'Antasus , sa femme qui se nom- 
moit Tinga coucha avec Hercules, duquel elle eut 
un beau filz , qui fut nommé Sophax, et fut roy 
de celle contrée, où il fonda ceste ville , qu'il ap- 
pella du nom de sa mere. Et disent encore que ce 
Sophax eut un filz nommé Diodorus , lequel con- 
quit et meit en son obéissance la plus grande partie 
de l'Afrique , avec une armée de Grecs Olbianiens 
et Mycéniens , que Hercules y avoit menez , et qui 
s'estoient habituez en ce quartier là. Nous avons 
bien voulu embrasser l'occasion qui se présentait, 
de dire cela en passant, pour l'honneur de Juba , 
le plus gentil historien qui fut onques de sang 
royal , pource que Ion teint que ses ancestres sont 
descendus de ce Sophax et de ce Diodorus. 

XIV. Sertorius dojiquescomme victorieux ayant 
tout le pais en sa main , ne feit aucun mal ny des- 
plaisir à ceulx qui se meirent en sa mercy , et qui 
se fièrent en luy , ains leur rendit leurs biens , leurs 
villes et leur gouvernement, se contentant de ce 
que de leur bon gré et franche voulunté ilz luy 
offrirent. Cela fait , il se trouva en doubte de ce 
qu'il devoit faire, et en quelle part il devoit tour- 
ner : mais comme il estoit en peine de s'en résou- 
dre, arrivèrent devers luy des ambassadeurs que 

les Lusitaniens luy envoyoient exprès pour le prier 
<le vouloir estre leur capitaine gênerai , pource 
qu'ilz avoient nécessairement besoing de quelque 
personnage de grande réputation et d'expérience 
au faicl de la guerre , pour la crainte qu'ilz avoient 
des Romains , et qu'ilz n'en soavoient point d'autre 
de ceste qualité, auquel ilz s'ozassent commettre 
ny fier qu'à luy : joint que ceulx qui avoient vescu 
avec luy faisoient bien bon rapport , et louoient 
grandement ses meurs et son naturel , qui estoit 
tel à ce que Ion en treuve par escrit : On ne le 
voyoit gueres jamais espris nyde peur ny de joye, 
ains comme il estoit de nature homme sans peur au 
milieu du péril, aussi estoit il modéré en sa pros- 
périté. Il ne cedoit en hardiesse à nul capitaine de 
son temps pour vaillamment combatre , et de sens 
rassis en toutes soudaines rencontres : mais où il 
estoit question de faire une surprise de bon enten- 
dement ou de sçavoir bien choisir l'avantage d'un 
lieu fort d'assiette pour loger ou combatre, ou de 
passer une rivière, ou eschapper un mauvais pas: 
et pour ce faire estoit besoing de grande légèreté , 
et de jouer de quelque ruze et quelque faulse emor- 
che aux ennemis , en temps et lieu , il en estoit ou- 
vrier très excellent. Oultre cela , il estoit libéral et 
magnifique à rémunérer les beaux faicts d'armes , 
et clément à punir les forfaitaires : toutefois le 
meurtre qu'il commeit sur ses derniers jours ès 
personnes des jeunes enfans qu'il tenoit riere luy 
en ostage (qui fut sans point de doubteun acte de 
grande cruaulté , et d'un courroux qui nepeult par- 

donner ) semble monstrer et faire foy qu'il n'estoit 
point clément ny humain de nature : mais que fine- 
ment il le contrefaisoit quelquefois , pource que le 
temps et ses affaires le requeroient ainsi. Quant 
est à moy, je suis bien d'advis qu'il ne sçauroit 
advenir malheur si grief , qu'il eust le pouvoir de 
changer et tourner tout au contraire la vertu pure 
et nette , fondée en jugement de raison : mais aussi 
"l'est il pas impossible que les bonnes vouluntez et 
doulces natures , se sentans oultragées et affligées 
indignement, ne puissent avec la fortune changer 
leurs inclinations naturelles : comme je pense qu'il 
advint lors à Sertorius , lequel quand la fortune 
luy vint à faillir et à estre rebourse, devint sau- 
vage et farouche , jusques à se venger cruellement 
de ceulx qui l'avoient trahy meschamment. 
il XV. Mais pour retourner au propos dont nous 
estions issus , Sertorius se partit d'Afrique à la se- 
monce des Lusitaniens , qui le choisirent pour leur 
capitaine gênerai, avec plein pouvoir et authorité 
souveraine : et arrivé qu'il y fut , leva incontinent 
gens de guerre , avec lesquelz il réduisit en son 
obéissance les pénples de l'Hespagne, qui sont les 
plus voisins de celle marche , dont la plus part se 
soumeit vouluntairement à son obéissance, prin- 
cipalement pour le bruit qu'il avoit d'estre homme 
doulx et humain, et oultre ce homme de faict et 
d'exécution : joinct aussi qu'il usa de quelques ha- 
bilitez et subtiles inventions pour les gaigner et 
attraire , comme fut entre autres la ruze de sa biche, 
qui fut telle : Il y avoit un païsan nommé Spanus , 

qui se tenoit aux champs, où il rencontra un jour, 
par cas d'adventure , une biche qui avoit fiesche- 
ment fait son fan, et ayant esté lancée par des 
chasseurs , se trouva en son chemin , mais il ne 
sceut prendre la mere,etprità la course le fan, 
qui estoit une petite biche de pelage 1 estrange : car 
elle estoit toute blanche. Or par cas de fortune 
Sertorius se trouva lors en ce quartier là , qui 
de sa coustume estoit bien aise , quand on 
luy faisoit quelques telz petits presens , tant de 
fruicts , que de gibbier , ou de venaison : et si fai- 
soit bonne chère à ceulx , qui luy en appor- 
taient, les rémunérant honesternent: si luy alla ce 
païsan offrir son petit bichot , dont Sertorius fut 
assez joyeux sur l'heure , et avec le temps il la 
rendit si privée et si familière , qu'elle venoit à 
luy quand il l'appelloit , et le suy voit par tout où 
il alloit , et ne s'effarouchoit point de veoir con- 
tinuellement grand nombre de soudards armez, ny 
d'ouïr le bruit et tumulte du camp : bien que petit 
à petit.il tourna cela en miracle, faisant à croire 
aux Barbares que c'estoit un don que Diane luy 
avoit fait , par lequel elle luy faisoit entendre plu- 
sieurs choses à advenir , sachant bien que natu- 
rellement les Barbares sont faciles à prendre et à 
décevoir par superstition , avec ce qu'il les indui- 
soit à recevoir ceste créance par un tel artifice : 
Quand il avoit eu quelques secrets advertissemens , 
que les ennemis dévoient venir assaillir aucuns en- 
droits des pais et provinces à luy subjettes, ou que 
• De penu , ou de robe extraordinaire. 

Ion Inyavoitparsurpri.se ou par intelligence emblé 
quelqu'une de ses places, il leur donnoit à enten- 
dre , que sa biche avoit la nuict en dormant parlé 
à luy , et luy avoit enjoint qu'il teinst ses gens tous 
prests en armes. Semblnblement aussi quand il avoit 
eu advis , que quelqu'un de ses lieutenans avoit 
gaigné une bataille , ou avoit eu aucun avantage sur 
ses ennemis, il faisoit cacher le messager etamener 
sa biche en public , couronnée et couverte de bou- 
quetz et de chappeaux de Heurs : puis disoit que 
c'estoit quelque bonne nouvelle qui luy deyoit bien 
tost venir , les enhortatit d'avoir bonne espérance 
et de se resjouir, eu sacrifiant aux dieux pour leur 
rendre grâces de ce que bien tost il auroit quelque 
bonne nouvelle. 

XVI. Ainsi en leur imprimant ceste supertition 
en la teste , il les rendit plus maniables et plus 
obeïssans à sa voulunté , de sorte qu'ilz ne pen- 
soient plus estre gouvernez par un homme es- 
tranger , qui avoit le sens et l'entendement plus 
grand que eulx , ains croyoient fermement , que 
c'estoit quelque dieu qui le conduisoit: avec ce que 
les effets respondoient à leur opinion, poiuautant 
qu'ilz voyoient à l'œil sa puissance croistre , contre 
toute apparente raison : car 1 avec deux mille cinq 
cents hommes de guerre , qu'il appelloit Romains , 
combien qu'il y en eust la plus part d'Africains , 
qui estoient passez quand et luy de l'Afrique enHes- 

1 Lisez : car avec deux mille six cents hommes , qu'il ap- 
pelloit Romains, et sept cents Afriquains de diverses nations 
<|ui estoient passez quand et !uy en Espagne. C. 

pagne , et quatre mille Lusitaniens , avec environ 
sept cenls homme» de cheval, ilsousteint la guerre 
contre quatre grands capitaines Romains , soubz la 
charge desquelz il y eut bien six vingt mille hom- 
mes de pied , six mille chevaux , et de gens de traict 
et tireurs de fondes , bien deux mille , avec un 
nombre infiny de villes et de païs , là où luy n'en 
a voit que vingt au commencement : et toutefois à 
tout une si foible puissance , qu'il se trouva entre 
mains à l'entrée deceste guerre, non seulement il* 
conquit de grands pais , et prit plusieurs bonnes 
villes, mais aussi prit prisonniers aucuns des ca- 
pitaines , que Ion envoya contre luy : entre lesquels 
il desfèit Cotta en bataille par mer , près la ville de 
Mellaria, et rompit aussi en bataille rengée, Fidius 
» gouverneur de l'Hespagne Bastique , près de la ri- 
vière de Bastis , où il tua deux mille hommes Ro- 
mains : et par son questeur desfeit aussi LuciusDo- 
init ius , proconsul de l'autre province d'Hespagne : 
et une autre fois desconfit aussi Toranius , un autre 
capitaine , l'un des lieutenans de Metellus , qu'il 
tua sur le champ , avec toute son armée : et à Me- 
tellus mesme que Ion estimoit l'un des plus grands 
personnages au faict de la guerre , et des meilleurs 
capitaines que les Romains eussent pour lors , il 
luy donna tant de traverses , et le rengea à telz 
termes , qu'il fallut que Lucius Lollius vinst 1 du 
Languedoc pour le secourir : et , qui plus est , que 
Ion envoyast de Rome en diligence le grand Pom- 
peius, avec une nouvelle armée: car Metellus ne 

' Lisez : tle la Gaule Nai bonoise. 

sçavoit plus qu'il devoit faire ny de quel costé se 
tourner, ayant à faire à un homme hardy et ad- 
ventureux , que jamais il ne pouvoit attirer à ba- 
taille rengée , ny le atraper en pleine campagne : 
mais qui se muoit et tournoit facilement en toutes 
formes , pour l'agilité et légèreté de ses soudards 
Hespagnolz de nation , armez à la légère : là où luy 
avoit accoustumé 1 de combatre en journée assi- 
gnée , de pied ferme sans bouger , et conduisoit 
une armée pesante et chargée de harnois , laquelle 
sçavoit très bien garder ses rengs , et en combatant 
de pied ferme à coups de main renverser son en- 
nemy , et luy passer sur le ventre : mais de gravir 
contremont les montagnes, et d'estre tousjours at- 
tachée à la cueuë de ces hommes légers comme le 
vent , à les chasser et poursuivre , attendu qu'ilz • 
fuyoient continuellement, et n'arrestoient jamais 
en place , elle ne l'eust sceu faire , ny n'eust sceu 
endurer la faim et la soif, vivre sans cuisine, et 
sans feu, coucher à mesme terre, sans tentes ne 
pavillons , comme faisoient ceulx de Sertorius. 

XVII. Joinct aussi que luy qui estoit desja bien 
avant sur son aage, après plusieurs grands labeurs 
et travaux qu'il avoit endurez en ses jeunes ans, se 
laissoit desja un peu aller aux voluptez et aux de- 
lices , et estoit attaché à Sertorius , qui lors se 
trouvoit en la fleur de son aage plein de vigoureux 
esprits, oultre ce que de nature il avoit le corps 

' Il y a en cest endroict deux lerons toutes deux soustena- 
bles , et selon l'autre il faudroit dire, de mener à la guerre des 
citoyens Romains combatans en gens de bien, Amyot. 

merveilleusement bien composé pour la force ; 
légèreté et sobriété: car il n'estoit aucunement su- 
jects à sa bouche , ny ne beuvoit jamais oultre 
mesure , non pas mesme quand il estoit hors d'af- 
faires en plein repos : car il s'estoit accoustumé de 
jeunesse à supporter de grands travaux , faire de 
longues traittes , passer plusieurs jours et nuicts de 
reng sans dormir , manger peu , et se contenter de 
viandes les premières trouvées : et quand il se trou- 
voit de loisir , il estoit sans cesse à cheval à chasser 
et courir çà et là parmy les champs : au moyen de- 
quoy il acquit une grande expérience et addresse , 
pour se sçavoir habilement tirer hors d'un mauvais 
passage quand il estoit pressé de son ennemy , et 
au contraire aussi de l'enclorre quand il avoit avan- 
tage sur luy , et de cognoistre par où Ion pouvoit 
passer , et par où non. Et pourtant Metellus , qui 
ne cherchoit qu'à combattre , soustenoit toutes les 
incommoditez et toutes les pertes que souffrent 
ceulx qui sont vaincuz : et au contraire Sertorius , 
en déclinant la bataille , et fuyant devant luy , avoit 
sur luy tous les avantages qu'ont ceulx qui chassent 
leurs ennemis après les avoir rompus : car il luy 
retrenchoit vivres de tous costez , il luy ostoit l'eau, 
il le gardait de pouvoir fourrager. Quand il cui- 
doit marcher en pais , il l'arrestoit : quand il estoit 
an esté et logé, il luy donnoit tant d'alarmes, qu'il 
le contraignoit de desloger. S'il mettoit le siège de- 
vant quelque place , il se trouvoit luy mesme in- 
continent assiégé, pour la nécessité de vivres en 
quoy Sertorius le mettoit , tellement que ses sou- 

dard* n'en pou voient plus. Au moyen dequoy comme 
Sertorius desfiast au combat d'homme à homme 
Metellus , ilz crièrent que c'estoit bien dit , et qu'il 
falloit qu'ilz combatissent capitaine contre capi- 
taine , et Romain contre Romain : toutefois Me- 
tellus le refuzatrès bien, et les soudards s'en moc- 
querent : mais luy ne s'en faisoit que rire, et faisoit 
sagement : car , comme dit Theophrastus , il fault 
qu'un capitaine meure en capitaine, non pas en 
simple soudard. 

XVIII. Au demourant Metellus s'estant un jour 
advisé que les Langobrites *, qui faisoient beaucoup 
de service et d'aide à Sertorius , estoient aisez à 
forcer et à prendre par faulte d'eau, à cause qu'il 
n'avoient qu'un seul puis dedans leur ville, et 
quant aux ruisseaux et fonteines qui sont aux faulx- 
bourgs et environs de la ville , celuy qui tiendroit 
la ville assiégée, sans point de doubte en estoit le 
maistre , espérant qu'il contiendroit la ville de se 
rendre à luy dedans deux jours , au plus tard , il 
commanda à ses gens , qu'ilz prissent des vivres 
pour cinq jours seulement : mais Sertorius adverty 
de ce, y donna bon ordre et prompteinent : car il 
feit emplir d'eau deux mille peaux de chèvre , et 
promeit pourchasque peau bonne somme d'argent, 
à qui les porteroit: ce que plusieurs Hespagnolz et 
plusieurs Maurusiens incontinent entreprirent : 
desquelz Sertorius choisissant les plus robustes et 
les plus dispos, les envoya par un chemin de mon- 

■ Langobrige , ville de Portugal , assez près de la mer et de 
l'embouchure du Douro. 

tagne, leur enjoignant qu'en délivrant ces chèvres 
pleines d'eau à ceulx de la ville , ilz en feissent quand 
et quand sortir toute la tourbe inutile, à celle Hn 
que l'eau fournist plus longuement à ceulx qui de- 
moureroient pour la défense de la ville : dequov 
Metellus estant adverty en fut fort fasché , pource 
que desja estoient presque tous consumez les vivres 
qu'il avoit commandé de prendre à ses gens, et à 
ceste cause envoya un sien lieutenant nommé Aqui- 
nus , avec six mille hommes , au recouvrement de 
vivres. Sertorius en fut tantost adverty , qui luy 
dressa embusche à son retour dedans une vallée 
couverte de bois , là où il meit en aguet trois mille 
hommes pour luy donner sur la cueué en sursault, 
pendanL que luy le chargeroit de front. Ainsi le 
tourna il en fuitte , et tua sur le champ une partie 
de ses gens , et en prit l'autre : mais Aquinus h: 
capitaine ayant perdu ses armes et son cheval , se 
sauva de vistesse au camp de Metellus , lequel à 
l'occasion de ceste roupte fut contrainct de lever 
honteusement son siège , dont il fut fort mocqué 
des Hespagnolz. 

XIX. Pour telz actes estoii Sertorius merveil- 
leusement aimé , estimé et honoré des Barbares , et 
mesmement pource qu'il les avoit agguerriz et ins- 
truicts à la discipline Romaine , leur ostant la façon 
de combatre furieuse , sauvage et bestiale qu'il? 
avoient au paravant , et leur enseignant à user 
d'armes Romaines , à garder leurs rencs en comba- 
tant , iuyvre l'enseigne , et à prendre le signe et 
le mot de la bataille, de sorte qu'au lieu d'une 

grande trouppe de briguans et larrons , à quoy ilz 
ressembloient au paravant, il en feit une belle ar- 
mée , bien aguerrie et bien ordonnée, t'avantage 
il leur departoit force or et argent , leur monstrant 
à en faire dorer leurs armets , et enrichir d'ouvrages 
leurs targes et boucliers , et à se vestii proprement 
de riches manteaux et de beaux hocquetons par des- 
soubz , leur enseignant à se tenir honestement , et 
leur f ournissant argent pour ce faire , par où il 
gaignoit merveilleusement les cueurs des Barbares. 

XX. Mais plus encore les obligea il, par ce 
qu'il feit à leurs cnfans: car de tous les peuples et 
pais qui estoient soubz son obéissance , il envoya 
quérir les jeunes enfans des meilleures et plus nobles 
maisons , et les feit assembler dedans Osca 1 bonne 
et grande ville , où il leur bailla des maistres pour 
leur enseigner les sciences et lettres , tant grecques 
que latines , donnant à entendre à leurs parents , 
que c'estoit à fin que quand ilz seraient grands , ilz 
en fussent plus idoines à estre employez aux af- 
faires de la chose publique : mais à la vérité c'es- 
toient hostages qu'il prenoit finement d'eulx pour 
s'asseurer de leur foy et loyauté. Si estoient les 
pères fort joyeux de veoir leurs enfans vestus à la 
guise Romaine de belles robbes longues brodées de 
pourpre tout à l'entour, aller honestement aux 
escholes , que Sertorius payoit leur despense, et 
que luy mesme bien souvent prenoit la peine de 
les examiner, pour veoir comment ilz avoient pro- 

1 Dans un des cuntous occupés par les Ilergètes , appellé 
Vescitunie. C'est aujourd'hui la ville d'Huesca en Arragon. 

fité , et qu'il faisoit des presens à ceulx qui avoient 
le mieulx estudié, leur donnant certaines bagues 
et joyaux à pendre au col , que les Romains ap- 
pellent Builas , tellement qu'estans alors la cous- 
tume en Hespagne , que ceulx qui estoient à l'en- 
tour du prince ou du capitaine mourussent avec 
luy , quand il venoit à mourir , et estant celle cous- 
tume de se dévouer ainsi vouluntairement à mourir 
quand et son seigneur appellée par les Barbares la 
Dévotion , il y en avoit bien peu de leurs escuyers 
ou de leurs plus familiers , qui se dévouassent ainsi 
à mourir quand et les autres capitaines : mais au 
contraire plusieurs milliers d'hommes sui voient 
ordinairement Sertorius ayans voué de perdre leurs 
vies quand il perdroit las iene. En tesmôignage de- 
quoy Ion dit que son armée ayant un jour esté 
rompue près de ne sçay quelle ville d'Hespagne , 
comme les ennemis le poursuivissent asprement , les 
Hespagnolz n'espargnans aucunement leurs vieô 
pour sauver lasiene, l'enleverentsur leurs espaules, 
et le passèrent par dessus eulx de main en main jus- 
ques à ce qu'ilz l'eussent mis dedans la ville : puis 
quand ilz l'eurent osté du danger et mis à sauveté , 
adonc ilz entendirent à eulx sauver à la course le 
mieulx qu'ilz peurent. 

XXI. S 1 n'estoit pas bien voulu des Hespagnolz 
seulement , mais aussi des autres gens de guerre 
venuz de l'Italie : au moyen dequoy quand Perpenna 
Vento , qui estoit de la mesme ligue , fut arrivé en 
Hespagne avec une grosse somme d'argent et bon 
nombre de gens de guerre , en intention de iaire la 

Tome V. A a 

guerre à par soy contre Metellus , les soudards s'en 
courroucèrent à luy , et ne parloit on que de Ser- 
torius en son camp : ce qui faisoit grand despit à 
Perpenna , pource qu'il estoit homme superbe et 
arrogant, pour la richesse et la noblesse de sa mai- 
son. Mais quand les nouvelles vindrent que Pom- 
peius passoit desja les monts Pyrénées, les sou- 
dards prirent leurs armes , et arrachèrent les bas- 
tons des enseignes , qui estoient fichées en terre , 
crians après Perpenna , qu'il les menast à Sertorius, 
et le menaçant que s'il ne le faisoit, ilz le laisseroient 
tout seul , et s'en iroient trouver un capitaine , qui 
sçauroit bien sauver et eulx et luy ensemble : de 
sorte que Perpenna par ce moyen fut contraint , 
voulust ou non , d'obtempérer à leur voulunté , et 
de mener cinquante et trois enseignes qu'il avoit, 
joindre avec celles de Sertorius. 

XXII. Ainsi deveint l'armée de Sertorius fort 
grosse et puissante : mesmement depuis que toutes 
les villes , qui sont au deçà de la rivière d'Ebrus 1 , 
se furent rendues à luy : car adonc gens de guerre 
acroururent de tous costez : mais c'estoit une tourbe 
confuseet téméraire de Barbares ramassez de toutes 
pièces , lesquelz n'avoient pas la patience d'attendre 
l'occasion , ain* crioyerit en grand tumulte , que 
Ion allast chaudement charger l'ennemy : ce qui 
faschoit à Sertorius , et tascha premièrement à les 

■ Autrefois appellée Ibère, qui du nord de l'Espagne cou- 
lant au sud-est , vient se jetter dans la Méditerranée vis-à-vis 
la plus grande des deux îles Baléares , aujourd'hui Majorqu» 
•t Minorque. 

remettre el rendre capables de la raison, par re- 
monstrances : mais quand il veit qu'ilz se muti- 
noient , et qu'ilz vouloient à toute force que Ion 
allast , comment que ce fust , assaillir les ennemis 
hors de temps et de saison , adonc leur lascha il 
la bride, et les laissa aller en telle sorte qu'il s'at- 
tendoit bien qu'ilz seroient batus , mais aussi qu'il 
donneroit bien ordre qu'ilz ne seroient pas pour- 
tant perduz , espérant que de lors en avant ilz en 
seroient plus souples à obeïr à ses commandemens. 
Si en advint tout en la sorte qu'il avoit conjecturé , 
mais il alla au devant pour les recueillir , et les 
ramena à sauveté dedans son camp. Et pour leur 
oster la detfiauce qu'ilz pouvoient avoir imprimée 
en leurs cueurs, à cause de ceste secousse , peu de 
jours après ceste roupte , il feit assembler toute son 
armée , comme pour les prescher, puis feit amener 
au milieu de toute l'assemblée deux chevaux , l'un 
f'oible extrêmement et desja vieil , l'autre grand et 
fort, et qui entre autres choses avoit la cueuë fort 
espesse , et belle à merveilles. Derrière celuy qui 
estoit ainsi foible et maigre il feit mettre un beau 
grand homme et puissant , et derrière le fort che- 
val en feit mettre un autre petit et débile , qui à le 
veoir monstroit avoir bien peu de force. Et quand 
il eut fait un signe qu'il leur avoit ordonné, l'homme 
qui estoit puissant et fort, prit à deux mains la 
cueuë du cheval maigre, et la tira de tout son ef- 
fort , comme s'il l'eust voulu arracher : et l'autre 
qui estoit débile se meil à tirer poil après poil de 
celle du puissant cheval. Quand ce grand et puis- 

Aa -j. 

sant homme eut bien travaillé et sué en vain , pour 
cuider rompre ou arracher la cueuë du cheval f oible , 
et qu'il n'eut en somme fait autre chose que appa- 
reiller à rire à ceulx qui le regardoient , et qu'au 
contraire l'homme foible en bien peu d'heure et 
sans aucune peine , eut rendu la cueuë de son grand 
cheval sans un seul poil : adonc Sertorius se dres- 
sant en pit?dz, «Voyez ( dit il) mes compagnons et 
« amis , comment la persévérance fait plus que la 
« force , et comme plusieurs choses inexpugnables 
« à qui les cuideroit forcer tout à un coup , avec 
« le temps se laissent prendre quand on y va petit à 
« petit : car la continuation est invincible , par 
« la longueur de laquelle il n'est force si grande , 
« que le temps à la fin ne mine et ne consume , 
« estant le plus seur et le plus certain secours que 
« sçauroient avoir ceulx qui en sçavent attendre 
« et choisir.l'opportunité , et au contraire aussi le 
« plus dangereux ennemy que sçauroient avoir 
v ceulx qui font les choses avec précipitation ». 
Par telles inventions que Sertorius ourdissoit ordi- 
nairement pour entretenir les Barbares , il leur 
enseignoit à entendre les occasions du temps. 

XXIII. Mais entre toutes ses ruzes de guerre , 
celle dont il usa à l'encontre du peuple que Ion ap- 
pelle les Characitaniens , fut autant estimée que 
nulle autre. C'est un peuple qui habite delà la ri- 
vière du Tagus 1 , et n'ont ces Characitaniens ne 
villes , ne villages pour leur ordinaire demourance : 

■ Le grec porte : Tagonins. On ne peur, rien décider , parce 
que ces Characitaniens sont une peuplade inconnue. 



SERTORIUS. 3 7 3 
ains ont un coustau assez grand et haut , où il y a» 
force cavernes et force trous creux et profonds de- 
dans les rochers , qui regardent droit vers le Sep- 
tentrion. Tout au long du pied de ce coustau y a 
une fondrière d'argille , et une terre si tendre et si 
pourrie , qu'elle n'a pas force de soustenir , quand 
on marche dessus : ains aussi tost que Ion y touche 
tant soit peu , elle se rompt , et se resoult en poul- 
dre , comme feroit de la chaux vive ou de la cen- 
dre , qui la fouleroit. Au moyen dequoy , quand 
ces gens avoient doubte de quelques ennemis , ou 
qu'ilz avoient serré dedans leurs cavernes ce qu'ils 
avoient robbé et pillé sur leurs voisins , ilz ne fai- 
soientque se tenir dedans leurs cavernes pour estre 
à seureté : car il estoit impossible de les y forcer. 
Si advint quelquefois que Sertorius s'estantesloigné 
deMetellus, s'en alla camper auprès du coustau ou 
demouroient ces Barbares , qui l'eurent en mes- 
pris, cuidans qu'il eust esté desfait par Metellus: 
parquoy estant irrité de cela , ou voulant monstrer 
qu'il ne fuyoit point , le lendemain au matin s'ap- 
procha à cheval le plus près qu'il peut du coustau , 
pour le recognoistre , et considérer de près la na- 
ture du lieu , et voyant qu'il n'y avoit aucunes 
advenues par où Ion y peust entrer , il ne pouvoit 
autre chose faire , que se promener ça et là bien 
fasché, et user de menaces vaines sans effect : mais 
en allant et venant il s'advisa que le vent elevoit 
en l'air un grand poulcier de ceste terre fresle , que 
j'ay ditte, et le jettoit et chassoit contre les trous 
de ces Characitaniens , dont les bouches et ouver- 

Aa'3 

tures, comme nous disions nagueres, sont tour- 
nées devers le Septentrion. Or le vent qui soufle 
de devers le Septentrion, que quelques uns ap- 
pellent Cœcias l , est celuy de tous les vents, qui 
plus ordinairement tire en ce quartier là, s'engen- 
drant ès plaines marescageuses d'alentour, et ès 
montagnes en tout temps couvertes de neges, 
mesmement lors qu'il estoit au cueur d'esté, auquel 
temps il se nourrit et se renforce par les neges et 
glaces septentrionales qui se fondent adonc , et lors 
halena souef vement tout le long du jour refreschis- 
sant les Barbares et leur bestail aussi. 

XXIV. Sertorius discourant cela en soymesme, 
et entendant des habitans du pais à l'environ que 
cela se faisoit ordinairement, commanda à ses gens 
qu'ilz amassassent grande quantité de ceste terre 
légère et cendreuse , et qu'ilz en t'eissent un grand 
monceau droit au devant de ce coustau : dequoy les 
Barbares se mocquoient avec grandes risées du 
commencement , cuidans que ce fust une levée 
qu'il voulust haulser pour les combatre : mais no- 
nobstant il feit continuer la besongne tout le long 
du jour jusques à la nuict, puis sur le soir remena 
ses gens en son camp. Le lendemain à l'aube du 
jour il se leva premièrement un petit vent, qui es- 
leva le dessus seulement, et le plus délié de celle 
terre pouldreuse , comme la baie quand on vanne 
le bled : mais à mesure que le soleil commencea à 
se haulser , le vent de Tramontaine se renforcea 

' Voyez les Observatious sur le troisième volume des Mora- 
les , ch. LXXXPV. 

aussi , qui couvrit incontinent de poulcier tout le 
coustau. Puis là dessus arrivèrent les gens de Ser- 
torius qui remuèrent jusques au fond le monceau 
qu'ilz avoient amassé le jour de devant, et brisè- 
rent les mottes de ceste argille sèche. Ceulx qui es- 
toientà cheval manioient leurs chevaux par dessus, 
pour tousjours faire sourdre plus grande quantité 
de poulcier , que le vent prenoit aussi tost qu'il 
estoit enlevé hors de terre , et le jettoit dedans les 
trous et cavernes de ces Barbares , donnant à droitte 
ligne dedans les veuës et ouvertures d'icelles. Par- 
quoy n'ayans autres souspiraux , ny autres issues , 
sinon celles dedans lesquelles le vent leur donnoit , 
leurs veuës furent tantost estouppées , et le dedans 
de leurs cavernes remply d'un air chaud etestouffé, 
tellement qu'ilz ne pouvoient plus, qu'à grande 
peine , respirer : car quand ilz cuidoient reprendre 
leur haleine , cest air estouffé et le poulcier en- 
semble leur entroit dedans la gorge , de manière 
qu'ilz eurent beaucoup à faire à durer et soustenir 
seulement deux jours , et au troisième se rendirent 
à la discrétion de Sertorius : ce qui ne luy aug- 
menta pas tant ses forces, comme il luy accreut sa 
réputation , d'avoir ainsi bien sceu gaigner par en- 
gin , ce qui estoit imprenable par force. 

XXV. Or durant tout le temps qu'il feit la 
guerre contre Metellus seul , il eut le plus souvent 
avantage sur luy, pour autant que Metellus qui es- 
toit desja vieil , et de sa nature lent et pesant , ne 
pouvoit pas résister à ce jeune homme hardy qui 
conduisoit une armée légère , ressemblant plustost 

Aa 4 

à une trouppe de larrons et de brigans que non 
pas à un exercite de gens de guerre. Mais depuis 
que Pompeius eut passé les monts Pyrénées , et 
qu'estans campez l'un devant l'autre , Pompeius luy 
eut monstre toutes les ruzes de guerre , et tous les 
tours de bon capitaine qu'il sçavoit, et luy sem- 
blablenient à Pompeius , et neantmoins que Ion 
veit que Sertorius avoit encore le plus souvent 
avantage, tant à luy dresser embusches , qu'à se 
garder des sienes : adonc fut le bruit et le renom 
de Sertorius si grand , que jusques à Rome mesme 
il fut estimé le plus grand capitaine, et le mieulx 
entendu au faict de la guerre , qu'autre qui fust de 
son temps. 

XXVI. Car ce n'estoit pas peu de chose que la 
réputation de Pompeius , ains florissoit desja sa 
gloire , qui depuis s'augmenta encore d'avantage , 
pour les haultes prouesses qu'il avoit faittes soubz 
Sylla , lequel l'en surnomma luy mesme Pompeius 
Magnus , c'est à dire, le grand , et si avoit mérité 
l'honneur du triumphe avant que la harbe luy fust 
venue : tellement qu'à son arrivée en Hespagne 
plusieurs des villes et citez qui obeïssoient à Serto- 
rius furent en branle de soy retourner devers luy : 
mais elles changèrent de voulunté depuis par la for- 
tune qui advint à la ville de Lauron 1 contre l'espé- 
rance de tout le monde : car comme Sertorius eust 
mis le siège devant , Pompeius y alla en grande dili- 
gence avec toute son armée pour le lever de là. Si y 
avoit tout auprès de la ville une petite motte fort 

< Aujourd'hui Liria au royaume de Valeaee. 

commode pour y loger un camp et endommager 
ceulx de la ville , au moyen dequoy l'un se hastoit 
pour s'en emparer , et l'autre pour l'en engarder : 
toutesfois Sertorius y arriva le premier , qui s'en 
saisit , et Pompeius y arriva tantost après , qui fut 
bien aise de ce que la chose estoit ainsi advenue , 
cuidant bien tenir à ce coup là Sertorius, estant 
enfermé d'un costé, de la ville de Lauron, et de 
l'autre costé , de son armée : à l'occasion dequoy 
il manda à ceulx de la ville qu'ilz ne se souciassent 
de rien , que de regarder à leur aise de dessus leurs 
murailles Sertorius qui vouloit assiéger les autres , 
luy mesme assiégé bien à l'estroit avec son armée. 
Cela fut rapporté à Sertorius , qui ne s'en feît que 
rire , et dit qu'il enseigneroit à ce jeune disciple 
de Sylla (car ainsi appelloit il Pompeius par moc- 
querie ) qu'il faut que un sage capitaine regarde 
plus derrière soy que devant : et en disant cela , 
monstra aux Lauronitains six mille hommes de pied 
bien armez , qu'il avoit laissez dedans le camp , dont 
il estoit party pour venir occuper la motte où il 
estoit alors , à fin que si Pompeius d'adventure le 
cuidoit. venir assaillir, ilz luy donnassent sur la 
cueuè. Ce que Pompeius ayant trop tard apperceu , 
n'ozoit présenter la bataille à Sertorius , craignant 
d'estre envelopé par derrière , et d'autre costé avoit 
honte d'abandonner les Lauronitains , lesquelzà la 
fin il fut contrainct de veoir perdre et destruire de- 
vant ses yeux , sans qu'il ozast bouger pour y penser 
mettre ordre : car quand les Barbares veirent qu'ilz 
n'avoient point d'espérance d'estre secouruz, ilz 

se rendirent à la mercy de Sertorius , lequel par- 
donna aux personnes , et les laissa toutes aller où 
ilz voulurent : mais il brusla toute la ville , non 
point par courroux ny par cruauté ( car c'est le 
capitaine qui a le moins usé de cruauté par cholere ) 
mais pour faire honte et clorre la bouche à ceulx 
qui faisoient tant de cas de Pompeius , et l'avoient 
en si grande estime , à fin que le bruit courust entre 
les Barbares que luy estant présent, et presque se 
pouvant chauffer au feu qui brusloit une bonne 
ville de ses alliez devant ses yeux , jamais il n'avoit 
ozé ny peu leur donner secours. 

XXVII. Bien est il vray que durant le cours de 
ceste guerre Sertorius receut aussi plusieurs pertes 
et dommages , mais ce fut tousjours , ou le plus 
souvent par la faulte de ses lieutenans : car quant 
à luy il se mainteint tousjours invincible , et ceulx 
qu'il conduisoit aussi , n'estant jamais batu qu'en 
ses lieutenans : encore acqueroit il plus d'honneur 
par les ressources des batailles que ses capitaines 
luy pçrdoient . et que luy recouvroit , que n'a voient 
fait ses adversaires , qui les avoient batus , comme 
en la journée qu'il gaigna contre Pompeius près la 
ville de Sucron et une autre fois contre Metellus 
et Pompeius ensemble près la ville de Tuttia 2 . Et 
quant à la desfaitte de Sucron , oh tient qu'elle ad- 
vint par l'ambition de Pompeius , qui se voulut has- 
ter de peur que Metellus ne fust participant de 
l'honneur de sa victoire , et Sertorius ne demandoit 

1 Voyez les Observations. 

autre chose qu'à le combatre avant que Metellus se 
joignistà luy, et pourtant luy donna la bataille sur 
le soir, estimant que les ténèbres de la nnict fe- 
roient grand destourbier à ses ennemis, et à se sau- 
ver s'ilz estoient vaincus , et a chasser s'ilz demou- 
roient vaincueurs , à cause qu'ils estoiçnt estran- 
gers , et qu'ilz n'avoient pas cognoissance du païs. 
Quand les batailles vindrent à s'entrechoquer , Ser- 
torius ne se trouva pas du commencement à l'op- 
posite de Pompeius , ains à l'encontre d'Afranins 
qui conduisoit la poincte gauche de la bataille de 
Pompeius , et luy estoit en la droitte de la siene : 
mais il fut adverty que la poincte gauche de son 
armée , contre qui Pompeius combatoit , estoit si 
fort pressée, qu'elle reculoit en arrière , et ne pour- 
roit plus gueres durer , si promptement elle n'estoit 
secourue : au moyen dequoy il bailla incontinent la 
conduitte de la droitte , où il estoit , à d'autres 
siens capitaines , et s'en courut hastivement à la 
gauche qu'il trouva en grand branle de fouir à val 
de roupte : si rallia ceulx qui avoient desja tourné le 
dos , et remeit en bon ordre ceulx qui faisoient en- 
core teste , et après les avoir encouragez tant de sa 
parole que de sa présence, il alla recharger plus vi- 
vement que jamais Pompeius , qui chassoit desja 
pensant avoir asseurement tout gaigné , et feit un 
tel effort qu'il retourna toute l'armée des Romains 
entièrement en fuite , de manière qu'il s'en fallut 
bien peu que Pompeius luymesme n'y fust occis sur 
le champ : car il y fut bien fort blecé , et se sauva 
par une estrange sorte, qui fut, que les Africains 



38o SERTORIUS. 
de Sertorius ayant pris son cheval , lequel estait 
fort richement accoustré de harnois d'or et d'autres 
précieux ornemens , en les partissant entre eulx , et 
batans à qui en auroit , se le laissèrent eschapper 
cessans de le poursuivre. Mais Afranius ce pen- 
dant , incontinent que Sertorius fut party pour al- 
ler secourir l'autre poincte de sa bataille, tourna en 
fuitte ce qu'il trouva de front au devant de luy, et 
les mena bâtant jusques au dedans des trenchées 
de leur camp , dedans lequel il entra pesle mesle 
avec lesfuyans^ et le pilla qu'il estoit desja nuict 
toute noire , ne sachant rien de la roupte et des- 
faitte de Pompeius , ny ne pouvant retirer ses gens 
du pillage. Parquoy Sertorius y arrivant là dessus , 
et les trouvant en desarroy, en tua une grande 
partie : puis le lendemain matin feit encore armer 
ses gens , et les jetta aux champs pour présenter de 
rechef la bataille à Pompeius : mais depuis ayant eu 
nouvelles que Metellus estoit près de là , il feit son- 
ner la retraitte , et se deslogea de là où il estoit 
campé , disant ; « Si ceste vieille ne fust venue , je 
« vous eusse bien renvoyé ce garson à coups de 
« verges à Rome ». 

XXVIII. Si estoit fort desplaisant de ce que 
Ion ne pouvoit nulle part trouver ny recouvrer sa 
biche blanche : car aussi estoit il privé d'un grand 
artifice et d'un subtile moyen pour contenir 
les Barbares en devoir , mesmement lors qu'ilz 
avoient plus grand besoing d'estre reconfortez : 
mais de bonne adventure , il y eut quelques uns de 
ses gens, qui s'estans esgarez la nuict , la rencon- 

trerent en leur chemin , et l'ayans recogneuë à sa 
couleur , la prirent et la luy ramenèrent . Ce qu'en- 
tendant Sertorius leur promeit une bonne somme 
d'argent , pourveu qu'ilz ne dissent jamais à per- 
sonne vivante qu'ilz la luy eussent ramenée , ' et 
quand et quand la feit diligemment cacher. Peu de 
jours après il sortit en public avec un visage riant , 
et une chère guaye comptant par tout aux princi- 
paux seigneurs et capitaines des Barbares , que les 
dieux en dormant luy avoient signifié et prédit, 
que bien tost il luy devoit advenir un grand heur : 
et en disant cela , monta en son siège pour donner 
audience et faire droit à chacun : et lors ceulx qui 
gardoient la biche non gueres loing de là , la lais- 
sèrent aller secrettement : et elle si tost qu'elle ap- 
perceut Sertorius , accourut incontinent à son siège 
à grande leste , mettant sa teste entre ses genoux , 
et luy touchant du mufle en la main droitte , comme 
elle avoit accoustumé de faire au paravant. Serto- 
rius d'autre costé la caressa aussi , et luy feit grande 
feste tout à propos , avec demonstrance de si ten- 
dre affection que les larmes luy en venoient , ce 
sembloient , aux yeux : dont les Barbares assistens 
demourent tous picquez et estonnez du commence- 
ment : mais puis après quand ilz y eurent un peu 
pensé, ilz se prirent à batre des mains de joye qu'ilz 
en eurent , et le reconvoyerent jusques en son logis 
avec grands cris de resjouissance , disans et ayans 
ferme opinion qu'il estoit homme divin et bien 
voulu des dieux , dont ilz conceurent en leurs 

cueurs un grand contentement , et une asseurée 
espérance que leurs affaires iraient tousjours de 
bien en mieulx. 

XXIX. Une autre fois dedans le territoire des 
Saguntins , ayant réduit ses ennemis à extrême né- 
cessité de vivres , il fut contrainct de venir malgré 
luy au combat, à cause qu'ilz envoyoient une 
grosse trouppe de leurs gens pour fourrager le 
pais , et recouvrer vivres : si fut la chose bien et 
courageusement combatue tant d'un costé que d'au- 
tre, et y fut occis Memmius le plus vaillant capi- 
taine que eust Pompeiu», en combatant vaillam- 
ment au plus fort de la bataille. Sertorius se sen- 
tant le plus fort suivit sa première poincte, faisant 
lousjours grand meurtre de ceuix qui l'attendoient, 
tant qu'il pénétra jusques à Metellus mesme, qui 
l'attendit en se défendant plus vigoureusement 
que son aage ne portoit, si bien qu'il y fut blecé 
d'un coup de parthisane. Cela feit honte aux Ro- 
mains, non seulement à ceulx qui le veirent, mais 
aussi à ceulx qui fouirent dire, et eurent vergon- 
gne d'abandonner leur capitaine : et tournant ceste 
vergongne en courroux contre les ennemis , ilz 
couvrirent Metellus avec leurs targes et escus tout 
à l'environ , et en le tirant hors de la presse feirent 
un tel effort, qu'ilz contraignirent les Hespagnolz 
de Reculer en arrière. 

XXX. Ainsi estant la chance de la victoire tour- 
née , Sertorius pour donner moyen à ses gens rom- 
pus, de se retirer à sauveté, et loisir à un nouveau 

renfort qu'il faisoit venir , de s'amasser tout à leur 
aise , il s'en fouit expressément en une ville 1 de 
montagne forte d'assiette , là où il feit bonne mine 
de bien reparer les murailles, fortifier les portes, 
n'ayant rien moins délibéré, que d'attendre ny 
soustenir le siège là dedans : car c'estoit une emor- 
che qu'il jettoit au devant de ses ennemis , lesquels 
se vindrent planter et amuser devant celle ville, 
esperans qu'ilz la prendroient facilement, et ce 
pendant laissèrent à poursuivre les Barbares , qui 
eurent tout loisir de se retirer à leur aise en lieu 
de seureté , et si ne donnèrent pas ordre d'empes- 
cher de s'assembler un nouveau renfort qui venoit 
à Sertorius , lequel avoit envoyé ses capitaines ès 
villes prochaines , et païs circunvoisins pour lever 
gens , leur ayant expressément enjoint , que si tost 
qu'ilz auroient mis ensemble un nombre compé- 
tent, qu'ilz le luy envoyassent, comme ilz feirent : 
et luy, si tost qu'il en eut les nouvelles , fendant 
aiseement ses ennemis , passa sans dificulté à tra- 
vers eulx , et alla trouver ses gens , avec lesquelz 
il revint tout soudain plus fort que devant harasser 
de rechef ses ennemis , et leur couper vivres du 
costé de la terre par les embusches , aguets et sur- 
prises qu'il leur faisoit à toutes heures , et qu'il 
se trouvoit habilement en tons lieux où ilz se cui- 
doient adresser, pour l'agilité et légèreté de son 
armée , et du costé de la mer par le moyen de quel- 
ques fustes de coursaires , dont il couroit toute la 
coste, et tout le païs prochain du rivage de la mer : 
■ \oyez les Observations. 

tellement que les deux capitaines siens adversaires 
furent contrains de s'escarter loing L'un de l'autre, 
et s'en alla Metellus hyverner en la Gaule, et Pom- 
peius demoura en Hespagne bien à destroit de tou- 
tes choses à faulte d'argent , pour passer l'-hy ver ès 
terres des Vacceiens ï , et escrivit au sénat à Rome , 
qu'il remeneroit son armée en Italie , si prompte- 
ment on ne luy envoyoit argent , et qu'il avoit ja 
despend u le sien en combatant journellement pour 
la défense de l'Italie, de sorte que Ion tenoit ja 
pour tout asseuré à Rome , que Serrorius seroit 
premier en Italie que Pompeius , tant il avoit ré- 
duit à l'estroit les principaux et plus estimez capi- 
taines de cest aage là , par son bon sens et sa 
bonne conduitte. 

XXXI. Si monstra bien Metellus combien il le 
redoubtoit , et combien il l'estimoit grand et re- 
doubtable ennemy : car il feit publier à son de 
trompe, Que si aucun Romain le pouvoit tuer, il 
luy donneroit cent talents 2 en argent , et vingt 
mille arpens de terre , et s'il estoit banny, luy pro*- 
mettoit rehabilitation et restitution de tous ses 
biens , acheptant par trahison la mort de celuy qu'il 
n'esperoit plus pouvoir jamais desfaire par armes. 
D'avantage il luy advint une fois de gaiguerune ba- 
taille contre Sertorius , dont il fut si élevé , et eut 

1 Entre le Durius , aujourd hui Douro au midi, et au, nord 
les Cuntabres , maintenant les fiiscayens. 

5 Soixante mille escus. Amyol. 466,876 livres de notre 
monnoie. 

tant 

tant de joye peur ceste prospérité, qu'il se feit 
pour cela appeller Imperator , c'est à dire, souve- 
rain capitaine, et souffrit que par les villes où il 
passoit , on luy en dressast des autelz et luy feist 
des sacrifices. Et si dit on de plus , qu'il se laissa 
mettre sur la teste des chappeaux de fleurs , et se 
festoyer en banquets dissolus , ès quelz il seoit à 
table vestu d'une robbe triumphale , et y feit on 
des images de victoire 1 , qui se rouloient parmy la 
salle avec engins et mouvemens secrets , portans 
lesdites images des trophées d'or et des couroanes 
et chappeaux de triumphe , et des danses de beaux 
jeunes enfans , et de belles jeunes fdles , qui chan- 
toient des cantiques de triumphes en sa louange : 
en quoy véritablement il estoit digne d'estre moc- 
qué , se monstrant ainsi transporté de joye, et es- 
blouy de vaine gloire , pour avoir une fois seule- 
ment fait retirer celuy qu'il souloit appeller le fu- 
gitif de Sylla , et le reste des bannis de Carbo. 

XXXII. Et au contraire, Ion peult cognoistre la 
magnanimité et grandeur du courage de Sertorius, 
premièrement à ce qu'il appelloit les bannis qui 
s'estoient sauvez de Rome, et retirez devers luy, 
sénateurs, et les tenant riere so}^ les nommoit le 
sénat, et en laisoit les uns questeurs, les autres 
praeteurs , ordonnant toutes choses selon les cous- 
•tumes et à la guise de son pais : et puis à ce que 
faisant la guerre avec les armes des villes d'Hespa- 
gne , et la soustenant à leurs despens , jamais neant- 

> Dans le grec : « qui dcscendoient dans la salle par des en- 
te gins et mouvemens »ocrets *. C. 

Tome V. Bb 

moins il ne leur céda un tout seul poinct de l'au- 
thorité souveraine, non pas seulement de parole, 
ains leur bailla tousjours gouverneurs , officiers et 
capitaines Romains , comme celuy qui disoit tous- 
jours, qu'il combatoit pour la liberté du peuple 
Romain , non pour accroître la puissance des Hes- 
pagnols au préjudice des Romains. 

XXXIII. Car aussi à la vérité , il avoit une grande 
dévotion envers son païs , et desiroit singulière- 
ment y pouvoir estre rappelle : mais neantmoins en 
ses adversitez , quand ses affaires se portoient mal , 
c'estoit alors qu'il se monstroit de plus grand cueur, 
sans donner apparence aucune à ses ennemis de 
courage affoibly ne ravallé : mais en ses prosperi- 
tez, quand il avoit avantage sur .eux, il mandoit à 
Metellus et à Pompeius , qu'il estoit bien content 
de poser les armes , et de vivre chez soy en homme 
privé, moyenant qu'il fust par edict public rappellé 
et restitué , et qu'il aimoit mieulx estre le moindre 
citoyen de Rome , qu'estant banny de son païs , es- 
tre appelle empereur de tout le reste du monde. Et 
disoit on , que l'une des principales causes , pour les- 
quelles il desiroit tant estre rappellé , estoit l'amour 
qu'il portoit à sa mere , soubs laquelle il avoit esté 
nourry enfant orphelin de son père , et avoit mis 
toute son affection entièrement en elle : de sorte 
que quand ses amis qu'il avoit en Hespagne , le . 
mandèrent pour y venir en prendre 1s gouverne- 
ment et y estre leur capitaine, après y avoir esté 
quelque temps, ayant eu nouvelle que sa mere es- 
toit decedée, il en sentit si grande douleur, que 

peu s'en fallut qu'il n'en mourust de regret : car il 
demoura sept jours entiers couché par terre en plo- 
rant , sans donner le mot du guet à ses gens , et sans 
se laisser veoir à aucun de ses amis, jusques à ce 
que les autres capitaines principaux et de mesme 
qualité que luy, vindrent à l'entour de sa tente, et 
l'importunèrent tant par prières et remonstrances , 
qu'ilz le contraignirent d'en sortir, et de se mons- 
trer et parler aux soudards, et d'entendre à ses af- 
faires qui estoient très bien acheminez. Pourtant 
ont plusieurs jugé par telz indices , que de sa na- 
ture il estoit doulx et débonnaire , et que son incli- 
nation naturelle estoit d'aimer le repos et la tran- 
quillité d'esprit et de corps : mais que pour cause 
nécessaire il fuc contraint de prendre charge de 
gens de guerre , ne pouvant autrement vivre en 
seureté , et qu'estant travaillé et poursuivi par ses 
ennemis , sans pouvoir nulle part trouver lieu de 
repos et de seureté , il fut contraint d'avoir recours 
aux armes , et d'entretenir la guerre , comme une 
garde nécessaire à la défense de sa personne. 

XXXIV. Le traitté mesme qu'il feit avec le roy 
Mithridates sentoit bien son homme de cueur hault 
et magnanime : car après que Mithridates ayant 
esté vaincu par Sylla , se fut remis sus, ne plus ne 
moins qu'un lucteur , qui ayant esté terrassé par 
son adversaire, se seroit redressé sur ses pieds pour 
combatre une autre fois, il envahit de rechef l'A- 
sie , lors que la renommée de Sërtorius estoit desja 
si grande qu'elle s'estendoit par tous les climats du 
monde : de manière que les marchands qui venojent 

des parties de l'Occident , e'mplis'soient les provin- 
ces de l'Orient , mesmement le royaume de Pont, 
des nouvelles de Sertorius , ne plus ne moins que de 
marchandises qu'ilz fussent allé quérir et charger 
en pais estrange. Parquoy Mithridates fut emeu 
d'envoyer devers luy, estant encore plus incité à ce 
taire par les vaines braveries de ses mignons de 
cour , qui accomparoient Sertorius à Hannibal , 
et luy au roy Pyrrus , et disoient que les Romains 
assailliz de deux costez , ne pourroient jamais du- 
rer ny résister à deux si excellentes natures , et si 
grosses puissances ensemble , quand le plus gentil 
capitaine du monde seroit conjoinct avec le plus 
grand et le plus puissant roy qui fut onques. Si 
envoya Mithridates ses ambassadeurs jusques en 
Hespagne devers Sertorius , avec lettres et pouvoir 
de luy promettre argent et vaisseaux pour fournir à 
ceste guerre , en recompense dequoy il demandoit 
que Sertorius luy rendist et luy confirmast la pos- 
session de l'Asie , laquelle il avoit cédée et quittée 
aux Romains par l'appointement qui avoit esté fait 
entre luy et Sylla. 

XXXV. Sertorius assembla son conseil , qu'il 
appelloit le sénat, pour délibérer sur cela. Si fu- 
rent tous les autres d'opinion, que Ion devoit ac- 
cepter les offres que presentoit Mithridates , en- 
core bien aises , attendu que Ion ne leur deman- 
doit qu'un tiltre en l'air et un nom de choses qui 
n'estoient point en leur puissance , au lieu dequoy 
on leur offroit realement et de faict , les choses 
dont ils avoient plus grand besoing : mais au cou- 

traire , Sertorius ne le voulut onques accorder. 
Bien consentoit il à Mithridates qu'il teinst la Cap- 
padocie et la Bithynie, qui estoient provinces ac- 
coustumées de vivre soubs des roys , et sur lesquelles 
le peuple Romain n'avoit point de droit : mais il 
dit nommeement qu'il ne souffriroit jamais qu'il 
usurpast de rechef une province , qui par loyal 
tiltre , c'est à sçavoir par lay testamentaire de ce- 
luy qui en estoit juste seigneur, appartenoit au 
peuple Romain , et dont il auroit esté débouté en 
guerre à force d'armes par Fimbria , et que depuis il 
auroit vouluntairement quittée en paix par accord 
fait entre luy et Sylla « Pource ( disoit il ) qu'il 
« vouloit augmenter et accroistre par ses victoires 
« l'empire de Rome, non pas vaincre par le dom- 
« mage et diminution d'iceluy : à cause qu'un 
« homme de bien doibt prochasser de vaincre 
« avec honneur, mais non pas sauver sa vie mesme, 
« avec honte et déshonneur». Ceste response rap- 
portée à Mithridates , le meit en grand esbahisse- 
ment : et treuve Ion par escript qu'il dit adonc à 
ses plus privez amis, «Que nous commandera 
« donques Sertorius au pris , quand il sera séant 
« an sénat dedans Rome , veu que maintenant , 
« qu'il est rejette là au bout du monde le long de 
« l'Océan Atlantique , il nous prescrit certaines 
« bornes et confins, jusques où il veult que nostre 
« royaume s'estende , et nous menace desja de la 
« guerre , si nous attentons aucune chose sur 
« l'Asie « ? 

XXXVI. Ce nonobstant il y eut accord passé 

et juré entre eulx, que Mi thri dates retiendroit les 
pais de Cappadocie et de Bithynie , et que Serto- 
rius luy envoyeroit l'un de ses capitaines avec se- 
cours de gens de guerre , et qu'en ce faisant le roy 
seroit tenu de luy bailler la somme de trois mille 
talents T , et quarante navires de guerre : si y envoya 
Sertorius un de ses capitaines , qui avoit nom Mar- 
dis Marins sénateur de Rome , qui s'en estoit fouy 
vers luy, avec lequel Mithridates forcea quelques 
villes de l'Asie , et quand Marins y entroit dedans 
avec les sergens qui portoient devant luy les fais- 
ceaux de verges et les haches , comme devant un 
proconsul du peuple Romain , Mithridates mar- 
choit après luy, et se dcmettoit vouluntaireuient 
au second lieu , en luy déférant; , comme à son su- 
périeur , et Marins affranchissoit de faict aucunes 
des villes , et escrivant à d'autres leur annonceoit 
que Sertorius leur faisoit la grâce de leur remet- 
tre les tailles et gabelles qu'elles payoient, telle- 
ment que la pauvre Asie affligée par l'avarice 
des trésoriers et fermiers du peuple Romain , et 
aussi par l'insolence et arrogance des gens de 
guerre qui y estaient en garnison , cornmencea 
à s'esblouir d'espérance de nouvelleté, et à dé- 
sirer la mutation de gouvernement que Ion luy 
proposoit. 

XXXVII. Mais au contraire en Hespagne les 
sénateurs bannis de Rome , qui estoient en l'ar- 
mée de Sertorius de mesme qualité et dignité que 

1 Un million huici centi mille cscus. slmyot. l4,oo6,25o 
A\ rcs de notre monnoie. * 

Iuy, incontinent qu'ilz sentirent les affaires en 
estât qu'ilz se pouvoient promettre d'estre aussi 
forts comme leurs adversaires , et qu'ilz n'eurent 
plus crainte de danger , conceurent aussi tost une 
envie et folle jalouzie de la puissance et de l'autho- 
rité de Sertorius , mesmement Perpenna entre au- 
tres , lequel enflé d'une vaine presumption et am- 
bitieuse témérité pour la noblesse de sa maison , 
pretendoit à se faire chef de toute l'armée , et à ses 
fins alloit semant entre ses familiers amis de telles 
séditieuses et mauvaises paroles : « Quelle maie des- 
« tinée, (disoit-il) mes amis, nous conduit tousjours 
'< de mal en pis , nous qui n'avons pas voulu obeïr 
« à Sylla , lequel domine aujourd'huy toute la 
« terre et la mer entièrement , et avons mieux 
« aimé quitter noz biens et noz maisons : et main- 
te tenant estans venus par deçà en espérance d'y 
« vivre en liberté , nous nous soubrnettons vou- 
« luntairement à servitude , en nous rendant sa- 
« tellites de Sertorius pour l'asseurer et défendre 
« en son exil , en recompense dequoy il nous paist 
« de belles paroles, en nous appellant le sénat, 
« dont se mocquent tous ceulx qui nous entendent 
« ainsi nommer , et ce pendant nous convient en- 
te durer des indigniez, faire ce qu'il nous corn- 
et mande, et porter de la peine et du travail au- 
« tant que font les Hespagnolz et les Lusitaniens 
« mesmes », 

XXXVIII. Ainsi la plus part d'entre eulx es- 
tans abreuvez de ces paroles mutines, n'ozerent 
pas neantmoins se rebeller ou vert émeut encontre 

luy, pour la crainte de son authorité : mais se- 
crettement et soubz main ilz luy gastoient et rui- 
noient ses affaires , faisans de cruelles exécutions 
des Barbares , soubz couleur de justice , et leur 
faisans payer de gros tributs , disans qu'ilz le fai- 
soient par le commandement de Sertorius , dont 
il advenoit que plusieurs villes se soublevoient 
contre luy, et se rendoient à ses ennemis , et luy 
sourdoient tous les jours de nouvelles mutina- 
tions : niais ceulx qu'il y envoyoit pour appaiser 
les émeutes , s'y gouvernoient tellement qu'au lieu 
d'adoulcir les mescontentemens et désobéissances 
des peuples , ilz les aigrissoient d'avantage : et au 
lieu de assopir les tumultes, ilz en excitoient en- 
core de nouveaux : tellement que cela altéra la 
doulceur et debonnaireté , de laquelle Sertorius au 
paravant avoit tousjours usé , de manière qu'il se 
porta cruellement envers les nobles enfans, qu'il 
faisoit nourrir en la ville d'Osca : car il en feit 
mourir les uns, et vendit les autres comme es- 
claves. 

XXXIX. Ainsi Perpenna ayant desja plusieurs 
complices de sa malheureuse conjuration à-l'en- 
eontre de la personne de Sertorius, y attira en- 
core un nommé Manlius, qui avoit des principales 
charges en l'armée. Cest. homme estoit amoureux 
d'un beau jeune garson , et pour luy donner a^og- 
noistre combien il l'aiinoit, luy déclara un jour 
toute la trame de ceste conspiration , en luy disant 
qu'il ne feist plus compte des autres qui l'aimoient 
aussi , et qu'il meist toute son affection en luy, 

pource que dedans peu de jours il le verroit de- 
venir bien grand. Cegarson estant plus affectionné 
vers un autre qui se nommoit Aufidius , luy alla 
déceler tout ce que Manlius luy avoit dit , dequoy 
Aufidius se trouva merveilleusement esbahy , à 
cause qu'il estoit aussi luy mesme l'un des con- 
jurez : mais il ne sçavoit pas encore que Manlius 
en fust : et comme le garson luy nommast Per- 
penna , Grtecinus et quelques autres que Aufidius 
sçavoit bien estre de la ligue, il en fut encore plus 
effroyé: toutefois Une feit pas semblant de rien, 
et dit au garson que touchant cela, il n'en estoit 
rien , et l'admonesta de ne s'amuzer plus désor- 
mais aux paroles de ce Manlius là , qui n'estoit 
qu'un glorieux qui se vantoit de ce qui n'estoit pas 
vray, et ne le faisoit que pour le décevoir. Ce neant- 
moins au partir de là il s'en alla droit trouver Per- 
penna , et luy compta comment leur entreprise es- 
toit descouverte, luy remonstrant le grand danger 
qu'il y avoit s'ilz ne l'executoient promptement : ce 
que les autres conjurez confessèrent estre véritable, à 
l'occasion dequoy ilz ourdirent une telle trahison : 
ilz attiltrerent un messager qui apporta des lettres 
faulses et supposées à Sertorius , par lesquelles ilz 
feignoient que l'un de ses lieutenans luy avoit gai- 
gné une grosse bataille , en laquelle il avoit occis 
grand nombre des ennemis. Sertorius en fut fort 
aise , comme Ion peult penser , et en feit sacrifice 
aux dieux , pour leur rendre grâces de ceste bonne 
nouvelle : et adonc Perpenna voyant que l'occasion 
se presentoit , le convia à soupper en son logis 

avec ses autres familiers qui estoient là presens , 
tous conjurez comme luy, et. feit tant par importu- 
nitéde prières, queSertorius luy promeit. 

XL. Or a voit Sertorius de tout temps accous- 
lumé de garder une grande lioncsteté à la table, 
sans souffrir que Ion y feist ne que Ion y dist au- 
cune chose dissolue , et avoit mesme duit ceulx qui 
niangeoient ordinairement avec luy à tenir tous 
propos graves et de bon- sens , et à faire honeste- 
ment bonne chère les uns aux autres , sans aucuns 
jeux ne propos desordonnez. Quand ce vint don- 
ques au milieu du soupper, eulx qui ne cherchoient 
(jue quelque occasion de querelle , commencèrent 
à dire des paroles ordeset sales , faisans semblant 
d'estre yvres et à f.iire plusieurs dissolutions hon- 
teuses et villaines tout expressément pour l'irriter. 
Àdonc luy, lust ou pource qu'il ne peust plus en- 
durer de veoir telles villanies , ou qu'il se doubtast 
de leur mauvaise voulunté par le beguoyement de 
leur parler entre leurs dens, et par l'irrévérence 
non accoustumée qu'iîz monstroient luy porter, se 
laissa aller à la renverse sur le lict , où il estoit à 
table , comme ne' prenant plus d'advis à ce qu'ilz 
faisoient et disoient. Lors Perpenna prit une couppe 
pleine de vin , et faisant semblant de boire , la laissa 
tumber tout à son esciant. Elle feit bruit en tum- 
bant à terre , qui estoit le signe , qu'ilz avoient pris 
entre eulx , et aussi tost un Antonius , qui estoit 
assis au dessus de Sertorius à la table , luy donna 
un coup de dague. Sertorius ayant senty le coup 
v'efforcea de se lever : mais le traistre meurtrier se 

jetta sur son estomach , et luy teint les deux mains, 
de manière qu'il fust là occis sans se pouvoir dé- 
fendre , lïappans tous les conjurez ensemble des- 
sus luy. 

XLI. Incontinent que ceste mort fut divulguée, 
la plus part des Hespagnolz envoyèrent ambassa- 
deurs devers Pompeius et Metellus , et se rendi- 
rent à eulx , et Perpenna avec ceulx qui luy démou- 
lèrent , essaya de faire quelque chose , et se voulut 
servir des forces et de l'equippage de Sertorius : 
mais le tout fut à sa ruine et à sa confusion, don- 
nant à cognoistre au monde qu'il estoit un mes- 
chant , qui ne sçavoit ny commander ny obeïr : 
car il s'alla attacher à Pompeius , qui l'eut incon- 
tinent miné, tant que finablement il fut pris pri- 
sonnier : et encore ne se porta il pas à ceste der- 
nière calamité en homme vertueux et digne de 
commander : car pour cuider sauver sa vie , s'es- 
tant saisi des papiers de Sertorius , il feit offre à 
Pompeius de luy bailler entre ses mains , les lettres 
missives de plusieurs des principaux sénateurs de 
Rome , escriptes de leurs propres mains par les- 
quelles ilz mandoient à Sertorius qu'il menast son 
armée en Italie , et qu'il y trouverait beaucoup de 
gens qui désiraient sa venue , et ne demandoient 
autre chose que la mutation du gouvernement. Là 
ne feit point Pompeius un acte de jeune homme, 
ains d'un cerveau meur , rassis et bien composé , 
délivrant par ce moyen la ville de Rome de grande 
peur et du danger de grandes nouvelletez : car il 
amassa ces lettres et papiers de Sertorius en un 

monceau , et les brusla toutes , sans en lire une 
seule , ne permettre qu'autre en leust: et d'avan- 
tage feit incontinent mourir Perpennapour doubte 
qu'il n'en nommast quelques uns , craignant que 
s'il en nommoit, cela ne fust de rechef occasion 
de nouveaux troubles et nouvelles séditions. Quant 
aux autres conjurez, les uns furent depuis amenez 
à Pompeius, qui les feit tous mourir , et les autres 
s'enfouirent en Afrique, où ilz furent tous desfaicts 
par ceulx du païs , et n'en demoura pas un qui ne 
fust tué malheureusement , excepté Aùfidius le con- 
current en amour de Manlius , lequel ou pource 
que Ion n'en teint compte , ou pource qu'il ne fut 
point recogneu , vieillit en une meschante bourgade 
de Barbares , pauvre , misérable et haï de tout le 
monde. 



SOMMAIRE 



DE LA VIE D'EUMÈNE. 

Naissance d Eumène. Philippe T attache à son 
service. II. Il passe au service d'Alexandre. III. 
Divers désagrémens qu'il éprouve de sa part. IV. 
Partage cl Eumène après la mort d' 'Alexandre. V. 
Il se joint à Perdiccas. VI. Perdiccas rétablit dans 
la Cappadoce. VII. Eumène forme un coips de ca- 
valerie considérable. VIII. // remporte la victoire 
dans un combat contre Néoptolèmc. IX. Il refuse 
la proposition qu 'Antipatre lui fait d 'abandonner 
Perdiccas pour se réunira Cratère et à lui. X. Cra- 
tère marche contre Eumène. XI. Songe d! Eumène. 
XII La bataille s'engage; Cratère est tué. XIII. 
Combat singulier entie Eumène et Néoptolème ; 
celui-ci est tué. XIV. Eumène est condamné à mort 
par les Macédoniens. XV. Comment il paie la solde 
à ses troupes. XVI. Précaution qu'elles prennent 
pour mettre sa personne en sûreté. XVII. Il fait 
pendre un traître , qui lui avoit fait perdre une ba- 
taille. XVIII. Comment il empêche ses soldats de 
piller le bagage de l'armée il Antigonus. XIX. Il se 
retire dans la ville de JVora. XX. Entrevue d'Eu- 
mene avec Antigonus. XXI. Siège de Nora par 
Antigonus. XXII. Comment Eumène exerce dans 
un espace étroit les hommes et les chevaux. XXIII. 
Accordcntre Antigonus et Eumène. XXIV. Eumène 
reçoit des lettres qui C engagent a passer en Macé- 



3 9 8 SOMMAIRE. 
doine. XXV. Comment Eumène calme la jalousie 
d'Antigène et de Teutame XXVI. Brigues dans 
Tannée d Eumène pour le supplanter. XXVII. Com- 
ment il se met à couvert de la mauvaise volonté de 
ses envieux. XXVIII. Grande confiance des soldats 
Macédoniens dans l'habilitée? Eumène. Il gagne une 
bataille contre Antigonus. XXIX. Autre rencontre 
dans laquelle la vue de sa litière fait retirer Anti- 
gonus. XXX. Stratagème par lequel Eumène anéte 
la marche d'yJntigonus. XXXI. Il est nommé seul 
général. XXXII. Antigène et Teutame conspirent 
de l'assassiner. XXXIIL Eumène enfonce Tarmée 
d" Antigonus. XXXIV. Lâcheté de Peucestas qui 
donne à Antigonus ïavantage de t autre côté.. 
XXXV. Eumène est livré à Antigonus. XXXVI. 
Discours d' Eumène à son armée. XXXVII. De 
que/le manière Antigonus le traite. XXXVIII. // le 
fait mourir de faim. 

Depuis l'an 3g5 jusqu'à l'an 43g de Rome , 
avant J. C. 3i5. 

Comparaison d" Eumène avec Sertoj-ius. 



E U M E N E S. 




L'historien Duris escrit, que Eumenes natif 
de la ville de Cardie au pais de Thrace 1 , estoit 
filz d'un roulier, qui pour sa pauvreté se mesloit 
de voytures en la demy-isle de Thrace , et neant- 
moins qu'il fut nourry et instruict honestement , 
tant aux lettres que aux exercices de la personne : 
mais que luy estant encore en son enfance , le roy 
de Macédoine Philippus passa d'adventure par la 
ville de Cardie, là où n'êstant point pressé d'affaires, 
il prit plaisir à veoir escrimer et combatre les jeunes 
hommes de la ville, et lucter les enfans, entre lesquelz 
Eumenes se porta si bien, et le trouva Philippus 
si gentil , si addroit et de si bonne grâce , qu'il le 
prit en amour , et l'emmena quand et luy : toutefois 
il me semble que le dire est plus vraysemblable de 
ceulx qui escrivent, que Philippus l'avancea pour l'a- 

' Dans la Cheisonèse de Thrace , sur le bord de la Pn - 
pontide. 

initié et cognoissance qu'il avoit avec son pere , au 

logis duquel il logeoit. 

II. Apres la mortdePhilippus il demoura tous- 
jours au service duroy Alexandre son filz , où il fut 
trouvé homme d'aussi bon sens , et aussi loyal en- 
vers son maistre que pas un des autres : et combien 
que Ion l'appellast le chancellier ou premier secret- 
taire , si est ce que le roy luy faisoit autant d'hon- 
neur comme à ses plus grands et plus familiers 
amis : car au voyage des Indes le roy le feit son 
lieutenant en une conqueste , où il l'envoya capi- 
taine en chef d'une armée , et eut le gouvernement 1 
de la province que tenoit Perdiccas , quand après 
la mort de Hephsestion , il fut substitué en son lieu. 
Et pourtant comme Neoptolemus, qui estoit le 
premier escuyer , après le mort d'Alexandre dist au 
conseil des seigneurs Macédoniens , qu'il avoit 
suivy et servy le roy avec l'escu et la lance , et que 
Eumenes l'avoit suivy avec la plume et le papier, 
les seigneurs se mocquerent de luy , sachans que 
outre les autres grands honneurs qu'avoit receuz 
Eumenes , le roy l'avoit bien tant voulu honorer , 
que de le faire son allié par mariage : car la pre- 
mière dame de qui Alexandre s'accointa en Asie , 
fut Barsine fille d'Artabazus , de laquelle il eut un 
filz qui fut nommé Hercules , et des deux sœurs 
d'elle il en donna l'une , appellée Apama , en ma- 
riage à Ptolomœus , et l'autre qui avoit aussi nom 

1 Autres lisent en ce lieu , iVto/>^w , qui seroit à dire la 
charge de la chevalerie. Amyat. 

Barsine, 



E U M E N E S. 401 
îlaisine , à Eumenes , lors qu'il distribua à ses amis 
et seigneurs de sa cour , les dames Persienes pour 
les espouser. 

III. Ce neantmoinsil encourut par plusieurs fois 
la malegrace du roy Alexandre , et fut en quelque 
danger pour Hephasstion. Car comme Hephœstion 
eust un jour donné à la suitte d'Alexandre un logis 
à Evius joueur de flustes , que les serviteurs d'Eu- 
menes avoient retenu et pris pour leur maistre , il 
s'en alla en grande cholcre devers Alexandre , crier, 
avec un autre nommé Mentor, qu'il valoit niieulx 
jetter là les armes , et apprendre à fluster et à jouer 
des uagœdies, puis que Ion preferoit telle manière 
de gens à ceulx qui portaient le harnois sur le dos , 
tellement que Alexandre sur l'heure s'en courroucea 
comme luy , et en tensa Hephœstion : mais incon- 
tinent après ayant changé d'advis, il en sceut fort 
mauvais gré à Eumenes, pource qu'il luy sembla 
qu'il n'avoit pas tant usé d'une franchise de par- 
ler contre Hephasstion, que de braverie et d'au- 
dace envers luy. D'avantage une autre fois quand 
Alexandre voulut envoyer Nearchus avec son ar-- 
mée de mer pour descouvrir les costes de l'Océan, 
il ne se trouva d'adventure point d'argent en ses 
coffres , il en demanda à emprunter à tous ses amis , 
mesmement à Eumenes entre les autres , à qui il 
demanda trois cens talents. Eumenes ne luy en 
bailla que cent , encore disoit il qu'il avoit eu 
grande peine à les amasser par ses receveurs. 
Alexandre ne luy en dit mot, et ne voulut pas que 
Ion prist ses cent talents : mais il commanda à quel- 

7orr>e V. Ce 

ques siens officiers qu'ilz allassent mettre le feu 
dedans la tente de Eumenes , le voulant convaincre 
de luy avoir menty en le prenant sur le faict, quand 
il feroit transporter son or et son argent : toute- 
fois la tente fut toute arse et bruslée , avant que 
Ion en peust rien transporter , au moyen dequoy 
Alexandre se repentit bien depuis d'y avoir fait 
mettre le feu , pource que toutes ses lettres et pa- 
piers y furent bruslez : mais après que le feu en fut 
esteinct , on y trouva d'or et d'argent fondu en 
masse et meslé ensemble plus de mille talents 1 , 
dont toutefois Alexandre ne prit rien, et, qui 
plus est , manda à tous ses lieutenans , capitaines 
et gouverneurs de païs quelque part qu'ilz fussent , 
qu'ilz luy envoyassent des copies de toutes les let- 
tres qu'ilz luy avoientau paravant escriptes , pource 
que les originaux enestoient bruslez, et commanda 
à Eumenes de les reprendre. Depuis encore une 
autre fois il entra en grosse contestation et que- 
relle à l'encontre de Hephœstion , pour quelque 
don qui luy avoit esté fait , et luy en dit Hephoes- 
tion plusieurs outrageuses et injurieuses paroles, 
et luy aussi semblablement à Hephsestipn , dequoy 
le roy pour l'heure ne luy feit point autrement pire 
chère : mais peu de temps après , estant Hephaestion 
venu à mourir, le roy se trouvant oultré de dou- 
leur et de regret pour la mort de luy qu'il avoit aimé 
si chèrement , monstroit fort mauvais visage , et 
parloit aigrement à tous ceulx qu'il sçavoit qui luy 

■ Six cents mille escus. Amyot. 4,668,750 livres de notre 
mônnoif. 

avoient porté envie de son vivant , et qu'il pensoit 
estre bien aises de sa mort, spécialement à Eu- 
menes sur tous les autres qui luy en estoit fort sus- 
pect : tellement que par plusieurs l'ois il luy ramen- 
teut et reprocha les injures qu'il luy avoit dittes : 
mais luy qui estoit advisé , et sçavoit bien prendre 
tel visage et tel langage que le temps le requeroit , 
tascha de s'asseurer par le revers de ce qui l'avoit 
euidé ruiner : car il s'estudia de seconder la vou- 
lunté d'Alexandre qui ne cherchoit que moyen 
d'honorer la mémoire de Hephœstion le plus magni- 
fiquement qui luy seroit possible , en luy trouvant 
nouvelles inventions d'honneurs pour plus magni- 
fier la mort du defnnct , et fournissant argent libé- 
ralement , sans rien espargner , pour célébrer ses 
funérailles , et pour luy faire construire une superbe 
sépulture. 

IV. Depuis après que le roy Alexandre fut dé- 
cédé , il y eut différent et débat entre les gens de 
pied Macédoniens , et les seigneurs qui avoient esté 
le plus près d'Alexandre : auquel différent Eumenes 
adheroit bien de faict et de voulunté au party des 
seigneurs, mais de parole , il feit semblant de vou- 
loir estre neutre et amy commun de toutes les deux 
parts , comme personne privée , disant que ce n'es- 
toit point à faire à luy , qui estoit estranger , de 
s'entremettre des querelles des Macédoniens. Et 
comme les autres seigneurs se fussent partis de 
Babylone , luy demourant derrière , addoucit fort 
une grande partie des soudards, et les rendit plus 
maniables , et plus prests de s'accorder avec les 

Ce ;î 

seigneurs : parquoy les seigneurs et capitaines ayans 
depuis parlé ensemble, et composé un peu leurs 
premiers différents, départirent entre eulx les gou- 
vernemens des provinces qu'ilz appelloient Satra- 
pies, auquel partage Eumenes eut la Cappadocie, la 
Paphlagonie , et toute celle coste qui est au des- 
soubz de la mer Pontique , jusques à la ville de 
Trapezunce 1 , laquelle pour lors n'estoit pas en- 
core de l'empire de Macédoine : car Ariarathes là 
tenoit comme roy : mais il estoit dit que Leonatus 
et Antigonus l'en mettroient en possession , et l'en 
establiroient gouverneur , avec une grosse et puis- 
sante armée , qui pour cest effect leur seroit 
baillée. 

V. Toutefois depuis Antigonus ne leit compte 
de ce que Perdiccas luy en escrivit , ayant desja mis 
en sa teste de grandes imaginations d'embrasser 
tout , en mesprisant tous les autres : et Leonatus 
descendit jusques en la Phrygie, et entreprit le 
voyage de ceste conqueste pour l'amour de Eu- 
menes : mais comme il estoit ja acheminé , Heca- 
tanis tyran des Gardians l'alla trouver en son ost , 
qui le pria de vouloir plus tost aller secourir Anti- 
pater et les autres Macédoniens qui estoient assiégez 
dedans la ville de Lamia 2 . Si prit envie à Leonatus 
de passer la mer pour s'y en aller , et tascha de le 

' Sur la côte méridionale du Pont-Euxin , presque à l'ex- 
trémité vers l'Orient. 

3 Ils y étoient assiégés par les Grecs que les Athéniens avoient 
soulevés aussitôt après la mort d'Alexandre. V. Diodore de 
Sicile , L. XVIII, § 11, îa et suivans. ç. 

faire trouver bon à Eumenes , et de le reconcilier 
avec HecatEeus : car ilz n'estoient pas bien l'un de 
l'autre , à cause de quelque différent , que le pere 
de Eumenes avoit à l'encontre de cestuy Hecatœus 
pour le gouvernement de leur ville : car Eumenes 
l'avoit souventefois accusé publiquement devant le 
roy Alexandre , en luy mettant sus tout ouverte- 
ment , qu'il estoit un tyran , et suppliant le roy , 
que son plaisir fust de vouloir faire rendre la li- 
berté aux Cardians : et pourtant comme Eumenes 
s'excusast d'aller faire la guerre aux Grecs , allé- 
guant qu'il craignoit Antipater qui estait son en- 
nemy de long temps , et qu'il avoit peur que tant 
pour sa rancune envieillie , que pour gratifier à 
Hecataeus , il ne le voulust faire mourir , Leonatus 
adonc se descouvrit à luy, et luy déclara toute son 
intention : car il faisoit semblant de passer la mer 
pour aller secourir Antipater , mais à la vérité 
c'estoit pour tascher à s'emparer du royaume de 
Macédoine : et là dessus luy monstra quelques let- 
tres missives de Cleopatra , laquelle luy mandoit 
qu'il s'en vinst en la ville de Pella , et que là elle 
l'espouseroit. Quoy entendu Eumenes , fust ou 
pource que véritablement il redoubtast Antipater , 
ou bien qu'il n'eust point bonne opinion de Leona- 
tus , le voyant homme estourdy , et faisant ses 
choses avec une soudaine et non constante impé- 
tuosité, se départit une nuict de luy, avec ce qu'il 
avoit de gens qui estoient environ trois cents che- 
vaux , et deux cents hommes de pied de ses servi- 
teurs qu'il avoit armez, emportant quand et soy 

Ce 5 

sa chevance en or , qui pouvoit monter à la somme 
de cinq mille talents 1 , et s'enfouit avec cela de- 
vers Perdiccas , auquel il descouvrit tous les des- 
seings et les entreprises de Leonatus, à l'occasion 
dequoy il eut incontinent grand crédit autour de 
luy, et fut appelle au conseil. 

VI. Et peu de temps après Perdiccas le con- 
duisit en la Cappadocie 2 , avec une grosse arm<5e 
qu'il menoit et conduisoit luy mesme en personne. 
Si fut Ariarathes pris prisonnier , et Eumenes es- 
tably gouverneur du pais , les bonnes villes duquel 
il bailla en garde à ses amis , et les y laissa capi- 
taines des garnisons qu'il y ordonna , mettant par 
tout juges , receveurs , gouverneurs et tous autres 
officiers telz qu'il voulut , par ce que Perdiccas ne 
s'en entremeit aucunement : toutefois Eumenes se 
partit quand et luy, tant pource qu'il luy vouloit faire 
la cour, comme aussi pource qu'il ne vouloit point 
esloigner les roys. Mais Perdiccas se promettant 
qu'il viendroit bien à bout luy seul de l'entreprise 
où il alloit , et estimant que ce qu'il laissoit derrière, 
avoit nécessairement besoing de quelque homme 
de faict et d'entendement , sur la foy duquel il se 
peust reposer de la garde de son estât, quand ilz 
furent en la Cilicie 3 , feit retourner Eumenes soubz 
couleur de le renvoyer en son gouvernement , mais 
à la vérité pour contenir en office le royaume de 

• Trois raillions d'escus. Amyol. 23,345, 75o livres de notre 
tnonnoie. 

* Au midi du Pont. 

5 Sur la côte méridionale del'Asie, \iç-à-vis l'ile dtÇvpre. 

l'Arménie , qui confinoit au païs dont il estoit gou- 
verneur , pour autant que Neoptolemus soubz main 
y faisoit quelques menées , et y brassoit quelques 
nouvelletez. Et combien que ce Neoptolemus fust 
de sa nature homme hault à la main, presump- 
tueux et aveuglé d'une folle arrogance, si s'estudia 
il de le contenir et garder de rien attenter par 
bonnes paroles et gracieux entretien. 

VII. Et au demourant voyant que la bataille des 
gens de pied Macédoniens estoit devenue merveil- 
leusement audacieuse et insolente , il feit pour une 
contrequarre amas de gens de cheval : et pource 
faire donna aux gens du païs qui pourroient servir 
à cheval , affranchissement de toutes tailles et toutes 
contributions, et achepta grand nombre de chevaux 
de service , qu'il distribua à eeulx qu'il avoit au- 
tour de luy , desquelz plus il se fioit , en leur éle- 
vant et aguisant le cueur par honneurs et presens 
qu'il donnoità ceulx qui faisoient bien leur devoir, 
et addressant leurs corps , et les endurcissant à la 
peine par les remuer souvent de lieu à autre , et 
les faire exerciter continuellement : de sorte que 
des seigneurs Macédoniens , les uns en demourerent 
estonnez , les autres plus asseurez quand ilz veirent 
que par ceste diligence , il avoit bien assemblé en 
peu de temps , jusques au nombre de six mille trois 
cents hommes de cheval. 

VIII. O r environ ce temps Craterus et Anti- 
pater après avoir dompté les Grecs , passèrent avec 
leur armée en Asie pour ruiner Testât et la puis- 
sance de Penlicoas , et avoit on nouvelles que bien 

Ce 4 

tost ilz envahiroient la Cappadocie : parquoy Per- 
diccas estant d'un autre costé empesché en la guerre 
qu'il avoit contre Ptolomceus , feit Eumenes capi- 
taine gênerai avec plein pouvoir et souveraine puis- 
sance sur tous les gens de guerre qui estoient pour 
son party , tant en la Cappadocie , qu'en l'Armé- 
nie , et escrivit des lettres à Neoptolemus et à Al- 
cetas , par lesquelles il leur mandoit et commandoit 
qu'ilz eussent à obeïr à Eumenes , et à le laisser 
ordonner de toutes choses à sa voulunté. Quant à 
Alcetas il respondit tout rondement , qu'il ne se 
trouveroit point à ceste guerre , pource que les 
Macédoniens qui estoient soubz sa charge , avoient 
honte de prendre les armes contre Antipater , et 
non seulemeut ne les vouloient point prendre con- 
tre Craterus, ains au contraire, estoient délibérez 
de le recevoir pour*leur capitaine , tant ilz luy por- 
toient grande affection. Au regard de Neoptolemus, 
il n'avoit pas moins de voulunté de taire quelque 
trahison , et de jouer un mauvais tour à Eumenes : 
car quand il fut mandé par luy , au lieu d'obeïr, 
il ordonna ses gens en bataille contre luy pour le 
combatre. Et là Eumenes récent le premier fruict 
de sa provoyance et de la chevalerie qu'il avoit 
mise sus pour faire teste aux gens de pied Macé- 
doniens : car estans desja les siens rompus et des- 
faits , il vainquit et tourna en fuitte JNeoptoIemus , 
avec ses gens de cheval, et gaigna tout son bagage : 
puis les mena, en bonne ordonnance de bataille 
contre les Macédoniens , qui estoient escartez çà 
et là , à poursuivre et chasser ses gens de pied qu'ilz 



* 



E U M E N E S. 409 
avoient rompus , et les surprenant en ce desordre , 
les contraignit de poser les armes, et se rendre à 
luy , et oultre ce de luy prester serment de fidé- 
lité , d'aller à la guerre par tout où il les voudroit 
mener. 

IX. Quant à Neoptolemus , il rallia quelque 
nombre des fuyans , avec lesquelz il s'en alla devers 
Craterus et Antipater , lesquelz envoyèrent vers 
Eumenes , le prier de se vouloir tourner de leur 
costé, soubs condition que non seulement il jouïroit 
des pais et provinces qui luy avoient esté consignées 
en gouvernement , mais que encore luy en adjoux- 
teroit on d'autres, et d'autres forces aussi, et si 
deviendroit, en ce faisant, bon amy d' Antipater, 
au lieu que paravant il a voit tousjours esté son 
ennemy. A quoy Eumenes feit response , que ayant 
de tout temps esté ennemy d Antipater , il ne sçau- 
roit soudainement devenir son amy , maintenant 
qu'il voit qu'il traitte ses amis comme il feroit ses 
ennemis : mais au demourant, qu'il estoit prest et 
appareillé de mettre en bonne paix et amitié Cra- 
terus avec Perdiccassoubz toutes conditions égales, 
justes et raisonnables : au reste que s'il s'ingeroit 
de luy courir sus pour luy vouloir oster le sien , 
il luy porteroit secours tant que l'ameluy batroit 
au corps , et qu'il abandonnerait plus tost sa vie 
que sa foy. 

X. Geste response estant rapportée à Antipa- 
ter , ilz teindrent conseil à loisir pour résoudre de 
ce qu'ilz avoient à faire , et sur ces entrefaittes 
arriva devers eulx Neoptolemus, lequel après- sa 

roupte s'estoit mis en chemin pour les aller trou- 
ver : si leur compta comment la bataille estoit pas- 
sée , et les pria très instamment , qu'ilz le voulus- 
sent secourir tous deux ensemble , s'il estoit pos- 
sible, ou pour le moins Craterus seul , pourautant 
qu'il estoit singulièrement aimé et désiré sur tous 
des gens de pied Macédoniens , de sorte que dès 
l'heure qu'ilz verroient seulement son chappeau , 
et qu'ilz entendroient sa voix, ilz accourreroient 
à grande joye se rendre à luy : car à la vérité aussi 
avoit Craterus une grande réputation entre les 
Macédoniens , de sorte que depuis la mort d'A- 
lexandre , il fut plus désiré de la commune des sou- 
dards , que nul autre capitaine , pource qu'il leur 
souvenoit encore , que pour l'amour d'eulx et pour 
les soustenir , il avoit souvent encouru la male- 
grace d'Alexandre , poorce qu'il taschoit à le reti- 
rer et divertir de prendre les façons de faire des 
roys de Perses, ausquelles Alexandre se laissoit al- 
ler petit à petit , et qu'il defendoit les coustumes 
delà Macédoine, et les vouloit faire entretenir, 
là où par arrogance et par délices on commenceoit 
à les laisser et avoir en mespris. Pour lors donques 
Craterus envoya Antipater en la Cilicre , et luy 
avec la plus grande partie de l'armée s'en alla contre 
Eumenes avec Neoptolemus , en espérance de le 
susprendre au desprouveu et le trouver en desarroy , 
cuidant qu'il nes'amuseroit qu'à faire bonne chère, 
et à se donner du bon temps, après une si récente 
victoire. 

XI. Si fut bien à Eumenes fait en sage et vigi- 

lant capitaine, d'avoir donne si bon ordre à son 
affaire , qu'il fut tout à temps adverty de la venue 
de son ennemy , et d'avoir tenu son armée en bon 
equippage toute preste pour se défendre de luy : 
toutefois encore ne fut ce pas un tour de souve- 
raine maistriseau mestier de la guerre : mais d'avoir 
si prudemment donné ordre par tout, que non 
seulement ses ennemis ne sceurent rien de ce qu'il 
n'estoit point de besoing qu'ilz sceussent , mais 1 
aussi que ses gens mesmes eurent occis en champ 
de bataille Craterus , premier qu'ilz sceussent con- 
tre qui ilz avoient à combatre , et d'avoir sceu si 
bien celer à ses combatans un si redoubtable ad- 
versaire , cela me semble bien un acte singulier et 
un chef d'oeuvre d'un grand et excellent capitaine , 
pourquoy faire il usa de tel artifice : premièrement 
il feit courir le bruit par tout son ost , que c'estoit 
Neoptolemus et Pigres , qui renournoient encore 
une autre fois contre luy, avec quelques gens de 
cheval ramassez de toutes pièces , de Cappadociens 
et de Paphlagoniens 2 : et ayant délibéré de des- 
loger la nuict , il se trouva espris de sommeil, et 
en dormant eut une vision assez estrange : car il luy 
fut advis qu'il veit deux Alexandres , qui s'appareil- 
loient pour combatre l'un contre l'autre , menant 
chascun d'eux une bataille de gens de pied ordon- 
nez à la Macedoniene, et que quand ilz se voulurent 

1 Lisez: mais A avoir mis ses gens aux mains avec Crutems, 
piemier qu'ils , etc. c. 

■ La Paphlagonie iu nnvd de l'Asie sur le Pont-Euxin , entré 
la Rithvnie vers l'occident , et 1(5 Pont à l'orisnt. 

entrecharger , la déesse Minerve vint au secours de 
l'un , et Cerès au secours de l'autre : si luy sembla 
qu'après avoir longuement combatu , celuy auquel 
Minerve avoit favorisé fut desfait , et que Ceres 
cueillit des espics de bled , dont elle feit une cou- 
ronne à celuy qui estoit demouré vaincueur sur fe 
champ. Il eut opinion que ce songe faisoit pour 
luy , et luy promettoit la victoire , pource qu'il 
combatoit pour une province fort fertile en bledz , 
et où il y avoit grande quantité de beaux four- 
mens : car elle estoit universellement par tout en- 
semencée , et estoit chose plaisante à l'œil , et qui 
bien sentoit sa longue paix , de veoir les campagnes 
toutes couvertes de beaux bledz encore tous verts : 
et fut de plus en plus confirmé en sa première ima- 
gination , quand il entendit que les ennemis avoient 
donné pour le mot de la bataille à leurs gens , Mi- 
nerve et Alexandre : si donna aux siens , Ceres et 
Alexandre , leur commandant que chascun feist un 
chappellet d'espics de bled , et qu'ilz le meissent 
sur leurs testes , et qu'ilz en entortillassent des fes- 
tons et liasses à l'entour de leurs bastons. Il fut 
plusieurs fois entre deux de déclarer à ses plus féaux 
capitaines contre qui ilz avoient à combatre , et de 
ne se fier pas en soy seulement , de taire , et tenir 
secrette une chose si nécessaire : toutefois à la fin 
il demoura en sa première resolution , et pensa 
que le plus seur estoit , ne commettre ce danger 
qu'à sa seule pensée : mais quand ce vint à ordon- 
ner sa bataille , il ne meit pas un Macédonien à 
l'opposite de Craterus , ains y meit deux compa- 

gnies d'hommes d'armes estrangers, que condui- 
soient Pharnabazus filz d'Artabazus et Phœnix le 
Tenedien 1 , ausquelz il enjoignit expressément , 
que si tost qu'ilz verroient devant eulx les enne- 
mis., ilz leur courussent sus, et les chargeassent 
incontinent sans leur donner loisir de parler ny 
de se retirer , et sans vouloir ouir herault ny trom- 
pette qu'ilz envoyassent devers eulx, pource qu'il 
craignoit merveilleusement que les Macédoniens ne 
se tournassent contre luy , s'ilz recognoissoient une 
fois Craterus : et quant à luy il se meit en la pointe 
droitte de sa bataille avec une trouppe de trois cents 
hommes d'armes , qui estoient l'eslite de toute 
son armée, là où il devoit rencontrer de front 
Neoptolemus. 

XII. Après donques qu'ilz eurent passé un petit 
coustau qui est entre les deux batailles , ceulx d'Eu- 
menes suivans ce qui leur estoit commandé , se 
meirent incontinent au galop droit à l'encontre de 
leurs ennemis : ce que voyant Craterus s'en trouva 
bien estonné , mauldissant et injuriant Neopto- 
lemus qui l'avoit ainsi abuzé , luy donnant à en- 
tendre que les Macédoniens se tourneroient de son 
costéaussi tost comme ilzUappercevroient :etneant- 
moins pria ceulx qui estoient à l'entour de luy , 
qu'ilz se monstrassent ce jour là gens de bien , et 
aussi tost picqua luy mesme de grande roideur 
droit contre ses ennemis. Si fut ce premier choc 
merveilleusement dur et aspre tant d'un costé que 

« Tenedos , petite île près la côte occidentale de l'Aie, vis-à- 
vis l'embouchure duSioioïs, près de Troie. 

d'autre, et furent tantost les lances et javelines 
brisées et rompues , puis tout soudain desguain- 
nerent leurs espées, et ne feit point Craterus ce 
jour là de deshonneur à la mémoire d'Alexandre : 
car il abbatit plusieurs de ses ennemis autour de 
luy , et repoulsa vaillamment ceulx qui se rencon- 
trèrent de front au devant de luy , et les rompit par 
plusieurs fois : mais à la fin il y eut un homme 
d'armes Thracien , qui le coustoyant luy tira un 
coup , dont il le jetta par terre : quand il fut abbatu , 
les autres passoient oultre pardessus, mais un des 
capitaines d'EumenesnomméGorgias, le recogneut, 
qui meit aussi tost le pied en terre , et ordonna gens 
ù l'entour pour le garder : mais il estoit desja bien 
bas , et tiroit aux traicts de la mort en grande 
destresse. 

XIII. De l'autre costé Eumenes et Neoptolemus, 
qui de long temps se vouloient mal de mort , en- 
flammez de courroux et de rancune envieillie, se 
cherchoient l'un l'autre : car aux deux premières 
passées ilz ne s'estoient peu entrerencontrer : mais 
à la troisième , si tost qu'il se furent entrecogneuz , 
ilz brochèrent leur* chevaux des espérons l'un con- 
tre l'autre , les espées aux poings , avec grands cris. 
Si se heurtèrent les deux coursiers de front , ne 
plus ne moins que si c'eussent esté deux galères ar- 
mées qui se fussent chocquées l'une l'autre : et 
les deux capitaines laschant les brides de leurs che- 
vaux , avec les deux mains s'eutr'accrocherent l'un 
à l'autre, taschans à s'arracher Iesarmets des testes : 
et à rompre les couiroyes de leurs cuiraces sur les 

espaules. Comme ilz estoient en ce saboulement , 
leurs chevaux s'enfouirent de dessoubs eulx , et 
eulx tumberent tous deux en terre , se tenans tous- 
jours corps à corps comme s'ilz eussent lucté. Neop- 
tolemus se redressa sur ses pieds le premier : mais 
ainsi comme il se relevoit , Eumenes luy couppa le 
jarret , et fut tout aussi tost debout. Neoptolemus 
s'appuyant sur un genouil , à cause qu'il ne se pou- 
voit soustenir sur l'autre jambe blecée , se defen- 
doit d'abas le mieux qu'il pouvoit contre Eumenes , 
qui estoit sur ses deux pieds : mais il ne luy pou- 
voit donner attainte mortelle, et au contraire il 
en receut une dedans la gorge , dont il cheut à la 
renverse tout estendu , et adonc Eumenes bouil- 
lant de courroux pour l'anciene rancune qu'il avoit 
contre luy, commencea à le despouiller, en luy 
disant des oultrages , ne se donnant pas garde , tan t 
il estoit emeu de cholere , que Neoptolemus avoit 
encore son espée , de laquelle il le blecea par des- 
soubz sa cuirace à l'endroit où elle joinct aux parties 
naturelles : mais le coup luy feit plus de peur que 
de mal , et n'y parut comme point , à cause que 
Neoptolemus n'avoit presque plus de force quand 
il le frappa , comme celuy qui trépassa incontinent 
après. 

XIV. Eumenes donques ayant despouillé son 
corps , se trouva bien mal de sa personne , à cause 
qu'il avoit les bras et les cuisses toutes hachées de i 
coups, toutefois il remonta à cheval et picqua vers 
l'autre poincte de sa bataille, cuidant que ses en- 
nemis teinsent encore. Si fut là âdverty que Cra- 

teius estoit blecé à mort, et s'en alla en diligence 
là part où il gisoit, et le trouva qu'il poulsoit en- 
core , et n'avoit pas perdu toute cognoissance : 
parquoy il meit pied à terre , et en plorant à chaul- 
des larmes, luy prit la main droitte , détestant et 
inauldissant Neoptolemus , par lequel il avoit esté 
réduit à si piteux accessoire , et lny contrainct de 
se trouver en bataille contre l'un de ses plus chers 
amis, pour luy faire souffrir ou recevoir de luy 
cest extrême meschef. Eumenes gaigna ceste se- 
conde bataille dix jours après la première, dont il 
acquit une très grande réputation , pourautant 
qu'il avoit desconfit l'un de ses adversaires par bon 
sens , et l'autre par prouesse : mais cela mesine Juy 
suscita grande envie et grande malvueillance , non 
seulement des ennemis , ,mais aussi de ceidx mes- 
mes de sa part, quand ilz vindrent à considérer, 
que luy homme estranger , avec les propres armes 
et les propres mains des Macédoniens , avoit des- 
fait le premier et le plus estimé capitaine d'entre 
eulx. Or si la fortune eust voulu que Perdiccas eust 
esté plus tost adverty de la mort de Craterus , c'eust 
esté, sans nulle doubte, le plus grand personnage 
de tous les Macédoniens , mais de malheur deux 
jours après que Perdiccas eust esté tué par une 
mutination de ses gens en AEgypte, ceste nouvelle 
de la victoire d'Eumenes et de la mort de Craterus 
y arriva , dont les Macédoniens furent si cour- 
roucez contre Eumenes, que soudainement ilz le 
condamnèrent à mourir , et fut donné la charge 
de ceste vengeance à Antigonus et à Antipater. 

XV. 

XV. Et comme Eumenes en passant au long 
du mont Ida r , où estoit un des haras du roy, 
en eust pris et emmené des chevaux autant qu'il 
en voulut , et en eust envoyé une lettre patente de 
certification aux harassiers et escuyers qui en avoient 
la charge , Antipater , à ce que Ion dit , s'en prit à 
rire , disant par mocquerie qu'il s'esmerveilloit de 
la grande provoyance d'Eumenes , et s'il esperoit 
qu'on luy deust rendre ou demander compte des 
biens du roy. Or desiroit il combatre ès grandes 
plaines de la Lydie , mesmement auprès de la ville 
capitale de Sardis, pouiautant qu'il estoit le plus 
fort de chevalerie , et aussi qu'il desiroit faire veoir 
à Cleopatra la puissance de son armée : toutefois 
à la requeste d'elle mesme , qui craignoit que An- 
tipater ne la chargeast d'aucune chose , il passa oul- 
tre jusques en la haulte Phrygie , où il hy verna en la 
ville de Celâmes 2 : et là Polemon , Alcetas et Do- 
cimus entrèrent ambitieusement en contestation 
contre luy, touchant la superintendence de l'ar- 
mée , disans qu'il leur appartenoit aussi bien comme 
à luy d'en estre chefz souverains : à quoy Eumenes 
leur respondit , « Vrayment c'est bien ce que Ion 
« dit communément, du danger de perdre tout 
« on n'en parle point ». Et ayant promis aux sou- 
dards de les payer dedans trois jours, pour satis- 

■ Montagne d'Asie prés de Troie. 

a A la source delà rivière du Marsyaset du fleuve Méandre 
De ses ruines Antior.hus Soter bâtit dans la suite, à quelque dis- 
tance sur le Méandre, la ville d'Apamée , où il transporta 
les habitans de Célaîne. 

Tome F. Dd 

faire à sa promesse il leur vendit les mettairies, 
maisons fortes et les chasteaux du plat pais , avec 
le bestail et les personnes dont ilz estoient pleins : 
puis !e capitaine ou chef de bande qui en avoit 
achepté un, les aîloit prendre de force, avec les 
engins de baterie que leur fournissoit Eumenes : et 
quand ilz les avoient pris , alors ilz departoient à 
leurs gens des biens qu'ilz y trouvoient , jusques à 
la concurrence de ce qui leur pouvoit estre deu de 
leur soulde. 

XVI. Ceste invention le remeit de rechef en 
grâce avec ses gens , tellement qu'un jour ayans esté 
trouvez emmy son camp quelques billets , que ses 
ennemis y avoient fait semer , par lesquelz ilz pro- 
mettoient de grands estats , et d'avantage cent ta- 
lents 1 à qui tueroit Eumenes, les Macédoniens qui 
estoient soubs luy en furent fort irritez, de sorte 
qu'ilz feirent entre eulx une ordonnance, que de 
là en avant il y uiuoit tousjours mille des plus vail- 
lants hommes d'entre eulx, et qui auroient eu 
quelques charges , qui ne bougeroient jamais d'au- 
près de luy, pour faire le guet autour de sa per- 
sonne, et le garder la nuict à tour de rolle, les 
uns après les autres : à quoy tous d'un consente- 
ment s'accordèrent, et leur laisoit Eumenes les 
mesmes honneurs que les roys de Macédoine 
avoient accoustumé de faire à leurs amis, dont ilz 
se tenoient pour bien honorez: car par leur con- 
cession il luy estoit permis de donner â qui bon 

1 Soixante mille escus. Amjot. 466,875 livres, de notre 
monnoie. 

luy séihbloit des chapeaux et des manteaux de pour- 
pre, qui estoit le plus honorable don que le roy 
eust sceu faire en la Macédoine. 

XVII. Or est il certain que les prosperitez en- 
flent et élèvent le cueur à ceulx mesmes qui l'ont 
petit de leur nature, tellement qu'ilz apparaissent, 
aucunefois magnanimes , encore qu'ilz ne le soient 
pas, quand on les voit en hault degré d'honneur 
ou de félicité , où la fortune les a colloquez: mais 
celuy qui véritablement est magnanime , et qui a 
le cueur ferme , se cognoist mieulx en adversité' 
quand il ne plie ny ne succumbe point aux afflic- 
tions, comme Eumenés. Car premièrement ayant 
perdu une bataille en la contrée des Orcyniens l t 
au païs de la Cappadocie , par trahison de l'un de 
ses gens, et estant poursuivy, il ne donna jamais le 
loisir au traistre de se sauver de vistesse, et de se 
pouvoir retraire devers les ennemis , ains le prit et 
le feit pendre sur le champ : et après qu'il eue fouy 
un espace de temps , il tourna bride tout court , 
et reprenant son chemin un peu à costé, au con- 
traire de ceulx qui le chassoient, il les pa ;sa secret- 
tement sans estre apperceu d'eiilx , et chemina tant 
qu'il retourna au mesme champ oùavoit esté la ba- 
taille, là où il planta son camp, et y feit recueillir 
les corps de ses gens qui y estoient morts , lesquels 
il brusla avec les huis , portes et fenestres de tous 
les bourgs et villages de là autour qu'il feit arracher, 
les capitaines à par.. , et les soudards d'un autre 
cosîé, leur faisant élever pour tumbeaux dehaults 

1 I a position <Ie re canton est inconnue. 

Dd a 

monceaux de terre , tellement que Antigonus , qui 
y revint aussi tantost après , s'esmerveilla grande- 
ment de sa hardiesse et de son asseurance. 

XVIII. Au partir de là il rencontra le bagage 
dAntigonus , là où il pouvoit , sans danger ny 
difficulté quelconque , prendre grand nombre de 
prisonniers tant de serlz que de personnes fran- 
ches , et gaigner toutes les richesses qu'ilz avoient 
amassées par tant de guerres , tant de pais et 
tant de villes qu'ilz avoient pillées : mais il eut 
peur, si ses gens se chargeoient de tant de bu- 
tin , qu'ilz n'en fussent plus pesans , et plus em- 
peschez et malaisez pour fouir , et aussi plus molz 
à supporter la peine de courir errants çà et là , mes- 
mement par un long temps , qui estoit ce en quoy 
il avoit toute son espérance de venir à bout de 
ceste guerre , faisant son compte , que Antigonus 
se fascheroit à la fin de le poursuivre si longue- 
ment à la trace , et par ce moyen qu'il se tourne- 
roit d'un autre costé : toutefois il voyoit bien que 
ce luy seroit aussi chose impossible de garder les 
Macédoniens directement et par authorité , de se 
saisir de tant de biens qui s'offroient devant eulx 
en si belle prise : parquoy il leur commanda seule- 
ment qu'ilz se trait tassent un peu , et qu'ilz feis- 
sent repaistre leurs chevaux premièrement , et que 
puis après ilz iroient incontinent destrousser ce 
bagage de leurs ennemis : mais ce pendant il en- 
voya par un secret messager advertir Menander 
qui avoit la charge de garder et conduire ce bagage, 
qu'il se retirast en toute diligence de la plaine et 

campagne unie, au pendant d'une montagne qui 
estoit là auprès inaccessible à gens de cheval , et là 
où on ne les pourroit environner , et que là il se 
fortifiast, luy mandant que c'estoit pour l'amitié et 
familiarité qu'ilz avoient autrefois eue ensemble, 
qu'il luy envoyoit faire cest advertissement. Me- 
nander entendant le danger qu'il y avoit, feit in- 
continent trousser tout le bagage : et adonc Eume- 
nes envoya tout ouvertement ses coureurs pour 
descouvrir , et luy venir faire le rapport , et au 
rnesme temps feit commandement que Ion s'armast, 
et que Ion bridast les chevaux , comme s'il eust eu 
voulonté de les mener contre les ennemis : mais sur 
ce poinct retournèrent les coureurs , qui luy rap- 
portèrent qu'il n'y avoit ordre de prendre ny de 
forcer Menander , par ce qu'il s'en estoit fouy en 
un lieu si fort de nature, qu'il estoit impossible de 
l'avoir. Eumenes feit semblant d'en estre bien des- 
plaisant : mais pourtant il emmena son ost de là. 
Depuis Menander en feit le compte à Antigonus , 
et les Macédoniens qui estoient en son armée en 
louèrent grandement Eumenes, et en furent mieulx 
affectionnez envers luy qu'ilz ne festoient aupara- 
vant , pource qu'estant en sa puissance d'emmener 
leurs enfans comme esclaves , et violer leurs fem- 
mes , il les avoit espargnez : mais Antigonus pour 
leur oster ceste opinion , leur disoit , « Vous vous 
« abusez , mes amis : car ce n'a point esté pour l'a- 
« mour de vous,ny pour vous faire plaisir, que 
« Eumenes ne s'est point saisy de voz femmes , voz 
« enfans et voz biens , ains a esté , pource qu'il 

Dd 3 

« avoit peur de se mettre des entraves aux pieds , 

« qui le gardassent de fouir légèrement ». 

XIX. Au partir de là , Eumenes fuyant tousjours 
devant Antigonus , et errant çà et là parmy les 
champs , conseilla luy mesme à plusieurs des sou- 
dards qu'ilz se retirassent ailleurs., fust ou pource 
que véritablement il eust soing de leur bien , ou 
pource qu'il n'en voulust pas trainner si grand 
nombre après luy, à cause qu'ilz estoient trop peu 
pour soustenir une bataille, et trop pour celer sa 
fuitte : à la fin il se retira dedans une place forte , 
qui s'appelloit JYora ès confins de la Lycaonie et 
de la Cappadocie , avec cinq cents chevaux , et deux 
cents hommes de pied bien armez : encore quand 
il y fut arrivé , il donna congé à tous ceulx qui luy 
demandèrent , pource qu'ilz n'eussent sceu endurer 
l'incommodité du lieu qui estoit tort serré, et la 
faillie de vivres et d'autres provisions nécessaires , 
qu'il leur eust fallu supporter , ( 2 si le siège venoit 
à durer longuement devant), et le leur donna libé- 
ralement avec très amiables caresses et gracieuses 
paroles. 

XX. Peu de jours aprè a Antigonus arriva devant 
la place, et premier que l'assiéger, luy manda qu'il 
veinst parler à luy en fiance. Eumenes feit i esponse 
qu'Antigonus avoit en sa compagnie plusieurs de 
ses amis , qui après luy pourroient estre chefs de sa 
ligue : et au contraire qu'avec luy, n'y avoit pas un 
des seigneurs, pour lesquelz il combatoit : et pour- 

1 A quelques lieues de Célsene vers l'Orient. 
' Ceti 11 est point dans le grer. 

tant si Antigonus vouloit qu'il allast parler à luy, 
qu'il i'alloit donques qu'il luy baillast en ostage 
quelques uns de ses plus especiaux amis : et comme 
de rechef Antigonus insistast , en disant qu'il estoit 
raisonnable qu'il veinst devers luy, attendu qu'il 
estoit le plus grand et le plus fort, Eumenes feit 
response , «Je n'estimeray jamais homme plus 
« grand que moy, tant que j'auray mon espée en 
« ma puissance ». Antigonus à la fin y envoya de- 
dans la place son propre neveu Ptolomœus , ainsi 
comme Eumenes le demandoit , et adonc il sortit 
de la place. Si s'entresaluërent à l'arrivée, en s'em- 
brassant l'un l'autre bien amiablement , comme 
ceulx qui autrefois avoient eu grande communica- 
tion et grande familiarité ensemble : puis quand 
ce veint à parler de leurs affaires , ilz teindrent 
plusieurs propos. Eumenes ne feit onques mention 
ny requeste qu'on le laissast aller à sauveté , ny 
qu'on luy paidonnast : ains demanda qu'on luy 
confirmast ses gouvernemens , et que Ion luy res- 
tituast ce qui luy avoit esté donné , dont ceulx 
qui assistèrent à ceste entreveuè lurent bien esba- 
his , et en aimèrent mieulx son gentil cueur et son 
asseurée hardiesse. Mais durant leur parlement les 
Macédoniens accouroient de toutes parts du camp , 
pour veoir quel homme c'estoit que cestuy Eume- 
nes , pource que depuis la mort de Craterus , il n'y 
eut capitaine de qui il se parlast tant entre les sou- 
dards Macédoniens , comme de Eumenes. Mais An- 
tigonus craignant qu'ilz ne luy feissent quelque 
violence à sa personne, leur commanda à hauite 

voix qu'ilz se retirassent , et leur feit jetter des 
pierres pour les eu ider garder d'approcher, encore 
fut il à la lin contraint de les faire repoulser à force 
par ses gardes , et de prendre Eumenes entre ses 
bras , et si eut bien à faire avec tout cela de le 
rendre et reconduire à sauveté dedans la place. 

XXI. Depuis ce parlement, Antigonus feit en- 
clorre de murailles tout à l'entour ceste forteresse 
de Nora , et y laissa gens en nombre suffisant pour 
y continuer le siège , et avec le reste de son armée 
s'en partit. Cependant Eumenes demoura assiégé 
dedans celle place, où il y a voit foison de bledz, 
d'eau et de sel , et non d'autre chose qui fust 
bonne à manger , ny de doulceur aucune dont ilz 
se peussent sustenter avec le pain : et neantmoins 
de ce qu'il avoit il entretenoit en joyeuse chère 
ceulx qui estoient leans avec luy : car il les faisoit 
tous les uns après les autres manger à sa table , et 
si addoulcissoit encore celle façon de vivre d'une 
franche et gaye privaulté de deviser familièrement 
avec eulx de choses plaisantes en beuvant et man- 
geant : car oultre ce qu'il s'estudioit le plus qu'il 
pouvoit de leur monstrer lace riante, il avoit na- 
turellement le visage fort doulx et fort beau , et ne 
sembloit point un homme de guerre, qui toute sa 
vie eust esté nourry aux armes et rompu des tra- 
vaux de la guerre , ains se monstroit homme frais 
et jeune , et estoit en toutes ses parties si bien formé 
et si bien composé, qu'il n'estoit pas possible qu'un 
excellent ouvrier eust sceu mieulx garder toutes les 
proportions des membres, qu'elles estoient obser- 

vées en luy. Son parler n'estoit point aigu ny vé- 
hément , ains estoit doulx et attrayant , comme 
on le peult cognoistre et juger par ses lettres mis- 
sives. 

XXII. Or n'y avoit il rien qui plus endomma- 
geast les assiégez , que le petit espace de la place , 
laquelle n'avoit pas plus de demy quart de lieuë de 
circuit, et y estoient logez en de petites maison- 
nettes si serrées , qu'ilz ne s'y pouvoient pas à 
grande peine tourner, et beuvoient et mangeoient 
sans point faire d'exercice , ny eulx ny leurs che- 
vaux. Voulant donques Eumenes leur oster non 
seulement celle pesanteur languissante , qui vient 
de ne rien faire , à ceulx mesmement qui ont ac- 
coustumé de iravailler, mais aussi les tenir en ha- 
lene , et les rendre dispos à pouvoir légèrement 
prendre la fuitte, si d'adventure quelque occasion 
s'en presentoit, il bailla aux hommes la plus lon- 
gue et plus spacieuse salle qui fust leans , ayant 
quatorze coudées de longueur , pour eulx proume- 
ner, les instruisant qu'ilz marchassent tout belle- 
ment pour le commencement , et puis qu'ilz has- 
tassent petit à petit leurs pas. Quant aux chevaux , 
il les faisoit sangler les uns après les autres sur le 
devant , puis avec des longes et poulions attachez 
aux soliveaux , les faisoit un peu soulever : telle- 
ment qu'ilz se soustenoient sur leurs pieds de der- 
rière , mais des pieds de devant ilz ne pouvoient 
toucher en terre qu'un petit de la pinse du pied 
tant seulement. Quand ilz estoient ainsi suspenduz, 
les palefreniers venoient par derrière les inciter , 

partie avec leurs cris, et partie avec des fouetz 
qu'ilz tenoient en leurs mains , dont les chevaux 
irritez et courroucez ruoient des pieds de derrière, 
et tasclioient à prendre terre avec ceulx de devant 
qui estoient soulevez hors de terre, de façon qu'ilz 
ne faisoient que la racler un peu par le dessus seu- 
lement , et n'avoient sur eulx nerf qui ne tendist 
et ne travaillas! par ce moyen : parqnoy ilz sou- 
doient et escumoient de sueur, et estoit un très 
bon exercice , tant pour les mettre en halene , que 
pour leur tenir les jambes soupples pour mieulx 
courir: puis on leur bailloit leur orge toute mon- 
dée et escorchêe , afin qu'ilz la cuisissent mieulx et 
la digérassent plus tost. 

XXIII. Ce siège avoit ja duré longuement , quand 
les nouvelles vindrent à Antigonus que Antipater 
estoit mort en Macédoine, et que le royaume es- 
toit en grand trouble , à cause des factions et par- 
îialitez de Cassander et de Polyperchon : parquoy 
Antigonus qui ne mettoit point de petites imagi- 
nations en sa teste , ains embrassoit de convoitise 
tout l'empire entier des Macédoniens , voulut avoir 
Eumenes pour amy, afin qu'il luy aidast à conduire 
ses desseings à eftect : si luy envoya Hieronymus 
pour traitter de paix avec luy, et luy bailla la forme 
du serment qu'il vouloit qu'il jurast. Eumenes 
l'ayant veu, ne le voulut pas ainsi jurer , ains le cor- 
rigea , puis dit qu'il se rapportoit au jugement des 
Macédoniens qui là estoient , le tenans assiégé , la- 
quelle forme des deux estoit la plus équitable , celle 
qu'Antigonus luy avoit lait présenter, ou celle que 

luy avoit corrigée : car en celle qu'Antigonus luy 
avoit envoyée , il faisoit un peu de mention du sang 
royal au commencement , par une manière d'acquit 
seulement : et puis en tout le reste, l'obligeoit à soy 
particulièrement : maisEumenesy meit en premier 
lieu Olympias, la mere du roy Alexandre, et les 
roys ses enfans après , et au dernourant , juroit qu'il 
serait amy des amis , et enneinv des ennemis , non 
d' Antigonus seulement , mais aussi des roys et d'O- 
iympias : ce que les Macédoniens qui estoient au 
siège devant Nora , trouvèrent le plus raisonnable. 
Parquoy après avoir fait prester le serment et jurer 
à Emnenes suivant celle forme,. ilz levèrent leur 
siège , et envoyèrent devers Antigonus pour le luy 
laire pareillement jurer. Cela fait , Eumenes rendit 
aux Cappadociens leurs ostages qu'il avoit tenus 
quand et luy dedans Nora , et ceulx qui les vindrent 
quérir luy baillèrent en eschange des chevaux de 
guerre , des sommiers , des tentes et pavillons. 

XXIV. Si commencea à rallier ses gens qui es- 
toient escartez çà et là depuis sa desfaitte , telle- 
ment qu'en peu de jours il eut r'amassé plus de mille 
hommes de cheval, avec lequelz il s'enfouit , crai- 
gnant encore Antigonus , et feit sagement : car non 
seulement il avoit contremandé qu'on le renfer- 
mast , et qu'on le teinst plus à destroit que jamais : 
mais encore escrivit il bien aigrjement et en grande 
cholere aux Macédoniens qui avoient accepte la 
correction du serment. Ainsi donques comme il 
e»toit fuyant et errant par les champs il récent let- 
tres de ceulx qui estoient en Macédoine craignans 

l'accroissement d'Antigonus , mesmement d'Olym- 
pias , laquelle luy mandoit qu'il s'en vinst en la Ma- 
cédoine , pour avoir la tutelle et la garde du petit filz 
d'Alexandre , que Ion taschoit à faire mourir, et en 
receut aussi d'autres de Polyperchon et du roy 1 
Philippus , qui luy mandoient qu'il feist la guerre à 
Antigonus avec l'armée et les lorces qui estoient en 
la Cappadocie, et que pour se rembourser de ce 
qu'on luy avoit osté , il prist cinq cents talents 3 de 
l'argent du roy, qui estoit en la ville de Cyndes 3 , et 
pour les frais de la guerre , tant comme il en auroit 
besoing , et quand et quand escrivirent aussi à An- 
tigènes et à Teutamus les deux capitaines des Argy- 
raspides , c'est à dire , des soudards aux boucliers 
d'argent ou argentez , qui estoient les vieilles bendes 
de l'armée d'Alexandre. 

XXV. Ces capitaines ayans receu ces lettres fei- 
rent assez bon recueil de paroles à Eumenes , et luy 
monstrerent bon visage : mais en effect il estoit aisé 
à cognoistre à leurs contenances qu'ilz en estoient 
envieux , ponrce qu'ilz s'estimoient bien tous deux 
dignes et sufHsans pour commander à Eumenes, 
non pas pour le seconder : mais Eumenes s'y porta 

* G'étoit Aridœus fils de Philippus père d'Alexandre , que 
l'on avoit surnommé Philippus. Diod. lib. 18. Amyol. T. II , 
p. 258. 

a Trois cents mille êscus. Amyot. 2,333,375 livres de notre 
monnoie. 

3 Qninda ou Cinda , château fort de la Çilicie , un peu au- 
dessus d'Anchiale , qui est près de la mer et de l'embouchure 
du fleuve Cvdnus. 

fort sagement : car quant à l'envie , ill'appalsa , en 
ne prenant point l'argent que Ion luy avoit mandé 
qu'il prist pour soy, comme n'en ayant point af- 
faire : et quand à leur ambition et presumption de 
ne vouloir point estre commandez par luy, combien 
qu'ilz ne sceussent ny commander ny obeïr, il les 
gaigna par une superstition qu'il leur meit en avant. 
C'est qu'il leur feit à croire que Alexandre s'estoit en 
dormant apparu à luy, et luy avoit monstre un pa- 
villon magnifiquement paré et accoustré , comme il 
appartient à un roy , dedans lequel pavillon y 
avoit un trosne royal, et luy dit que là où ilz vou- 
droient tenir leur conseil là dedans, il s'y trouveroit, 
et leur aideroit en tous leurs conseilz , et en la con- 
duitte de tous leurs affaires , pourveu qu'ilz commen- 
ceassent tousjours par luy. Il persuada aiseement 
cela à Antigènes et à Teutamus , lesquelz ne vou- 
loient point aller devers luy pour délibérer des af- 
faires , ny luy aussi n'estimoit pas que ce fust chose 
digne de luy qu'on le veist aller à la porte des au- 
tres : parquoy d'un commun consentement ilz fei— 
rent incontinent dresser un beau et riche pavillon 
que lonappelloit le pavillon d'Alexandre , là où ilz 
faisoient leurs assemblées de conseil , pour délibérer 
des affaires de plus grande conséquence. 

XXVI. Cela faict, ilz tirèrent vers les hautes 
provinces , là où sur le chemin Peucestas qui estoit 
grand amy d'Eumenes s'alla joindre à eulx, et les 
autres satrapes avec ce qu'ilz avoient de gens de 
guerre. Cela fortifia bien l'armée des nobles Macédo- 
niens , quant au nombre d'hommes , et quant à la 

beaulté de leurs armes et de tout leur eqmppage : 
mais quant à leurs personnes, pour autant que de- 
puis la mort d'Alexandre ilz n'avoient eu qui leur 
commandast , ilz en estoient devenus vouluntaires, 
à cause de ceste dissolue licence , et délicats en leur 
façon de vivre, et si a voient oultre cela , chargé une 
fierté tyrannique nourrie et accreue par les ranitez 
et fumées des Barbares : tellement que quand ilz se 
trouve! ent plusieurs ensemble , ilz ne se peurent en- 
durer ny accorder les uns avec les autres , et se mei- 
rent à caresser et flatter deshonteement les vieulx 
soudards Macédoniens en leur fournissant argent, 
et leur faisant des banquets et des festins de sacri- 
fices : de manière qu'en peu de temps ilz f éirent d'un 
camp une taverne d'intempérance et de toute dis- 
solution , là où les seigneurs briguoient et achep- 
toient la faveur des gens de guerre pour estre eleuz 
par eulx chef de tout l'ost , ne plus ne moins que 
Ion fait les voix de la commune es citez franches , 
où le peuple est souverain , pour estre avancé aux 
e^atset honneurs de la chose publique. 

XXVII. Si s'apperceut incontinent Eumenes, 
que ces seigneurs satrapes se mesprisoient les uns 
les autres , mais que tous le craiguoient , et se det- 
fioient de luy, et qu'il n'espioient que quelque oc- 
casion à propos pour le tuer , parquoy pour y ob- 
vier il feit semblant d'avoir affaire d'argent , et eu 
emprunta une bonne grosse somme , principale- 
ment de ceulx qu'il sçavoitqui le haïssoientle plus, 
à fin que de là en avant ilz se fiassent en luy, et 
désistassent de l'espier , pour la crainte qu'il/, au- 

raient de perdre l'argent qu'il?-, lny auroient preste : 
dont il advint une chose bien estrange : car l'a- 
voir et l'argent d'autruy luy fut sauve-garde et as- 
seurance de sa vie , et au lieu que les autres donnent 
de l'argent pour s'asseurer et sauver , cestuy par en 
prendre meit sa vie en seureté. 

XXVIII. Quant aux soudards Macedonien? > pen- 
dant qu'ilz ne sentirent point de danger d'aucuns 
ennemis qui les t'eist. craindre, ilz se retiroient de- 
vers ceulx qui leur donnoient , pour l'envie qu'ilz 
avoient de se faire déclarer capitaines généraux , et 
se trouvans le matin à leur lever leur laisoient la 
cour et les accompaguoient par tout: mais quand 
Antigonus se fut approché et logé tout au plus près 
d'eulx , avec une grosse et puissante armée, et que 
les affaires parlèrent , en manière de dire, et mons- 
trerent an doigt qu'il falloit nécessairement trouver 
un bon chef de guerre , alors non seulement les 
soudards se rongèrent devers Eumenes , mais aussi 
tous ces satrapes , qui en temps de paix et de *>eu- 
reté faisoient tant des grands , luy cédèrent voulun- 
tairement, et se soubmeiient d'eulx mesmes sans 
mot dire, à garder le lieu et faire ce qu'il leur voulut 
commander. Car comme Antigonus essayast tous 
moyens de passer la rivière de Pasitigris I , les au- 
tres satrapes qui estoient disposez en divers lieux 
pour l'en engarder, ne sentirent pas seulement l'efl 
fort qu'il en feit , et n'y eut que Eumenes seid qui 

1 Qui prend sa source vers les portes de Suze, et traversant 
la Perse propre et l'Élymaide , va se jetter dans le golplu- 
Persique. 

luy feist teste , et luy donna la bataille , où il luy 
tua tant de ses gens , qu'il en emplit toute la ri- 
vière , et si en prit quatre mille prisonniers. 

XXIX. Mais plus évidemment encore monstre- 
rent ces soudards des vieilles bendes une autre fois 
en une maladie qu'eut Eumenes , quelle opinion ilz 
avoient de luy et des autres , c'est à sçayoir , que 
les autres leur sçauroient bien tenir maison et les 
festoyer magnifiquement , mais que luy seul estoit 
digne d'estre leur capitaine, et de commander. Car 
Peucestas pour leur avoir fait un grand festin au 
royaume de Perse , et leur avoir donné à chasque 
soudard un mouton pour sacrifier , esperoit avoir 
acquis grand crédit et grande faveur entre eulx : 
mais peu de jours après , ainsi que l'armée mar- 
choit pour aller trouver les ennemis, Eumenes d'ad- 
venture tumba en une grosse et dangereuse maladie, 
à l'occasion de laquelle il se faisoit porter dedans 
une littiere assez loing du camp pour estre hors de 
bruit, à cause qu'il ne pouvoit reposer. Hz n'eurent 
pas fait long chemin qu'ilz apperceurent les enne- 
mis devant eulx , lesquelz ayans passé quelques pe- 
tites montagnes qui estoient entre deux, descen- 
doienten la plaine. Quand ilz veirent sur le hault 
des montagnes la lueur des armes 1 de leurs enne- 
mis , qui flamboyoient aux rayons du soleil , et le 
bon ordre qu'ilz tenoient en marchant en bataille , 
les elephans avec leurs tours dessus leurs dos , et les 
gens d'armes avec leurs sayons de pourpre par 

• Ajoutez : dorées. 

. dessus 

dessus leurs harnois, qui estoit l'accoustrement qu'ilz 
portoient quand ilz alloient trouver l'ennemy pour 
combatre : adonc les premiers s'arresterent tout 
court , et crièrent que Ion appellast Eumenes pour 
les conduire , et qu'ilz ne passeroient point oultre , 
s'ilz ne l'avoient pour leur chef. En disant cela ilz 
fuirent quand et quand hault le bois , et posèrent 
leurs pavois en terre à leurs piedz, s'entredisans 
les uns aux autres qu'ilz demourassent , et à leurs 
particuliers capitaines aussi , ausquelz ilz déclarè- 
rent rondement qu'ilz ne bougeroient de là , ny ne 
combatroient nullement , si Eumenes n'y estoit 
présent pour les conduire. Dequoy Eumenes estant 
ad verty, vint devers eux grand erre , en pressant les 
esclaves qui portoient sa littiere, et la faisant ou- 
vrir et descouvrir de costé et d'autre , tendit la main 
droitte aux soudards, en leur donnant à entendre , 
qu'il estoit très joyeux de la bonne opinion qu'ilz 
avoient de luy : et eulx aussi incontinent qu'ilz le 
veirent le saluèrent en langage Macédonien , et re- 
levèrent leurs pavois , dont ilz frappèrent contre 
leurs picques avec grands cris , disans que les en- 
nemis vinsent quand ilz vouldroient , et qu'ilz leur 
donneroient la bataille puis que leur capitaine estoit 
avec eulx. D'autre costé Antigonus qui avoit en- 
tendu par les prisonniers , que ses gens avoient pris 
ès courses et escarmouches, que Eumenes estoit 
tumbé malade , et que Ion le portoit dedans une lit- 
tiere , tant il estoit mal disposé de sa personne , es 
tima qu'il n'auroit pas grand affaire à desconfire 
tout le reste , celui là estant malade, et pour ceste 
Tome V. Ee 

cause se hastoit le plus qu'il pou voit de leur donner 
la bataille : mais quand il fut approché de si près 
qu'il peut bien veoir clairement l'ordonnance et la 
contenance de ses ennemis , qui estoient rengez 
en bataille si bien, qu'il n'estoit pas possible de 
mieulx , il en fut fort estonné , et s'arresta tout 
picqué un long temps , pendant lequel il apperceut 
de loing la litière d'Eumenes que Ion portoit de l'un 
des bouts de la bataille à l'autre , dont il se prit à 
rire fort hault , ainsi comme estoit sa coustume , 
et se tournant devers ses amis : « C'est dit-il , celle 
« littiere là , à mon advis , qui nous fait la guerre , 
« et qui nous présente la bataille» : mais en disant 
cela , il feit sonner la retraitte , et remena ses gens 
en son camp. 

XXX. Quand ceste peur fut un peu passée , les 
Macédoniens retournèrent de rechef à leur façon 
de faire accoustumée, les satrapes à briguer et flat- 
ter les soudards , et les soudards à faire les auda- 
cieux et braves en grand mespris de leurs capitai- 
nes , tellement que quand ce vint à prendre leurs 
garnisons pour hyverner , ilz départirent entre eulx 
presque toute la province des Gabeniens », de sorte 
qu'il y avoit bien depuis les premiers logis jusques 
aux derniers soixante et deux 2 lieues de distance. 
Ce qu'Antigonus ayant entendu , se délibéra de 
leur aller courir sus lors qu'il ne se doubteroient de 
rien moins. Si retourna tout court à eulx par un 
chemin bien plus court que celuy par où il estoit 

' Partie de l'Élymaide à l'occident da Suit. 
* Gre,c , mille stades* 

venu , mais beaucoup plus mal aisé aussi , et où il 
n'y avoit eau quelconque , espérant que s'il les pou- 
voit surprendre ainsi escartez les uns des autres, 
qu'il ne seroit pas aisé à leurs capitaines de les ras- 
sembler , au moins si promptement tous ensemble : 
mais comme il se fust mis en chemin par ce païs as- 
pre et désert , il y fut accueilly de si impétueux 
Vents et de si grandes f roidures, que ses gens ne peu- 
rent onques aller avant , et furent contraints de sé- 
journer pour se pourveoir de remèdes nécessaires 
contre l'injure du temps. Les remèdes estoient d'al» 
lumer force feuz , qui furent cause que leurs enne- 
mis furent advertis de leur venue, pource que les 
Barbares demourans ès montagnes , qui regardent 
devers le désert , s'esbahissans de voir si grand nom- 
bre de feuz en la plaine , envoyèrent en diligence 
sur des chameaux faicts à la course, en advertir 
Peucestas quiestoit le plus prochain de la montagne, 
et fut si effroyé de ceste nouvelle , qu'il ne sceut 
qu'il devoit faire : car voyant les autres ses compa- 
gnons aussi effroyez comme Iuy, il se prit à fouir, 
attirant après luy tous ceulx qu'il trouvoit en son 
chemin là part où il passoit : mais Eumenes appaisa 
ce grand effroy, en leur promettant qu'il arreste- 
roit et retarderoit ceste soudaine surprise de leurs 
ennemis , de sorte qu'ilz arriveioient trois jours plus 
tard que Ion ne les attendoit : ce qu'ilz creurent. Et 
adonc envoya Eumenes çà et là par tout messagers 
aux autres capitaines , leur mandant , qu'à toute di- 
ligence ilz meissent leurs gens ensemble , et se trou- 
vassent en certain lieu qu'il leur assigna : et ce pen- 

Ee :î 

dant luy inesme avec quelques autres capitaines alla 
choisir un endroit à propos pour l'assiette d'un 
camp, lequel endroit se pou voit clairement veoir du 
ha ait des montagnes , qu'il falloit passer en venant 
devers le désert. Si le feit fortifier de trenchées et 
départir par quartiers, ès quelz il feit faire force feuz, 
en telle distance les uns des autres , comme on les 
fait en un camp. Cela n'eust pas plustost esté fait, 
qu'Antigonus arriva au dessus des montagnes, qui 
apperceut de tout loing ces feuz , dont il fut fort 
desplaisant , pource qu'il estima que ses ennemis 
long temps auparavant eussent esté advertis de sa 
venue , et qu'ilz luy vinsent au devant : parquoy 
craignant qu'il ne fust contraint de venir à la bataille 
contre ses ennemis qui estoient frais et reposez , là 
où les siens estoient las et recreuz du travail et me- 
saise qu'ilz avoient enduré à passer le païs désert , il 
se meit en chemin pour remener sonarmée, non par 
la courte voye , par laquelle il estoit venu , mais par 
le païs habité et peuplé de grosses villes et bons 
bourgs , à fin de refaire un peu son ost qui estoit 
grandement travaillé. 

XXXI. Toutefois voyant que Ion ne luy donnoit 
nulles alarmes, et que Ion ne luy dressoit aucunes 
escarmouches , comme il se fait ordinairement 
quand deux armées sont si prochaines l'une de l'au- 
tre , d'avantage que les gens du plat païs luy disoient 
qu'ilz n'a voient point veu d'autre armée que la siene, 
mais que là autour tout estoit plein de feuz, il se 
doubta bien adonc que c' estoit une ruze de guerre 
dont Eumenes l'avoit abuzé : si en fut tant despit , 

qu'il tira droit là part où il le pensoit trouver , se 
délibérant de n'user plus de surprise , ains de com- 
mettre tout au hazard d'une bataille rengée : mais ce 
pendant la plus grande et meilleure partie de l'armée 
s'assembla à l'entour d'Eumenes , pour la grande es- 
time que chascun avoit de son bon sens et de sa suf- 
fisance : tellement qu'ilz voulurent et ordonnèrent 
que hry seul comme capitaine souverain , comman- 
dast en l'armée. 

XXXII. Cela despleut grandement aux deux ca- 
pitaines des Argyraspides , Antigènes et Teutamus , 
qui en conceurent une telle envie contre luy, que 
dès lors ilz machinèrent sa mort , et s'assemblans 
avec plusieurs des satrapes et des particuliers capi- 
taines teindrent conseil, pour sçavoir quand et 
comment ilz le dévoient occire : mais la plus part 
de ceulx qui eurent voix en ce conseil , furent d'ad- 
vis que Ion se devoit encore servir de luy pour la 
conduitte de la bataille , mais incontinent après 
qu'il le falloit faire mourir : cela estant arresté, Eu- 
damus capitaine des elephans , et un autre nommé 
Phœdimus , s'en allèrent secrettement devers Eu- 
menes , et luy déclarèrent ce qui avoit esté conclud 
en celle assemblée contre luy, non pour aucune 
bonne affection qu'ilz luy portassent , ou pour au- 
cun vouloir qu'ilz eussent de luy faire plaisir , ains 
seulement pour crainte de perdre l'argent qu'ilz luy 
avoient preste. Eumenes les remercia fort , et les 
loua de leur fidélité , puis l'alla compter à ses plus 
féaux amis , en leur disant , « Voyez comment je 
« suis environné d'un trouppeau de sauvages et 

Ee S 

«■ cruelles bestes». Cela fait il escrivit son testa- 
ment, et deschira ou meit au feu toutes les lettres 
missives et les papiers qu'il avoit riere luy, ne vou- 
lant point qu'après sa mort ceulx qui luy auroient 
escrit quelques secrets advertissemens en souf- 
frissent. 

XXXIII. Après qu'il eut ainsi disposé de ses par- 
ticuliers affaires, il meit en délibération s'il devoit 
faire perdre la bataille , et en laisser la victoire 
aux ennemis , ou s'il s'en devoit fouir par la Medie 
et l'Arménie en la Cappadocie : mais il n'en arresta 
rien devant ses amis , ains après que le malheur où 
, il se trouvoit luy eut donné plusieurs divers pen- 
semens , encore se résolut il de combattre, et or- 
donna l'ost en bataille , preschant et priant les es- 
trangers tant Grecs que Barbares, de faire bien 
leur devoir : car quant aux vieux routiers Macédo- 
niens , tant s'en faut qu'ilz eussent besoing d'estre 
preschez, que au contraire ilz l'enhortoient eulx 
raesmes qu'il eust bon courage , disans que leurs en- 
nemis ne les attendroient jamais à cause que c'es- 
toienttous les vieux et plus expérimentez soudards 
qui avoient esté en toutes les conquestes du roy 
Philippus et de son filz Alexandre , et n'estoit point 
de mémoire que jamais ilz eussent esté rompus ny 
desfaits en bataille rengée , estant la plus part d'eulx 
aagez de soixante et dix ans , au moins n'y en avoit 
il point de plus jeunes (pie de soixante ans. A l'oc- 
casion dequoy quand ce vint qu'ilz prirent leur 
course pour aller chocqner de plus grande roideur 
leurs ennemis, ilz s'escrierent tout hault parlans 

aux autres soudards Macédoniens qui estoient 
soubz Antigonus, « O meschansgarsons , vous pre- 
« nez vous à voz pères»? et se ruans ainsi sur eulx 
avec un courage enflammé de courroux , en peu 
d'espace desconfirent tout leur bataillon entière- 
ment , et en fut la plus part tuée sur le champ à 
coups de main. 

XXXIV. Si fut l'armée d' Antigonus tout à plein 
desconfîtte encest endroit : mais du costé où estoit 
la gendarmerie , il eut l'avantage par la lascheté de 
Peucestas qui se porta très mal en celle journée , de 
sorte que Antigonus gaigna tout leur bagage, moyen- 
nant le bon sens qu'il eut au plus fort du danger, 
joinct que la nature du lieu où fut la bataille , luy 
servit aussi : car c'estoit une campagne rase , lon- 
gue et large infiniment, qui n'estoit ny trop enfon- 
drante , ny aussi trop ferme ny trop dure , ains 
couverte par le dessus d'un menu sable, ressem- 
blant à celle escume sèche que Ion voit sur la grève 
de la mer quand elle s'est retirée. Ce sable ainsi 
délié estant emeu par Les courses , allées et venues de 
tant de milliers d'hommes et de chevaux durant le 
combat , avoit élevé en l'air un grand poulcier , ne 
plus ne moins que qui briseroit et remueroit de la 
chaux vifve , et en blanchissant l'air troubloit la 
veuë , de manière que Ion n'eustsceu rien veoir de- 
vant soy : au moyen dequoy il fut aisé à Antigonus 
se saisir des hardes et du bagage de ses ennemis , 
sans qu'ilz en apperceussent rien. 

XXXV. Ayant donques la bataille eut telle is- 
sue, Teutamus incontinent envoya devers Antigo- 

Ee 4 

nus, le prier de leur rendre leur bagage qu'it avoit 
pris et emmené dedans son camp. Antigonus feit 
response , que non seulement il rendroit les biens 
aux Argyraspides , mais que encore en toute autre 
chose il les traitteroit le plus gracieusement qu'il 
pourroit , moyennant qu'ilz luy rendissent Eume- 
nes entre ses mains : et alors ces Argyraspides pri- 
rent une très malheureuse et meschante resolution 
de le livrer vif entre les mains de ses mortelz en- 
nemis. Si s'approchèrent premièrement de luy, 
sans monstrer aucun semblant qu'ilz voulussent 
mettre la main sur sa personne , ains plus tost que 
c'estoit pour le garder et défendre comme ilz avoient 
de coustume, se plaignans les uns de leurs biens 
qu'ilz avoient perdus , les autres luy disans qu'il ne 
se souciast point , et qu'il avoit gaigné la bataille, 
et les autres accusans la lascheté des autres satra- 
pes, ausquelz il avoit tenu , qu'ilz n'eussent entière- 
ment emporté la victoire : mais à la fin après l'avoir 
bien espié , il y en eut un qui se jetta sur luy et luy 
osta son espée , les autres le saisirent aussi tost au 
corps , et luy lièrent les deux mains derrière le dos 
avec sa ceinAire. Quoy entendant Antigonus , y 
envoya Nicanor pour le prendre d'entre leurs mains, 
et le luy amener : et lors ayant requis qu'on luy 
permist de parler, ainsi qu'on le menoit à travers 
les bendes de ces vieux soudards Macédoniens , 
soubz condition qu'il ne leur feroit prières aucunes 
nyrequeste pour les divertir de ce qu'ilz vouloient 
faire , ains leur diroit choses qui concernoient gran- 
dement leur profit : il luy fut ottroyé. 

XXXVI. Adonc estant fait silence, il monta 
dessus un tertre un peu relevé , là où il se prit à 
dire en estendant ses mains liées : « O meschans et 
« desloyaux hommes , les plus qui nasquirent on- 
ce ques en Macédoine ! Quel triumphe , ne quelle 
« victoire si grande à jamais gaignée sur vous Anti- 
« gonus , qui en a tant cherché les moyens , comme 
« de vous mesmes vous luy donnez maintenant , en 
« luy livrant vostre capitaine lié et garotté entre ses 
« mains ? Ne vous seroit ce pas grande honte, si 
« vous estant le champ de bataille demouré après 
ec estre victorieux , vous quittiez seulement l'hon- 
te neur de la victoire à vostre ennemy, pour l'ava- 
it rice de retirer seulement quelques hardes que 
« vous auriez perdues ? Et maintenant vous ne fait- 
« tes pas ceste lascheté seule , ains qui pis est , en- 
« voyez vostre capitaine pour la rençon de vostre 
« bagage. Quant à moy, quoy que Ion m'emmeine 
« lié , je demeure neantmoins invaincu vainqueur 
« de mes ennemis , et vendu par ceulx qui deussent 
« estre mes amis. Mais à tout le moins , je vous re- 
« quier au nom de Jupiter protecteur des armées, 
« et en l'honneur des dieux , ausquelz appartient la 
« garde du serment de fidélité jurée , je vous sup- 
« plie et conjure , que vous me tuez vous mesmes 
« en ce lieu : car aussi bien sera ce tousjours vostre 
« faict, quand je seray par main ennemie mis à 
« mort au camp d'Antigonus: et si ne devez crain- 
« dre qu'il en soit mal content : car il ne demande 
« Eumenes que mort, et non pas vif. Ou si vous 
« ne voulez employer vos mains à cest office , des- 



442 E U M E N E S. 

« liez m'en l'une des mienes seulement , elle sut- 
« Jira pour cest effect : et si d'adventure vous doub- 
« tez de me mettre un glaive en la main , jettez 
« moy piedz et mams liées aux bestes , et en ce fai- 
te sant je vous absouls et descharge du serment que 
« vous avez preste entre mes mains , comme très 
« bien et saiucrement acquitez de la foy que vous 
« avez jurée à vostre capitaine ». 

XXXVII. Quand Eumenes eut ainsi parlé , tout 
le reste de l'armée eut grande compassion de luy, 
tellement que les larmes leur en vindrent aux yeux : 
mais les Argyraspides crièrent qu'on le menast , et 
que Ion ne s'arrestast plus à ses beaux preschemens, 
et que ce n'estoit pas mal employé , que ce meschant 
Cherronesien fust puny selon qu'il l'avoit deservy, 
attendu qu'il avoit ainsi travaillé les Macédoniens 
de guerre et de batailles , où il n'y auroit jamais fin : 
niais que bien seroit ce chose indigne, s'il falloit 
que les plus vaillans hommes , que jamais eussent 
euz en leur service les roys Philippus et Alexan- 
dre , après tant de peines et de travaux, perdissent 
en leur vieillesse le gaing et la recompense d'avoir 
usé toute leur vie aux labeurs de la guerre , de ma- 
nière qu'ilz fussent contraints de mendier leurs vies, 
mesmement après que leurs femmes avoient desja 
couché trois nuicts avec leurs ennemis. En disant 
cela , ilz le menèrent le plus roide qu'ilz peureift 
vers le camp d'Antigonus , lequel craignant que la 
foule du peuple qui couroit pour le veoir ne le sul- 
foquast , à cause qu'il n'estoit demouré personne au 
camp, y envoya du des plus foi is elephans qu'il eust, 

et bonne trouppe d'hommes d'armes Medois etPar- 
thiens, pour faire faire place et escarter la presse: 
et arrivé qu'il fut en son camp, il n'eut pas le cueur 
de le vouloir veoir en si piteux estât , à cause qu'ilz 
avoient eu par le passé amitié et familiarité ensem- 
ble : mais ceidx à qui il en avoit commis la garde luy 
vindrent demander comment il vouloit qu'il fust 
gardé , et il leuf respondit , « Comme un lion ou 
« comme un éléphant » , toutefois un peu après il 
en eut pitié, et le feit descharger de ses plus pesans 
fers , et luy envoya l'un de ses serviteurs domesti- 
ques pour le traitter et avoir soing de sa personne , 
et permit à qui vouloit de ses amis de l'aller visiter 
et luy porter ses nécessitez. Ainsi dilaya Antigonus 
par plusieurs jours à se resouldre de ce qu'il en de- 
voit faire , escoutant tout ce qu*on luy en disoit , et 
qu'on luy en promettoit , pource que Nearchus le 
Candiot , et Demetrius son propre filz partaient 
pour luy, et taschoient de luy sauver la vie , au con- 
traire de tous les autres seigneurs et capitaines qui 
estoient autour d 'Antigonus , lesquelz vouloient 
qu'on le feist mourir. 

XXXVIII. Pendant que Ion estoit en ces termes, 
Eumenes demanda un jour à Onomarchus qui avoit 
la charge de le garder , « A quoy tient il qu'Anti- 
« gonus ayant un sien ennemy entre ses mains , ne 
« le fait mourir promptement , ou qu'il ne le deli- 
« vre magnanimement» ? Onomarchus luy respon- 
dit outrageusement , qu'il n'estoit pas temps lors 
de faire du hardy, et de monstrer qu'il ne craignoit 
point la mort , et que c'estoit en la bataille où il l'a- 

voit deu monstrer. Eumenes luy répliqua , « Ainsi 
« m'aide Jupiter que je l'ay fait aussi, et si tune 
« m'en crois, demande le à ceulx qui se sontatta- 
« chez à moy : mais je n'en ay point trouvé de plus 
« vaillant ny de plus fort que moy ». Lors répliqua 
Onomarchus , « Maintenant donques puis que tu as 
« trouvé plus fort que toy, que n'attens tu l'heure 
« qui luy plaira » ? Finablement quand Antigonus 
eut arresté de le faire mourir, il ordonna que Ion ne 
luy baillast plus à manger : et fut ainsi deux ou trois 
jours que Ion le menoit à sa fin , en luy ostant le 
boire et le manger : mais il survint quelques nouvel- 
les , pour lesquelles il tallut que le camp deslogeast 
soudainement : à l'occasion dequoy avant que partir 
on envoya un homme qui l'acheva de tuer *. Anti- 
gonus permeit à ses amis d'en prendre le corps et de 
le brusler , puis en recueillir les cendres et les os 
pour les envoyer à sa femme et à ses enfans. Ayant 
Eumenes finy ses jours en ceste manière , les dieux 
n'establirent autres commissaires pour venger la 
desloyaulté des Argyraspides et de leurs capitaines 
qui l'avoient trahy, que Antigonus mesme, lequel 
les abominant comme cruelz meurtriers, desloyaux 
et perjures aux hommes et aux dieux, les consigna à 
Ibyrtius 2 gouverneur de la province de Arachosie 3 , 

1 L'an Je Rome 439 , avant J. C. 3 1 5. Il avoit , selon 
Cornélius Ncpos , 45. 

5 Ce nom se trouve écrit avec quelques différences dans les 
auteurs anciens. 

3 Province au midi de la Bactriane , sur la lire occidentale 
de l'Indus. 

luy donnant très exprès mandement de les per- 
dre et mettre tous à maie fin en quelque manière 
que ce fust , tellement que nul d'eulx ne retournast 
jamais en la Macédoine, ny ne veist la mer de la 
Grèce. 



COMPARAISON 

D'EUMENES AVEC SERTOKIUS. 

C'est ce que nous avons peu recueillir qui soit di- 
gne de mémoire des faicts et gestes de Sertorius et 
d'Eumenes. Et pour venir à les comparer l'un avec 
l'autre , cela premièrement leur est commun à tous 
deux, qu'estans estrangers en païs estrange , et ban- 
nis du leur , ilz ont tousjours , jusques à leurs tres- 
pas , esté capitaines de diverses nations , et ont esté 
souverains capitaines de grosses et belliqueuses ar- 
mées. Mais Sertorius a cela de propre , que tous 
ceulx de sa ligue et de son party lui cédèrent le pre- 
mier lieu d'authorité comme au plus suffisant d'en- 
tre eulx , et à celuy qui estoit le plus digne de com- 
mander : et à Eumenes , que entre plusieurs qui es- 
trivoient encontre luy de la superintendence de 
toute l'armée , il gaigna par ses faicts le premier 
degré d'authorité en son ost : tellement que à l'un 
obéirent ceulx qui vouloient eslre gouvernez par 
un homme de bien et bon capitaine , et à l'autre cé- 
dèrent pour le bien public , ceulx qui se sentoient 
f oibles de suffisance pour pouvoir commander. 

II. Car Sertorius estant Romain commanda aux 
Hespagnolz et Lusitaniens , et Eumenes qui estoit 
Cherronesien , aux Macédoniens : dont ceulx là es- 
toient ja de long temps soubz l'empire Romain , et 
ceulx cy en ce temps là avoient conquis et subjugué 
tout le monde. D'avantage Sertorius estant desja en 
réputation grande pour estre sénateur Romain , et 
pour avoir au paravant eu charge de gens de guerre, 
parvint à la dignité de capitaine gênerai et chef sou- 
verain d'une grosse armée : là où Eumenes y vint 
desestimé et desdaigné pour son estât de secrétaire : 
et n'eut pas seulement lors qu'il commencea à y 
prétendre moins de moyen pour y parvenir que 
Sertorius , mais aussi de bien plus contraires et de 
plus grands empeschemens pour s'accroistre et se 
maintenir : car plusieurs ouvertement luy furent 
contraires , et secrettement luy machinèrent sa 
mort, non pas comme à Sertorius, à qui nul ne 
contraria du commencement , jusques à la fin que 
quelques uns de ses compagnons soubs main con- 
jurèrent à l'encontre de luy. Pourtant estoit ce à 
Sertorius fin de tous ses perilz, que vaincre ses en- 
nemis : là où à Eumenes ses plus grands dangers luy 
procedoient des victoires qu'il gaignoit sur les siens ? 
pour la malignité de ceulx qui portoient envre à sa 
gloire. 

III. Quant est donques aux f'aicts d'armes, ilz 
sont presque tous esgaulx et pareilz : mais au de- 
mourant quant à leurs conditions , Eumenes ainioit 
naturellement la guerre, les débats et les querelles : 
et Sertorius e*toit amy de paii , de doulceur et dt* 

tranquillité. Car l'autre pouvant vivre en seureté 
avec honneur , s'il eust voulu céder aux premiers , 
et se retirer des armes , aima mieulx avoir la guerre 
aux plus grands de Macédoine au péril de sa vie , 
tant qu'à la fin il y mourut aussi : et Sertorius qui 
ne vouloit point s'embrouiller d'af faires , fut con- 
trainct pour la' seureté de sa propre personne , de 
prendre les armes contre ceulx , qui ne le vouloient 
pas laisser vivre en repos: car si Eumenes n'eust 
point esté si ambitieux et si opiniastre que de con- 
tester à l'encontre d'Antigonus du premier degré 
d'authorité, et qu'il se fust voulu contenter du 
second , Antigonus en eust esté bien aise : là où 
Pompeius ne voulut oncques souffrir que Sertorius 
peust vivre et demourer en repos. Ainsi l'un se 
meit vouluntairement à faire la guerre pour domi- 
ner , et l'autre fut malgré luy contrainct de domi- 
ner , pource qu'on luy faisoit la guerre : par où il 
appert que celuy là aimoit naturellement la guerre , 
qui. preferoit la convoitise de plus grand estât que 
le sien , à la seureté de sa vie : et que cestuy cy es- 
toit véritablement homme de guerre, qui trouva 
moyen d'asseurer sa vie par la défense des armes. 

IV. D'avantagé l'un fut occis , sans qu'il se 
doubtast de la trahison qu'on luy brassoit , et l'autre 
attendant de jour en jour la mort que Ion luy ma- 
chinoit : dont cela est signe de grande debonaireté 
de nature en ce qu'il ne se deffîoit point de ceulx 
qu'il pensoit devoir estre ses amis, et cecy de quel- 
que faulte de sens et de cueur , car il fut pris comme 

il s'en vouloit fouir. Parquoy la mort de Sertorius 
ne feit point de deshonneur à sa vie , quand il souf- 
frit par ses compagnons , ce que ses ennemis mortelz 
ne luy avoient jamais peu faire souffrir : l'autre 
n'ayant sceu fouir à son malheur avant que d'estre 
pris , et ayant cherché le moyen de vivre encore 
en sa prison et captivité , ne sceut éviter honeste- 
ment ne supporter vertueusement la mort i car 
en requérant et priant son ennemy de luy sauver 
la vie , il soubmettoit le cueur et le corps à celuy, 
qui paravant n'avoit que le corps en sa puissance. 

Fin des Vies de ce Volume. 

SUR LA VIE DE CI M ON". 

Chap. VIII, page ia. Cornélius Nepos , dans sa 
préface et dans la Vie de Cimon , dit formellement 
que Cimon avoit épousé sa sœur , et que ce mariage 
n'avoit fait aucun tort à sa réputation , parce que cet 
usage étoit permis par les loix d'Athènes. La loi per- 
mettoit en effet à un frère d'épouser sa sœur de père, 
mais non pas de mère. Cimon ayant été mis en prison 
faute d'être en état de payer l'amende à laquelle son 
père Miltiade avoit été condamné , un riche citoyen 
d'Athènes, nommé Callias, offrit de payer, à condition 
qu'on lui donneroit Elpinice pour femme. Cimon ne 
pouvoit s'y résoudre , dit Cornélius Nepos ; mais El- 
pinice déclara qu'elle ne souffriroit pas que le fils de 
Miltiade pérît dans les prisons publiques , quand il dé- 
pendoit d'elle de lui rendre la liberté. Ainsi elle épousa 
Callias ; car le divorce étoit aussi permis par la loi. 
Voyez le Recueil des Loix Attiques, par Samuel Petit , 
Liv. VI , tit. i et tit. 3, et le Commentaire, p. 440 
«t 44 I# 

Chap. XXII , p. 55. Il paroîtra peut-être singulier 
à quelqu'un , que Plutarque ayant à mettre en paral- 
lèle deux, victoires de Cimon avec deux, victoires an- 
térieures des Grecs , compare la victoire remportée sur 
terre , avec une victoire gagnée sur mer , et celle qu'il 
gagna sur mer, avec celle que les Grecs avoient rem- 
portée sur terre. J'avoue que je ne puis deviner la 

raison de ce choix. Aussi suis-je persuadé qu'il n'est 
dù qu'à une transposition de copiste , et qu'il faut lire , 
sur la mer dans la première partie de la phrase , et sur 
la terre dans la seconde. 

Chap. XXVII , p. 38. Clisthène étoit fils de Mega- 
clès , et par sa mère petit-fils de Clisthène , tyran de 
Sicyone , dont nous avons parlé dans les Observa- 
tions sur le quatrième volume des Morales , ch. XV. 
Il fut l'un des principaux auteurs du recouvrement de 
lalibertéd'Athènes, chassales Pisistratides à la fin de la 
seconde , et fut archonte éponyme de la troisième à la 
quatrième année de la soixante-septième olympiade. 
Car on doit se souvenir que l'année attique commen- 
çoitalorsaumoisgamélion(janvier), tandis que l'année 
olympique commençoit au mois hécatombéon (juillet); 
au moyen de quoi l'année d'un archonte concouroit 
avec deux années olympiques , et que cela dura jus- 
qu'à la réforme introduite par Méton, qui commença 
avec la première année de la quatre-vingt-septième 
olympiade. Clisthène rétablit le bon ordre dans la ré- 
publique , réforma la législation , porta à dix le nom- 
bre des tribus , qui n'étoit auparavant que de quatre. 
C'est sur cette même année que tombe aussi l'expul- 
sion des rois de Rome. 

Chap. XXVIII, p. 4°- llzne s^en fascherent point, 
pour l' honneur et l'amour qu'ilz portoient à Cimon. 
Je ne suis point de l'avis de Dacier, qui prétend que 
cet Hz ne doit point se rapporter aux Lacédémoniens g 
si on le rapporte aux Athéniens , ce passage n'offrira 
Aucun sens. Il n'y a rien de surprenant en effet que 
les Athéniens ne fussent pas fâchés de voir leur puis- 

sance s'accroître , et les alliés se réunir à eux ; mais 
cela devoit réellement tâcher les Lacédémoniens , et 
c'est pour cela que Plutarqae ajoute , que s'ils ne s'en 
Fâchèrent pas , c'étoit en considération de Ciinon. C. 

Chap. XXIX, p. 42- Les esclaves des Lacédémoniens 
s'appelloient Hélotes , du nom d'Hélos , petite ville à 
l'extrémité de la Laconie , sur le bord de la mer , qu'A- 
gis, roi de Lacédémone , ruina avant l'époque de Ly~ 
curgue , et dont il réduisit les habitans en servitude , 
ainsi que Strabon le raconte e» son huitième livre. 
Long-tems après les Messéniens ayant été vaincus et 
réduits en esclavage, les noms d'Hélotes ou de Messé- 
niens devinrent communs aux esclaves des deux villes. 

Chap. XXXI , p. 44* Durant lesquelz dix ans les 
Lacedœmoniens entreprirent de délivrer la cille de 
Delphes de la sercitude des Phociens , etc. Il faut 
traduire : « Durant lequel tems, les Lacédémoniens , à 
« leur retour de l'expédition qu'ilz avoient entreprise 
« pour délivrer la ville de Delphes de la servitude des 
« Phociess , campèrent auprès de Tanagre, là où les 
ce Athéniens les allèrent trouver pour les combattre". 
Voyez Thucydide , L. I, § 108, et Diodore de Sicile , 
L. II , § 80. Tanagre étoit dans la Boeotie et non 
dans la Phocide. C. 

SUR LA VIE DE LUCULLUS. 

Chap. V , p. 60. Quel est ce Ptolémée? Palmerius 
prétend que c'est Aulétès. Mais il ne commença à ré- 
gner en Egypte que l'an de Rome 68g , avant J. C. 
65, long-tems après la mort de Sylla , arrivée l'an de 

Rome 676. Ce ne peut être Ptolémée Lathyre, qui avoit 
régné pour la première t'ois dès Tan de Rome 637 , 
puisque Plutarque nous dit que celui dont il s'agit étoit 
fort jeune. C'est donc ou Alexandre II , ou Alexandre 
III. M. Moses Dusoul , dans les notes sur Plutarque , 
édit. de M. Reiske , croit que c'est Alexandre II. Mais 
outre qu'il est bien peu croyable que cette négociation 
de Lucullus soit tombée précisément sur les dix-hnit 
ou dix-neuf jours de son règne, il est encore trop peu 
vraisemblable qu'il eût refusé d'entrer en alliance avec 
Sylla , par qui il avoit été placé sur le trône. Cet évé- 
nement ne peut donc regarder qu'Alexandre III qui 
lui succéda au bout de dix-neuf jours ; mais cela ne 
sauve pas encore toute difficulté , puisque d'après Ap_ 
pien on conclut qu'Alexandre II ne fut mis sur le trône 
d'Egypte que l'an de Rome 673, Sylla étoit à Athènes 
l'an de Rome 668 ; et Fimbria, dont il va être question, 
se tua lui-même l'an de Rome 670 , avant J. C. 84. Il 
y a donc ici une erreur de trois ou quatre ans dans les 
époques de cette succession , qu'il ne sera peut-être 
jamais possible de rectifier. 

Sur la comparaison de Lucullus avec Cimon. 

C h a p. I , p. 168. Suivant ce que Platon en se moc- 
quant , reprend et blasme sagement , en Orpheus. 
Je crois, qu'il ne faut pas prendre l'expression, tcvç mpl 
70V 'Op<pta , dans le sens particulier, qu'on lui donne 
plus ordinairement, mais dans un sens plus général , et 
qu'on doit traduire : en ceux qui sont sortis de l'école 
</'0/7>//ée.C'estainsiquedans leTraitécow^re Colotes, 
\ T. X , p. 407 , éd. de Reiske, Plutarque dit -nùç -mti. 
Af>x<tn*aov ' A)La.J^/ua.ïici)ùç , les Académiciens de l'école 
d'Arcèsilas. Effectivement c'étoient les opinions 

d'Orphée , que Musée et Eumolpe , son fils , avoient 
introduites dans les mystères d'Eleusine , que Platon 
avoiten vue dans le passage que cite Piutarque. C. 

Chap. III, p. 170. M. Dacier a confondu sur cet 
article le Pancratium , qui étoit le combat de la lutte et 
du pugilat, tout ensemble, avec le Pentathle ou Quin- 
quertium , qui étoit composé de cinq exercices succes- 
sifs , du saut, de la course , du disque , du javelot, et 
de la lutte , Quant à Amyot , je ne sais pas pourquoi il 
a traduit : non vainqueurs, mais victoires, pour leur 
faire plus d'honneurs. Le grec, dit seulement victoires; 
mais c'est une faute reconnue depuis long-tems. Piu- 
tarque n'a jamais pu dire qu'il fut étrange d'appeller 
des vainqueurs , n'ucy , mot qu'Amyot traduit par 
victoires. Il n'ignoroit pas apparemment qu'on nom- 
moit les magistrats àp^aj , mot qui répond chez nous 
à magistratures. Mais la vérité est qu'il n'y a nulle trace 
de cette dénomination donnée aux pancratiastes , et 
qu'il faut lire ■m.pa.SotyvÎHstç en un seuL mot , suivant 
la conjecture d'Henri Étienne. Alors la phrase grecque 
signifie qu'on étoit dans l'usage d'appeller les pancra- 
tiastes vainqueurs extraordinaires *. 

* On ne trouve nulle part le mot ■m.pa.£o\<.vtna.ç , eï 
Dacier avoit raison de douter qu'il se trouva dans les 
inscriptions que citoit Salvini. On lit dans l'inscription 
de Farnèse, qu'il cite , qui est rapportée par Falcone- 
rius : Notée ad Inscript. Athletica , T , 8 , p. 22g5 
du Trésor des Antiquités Grecques de Gronovius; et 
par Muratori , p. 628 de son Recueil : ■metodbviix.mi 
<srapctab%cv. St. Augustin , dans son ouvrage sur la Rhé- 
torique, p. 5z6 ; Rhetorcs Antiqui de Cappero- 
nier , nous dit : tam etsi quidam parum diligenter 

gra-cè loquentes mgîJ)%ei pro his qucesunt bonteopi- 
nionis accipiunt : undè vulgo , etiam Olympio- 
nicas, et cœteros victores sacronim certaminum 
Paradoxos vacant , magis consuetndine , quam ra- 
tione ducti. Je crois d'après cela , qu'il Faut lire dans 
le texte de Plutarque, TrcpcLifb ^ovç hslmvoiv. Le mot vdcoç 
ayant été formé de la première syllabe de xaAoûW ; 
et il faut traduire : « ceux qui en un même jour , gai- 
« gnent le prix de la lutte , du pancrace , sont procla- 
« niés vainqueurs extraordinaires ». Le pancrace étoit 
une espèce d'exercice qui se composoit de la lutte et du 
pugilat ; et les athlètes qui se livroient à cet exercice 
composé, étoient moins forts à chacun de ces exercices, 
queceux qui ne s'exerçoient qu'à la lutte ou qu'au pu- 
gilat; c'est pourquoi on regardoit comme très-extraor- 
dinaire qu'un pancratiaste remportât le prix de la 
lutte ou celui du pugilat , le même jour qu'il rem- 
portoit le prix du pancrace. Voyez dans Pau sanias , L. 
VI , ch. 6 , ce qui arriva à Théagène qui avoit voulu 
disputer à Euthymus le prix du pugilat, avant de 
combatre pour celui du pancrace. C. 

SUR LA VIE DE NICIAS. 

Chap. VII, p. i85. Tous ces passages de poètes co- 
miques sont très-difficiles à expliquer, parce qu'ils sont 
ordinairement très-corrompus. Je crois que celui de 
Teléclide peut s'expliquer ainsi : 

« Chariclès ne lui donna-t-il pas uije mine, pour 
« qu'il ne dit pas qu'il étoit le premier enfant que sa 
« mère eut eu aux dépens de sa bourse ? Nicias , fils 
« de Nicératus , lui en a donné quatre ; mais pourquoi 
« les lui a-t-il données ? c'est ce que je ne dirai pas , 

« quoique je le sache bien , parce que Nicias est mon 
« ami, et que je le crois homme de bien ». 

La première partie de ce fragment , me paroît avoir 
rapport à l'usage où étoient les femmes Grecques, de 
se supposer des enfans , lorsqu'elles ne pouvoient en 
avoir. Il est souvent question de cet usage dans Aristo- 
phanes ; ordinairement elles achetoient ces enfans de 
quelques pauvres femmes, 

Le second fragment est un dialogue entre un calom- 
niateur et un homme du peuple. Amyot en a assez 
bien saisi le sens , mais comme sa traduction en vers 
n'est pas très-claire , en voici une autre en prose. 

« Le Calomniateur : combien y a-t-il de tems que 
« tu n'as vu Nicias. L'Homme du peuple : je ne l'ai vu 
k qu'avant-hier , lorsqu'il étoit sur la place publique. 
« Le Calom. : cet homme convient qu'il a vu Nicias, 
« pourquoi l'auroit-t-il vu , si ce n'étoit pour nous tra- 
<t hir ? vous voyez mes amis, que nous avons pris Ni- 
« cias sur le fait. Le Poète ■• c'est ainsi , médians que 
« vous êtes, que vous cherchez à faire paroître coupa- 
« bles, les hommes les plus justes et les plus vertueux». 

Plutarque s'est trompé en citant lé passage d'Aris- 
tophane , il le met dans Ja bouche de Cléon , tandis 
qu'il est dans la bouche d'Agoracritus. Voyez les Che- 
valiers , v. 358. d 

Chap. XXI , p. 2o5. Cet Hipparque n'étoit pas le 
fds du tyran Pisistrate, mats un de ses parens, comme 
le dit , d'accord avec Plutarque , Harpocration , et 
cela d'après le témoignage d'Androtion , autorité in- 
contestablement préférable à celle de tous les écrivains 
postérieurs qui font remonter l'ostracisme jusqu'au 
tems de Thésée, tandis qu'Androtion , disciple d'Iso- 

crate, qui a eu part à l'administration d'Athènes ", et 
a écrit l'Histoire de l'Attique , assure expressémeut 
qu'Hipparque fut la première victime de l'ostracisme 
qui venoit d'être établi. Au surplus , Diodore de Sicile 
et Elien sont d'accord avec Androtion et Plutarque , 
sur l'époque de cette institution , qui n'étoit pas par- 
ticulière à Athènes , mais un usage assez général dans 
les villes de la Ç-rèce , où le gouvernement populaire 
étoit établi. Voici la manière dont on y procédoit. A 
certain jour marqué le peuple s'assembloit , présidé par 
les neuf archontes et le sénat. Chaque citoyen portoit 
une coquille sur laquelle il écrivoit le nom qu'il vou- 
loit , et la jettoit dans une enceinte environnée d'une 
espèce de grillage, dont on approchoit par dix ave- 
nues, suivant le nombre des tribus. On comptoit en- 
suite, et celui dont le nom se trouvoit écrit sur le plus 
grand nombre de coquilles, pourvu qu'il fut au moins 
de six mille, étoit obligé de sortir de la ville dans le 
terme de dix jours. Cette espèce d'exil différoit du ba- 
nissement prononcé par un jugement , en ce que le 
lieu où devoit résider le citoyen qui subissoit l'ostra- 
cisme , lui étoit désigné; que son exil finissoit au bout 
de dix ans , et que ses biens n'étoient point confisqués, 
au lieu que les autres bannis perdoient leurs biens ; et 
que, comme ils étoient censés expatriés pour toujours, 
on ne leur marquoit point l'endroit où ils dévoient 
habiter , parce qu'on ne les regardoit plus comme ci- 
toyens. 

Le bourg de Chalorgue , patrie de l'Hipparque dont 
il est ici question, est un dème de l'Attique près du 
Céphise , qui coule à l'occident du Pirée , et vient se 
jetter dans le golfe Saronique , vis-à-vis Salamine. 

Chap. XXI , p. ao5. On concilieroit Théophraste 

avec les au 1res historiens, en supposant que l'Ostra- 
cisme menaçoit tout à la fois, Nicias , Alcibiade et 
Phreax. C'est ce qui me porte à croire avec Taylor 1 , 
que j'ai déjà cité dans une note sur la Vie d' Alcibiade, 
p« ^HS , que le quatrième discours de ceux qui nous 
restent sous le nom d'Andocide, n'est pas de lui , mais 
de Phœax. Il s'agit en effet dans ce discours , de sa- 
voir qui sera banni par l'Ostracisme , de Nicias, d' Al- 
cibiade ou de l'Orateur ; or comme aucun écrivain 
ne dit qu'Andocide ait été en rivalité avec Alcibiade, 
etqu'ilparoitau contraire qu'ils avoient de très-grandes 
liaisons , puisqu'Andocide fut compris dans l'accusa- 
tion de profanation des mystères , dirigée contre Al- 
cibiade, il est difficile de supposer qu'ils aient été en 
concurrence pour le ban de l'Ostracisme; et si cela 
avoit été , Andocide étoit un personnage assez mar- 
quant par ses talens, par sa famille et par le rôle qu'il 
avoit joué dans la République, pour que quelque his- 
torien en eut parlé. Je laisserai de côté toutes les rai- 
sons que Taylor donne en faveur de son opinion, et 
auxquelles Ruhnkenius, Historia critica Orat. Gr. 
p. 5o et suivantes , a répondu très-foiblement ; 
je ne m'arrêterai qu'à un moyen qu'il a négligé , et 
qui me paroît très-fort , c'est que si ce discours étoit 
d'Andocide , il faudrait supposer que Théophraste , 
cité par le Scholiaste de Lucien. Timon , §. 3o , et 
Plutarque dans le passage dont il s'agit, se sont trompés 
en disant qu'Hyperbolus fut le dernier contre qui on 
fit usage de l'Ostracisme. En effet , si celui dont il est 
question dans le discours qui porte le nom d'Ando- 
cide , n'est pas celui par laquel Hyperbolus fut exilé , 
il faut qu'il lui soit postérieur. Ce discours n'a pu 
1 Lectiones Lysiacce , L.6, p. 360 el suiv. T. 6, Orat. 
Crccs de Reiske. 

être prononcé que très-peu de tems avant l'expédition 
de Sicile, puisque l'Orateur, T. IV, p. iz3, Or. Grecs, 
de Reiske , y reproche à Alcibiade , de ce qu'après 
avoir opiné pour qu'on réduisit à l'esclavage les habi" 
tans de Mélos, il avoit acheté une femme de cette ville, 
et en avoit eu un fils ; or la prise de Mélos eut lieu, sui- 
vant Thucydide, L. V , § 116, dans l'hyver qui pré- 
céda l'expédi tion contre la Sicile ; il faut même que 
Mélos ait été prise dans le commencement de l'hyver , 
pour qu'Alcibiade ait eu le tems d'avoir un fils avant 
le milieu de l'été , époque à laquelle il partit pour la 
Sicile, suivant Thucydide , L. VI , § 3o. En supposant 
donc qu'Alcibiade et Nicias aient été menacés deux 
fois ensemble de l'Ostracisme, celui dont il s'agit ici 
est le dernier ,' puisqu'il a du avoir lieu peu de teins 
avant l'expédition de Sicile dans laquelle Nicias perdit 
la vie , et alors Théophraste et Plutarque se seroient 
trompés, en écrivant que l'Ostracisme cessa après la 
condamnation d'Hyperbolus , ce qui n'est pas pro- 
bable ; il faut donc croire que le discours qui porte 
le nom d' Andocide, est relatif à l'Ostracisme dont parle 
Plutarque, et alors il ne peut être d' Andocide, dont 
aucun historien ne parle à cette occasion, mais il faut 
qu'il soit de Phseax. C. 

Ch a p. XXXIX, p. 229. Syracuse fondée, suivant 
les marbres d'Oxford , la troisième année de la cin- 
quième olympiade , par Archias de Corinthe , avoit de 
circuit 180 stades , c'est-à-dire , près de huit lieues , 
selon Strabon. C'étoit, selon Thucydide, l'étendue de 
l'enceinte d'Athènes. Elle étoit composée de cinq villes 
ou grands quartiers enfermés par un seul mur ; dont 
l'une s'appelloit l'Ile ou Ortygie, entre les deux ports, 
et réunie au reste de la ville par un pont ; la seconde 

Achradine; la trosième Ty^ché ou la Fortune , à cause 
d'un ancien temple de la Fortune qui y étoit ; la qua- 
trième étoit la nouvelle ville ou Néapolis ; et la cin- 
quième enfin , dont Cicéron ne parle point dans son 
discours contre Verrès , de Signis , étoit Epipoles dont 
il est ici question , lieu fort escarpé, situé, selon Dio- 
dore de Sicile , au nord, par rapport au reste de la ville. 
Ce qu'on appelle l'Hexapyle, étoit, selon Cellarius, ou 
une partie de Néapolis , ou une partie de ses murs , 
percée de six ouvertures , qu'on pourroit par con- 
séquent regarder comme la porte de cette nouvelle 
ville , défendue vraisemblablement par un château. 

N. B. Ghap. VII, pag. 186. On sent bien qu'il est 
impossible de vérifier toutes les citations de Plutarque. 
Aussi nous n'avons fait jusqu'ici , et nous ne nous pro- 
posons de faire désormais aucune remarque sur cet 
objet , à moins que la mémoire ne nous rappelle sur- 
le-champ , ou que des observations déjà faites ne nous 
avertissent d'une erreur. C'est ce qui nous arrive en ce 
moment , par rapport à ce vers d'Aristophane , qu'A- 
myot traduit ainsi : 

Les harengueurs à la gorge prendray , 

Et Nicias estonné je rendray. 

Plutarque le met dans la bouche de Cléon. Mais 
c'est la fin de la réponse du marchand de boudin , que 
les chevaliers ont mis en opposition avec Cléon. Voyez 
le vers 355 jusqu'à 35y des Chevaliers. 

SUR LA VIE DE MARCUS CRASSUS. 

Chap. I, p. 25i. Suivant les loix Romaines , les ma- 
riages ne furent défendus , à raison d'affinité , et re- 



460 OBSERVATIONS. 

gardés comme incestueux , qu'entre les personnes qui 
étoient dans la ligne directe , ou qui se tenoient en- 
tr'eux lieu de parens et d'enfans , comme beau-père , 
par rapport à sa bru ou à sa belle-fille , beUe-mère , 
par rapport à son gendre ou à son beau-fils , inter 
generum et socrum , socerum et nurum , -vitricum 
et privignam. A l'égard des alliés dans la ligne trans- 
versale , tels que glos , la femme du frère , levir , le 
frère du mari , tant que les Romains vécurent dans le 
Paganisme, ils crurent que cette sorte d'affinité étoit 
dissoute et détruite par la mort de l'un des conjoints, 
sur-tout s'il ne restoit point d'enfant qui lui survécût. 
C'est ce qui a fait dire à Cicéron que l'affinité ne pou- 
voit en aucune manière être disjointe , tant qu'il vi- 
voit des enfans qui la perpétuoient ; af finit as , liberis 
istius vivis divelli nullo modo poterat. Or: pro P. 
Quintio , p. 6 , T. II. D'où on doit conclure qu'elle 
pouvoit l'être , s'il n'y avoit point d'enfans vivans. Ce 
ne fut que fort tard , et par le droit nouveau que la 
prohibition des mariages , à raison d'affinité , s'étendit 
aux alliés dans la ligne transversale, par exemple, entre 
un frère et la veuve de son frère. La plus ancienne loi 
Romaine prohibitive à cet égard , est la loi 4 , au code, 
de incestis et inutilibus nuptiis. Cette loi est des 
empereurs Valentinien , Théodose et Arcade, et conçue 
en cej termes : Fratris uxorem ducendi , vel duabus 
sororibus conjungendi penitùs licentiam summove- 
mus , nec dissoluto , quocumque modo coti/ugi'o. 
Rome étoit alors chrétienne. La même prohibition se 
trouve renouvellée dans la loi 8 , ibid. qui est de Ze- 
non , et la loi 9 , qui est d'Anastase. Il semble même 
qu'on puisse conclurre de la loi de Zénon , que quoi- 
que les Egyptiens vécussent à cette époque sous la loi 

du Christianisme , il n'y étoit pas encore sans exemple 
qu'on épousât la veuve de son frère , pourvu qu'elle l'ut 
demeurée vierge. Voici les termes de la loi : Lices 
quidam AEgyptiomm idcirco mortuorum fratrwn 
conjugessibicopulaverint, quodpost illorummortem 
mansissevirginesdicebantur, arbitrati scilicet quod 
certis legum conditoribus placuit, cum corpore non 
convenerint, nuptias non videri re esse contractas. 
Et hujusmodi connubia , tune temporis celebrata , 
Jirmata sunt: tamen preesenti lege sancimus , si quts 
hujusmodi nuptice contracta fuerint, eas , earumque 
contractores ,etex hisprogenitos antiquarum legum 
tenori subj acere • nec ad exemplum AEgyptiorum , 
dequibus supradictum est eas videri fuisse fermas , 
■vel esse firmandas. Cette note m'a été communiquée 
par M. Bouchaud. 

Chap. XIX , p. 271. Amyot a suivi une leçon dé- 
fectueuse, contre laquelle l'autorité de Cicéron , dans 
le discours contre Verrès , de Suppliciis , suffisoit 
pour éviter toute erreur. L'orateur y dit en deux, en- 
droits, que non-seulement la guerre des esclaves ne se 
communiqua en aucune manière à la Sicile , mais 
qu'il n'y eut pas même apparence d'un mouvement 
dans l'île, T. II, p. 188 et 194. C'est donc avec raison 
que M. Dacier a suivi l'autre leçon des manuscrits , 
d'où résulte ce sens : Spartacus ayant rencontré des 
corsaires Ciliciens , forma le dessein de tenter la Sicile, 
et d'y jetter deux mille hommes , pour y ressusciter 
la guerre des esclaves, quines'étoit point renouvellée 
en Sicile, dit expressément Cicéron , p. 188, depuis 
celle que Manius Aquilius , consul l'an de Rome 653 , 
y avoit terminée en tuant de sa main , selon Diodore 

de Sicile , leur chef Athénion. Florus raconte ce der- 
nier trait d'une autre manière , L. III , ch. 19. Le 
projet de Spartacus n'eut donc point lieu , soit par la 
raison que rapporte ici Plutarque , soit par les précau- 
tions que prit Crassus, comme Cicéron le dit à l'en- 
droit déjà cité. 

SUR LA VIE DE SERTORIUS. 

C h a p. XXVII , p. 678. Il n'y a rien dans le texte 
de Plutarque qui signifie , ni victoire de Sertorius , ni 
défaite de Pompée. Il y eut de côté et d'autre une partie 
de l'armée victorieuse , et une partie vaincue. Le camp 
de Sertorius fut même pris et pillé , et Pompée s'en 
vante dans sa lettre au sénat , conservée parmi les frag- 
mens de Salluste : Castra hostium. apud Sncronem 
capta. Il est vrai que le désordre des pillards donna 
occasion à Sertorius de retomber sur eux avec avan- 
tage. Mai» tout cela n'établit ni victoire ni défaite dé- 
cidée , comme on le voit dans la Vie de Pompée. 

Cette bataille se donna auprès du fleuve Sucron , 
selon Plutarque dans la Vie de Pompée , et non pas 
de la ville deSucron, qui étoitàTenibouchure du fleuve, 
et dont Tite-Live , Strabori et Pline parlent tous trois, 
mais qui n'est pas- nommée ici dans \p texte de Plu- 
tarque. Ce Heave arrose la Castille et l'Arragon , autre- 
lois occupés par les Celtibériens ; c'est aujourd'hui le 
Xucar. Il n'y a point de dififïculté sur cet article; mais 
il y en a d'avantage sur l'article suivant , où Amyot 
a encore traduit la ville de Tuttia. Il n'y a point la 
ville dans le texte , mais seulement le nom de Tuttia ; 
et les commentateurs , qui regardent ce mot comme 
une faute, sont partagés sur la leçon qu'il fautysubs- 

tuer ; les uns veulent lire , le fleuve Durius ; les autres , 
le fleuve Turias. Or, i°. il est certain que Tuttia fut 
une ville de ce canton , comme on le voit clairement 
dans Florus , L. III , ch. xxn , g , qui se trompe néan- 
moins lorsqu'il met la prise de Valence après la mort 
de Sertorius, parce qu'il est clair, par la lettre de 
Pompée déjà citée , qu'elle lui est antérieure. Il est 
vrai aussi que le combat dont parle ici Plutarque est 
postérieur, comme il ledit lui-même, à la bataille 
donnée près le fleuve Sucron. Donc ce ne peut être le 
même que celui du fleuve Durius ou Turias, qui fut 
suivi de la prise de Valence, parce que cette affaire de 
Valence précéda celle du Sucron , et que Pompée y 
combattit sans Métellus, comme Plutarque ledit dans 
la Vie de Pompée. La substitution du Durius ou du 
Turias ne peut donc avoir lieu ici. Il faut conserverie 
nom de la ville de Tuttia. 

Quand au combat antérieur , près le Durius ou le 
Turias , il faut d'abord observer que Valence, située 
sur la côte orientale d'Espagne , exclut toute idée du 
Durius , aujourd'hui le Douro , qui se jette dans l'O- 
céan occidental , après avoir traversé le Portugal. Il 
est encore certain que Valence est à l'embouchure d'un 
fleuve , que Pline appelle Turius , c'est celui que nos 
savans appellent Turias , cette position est incontes- 
table; mais ce fleuve est appelle, dans lalettrede Pompée, 
et dans le discours de Cicéron pour Balbus, le fleuve 
Durius. Cette légère différence d'orthographe, qui ne 
change rien au fond , ne mérite pas une discussion 
particulière , à ce qu'il me semble. 

Chap. XXX, p, 585. Il semble , d'après la ressem- 
blance des faics rapportés dans l'épitôme du quatre- 

vingt-treizième livre de Tite-Live , que cette ville est 
Calaguris ou Calagurium , où Strabon dit en eFfet que 
Sertorius fut assiégé par Pompée sur la fin de cette 
guerre , p. 344* C'est cette ville qui Fut prise après sa 
mort , et dont les habitans poussèrent la rage jusqu'à 
égorger leurs femmes et leurs enfans pour leur servir 
d'alimens , plutôt que de se rendre , ou de chercher 
au milieu des ennemis la glorieuse alternative de la 
mort ou de la victoire. Il y avoit deux villes de ce 
nom , Tune à la droite de l'Ibère dans le pays des Vas- 
cons , l'autre sur la gauche , à quelques lieues du fleuve, 
dans le canton des Ilergetes. C'est de la première qu'il 
fc'agit en cet endroit. 



Fin des Observations. 



EXPLICATION DES FIGURES 
en tai Ile-douce , des Médaillons et Monumens 
antiques de ce volume. 

La Première représente l'appartement des fem- 
mes et des sœurs de Mithrîdate. Le bandeau royal 
déchiré , étendu aux pieds de la , princesse déjà 
morte , et dont on voit la tête renversée , indique 
assez Monime, que la mere de Bérénice soutient 
d'une main , tandis que de l'autre elle boit le poi- 
son. Bérénice est encore debout, et paroît bien plus 
occupée de Monime que d'elle-même. A côté d'elle 
le misérable Bacchide semble attendré avec une im- 
patience féroce l'exécution des ordres dignes d'un 
tel maître et d'un tel esclave. Des deux autres figu- 
res , celle qui a le visage caché dans ses mains , et 
qui paroit déjà morte , représente Statira , et l'autre 
Roxane , qui maudit avec désespoir la cruauté de 
son frère. Vie de Lucullus , pag. ioi. 

La Seconde représente la place publique de 
Rome. On y voit le peuple assemblé en foule. Plu- 
sieurs mains élevées semblent ordonner aux deux 
consuls de se réconcilier. Pompée demeure assis 
sur sa chaire curnle avec un air d'indifférence. Cras- 
sus au contraire paroît debout , tenant la main de 
Pompée , et tourné du côté du peuple , à qui il fait 
sentir la raison et la noblesse de sa démarche. Vie 
de Crassus , pag. ayj. 

Tome V. G g 

ANTIQUES. 

1. Ci mon , d'après un modèle imparfait en marbre , 
du cabinet de Fulv. Ursinns , n». 46 , décrit dans 
Effigies VirorumacFœminarum illustrinm, in-fol. 
Plut. T.V,p.3. 

2. Mith judate , roi de Pont , l'ennemi jurédes Ro- 
mains , résista près de quarante ans aux efforts de 
Sylla , de Luculkfc et du grand Pompée. Ce portrait 
gravé avec art sur une pierre remarquable par sa gran- 
deur et sa rareté, est tiré du T. I, Tab. xxv, a°. 10, du 
Mus. Fl. Il se trouve aussi décrit d'après une Mé- 
daille d'argent, dans l'ouvrage du comte de Pem- 
brocke , intitulé : Nwnismata Antiqua. , éd. de 
1746 , in-folio. Plutarque , Vie de Lucullus ,p. 55. 

3. Nicias, à l'issue d'une bataille contre les Co- 
rinthiens d'où il sort victorieux , apprend que deux de 
ses citoyens tués sur le champ de bataille , restent 
sans sépulture , fait arrêter toute sa flotte, et demander 
à l'ennemi , par un hérault , la permission d'enlever 
leurs corps, en renonçant, par cet acte d'humanité, à 
l'honneur du triomphe. Ce monument connu sous la 
dénomination de charité militaire, est tiré du Re- 
cueil des pierres antiques de Leonardo A gostini , 
n°. i58, d'après une cornaline ; il se trouve aussi décrit 
au T. II, p. 112, Tab. lxii du Mus. Fl. Plut. T. V, 
p. 177. 

4- Marcus Crassus , de la famille Licinià , d'a- 
près une Médaille d'argent , décrite dans la3me, partie 
des Médailles antiques de Pembrocke , Tab. vi , de 

lllustrium Effigies in denariis familiarnm. Plut. 
T. V ' , p. 25o. 

5. Sertorius, l'antiquité à consacré par un monu- 
ment décrit dans le Recueil de Leonardo A gostini , 
sous le n°. 170, d'après une cornaline, la biche fami- 
lière de ce général, placée auprès d'un trophée. Cette 
biche encore fan et de couleur blanche , fut donnée 
par un paysan nommé Spanus , à Sertorius , qui se la 
rendit si familière qu'elle le suivoit par-tout. Plutar- 
que ( ch. XV et XXVIII ) en fait une description si 
intéressante et renchérit tant sur les effets merveilleux 
dont le conquérant d'Espagne se servit pour amolir et 
humaniser les moeurs barbares de ses soldats , à l'aide 
de la superstition , qu'ils étoient plus près de la nature. 
Plut. Vie de Sertorius , T. V, p. 5^t. 

6. Eu mène. Ce beau portrait tiré d'une tétra- 
drachme d'argent de Philetère , fondateur du royaume 
de Pergame , pourroit bien être celui d'Eumènes , sui- 
vant l'ingénieuse remarque d'Eckel ( Doct. Num. T. 
II. Reg. Pergame ) ; mais peut-être aussi cette mé- 
daille d'Eumène , roi de Pergame , n'a-t-elle de com- 
mun que le nom de celui dont Plutarque a écrit la Vie ,' 
T. V, p. 3 99 . 



fin du lome cinquième. 



